
„începutul" acestui studiu a fost trăit de autor în 
România la sfârşitul anilor '70 şi începutul anilor 
'80. Aceste trăiri s-au desfăşurat parte ,,la vedere", 
parte în ascuns, mai ferit de vigilenta cenzură a 
vremii. Cu toată vigilenţa ei cenzura fusese 
penetrată - cu voia sau fără voia ei - de diferite 
materiale şi idei ce constituiau în totalitate 
apanajul mişcării, lipsind numai... numele! 
Emigrarea în 1986 în Suedia a constituit un pas 
mai departe în inima fenomenului, ţările 
occidentale fiind mult mai expuse influenţelor 
sosite din spaţiul euro-atlantic (din care de fapt fac 
şi ele parte). In acest timp nu a fost necesară vreo 
lucrare de taină, noile idei având chiar o încurajare 
tacită sau explicită din partea societăţii post- 
industriale. Dar ,,unde s-a înmulţit păcatul, acolo 
a prisosit harul" {Romani V, 20), şi anii '90 au 
adus lumina cunoştinţei. Atunci a fost pus 
începutul lucrării de faţă, pentru realizarea căreia 
aduc mulţumiri bunului Dumnezeu, duhovnicilor şi 
profesorilor de la facultatea de Teologie Ortodoxă, 
soţiei mele şi tuturor prietenilor ce au pus umărul 
cu sugestii, corecturi şi completări. 
„Sfârşitul" mişcării se apropie, ea născându-se 
deja moartă ... 



Preot Dan Bădulescu 

Bucureşti, 2001 

La prăznuirea Sfântului Prooroc Ilie Tesviteanul 



I. INTRODUCERE 

CAUZE SOCIO-RELIGIOASE 
ALE NEW AGE-ULUI 



1.1. Noutatea de natură sociologico-religioasă, 
redimensionarea societăţii prin crearea de interese în 
zona spirituală, ideală, nematerială 1.2. Prezentarea 
mişcării new age 1.3. Răspândirea new age-ului 
1.4. O trăsătură importantă a mişcării new age: 
schimbarea paradigmei 1.5. Politica new age 1.6. New age 
ca mişcare de mase, de mare popularitate în Vest 



1.1. NOUTATEA DE NATURA SOCIOLOGICO- 
RELIGIOASĂ, REDIMENSIONAREA SOCIETĂŢII 
PRIN CREAREA DE INTERESE ÎN ZONA 
SPIRITUALĂ, IDEALĂ, NEMATERIALĂ. 

New age-ul aduce cu sine, ca noutate care să-i 
confirme numele, conştientizarea spirituală, acel 
spiritual awareness, despre care se face caz în multe ţări 
dezvoltate industrial. Este un rezultat firesc al societăţii 
hiper-industrializate în care valorile „umaniste" nu-şi mai 
găseau un loc decent în goana după bunăstare materială. 
Reacţia firească a forţelor neglijate ale personalităţii 
umane a făcut să răsară şi să se dezvolte, iar apoi să se 
implementeze chiar cu bună ştiinţă aceste reînnoite forme 



de spiritualism, gnosticism sau păgânism. Ele s-au 
redefinit ca: gândire holistică, ecologică, feminism, 
contracultură, auto-dezvoltare spirituală sau 

transpersonală, terapie naturistă, etc. Alături de redefmiţii 
au mai fost utilizate în continuare şi vechi denumiri şi 
practici cu iz arhaic sau exotic apelând la curiozitatea 
demistificatoare a noilor generaţii: spiritism, vrăjitorie, 
vindecători, reîncarnare, magnetism, etc. Pentru a da o 
notă de originalitate activităţii lor, grupuri de afacerişti 
sau alţi specialişti folosesc aceste noi sintagme sau 
atitudini. Se face astfel o bună şi dezinteresată propagandă 
new age-ului cu care o mare parte a societăţii de consum 
se doreşte a fi preocupată. S-a creat astfel o mare piaţă de 
desfacere pentru cărţi, reviste, filme, benzi audio, 
expoziţii, locuri de odihnă, etc, în care se instalează 
atmosfera specific „înnoitoare", dacă o comparăm cu 
goana după profit a societăţii din care a pornit. 



1.2. PREZENTAREA MIŞCĂRII NEW AGE. 

In general, comentatorii din lumea heterodoxă 
prezintă mişcarea new age ca pe un fapt mai mult social, 
plin de diversitate, eclectic, non-ierarhic, fluid, tolerant şi 
optimist. In mai toate cazurile s-a evitat senzaţionalismul 
jurnalistic, dacă a fost vorba de studiile documentate ale 
diverşilor specialişti, acesta fiind lăsat pe seama presei sau 
a canalelor de mass media. Respectivii specialişti cuprind 
în primul rând sociologi, antropologi sau psihologi, şi în 
mică măsură teologi, aceştia fiind mai mult „specialişti în 
studii religioase", lucru ce spune mult pentru noi. In 
condiţiile în care societatea Vestului a neglijat dezvoltarea 
duhovnicească a individului, teologii tind să devină nişte 
cercetători atei care, în faţa unui asemenea val de 



„misticism" se doresc a fi imparţiali, lipsiţi de empatie, şi 
care să prezinte lucrurile în mod ştiinţific, faptic, judecata 
de valoare morală fiind evitată, sau total absentă. Se 
ajunge până la omiterea totală a unor aspecte negative ale 
practicilor new age-iste ca de exemplu recrutarea 
înşelătoare, convingerea coercitivă, abuzurile, 

excrocheriile. Aceste lucruri însă sunt pe bună dreptate 
prezente în presa de scandal sau în comentariile cu mult 
mai critice ale unor teologi, dar mult mai puţini la număr, 
catolici sau protestanţi. 



1.3. MODALITATEA DE RĂSPÂNDIRE A 
NEW AGE-ULU1 Şl STANDARDUL SĂU IDEOLOGIC 

Mişcarea new age are o mare arie de răspândire, 
atât în rândul cunoscătorilor, cât şi al neofiţilor. Deşi unele 
practici sunt explicite şi se recunosc aparţinând new 
age-ului, altele sunt infiltrate în mişcările ideologice sau 
spirituale sau religioase deja existente în zona respectivă, 
grefându-se pe acestea ca o plantă parazită. 

încă din anii '60, au existat curente care s-au opus 
standardelor societăţii din Apus, statele occidentale fiind 
în situaţia de a face faţă unor fenomene sociale cum au 
fost mişcarea „hippy" şi muzica rock. Tinerii din acea 
vreme vor ajunge ca, la vârsta maturităţii, să aplice chiar 
un anumit spor de conştiinciozitate înfăptuirii idealurilor 
din acele vremuri „de aur". Mişcarea new age răspunde 
într-un fel cerinţelor spirituale ale generaţiei „hippy", 
preocupată printre altele de găsirea unor noi „canale" de 
cunoaştere a fenomenelor psihice consecutive consumului 
de droguri, a fenomenelor paranormale, şi, mai ales a 
naturismului - dorinţa de a trăi oarecum mai aproape de 



natură, mai lipsit de stresul şi de sofisticatul mod de viaţă 
al Occidentului. 

Au existat încă din acea vreme chiar curente 
contra-culturale, care aveau ca sarcină de a găsi modele 
noi şi utopii chiar de tip comunist, care să aducă un aport 
de tinereţe într-o societate lipsită de vigoare, bazată pe 
acumulări materiale. Conştientizarea problemelor de 
mediu, căutarea unei noi spiritualităţi, descentralizarea 
executivului în stat, au fost subiectele la modă în vremea 
anilor '60- '70, relevantă în acest sens fiind de exemplu 
lucrarea lui Mark Satin New Age Politics, apărută în 1979. 
Anarhismul romantic mergea până la a declara sărăcia ca 
ideal, aceasta fiind realizabilă prin auto-oprirea fluxului 
financiar. în această privinţă putem menţiona ca un 
exemplu semnificativ, din spaţiul euroatlantic, activitatea 
grupului Friends din Suedia, sprijinit de comunitatea 
anarhisto-ateistă Comunidad, fondată în Uruguay în anii 
'50. Potrivit propriei prezentări, organizaţia Friends nu 
este ateistă: aceştia se consideră fraţi, surori şi mame, într- 
o familie extinsă, care cuprinde şi un „Isus" şi recunosc 
numai un singur „Tătic" (Daddy), ABBA, căruia îi sunt 
activişti pentru o lume în care acest dumnezeu să nu se 
afle răstignit în biserici, o lume fără complezenţă 
religioasă, fără suferinţa economică imperialistă şi fără 
tortura pe care a reprezentat-o din totdeauna crucea. 
Asemenea „crez" politico-teologic vădeşte o gravă lipsă 
de elementare noţiuni creştine, şi doar cu bunăvoinţă, 
putem aprecia poate, o condescendenţă la adresa 
religiozităţii. Ne aflăm la o distanţă incomensurabilă de 
mesajul din utrenia ortodoxă: „Că iată a venit prin Cruce 
bucurie la toată lumea..." . 

Se poate distinge în context politic o reacţie tipică 
pentru mediile intelectuale de stânga din Occident şi o 



solidarizare justă cu suferinţele „lumii a treia", 1 cauzate de 
colonialism şi imperialism, de companiile trans-naţionale, 
de eforturile a ceea ce mai târziu se va numi globalizare. 
Menţionăm în acest sens protestele la nivel internaţional 
împotriva conferinţei de la Seattle din decembrie 1999, 
conferinţă soldată cu un momentan eşec. 

Ideologia marxistă aplicată şi practicată în cultura 
de mase din Vestul modern, fiind prin specificul său total 
lipsită de lumină duhovnicească, identifică societatea 
capitalistă apuseană cu creştinismul, biserica şi crucea, 
considerate în accepţiunea respectivă factori de asuprire a 
societăţii pre-capitaliste şi de pervertire a naturii 
paradisiace de tip precreştin, din datumul de tradiţie 
păgână. Soluţia ad-hoc devine, în acest caz, renunţarea 
hotărâtă la creştinismul „putred" propovăduit oficial şi 
abordarea unor soluţii utopice de tip comunist, sau a unora 
anti-clericale, inspirate drn, sau de masoneria atee de tip 
Marele Orient. 

în această ordine de idei, se vede a fi necesară o 
privire asupra societăţii moderne, de după cel de-al doilea 
război mondial, pentru a aprofunda şi a înţelege mai bine 
situaţia aspectului religios în viaţa diferitelor grupuri de 
oameni, în nevoile lor pe cele două planuri, spiritual şi 
material. 

După ce o întreagă generaţie de sociologi au 
proclamat ideea că religia şi-a încetat rolul în societate, iar 
în locul ei s-a instaurat ştiinţa şi raţiunea, realitatea arată 
contrariul, şi anume că există o dorinţă firească a omenirii 
de a trece de la secularizare la religiozitate. Exemple 
cutremurătoare sunt marile mişcări fundamentaliste din 
chiar S.U.A. şi, lucru în care suntem direct implicaţi, 
reînnoirea fostelor societăţi comuniste în care are loc o 



1 mai nou se vorbeşte şi de lumea a 4-a. 



efervescentă viaţă religioasă. O caracteristică a lumii 
postmoderne este aceea de a fi sau a nu fi structurată 
religios. 

Pentru o mai mare precizie, se poate afirma că 
new-age-ul este de fapt o mişcare cu caracter mai curând 
post-modernist , pentru că aceasta, conform ideilor 
sociologului Jean Francois Lyotard 3 , lasă deoparte mitul 
raţionalismului ştiinţific, şi proclamă progresul şi 
uniformizarea în dauna elitelor, încurajează marginalizaţii, 
în măsura în care aceştia sunt pasibili de a deveni 
consumatori ai produsului respectiv. Modernismul fiind 
caracterizat de idealul iluminist, de raţionalism, de 
avangardism şi individualism, am putea spune că 
new-age-ul plin de mituri, magie, religiozitate, este 
post-modernist şi în sensul în care acesta îşi impropriază 
în chip formal, exterior, tradiţii şi mituri cărora le dă un 
nou conţinut (lucru de altfel absolut necesar în acoperirea 
noţiunii de new-age). De aici putem extinde şi numi neo- 
mitologie, neo-magie, neo-păgănism, neo-ocultism etc. 
Toate încercările de reînviere ale cultelor păgâne europene 
pre-creştine de tip wicca şi druidism se încadrează în acest 
|-i curent. In zona „religioasă" a mişcării se acoperă cel mult 
o atitudine, o re+igiozitate difuză. 



2 în termenii filosofici postmodernismul este o parte a unui atac general 
asupra iluminismului, a valorilor şi postulatelor acestuia, şi se manifestă 
printr-o preocupare asupra limbajului ca fiind un vehicul inadecvat de 
exprimare a oricărui fel de „realitate"; acest mod de gândire este numit 
uneori "the linguistic turn" (răstălmăcirea lingvistică), şi include jocuri 
lingvistice ale lui Ludwig Wittgenstein şi filosofia „limbajului obişnuit" a 
lui John Langshaw Austin, cf. Enciclopedia „Encarta ~98". 
J. F. Lyotard, La condition postmoderne, Paris, 1979. 



Am putea spune că suprasolicitarea ateistă a 
secolelor trecute a fost cauza unei reacţii de rezistenţă şi 
opoziţie care a dat roade. Se observă aici lucrarea satanică 
desfăşurată pe parcursul a sute de ani în lumea creştină 
prin care s-a impus secularismul, fascismul, bolşevismul şi 
chiar ateismul marxist-leninist, fie şi pentru un timp 
relativ scurt (în secolul XX 50-70 de ani). Urmarea 
prevăzută şi calculată a fost o reacţie generală împotriva 
acestora, dar remediul vizat se vădeşte a fi repăgănizarea 
societăţii la scară globală. Celebra frază lui Andre 
Malraux: ,, Secolul XXI va fi spiritual sau nu va fi" , revine 
ca un leit-motiv în preocupările elitei culturale 
postmoderne, şi ca un ecou, în preocupările maselor. Dacă 
secolul XXI va redeveni „spiritual" sau de ce nu, religios, 
distincţia sacru-profan reapare deja, cu tendinţa nobilă de 
re-sacralizare a universului (în terminologia new age acest 
lucru este egal cu „revrăjirea" universului, sau rezultatul 
„incantaţiei" la nivel universal). In puţine cuvinte, am 
putea vorbi, folosind termeni ortodocşi, despre marea 
apostazie, sau termenii origeniştilor moderni despre 



du Rocher, 1990, p. 640: ,,Să sfârşim prin profeţia acestui om născut o dată 
cu secolul (1901) şi care l-a parcurs atât în calitate de actor cât şi în 
calitate de martor al Istoriei, fiind pe rând în ofensivă şi în retragere, 
tovarăş de drum şi ministru al generalului de Gaulle. Această frază, adesea 
citată, este citată greşit: Malraux ţinea la cuvântul «spiritual » - şi nu 
« religios », a se citi « mistic ». Dacă aceasta nu figurează în nici una din 
operele sale publicate până acum, el a pronunţat aceasta efectiv, cu 
precădere în 1971 în serialul televizat La legende du Siecle (Claude Santelli 
şi Francoise Verny) iar Tadao Takemoto în mod precis face aluzie la acest 
lucru în eseul său - Andre Malraux şi cascada de la Nashi, 1989. " 



apocatastază, poate chiar despre rătăcirea vremurilor de pe 
urmă. 

Fenomene asemănătoare de efervescenţă religioasă 
sau culturală au mai avut loc în istorie, şi este interesantă 
şi folositoare poate, o comparaţie cu acestea. 

Elenismul, de exemplu, a fost un fenomen social- 
istoric multicultural care a dat naştere printre altele 
cosmopolitismului religios, reprezentativ în acest sens 
fiind oraşul Alexandria, unde trăiau în aceeaşi comunitate 
un milion de locuitori de origini diferite, cifră de populaţie 
extrem de mare la vremea aceea. Cei mai mulţi erau 
evident egiptenii, dar o cantitate însemnată având-o şi 
evreii, grecii şi macedonenii, oameni care nu erau născuţi 
acolo, şi care au devenit alexandrini la un anumit moment 
dat al vieţii lor. In acest contact inter-etnic, se creau 
diferite confuzii religioase, culturale, voite sau nu, 
trecându-se cu tăvălugul peste diferenţe, se punea semnul 
egalităţii între zeităţile diferitelor popoare, reprezentate de 
locuitorii Alexandriei, pentru a se putea ajunge la un 
anumit consens, la un modus vivendi, sau la o simplă 
înţelegere comercială. Astfel, Toth era acelaşi lucru cu 
Hermes sau Mercur. întâlnirea efectivă dintre filosofia 
greacă şi religia Egiptului, la care au mai contribuit şi alte 
învăţături orientale, a făcut ca în acea perioadă să se 
ajungă la concluzia că există o aşa-numită sămânţă 
comună a toate, că Dumnezeu are mai multe nume, că 
omul este o „scânteie divină" etc, lucruri cunoscute din 
religiile eleniste, infirmate ulterior de Biserică. Este 
interesant că, în acea perioadă, diferiţii adepţi ai 
amestecurilor de religii se preocupau de metodele de a se 
recunoaşte între ei prin limbaj comun, prin interese 
comune, sau prin diferite simboluri. Toate aceste contacte 
culturale au dat naştere unei forme specifice de 
cultură - cosmopolită, putem spune şi acum cu un termen 



de origine greacă - dar şi aşa-numitului kitsch, 5 în care 
lipsa de rădăcini şi adoptarea fără discernământ a uneia 
sau alteia din atitudinile la „modă" duce în mod inevitabil 
la lipsa de individualizare, şi până la urmă, la o anumită 
superficializare. Toate aceste fenomene, gnostice în final, 
începând cu anii 330-350 au făcut obiectul disputelor 
religioase, al cristalizării concepţiilor creştine în 
comparaţie cu cele heterocreştine, eretice cu alte cuvinte. 
Practic, rezultatele acestei civilizaţii mozaicale au apus 
abia în epoca împăratului roman 1 Iustinian (527-565). 

Dar cum în Europa neortodoxă tentaţia este mult 
mai puternică decât în zona ortodoxă, şi lucrurile nu sunt 
înţelese pe deplin, toate aceste erezii se ivesc iarăşi în 
epoca Renaşterii, cu o putere foarte mare. Sunt cunoscute 
cursurile de gnosticism ţinute de Gheorghios Gemistos 
Plethon (1355-1452) la Florenţa, făcute după un manuscris 
elenist din anii 300 în cnie dădea diferite învăţături 
gnostice puse pe seama lui Hermes Trismegistos, preot 
egiptean. Oamenii de cultură ai Renaşterii obişnuiau să 



Termen german apărut în 1925, ce poate desemna pe lângă producţiile 
artistice de prost gust şi amestecarea nepotrivită a două sau mai multe culturi 
sau subculturi prin mecanismul sintezei dialectice. 

Este termenul corect al titulaturii sale. Constantinopolul se numeşte şi azi 
în titulatura Patriarhiei ecumenice Noua Romă. Termenul de „bizantin" 
încetăţenit astăzi nu exprimă nici realitatea istorică (bizantinii după cum se 
ştie se numeau romei, iar musulmanii numeau acele ţinuturi Rumelia) şi are 
şi o conotaţie anti-ecumenică prin ocultarea unităţii Imperiului Roman şi 
crearea unei false opoziţii apus-răsărit. 

După cum se poate constata, unitatea Răsărit-Apus (greco-romană) din 
cadrul Imperiului roman se manifestă şi în bine şi în rău, şi religios, dar şi 
cultural. Fenomenul cultural al „Renaşterii" Italiene din secolul XV este 
total dependent de activitatea unor intelectuali greci (bizantini), refugiaţi 

D 



preţuiască o învăţătură după cât de exotică era aceasta, 
lucru cu care se mai pot mândri din păcate, şi unii dintre 
contemporanii noştri. O altă perioadă de cosmopolitism a 
avut loc în anii 1500 ai erei noastre (adică era creştină, 
„era peştilor", cea socotită ca şi încheiată de „fiii 
vărsătorului"), şi anume chiar la sfârşitul Renaşterii, în 
care se putea constata interferenţa diferitelor practici şi 
culturi religioase de origine asiatică, printre cele creştine, 
elemente de astrologie, alchimie arabică, speculaţii 
gnostice, şi magie rituală. După o anumită perioadă de 
creştere, hermetismul de exemplu, a căzut sau a fost 
neglijat rămânând doar într-un fel de underground, cu ai 
săi cabalişti, rozicrucieni etc. 

O asemănare cu aceste perioade de cosmopolitism 
se poate constata şi în cazul new age-ului, în condiţiile 
unei societăţi cu mijloace rapide de comunicare şi sete de 
spiritualitate mistică. La fel ca şi în trecut, lipsa de viaţă 
religioasă adevărată, lipsa de preocupări spirituale, 
superficialitatea şi incultura au dus la apariţia de 
importante mişcări sociale cu caracter religios. Aceste 
mişcări vor sfârşi lamentabil, dar nu înainte de a deruta o 
întreagă generaţie şi de a lăsa urme dureroase, ca şi în 
cazul perioadelor de ateism. Conform celor mai diverse 
cercetări, new age-ul se înscrie în coordonatele unei 
mişcări de acest tip, cu aproape toate caracteristicile sale. 

Tradiţia, atitudinea de mulţumire mic-burgheză, 
dogmatismul, repugnă adepţilor noii ere, care se vrea 
dinamică şi înnoitoare. în anii '60 au existat în Occident o 
serie de curente an ti -culturale în care s-a operat o 

acolo după ocupaţia turcească. Acest fapt istoric este îndeobşte ignorat cu 
bunăştiinţă, spre a se minimaliza meritele acelora şi a menţine clişeul 
„ortodoxismului slavo-bizantin" retrograd, duşman al bunăstării şi integrării 
în structurile „euro-atlantice". 



distincţie între religie şi viaţă spirituală. Religia a fost 
acoperită de o conotaţie negativă, legată de tot ceea ce 
putea fi lipsit de interes, în timp ce „viaţa spirituală", a 
devenit un termen ce cuprindea în primul rând o bucurie a 
eliberării de legile moral-religioase, iar în al doilea rând 
un suflu personal, un aport sufletesc nou într-o sferă 
tânără. Această atitudine corespunde unei dezvoltări 
defectuoase a creştinismului de nuanţă neo-protestantă, 
izvor al secularizării. 

O altă calitate a mişcării new age este aceea de a fi 
mereu în pas cu moda, însăşi faptul de a fi în mişcare 
constituind o caracteristică a mondenităţii, adepţii săi fiind 
oameni la curent cu tot ceea ce este mai nou în sfera de 
interese din „înalta societate". Ca în orice modă, focusul 
de interese este schimbător, anumite fenomene fiind din 
sfera respectivă, altele ieşind din aceasta, după cum se 
schimbă cererea publicului, cu alte cuvinte, piaţa. 

în lumina celor de mai sus, putem afirma că, în 
new age, religia devine marfă, ca orice produs al societăţii 
de consum. Acest fenomen este întâlnit desigur cu o mai 
mare putere în societatea Vestului, mai puţin în ţările de 
spiritualitate ortodoxă, sau mai precis, la noi, unde spiritul 
pragmatic încă nu a acaparat „publicul consumator" lipsit 
de mijloace materiale mai ales pecuniare. In ultimii ani, 
însă, mai ales în cercurile intelectuale din capitală şi din 
marile centre comerciale ale ţării, s-a deschis o piaţă foarte 
bună pentru desfacerea produselor new age printre elita 
comercială, care are mult mai mult contact cu zonele de 
cultură heterodoxă. Lipsa de informare ortodoxă şi de 
educaţie în acest sens (sau şi în alte sensuri) au făcut ca, în 
prezent, interesele şi curiozitatea acestei elite să se aplece 
tot mai mult asupra vehiculaţiilor de new age venite din 
străinătate abia acum. In anii '70, deja, în Occident se 
putea vorbi de „crearea de nevoi", în paralel cu ritmul de 



apariţie al produselor noi, unul din acestea fiind „spiritul" 
sau „sacralul". Este de prisos să amintim că în contextul 
respectiv nu există cursuri sau acţiuni gratuite, deschise, 
ca în biserica tradiţională. Cursurile sau perioadele de 
iniţiere sunt integrate, programate şi catalogate după 
planificări bine stabilite, excepţiile fiind, ca şi în cazul 
reclamelor de produse alimentare, nişte „eşantioane" 
gratuite pentru „promotion". O adevărată „cultură" new- 
age este destul de costisitoare, cei lipsiţi de mijloace 
materiale sau de timpul liber necesar dedicării 
intenţionate, mulţumindu-se cu aspectul vag, al reclamei 
din mass-media. Calităţile manageriale indiscutabile cu 
care sunt înzestraţi „întreprinzătorii" acelor meleaguri vin 
prompt în întâmpinarea cererii cu o bogată ofertă de 
cursuri, seminarii, terapii şi conferinţe ce sunt anunţate şi 
care urmăresc să înveţe individul să trăiască, să-şi 
realizeze posibilităţile şi să se simtă bine sufleteşte. Un 
tipic exemplu în această privinţă îl constituie revista 
suedeză gratuită Energivâgen (unda de energie) distribuită 
în buticurile new age sau magazinele naturiste hălsokost 
(hrană sănătoasă din englezescul healthfood), ce conţin 
anunţuri cu diferite moduri de a-ţi îmbunătăţi calitatea 
vieţii. 

Din viziunea utopică milenaristă a mişcării new 
age decurge şi noua concepţie paradisiacă asupra omului şi 
societăţii. Astfel, în cadrul mişcărilor neo-spirituale, 
feministe, de potenţial uman, cu meditaţii, terapii, 
medicină holistică şi reţele, se face propagandă pentru 
non-violenţă, pace, sănătate, pentru salvarea mediului, 
pentru un stil de viaţă „solidar", în care să primeze grija 
de aproapele şi de urmaşi, pentru cultivare fără chimicale, 
pentru excluderea din viaţa noastră a energiei şi armelor 
nucleare. De bună seamă că, în calitate de creştini 
ortodocşi, nu putem fi decât de acord cu astfel de obiective 



binecuvântate de Dumnezeu, folositoare semenilor şi 
cosmosului. Dar în privinţa motivaţiilor, scopului şi 
mijloacelor folosite, drumurile noastre se separă radical. 
Pentru creştinul ortodox, cadrul firesc de evoluţie 
spirituală se află în Biserică şi nicidecum în afara ei. 
Creştinul trăieşte „în lume", dar esenţial nu este „din 
lume". Unghiul din care se priveşte problema şi axiologia 
creştină diferă esenţial şi fundamental de cele new age de 
tip neo-gnostic şi neo-păgân, opuse făţiş creştinismului şi 
Bisericii. Omul creştin ştie că are datoria de a fi preot, 
prooroc şi împărat al creaţiei, al cosmosului, iar împărat în 
acest sens înseamnă slujitorul (nu robul) acestora. Dacă, 
aşa cum am arătat, creştinii sunt mădulare în trupul mistic 
al lui Hristos, Biserica, la rândul lor new agerii au căutat o 
formă de conlucrare eficientă pentru realizarea scopurilor 
propuse. Iarăşi, eficienţa, randamentul şi pragmatismul 
occidentalilor în cele lumeşti (lucru în sine 
necondamnabil) şi-au spus cuvântul prin autoarea Marilyn 
Ferguson care a lansat noţiunea de „conspiraţie" 
mondială. 9 



1.4. O TRĂSĂTURA IMPORTANTA A MIŞCĂRII 
NEW AGE: SCHIMBAREA PARADIGMEI 

Această mişcare se numeşte noua eră deoarece 
comportă o schimbare de paradigmă, de genul 

D 

Această temă a fost dezvoltată strălucit de către Pr. A. Schmemann în 
Euharistia, Taina împărăţiei şi de I.P.S. Mitropolit I. Zizioulas în Creaţia ca 
Euharistie. 

The Aquarian Conspiracy, Tarcher, L. A., 1980. 

schimbărilor aduse în conştiinţa omenirii de Copernic sau 
Einstein, adică de mari proporţii. Schimbarea nu este însă 
de domeniul material, respectiv ştiinţific, politic, sau 
filosofic, nu este concepută ca un sistem; ea are loc în 
interiorul omului, este individuală. Această 
redimensionare presupune o luare de cunoştinţă şi are de-a 
face cu psihicul personal, deşi se răsfrânge şi asupra celui 
colectiv. Indivizii conştienţi din mişcarea new age iau act 
de prezenţa spiritului în viaţă, li se revelează că viaţa e 
sacră, dobândesc o nouă privire asupra naturii, cu mult mai 
mult respect, ţin cont de viaţa ce pulsează în natură, o 
tratează ca pe un lucru sfânt. Este o mare deosebire între 
punctul de vedere asupra lumii şi vieţii, al societăţii de 
consum, şi cel al noii mişcări. De unde până la acest punct 
de turnură în societatea vestului oamenii gândeau 
secularizat şi pragmatic, acum se pune accentul pe ceea ce 
ar avea totuşi de-a face cu spiritul. 

Desigur că aceste afirmaţii sunt valabile în 
întregime în spaţiul unde s-au născut, adică în societatea 
de consum a Vestului super industrializat. Ele sunt 
valabile doar parţial pentru zona ţărilor aşa-zise 
comuniste, unde nu e nevoie de o schimbare de paradigmă, 
chiar dacă ateismul comunist a dorit să distrugă conştiinţa 
religioasă la nivelul unei generaţii. Paradigma spirituală 
nu a fost complet distrusă, ci doar în mică măsură. Poporul 
român s-a declarat în covârşitoare majoritate ortodox, fără 
a mai vorbi de persoanele credincioase de alte confesiuni. 
Problemele societăţii de consum nu sunt şi cele ale 
noastre, iar new age reprezintă pentru noi nu o schimbare 
de genul celei de mai sus, ci un pericol de cu totul alt gen. 



1.5. POLITICA NEW AGE 

Concepţiile new age au găsit o expresie politică în 
doctrinele aşa-numitelor partide ecologiste sau „verzi" sau 
care se preocupă de păstrarea şi ocrotirea mediului 
înconjurător. Acestea s-au format în Europa de Vest în a 
doua jumătate a secolului ce abia s-a încheiat, iar 
ideologia lor se bazează pe concepţiile holistice ale new 
age-ului, adică integrarea naturală a omului în mediul în 
care vieţuieşte, apelul la conştiinţa acestuia pentru 
depăşirea limitelor considerate până acum normale. 
Doctrina partidelor de acest gen este bazată pe faptul că 
omul este considerat un individ din natură, compatibil cu 
ea, un element al biotopului, al ecosistemului, cu legături 
simbiotice multiple, gândirea fiind evident holistică. Acest 
lucru implică noi dimensiuni în abordarea liniilor 
conducătoare ale societăţii. Datorită faptului că omul este 
astfel deschis tuturor posibilităţilor, este loc pentru noi 
experimentări în medicină, în sănătatea publică şi în 
agricultură. Se încurajează noile terapii naturiste, pe 
principiul unor sanatorii sau case de sănătate, agricultura 
fiind în special o preocupare cheie a acestor doctrine. 
Aceasta este privită naturist, se revine în concepţii la 
cultura biologică, la ritmul firesc, neforţat, la îngrăşăminte 
naturale, excluzând folosirea produselor chimice de 
sinteză. Industria se gândeşte a deveni nepoluantă din 
toate punctele de vedere, nu numai îngust fizic, ci şi din 
punct de vedere psihic. Partidele respective au deviza 
non-violenţei şi se consideră o componentă a mişcării 
pentru pacea mondială. Calitatea superioară a vieţii se vrea 
a fi lumina în care să fie privită toată politica viitorului. 

Pentru grupurile new age activ angajate în politică, 
problema se pune într-un mod paradoxal, dacă nu chiar 
antinomic. Astfel, „pentru federalişti nu contează decât 



structurile complet descentralizate, constituite din mici 
celule politice şi economice care sunt legate între ele prin 
reţele de liberă asociere; - din contră, centralista îşi 
reprezintă un fel de guvern mondial, un 
«creier global»" . 



1.6. NEW AGE CA MIŞCARE DE MASE, DE MARE 
POPULARITATE ÎN OCCIDENT 

Pentru a compensa o viaţă searbădă sau alienată 
sub semnul consumismului, generaţiile actuale, mai tinere 
sau mai puţin tinere din societatea puternic industrializată, 
caută explicaţii de natură nematerială. Dorinţa colectivă 
este aceea de a efectua o schimbare în profunzime, în 
conştiinţa personală, dar acest lucru, pentru a funcţiona, 
are nevoie de a se produce în proporţie de masă. Pentru a 
produce aceste mişcări în psihicul uman, mişcarea new age 
se prevalează de o reţea de focare, de activişti subtili şi de 
un mediu nou, plăcut, curat şi lipsit de stridenţă, care să 
I — I inducă o stare de liniştitoare bună dispoziţie. Se apelează 
la puterea de atracţie, convingere, prin crearea de condiţii 
speciale, propice credinţei că omul este dotat cu puteri 
nelimitate, că armonia şi progresul însoţesc aventura 
cunoaşterii şi că omul, în goana după civilizaţie materială, 
a lăsat neexplorată o mare parte a posibilităţilor sale 
psihice sau intelectuale. 

Datorită acestor idei care convin de minune 
maselor largi populare din Vest, mişcarea new age creşte 
rapid, răspunzând dorinţelor sau visurilor de „mai bine" 
ale grupului social respectiv. Se dezvoltă astfel o nouă 



Cf. K. Lederberger, P. Bieri, Nouvel Age et Christianisme, Paris, 1992, 
p.19. 



conştiinţă, am putea spune cea a „omului nou", care 
„crede", care este deschis necunoscutului, care se 
comportă altfel decât cel terre-â-terre 11 materialist de până 
acum din societatea respectivă. 

Viitorul acestei mişcări rămâne deschis, desigur în 
ambele sensuri. Părintele arhimandrit luvenalie Ionaşcu 
atrage atenţia în articolul său Sfârşitul Erei Vărsătorului: 12 
„Dar şi despre acest fast food «plin cu de toate» a început 
să se vorbească în ultimii ani, exprimăndu-se îndoieli 
asupra viabilităţii sale. De exemplu, Prof J. Gordon 
Melton, bun cunoscător al noilor mişcări religioase 
susţinea în vara anului 1994 la un congres, teza 
«sfârşitului new age-ului». " Părerea Părintelui luvenalie 
este că: „Din new age poate dispărea al său network, dar 
nu vor dispărea ideile gnostice, ce existau şi înainte de 
new age, şi nu va dispărea nici mentalitatea. Relativismul 
doctrinar şi liberalismul moral vor face ca new age-ul să 
supravieţuiască sub alte forme, eventual una şi mai 
...«nouă» (new) .v~Panteismul filosofic va continua să se 
lupte cu Biserica şi, împreună cu el, întregul alai de 
practici demonice (magie, satanism etc.) ce relevă 
profunzimile întunecate ale istoriei. " 

u 



,,... căci pământ eşti şi în pământ te vei întoarce" ', Facerea III, 19. Dar nu 
trebuie să se rămână în starea omului căzut, nemântuit de Hristos Cel ce S-a 
înălţat la «e«iri şi sade de-a dreapta Tatălui şi ca Om. 
12 Telegraful Român, nr. 29-32/1997, p. 5. 

J. Gordon Melton, Thefuture ofthe New Age Movement, conferinţă ţinută 
la Congresul internaţional despre noile religii şi noua religiozitate, 
RENNORD 94, Greve (Danemarca), 22/25.08.1994. 

II. ORIGINEA NEW AGE-ULUI 



II. 1. Misterele şi filosofia grecească II. 2. Gnosticismul 
II. 3. Misticismul iudaic şi Kabbala II. 4. Alchimia II. 5. 
Renaşterea II. 6. Francmasoneria 11.7. Rozicrucienii II. 8. 
Iluminismul II. 9. Spiritismul 11.10. Lideri şi autori new 
age în perioada premergătoare mişcării II. 10.1. Perioada 
new age propriu-zisă II. 10.2. Lucrări semnificative 



/v n ultimele decenii s-au făcut diferite încercări de a 
J^ stabili originile şi istoricul mişcării new age. Aceste 
încercări au venit în primul rând chiar din partea new 
agerilor, ce au căutat să dea o legitimitate istorică acestei 
mişcări. Interesant este faptul că, deşi se numeşte „nouă", 
eforturile adepţilor sunt făcute în sensul demonstrării unei 
continuităţi, ba chiar am putea zice unei tradiţii ce se 
întinde până în antichitate. 



II. 1. MISTERELE ŞI FILOSOFIA GRECEASCĂ 

Pentru un început cât de cât documentat se iau ca 
punct de plecare secolele VII-V î.d.Hr., perioadă 
caracterizată de o efervescenţă a ideilor şi a 
personalităţilor religioase. Astfel, în China au activat Lao- 
tse şi Kung-Fu-tse (Confucius), în India, Buddha şi 
Mahavira, în Persia, Zarathustra, în Palestina erau 
proorocii Vechiului Testament iar în Grecia, filosofii. 
Aceştia din urmă au elaborat sisteme sincretiste în care se 
regăseau elemente din riturile de iniţiere egiptene, mistere 
orfice tracice şi alte influenţe. In perioada elenismului 



târziu (secolele II-III d.Hr.) s-a conturat aşa numitul 
Corpus Hermeticum, o compilaţie de cincizeci de texte de 
astrologie, alchimie, teosofie şi teurgie. 



II.2. GNOSTICISMUL 

în această perioadă a elenismului târziu s-au 
conturat în sânul Bisericii creştine o serie de curente 
eretice de inspiraţie elino-iudaică ce s-au numit cu un 
termen comun gnosticism. Centrul acestor curente, la care 
s-a adăugat şi neoplatonismul a fost capitala elenistă a 
Egiptului, Alexandria. Cu timpul, ideile şi reprezentanţii 
gnosticismului au fost combătute de către Biserica catolică 
şi au intrat în obscuritate. In evul mediu apusean aceste 
idei au fost preluate de către o serie de secte, dintre care 
cea mai importantă au fost catarii, iar mai târziu de unii 
mistici ca Meister Eckhart şi Jacob Bohme (1575-1624). 

începând cu secolele IV-V Biserica era 
considerată, atât în Apus cât şi în Răsărit, singura 
autoritate a adevărului. Această autoritate se baza desigur 
pe revelaţia divină primită, păstrată şi transmisă mai 
departe, aşa după cum ceruse însuşi Mântuitorul. 

însă mintea şi raţiunea omenească, la rândul lor de 
sorginte divină, şi-au cerut dreptul de autonomie, de a 
merge pe drumuri proprii, nesupuse cenzurii şi controlului 
eclezial. După ce învăţătura de credinţă, doctrina, 
dogmele, au fost clarificate odată pentru totdeauna la cele 
şapte sinoade ecumenice, la care putem adăuga cu egală 
tărie şi sinodul de la Constantinopol din 879, în Răsărit 
lucrurile s-au statornicit în acest sens. Nu acelaşi lucru s-a 
petrecut în Apus, unde desprinderea Bisericii apusene şi 
căderea acesteia din harul mântuirii în rătăcirile ereziilor a 



lăsat teren liber concepţiilor alternative, paralele şi opuse 
Bisericii. 



II.3. MISTICISMUL IUDAIC ŞI KABBALA 

O altă tradiţie ocultă de la care se revendică new 
agerii este misticismul iudaic. Studiul scripturii efectuat în 
cheia kabbalei (ebr. tradiţie) a dus la o mistică teosofică şi 
la elaborarea unei doctrine ezoterice în Spania şi sudul 
Franţei în secolul XII, având ca precedent Sefer Jetsira 
scrisă între secolele HI- VI. Kabbala susţine existenţa unei 
a doua revelaţii făcute lui Moise în chip tainic şi 
neconsemnată în Sfânta Scriptură, ci transmisă peste 
veacuri oral, ca disciplină arcană, de către rabinii iniţiaţi. 



II.4. ALCHIMIA 

Alchimia îşi trage denumirea din cuvântul arab el- 
kimya, în care Khem este numele arab al Egiptului, iar 
întemeietorul ei ipotetic este Hermes Trismegistul. Baza 
filosofică a alchimiei este constituită de magia şi 
misticismul ermetic din Egiptul elenist. De pe aceste 
meleaguri, alchimia a trecut în Spania prin intermediul 
maurilor, în secolul XII. 

Ca şi kabbala iudaică şi ermetismul, alchimia a 
devenit apanajul unor iniţiaţi ce au încifrat ideile lor într- 
un sistem complicat de simboluri accesibile numai celor ce 
deţineau cheile necesare. Desigur că transmiterea acestor 
cunoştinţe se făcea în secret. Cei mai evoluaţi dintre 
alchimişti priveau căutarea pietrei filosofale şi 
transmutarea metalelor într-un sens mistic, dincolo de 
aspectul material exterior. Cu timpul alchimiştii s-au 



organizat în reţele de societăţi secrete, model ce îi va 
inspira peste secole pe francmasoni şi pe unii new ageri. 



II. 5. RENAŞTEREA 

Pe lângă binecunoscutele ei aspecte culturale, 
Renaşterea din secolele XV-XVI a avut şi laturi mai puţin 
cunoscute legate de „renaşterea" preocupărilor ezoterice, 
fapt semnalat cu satisfacţie de apologeţii new age. Asistăm 
la o nouă înflorire a neoplatonismului, ocultismului şi 
ermetismului. La 1450 s-a deschis la Florenţa Academia 
Platonică, iar în 1471 a apărut o traducere latină din 
originalul grec al lui Corpus Hermeticum. Astfel au 
apărut, mai întâi discret, în secolele Renaşterii, 
neoplatonismul, ermetismul, paracelsianismul, 

rozicrucianismul, pansofismul. 



II.6. FRANCMASONERIA 

Originile societăţilor francmasonice sunt destul de 
greu de trasat cu siguranţă, cronologia prezentând 
fluctuaţii semnificative. Totuşi, pentru apariţia 
francmasoneriei moderne speculative se propune ca dată 
secolul XVII şi ca loc Scoţia. 

Francmasoneria operativă - breslele de zidari 
constructori de catedrale - aveau o organizare în mare 
parte secretă, bazată pe un „crez" filosofic comun, cum ar 
fi cel mai timpuriu care s-a păstrat, datat în jurul anului 
1400, numit The Old Charges, o scriere ermetico- 
moralistă. Doctrina francmasoneriei se bazează pe o 
mitologie proprie, fiind legată de Egipt şi Templul lui 
Solomon. Cu timpul masoneria operativă este înlocuită de 



masoneria speculativă ai cărei membri provin la început 
din rândurile burgheziei scoţiene şi engleze având ca 
reprezentanţi pe scoţianul William Schaw (1550-1602) şi 
pe astrologul britanic Elias Ashmole (1617-1692), iniţiat 
în anul 1646. 



II.7. ROZICRUCIENII 

In aceeaşi orbită a asociaţiilor secrete se înscrie şi 
mişcarea rozicruciană apărută în secolul XVII. Cartea de 
căpătâi a mişcării este Fama Fraternitatis (este vorba de 
Fraternitatea Ordinului Meritoriu al Crucii Roz) şi este 
îndeobşte atribuită lui Johann Valentin Andreae (1586- 
1654), un tânăr pastor luteran german. Această fraternitate 
îşi propune a face o sinteză a ştiinţelor, la rândul ei iniţiată 
de către Marele Ordin ezoteric Bruderschaft der 
Theosophen. Această frăţie teosofică se atribuia figurii 
legendare a lui Christian Rosenkreutz (1378-1484). Am 
menţionat „legendar", întrucât asupra veridicităţii acestei 
apartenenţe planează dubii întemeiate atât pe lipsa unor 
documente sigure, cât şi pe binecunoscuta tendinţă spre 
mit şi fabulaţie ce caracterizează toate asociaţiile oculte 
din trecut şi până astăzi. Baza doctrinară a lucrărilor 
rozicruciene este extrasă din scrierile ermetice, 
neoplatonice şi alchimiste aşa cum au fost receptate şi 
prelucrate în acea epocă de către autori cum ar fi, de 
exemplu, Paracelsus. 



II.8. ILUMINISMUL 

Momentul apariţiei epocii iluminismului este 
socotit a fi anul 1687, an în care a văzut lumina zilei 
lucrarea lui Isaac Newton Philosophiae naturalis principia 
mathematica. Printre reprezentanţii de seamă ai acestui 
curent de gândire s-au numărat: Galileo Galilei, Robert 
Boyle, Rene Descartes, Francis Bacon şi Denis Diderot, 
autorul binecunoscutei lucrări Encyclopedie apărută în 
anul 1751. In plan filosofic asistăm la apariţia deismului 
critic şi antieclezial susţinut printre alţii de Voltaire, 
Rousseau, Thomas Jefferson şi Benjamin Franklin. 

O altă caracteristică a preocupărilor intelectualilor 
secolului XVIII a fost interesul pentru orientalism, în 
special cel hindus şi chinez. Aceste preocupări au dus la 
descifrarea unor vechi scrieri orientale, cum au fost 
pahlavi în 1793, cuneiformele în 1803, hieroglifele în 
1822, şi avesta în 1832. S-a creat astfel ceea ce s-ar putea 
numi o Renaştere a orientalismului, ce va influenţa în 
secolul următor gânditori ca Schopenhauer, Goethe, Heine, 
Nietzsche, Shelley, Emerson, Baudelaire şi Balzac. 



II.9. SPIRITISMUL 

In jurul anului 1848, în localitatea Hydesville din 
S.U.A., fetele familiei Fox, Kate (1840-1892) şi Margaret 
(1837-1893) au inaugurat ceea ce se va numi spiritism sau 
uneori spiritualism, adică felul de a comunica în stare de 
transă mediumică provocată cu spiritele celor morţi. 
Desigur că această preocupare are rădăcini milenare, fiind 
menţionată în Sfânta Scriptură şi în alte scrieri sacre. In 
domeniul metafizicii s-au remarcat Emanuel Swedenborg 
(1688-1772) şi Franz Anton Mesmer (1734-1815). Cel 



dintâi, rămas cunoscut pentru conversaţiile sale cu îngerii, 
este socotit pe bună dreptate precursorul teosofiei, 
spiritismului şi al ocultismului modern. 

Germanul A. Mesmer, format mai întâi ca om de 
ştiinţă, medic, fizician, cu preocupări de electrotehnică, s- 
a aplecat asupra fluizilor magnetici din jurul corpului 
uman, pe care îi putea percepe şi chiar manipula cu 
ajutorul aparaturii sale. New age-ul îi datorează 
preocupările pentru aură şi diferitele energii vitale. El a 
fost, prin metoda sa curativă ce folosea „magnetismul 
animal" şi stările induse de transă, şi un precursor al 
spiritismului. O parte din ideile sale au fost preluate mai 
târziu de către mişcările New Thought şi Christian 
Science. 

Aceste începuturi s-au amplificat pe întreg 
parcursul secolului XIX. Ocultismul îl are ca reprezentant 
de seamă pe Alphonse Louis Constant (1810-1875), diacon 
catolic, fost socialist, ce a adoptat pseudonimul Magus 
Eliphas Levi şi s-a consacrat studierii şi practicării 
diferitelor practici magice în special prin cartea sa Dogme 
et rituel de la haute magie. 

în America, lua naştere, în anul 1836 printre 
credincioşi unitarieni de la Harvard, Clubul transcendental 
din America din care făceau parte Ralph Waldo Emerson, 
Hedge, Ripley, inspiraţi de H. D. Thoreau, J. Greenleaf 
Whittier, B. Alcott şi W. Whitman. Aceştia combăteau 
vehement materialismul epocii, propunând în schimb 
reîncarnarea, hinduismul şi religiile păgâne: greacă, 
egipteană şi persană, idei luate din Kant şi Goethe. 

Romanticii englezi Carlyle, Coleridge şi 
Wordsworth studiau şi adesea modificau în jurul anului 
1843 Bhagavad Gîta, Upanişadele, Vedele şi Paranele, 
fiind astfel precursori ai post modernismului contemporan. 



întrucât, aşa cum vom vedea mai departe mişcarea 
new age este legată în mod special de America de Nord, 
vom continua să vedem rădăcinile ei istorice pe aceste 
meleaguri, continuând prezentarea vieţii spirituale din 
secolul al XlX-lea. Aşa cum am arătat, interesul pentru 
religiile orientale şi tradiţiile oculte europene a afectat din 
plin şi pe intelectualii americani, printre ei aflându-se 
chiar şi cel de-al doilea preşedinte, John Adams (1767- 
1848), cunoscut pentru preocupările sale legate de scrierile 
orientale. Este deja cunoscută orientarea masonică, 
spiritistă şi rozicruciană a întemeietorilor S.U.A. Pe 
reversul marelui sigiliu al S.UA. apare deviza „A New 
Order ofthe Age begins". 



11.10. LIDERI ŞI AUTORI NEW AGE IN 
PERIOADA PREMERGĂTOARE MIŞCĂRII 

Prezentarea „corifeilor" mişcării are un caracter 
selectiv. Alegerea reprezentanţilor şi lucrărilor celor mai 
semnificative se loveşte de obstacolul următor: în căutarea 
unei legitimităţi şi autorităţi cel puţin cultural-ştiinţifice, 
cataloagele şi enciclopediile oficiale new age trec nume de 
personalităţi ce nu s-au declarat nicicând explicit a face 
parte din mişcare. Aşa ar fi nume ca Rudolf Steiner, Cari 
Gustav Jung, Teilhard de Chardin, Mircea Eliade şi alţii. 
Dar pe de altă parte mişcarea îşi poate revendica nişte 
„prooroci" şi chiar „înaintemergători" (precursori) care pe 
drept cuvânt i-au pregătit - cu ştiinţă sau fără ştiinţă, cu 
voie sau fără voie - cărările. 

Cazul total opus, de asemenea întâlnit în practică, 
este acela al unor autori sau savanţi ce propagă idei vădit 
de tip new age, însă din anumite pricini se leapădă deschis 
de apartenenţa la mişcare, ba mai mult, o critică vehement. 



Aici se pot încadra nume cunoscute autohtone ca 
Gregorian Bivolaru, Vasile Andru, Mărio Vasilescu, Ion 
Ţugui, Constantin Negureanu, Pavel Coruţ, Marian Zidaru. 

Prima ediţie a Enciclopediei New Age a stabilit 
(chiar dacă neoficial) o cronologie a mişcării în care au 
fost incluse diferite personalităţi şi instituţii considerate a 
avea, dacă nu o apartenenţă manifestată, cel puţin o 
afinitate implicită. Vom spicui în continuare din această 
Enciclopedie câteva date ce ni s-au părut relevante. 

Datarea este începută cu anul 1875, an în care 
Helena Petrovna Blavatsky (1831-1891), Henry Steel 
Olcott (1832-1907) şi William Quan Judge au format la 
New York Societatea Teosofică. Madame Blavatsky, cum 
mai era numită în epocă, a dat acestei societăţi o doctrină 
secretă, o proorocită (ea însăşi), o origine misterioasă şi a 
închegat o fraternitate semi-religioasă numită White 
Brotherhood, bazată pe religiile şi filosofia hinduistă, pe 
raja yoga şi meditaţie, al cărei motto era „There is no 
religion higher than truth" . In stările de transă mediumică 
spritistă, proorocită teosoafă pretindea că primeşte mesaje 
de la înţelepţii mahatma ai Frăţiei din Luxor şi Frăţiei 
albe din Tibet. Aceste „revelaţii" sunt cuprinse în lucrările 
Isis Unveiled şi Doctrina secretă. Toate aceste activităţi 
sunt impregnate de pecetea masonică şi spiritistă în care s- 
a format încă din adolescenţă Madame Blavatsky, în 
special în lojile de la Cairo şi Paris. Ei i se datorează şi 
conceptul de „univers holistic", ca şi preocupările 
moderne pentru popularizarea ideilor de reîncarnare şi 
karma. 

Conducerea societăţii a fost preluată în 1889 de 
către fosta socialistă Annie Besant (1847-1933). Printre 
altele, aceasta s-a ocupat de educaţia tânărului Jiddu 
Krishnamurti (1895-1986), fiul unui brahman, recomandat 
ei de către C.W. Leadbeater, episcopul bisericii catolico- 



liberale (teosofice) în 1909. Dar ajuns la maturitate, 
Krishnamurti s-a desprins de teosofi formându-şi în 1929 
propriul grup intitulat The Order of the Star in the East. 

In anul 1882, s-a fondat la Londra, la iniţiativa lui 
Sir Wiliam Barret, a reverendului Stainton Moses, a lui F. 
W. Myres şi a lui Edmund Gurney Societatea pentru 
cercetare psihică. Printre membrii săi de onoare s-au 
numărat Wiliam Crookes (1832-1919), Camille 
Flammarion (1842-1925), C. G. Jung şi doamna Curie. 15 
Mediumul John Ballou a scris cartea Oashpe: A New Age 
Bible, fiind astfel un precursor al „canalizării" din new 
age. 

In America, o societate similară de studiu al 
fenomenelor paranormale a fost fondată în 1885 de către 
psihologul William James (1842-1910), intitulată 
American Society for Psychical Research, ce scoate 
publicaţiile Journal of the A.S.P.R. şi Proceedings. 

In anul 1893, s-a ţinut la Chicago Parlamentul 
religiilor în care s-a afirmat printre alţii guru-ul indian 
Swami Vivekananda, pentru secţiunea hinduism lăuntric, 
Soyen Shaku de la o mănăstire japoneză rinzai, pentru 
budismul zen. După congres, Anagarika Dharmapala a 
fondat ramura americană a primei societăţi budiste din 
Occident, Maha Bodhi Society. 

O personalitate aparte a fortnşi Gerard Encausse 
(1856-1916), medic francez care şi-a luat numele de 
Papus. Sub acest pseudonim el s-a ocupat de magie, 
alchimie, fiind astfel o sursă de inspiraţie pentru interesele 
new agerilor pentru astrologie, tarot, secte ocultiste, 
satanism etc. 



Cf. P. Giovetti, Lumea misterelor, LEcTnan, 1997, p. 22. 



Trecând în secolul XX, după primul război 
mondial, în anul 1923 se fondează Societatea americană 
de astrologie, iar soţii Alice (pe numele adevărat Alice 
Ann La Trobe-Bateman) şi Foster Bailey pun bazele Şcolii 
arcane şi editurii teosofice Lucis Publishing Company. 

Printre precursorii mişcării s-a numărat şi George 
Ivanovici Gurdjieff (1872-1949), născut în Alexandropol 
din tată grec şi mamă armeanca. în timpul revoluţiei 
bolşevice, Gurdjieff a colaborat cu antropologul ezoteric 
rus Piotr Damian Ouspensky (1878-1947). După 1919 cei 
doi au ajuns în Franţa şi Anglia stabilindu-şi propriile 
şcoli. Gurdjieff a fondat la castelul Chateau du Prieure des 
Basses-Loges, în 1922, Institute for the Harmonius 
Development ofMan. 

Pe bătrânul continent, în Anglia, Gerald B. 
Gardner iniţiază în anul 1939 mişcarea modernă neo 
păgână Wicca. După cel de-al doilea război mondial, anul 
1947 inaugurează era „farfuriilor zburătoare" (OZN) prin 
observaţiile făcute la 24 iunie de către Kenneth Arnold 
lângă Muntele Rainier, Washington. Intre anii '50-' 60 
polonezul american George Adamsky a descris pentru 
prima dată fenomenul contactee, adică întâlnirea directă 
cu extraterestrii. 

Ron Hubbard întemeiază în 1955, la Washington, 
Biserica scientologică. 



II. 10.1. PERIOADA NEW AGE PROPRIU-ZISA 

In accepţiunea modernă, mişcarea new age a apărut 
în secolul al XX-lea, în SUA. Până aici, o afirmaţie de 
puţină acribie ştiinţifică. Dar am ales în mod intenţionat 



17 Idem, p. 10. 



□ 



această formulare generală pentru a sublinia caracterul 
oarecum difuz al mişcării. Dacă în privinţa spaţiului putem 
specifica statul California, problema datei de naştere a 
mişcării e mai controversată. In funcţie de perspectiva 
astrologică, antropologică sau psihologică, diferiţi 
cercetători au plasat momentul incipient fie în anul 1904 
sau 1910 sau 1917, după alţii la 5 februarie 1962 (când s-a 
produs o anume grupare a planetelor). După Jung, era 
Vărsătorului începe în 1997 sau 2154. Această totală 
imprecizie şi lipsă de coerenţă este tipică mişcării şi se 
datorează faptului că are la bază interpretări astrologice ce 
sunt supuse arbitrariului şi subiectivismului celor în cauză. 
De altfel una din „virtuţile" reclamate de new age este 
anti-dogmatismul. Ca ortodocşi suntem întru totul de 
acord, numai că new agerii confundă dogmatismul cu 
dogmele, combătându-le iresponsabil în egală măsură. Prin 
dogmatism se înţelege cu adevărat o atitudine 
condamnabilă, în vreme ce dogmele sunt garanţia 
statorniciei şi adevărului învăţăturii creştine. 

In ce ne priveşte vom considera ca mai plauzibilă 
datarea postbelică, fără ca aceasta să fie un element în 
afara oricărei discuţii. Următorul moment ar fi analizarea 
contextului religios şi social în care a apărut mişcarea. 



18 dogmatism 1: pozitivitate în afirmarea unei opinii în special nefondate, 
(neautorizate) sau arogante. 2: un punct de vedere sau sistem de idei bazat pe 
premize neexaminate suficient. 

dogma dog.ma.ta [lat. dogmat-, dogma, din gr, Sokeiv dokein a apare, a 
părea] 1 a: ceva considerat a fi o opinie stabilită; în special: un tenet definit 
(lat. el, ea ţine), o opinie autoritativă a cuiva sau a unui grup de 
persoane... c:... 2: o învăţătură sau mai multe privind credinţa sau morala 
definită formal şi proclamată de Biserică. Cf. Merriam-Webster's Collegiate 
Dictionary. 

□ 



Aici lucrurile sunt deja binecunoscute şi nu necesită 
lămuriri suplimentare. Este vorba de „noul imperiu 
roman", S.U.A., (desigur, titulatura nu apare nicăieri), un 
imperiu fără împărat, cu formă republicană federativă, dar 
un imperiu de facto. Din punct de vedere istoric sunt la 
îndemână paralelele cu imperiul roman păgân. Ambiţia de 
stăpânire a lumii s-a conturat pe deplin după victoria 
repurtată în 1945 asupra celor două imperii păgâne rivale: 
Al Treilea Reich şi Imperiul Soarelui Răsare. Totodată a 
fost întrecut şi imperiul aliat, cel britanic, a cărei stea 
începe să decadă treptat. Va rămâne un singur rival 
redutabil, şi el în mod conjunctural fost aliat, imperiul 
păgân sovietic cu care se începe războiul rece. Din punct 
de vedere confesional, SUA se prezintă ca un mozaic în 
care putem totuşi desprinde cu ajutorul datelor statistice 
furnizate de enciclopedia CD Rom Encarta '98 următoarea 
structură: „La jumătatea secolului trecut populaţia S.U.A. 
era predominant protestantă; ea includea relativ puţini 
romano -catolici şi evrei, şi aproape nici un aderent al 
religiilor ne-creştine cum ar fi islamul sau budismul... 
Printre noile fenomene religioase ale secolului trecut se 
numără fondarea mai multor denominaţiuni americane 
originale printre care Biserica lui Isus Cristos a sfinţilor 
din ultimele zile, cunoscută popular ca Mormonii; 
Biserica lui Cristos, Scientistă; Biserica adventistă de ziua 
a 7-a şi Martorii lui Jehova ". 

In 1998 cel mai mare grup religios american este 
cel romano-catolic, aproximativ 25% din populaţie. Printre 
grupurile majore protestante baptiştii (19,4%), metodiştii 
(8%), presbiterienii (2,8%), penticostalii (1,8%) şi 
episcopalienii (1,7%). Biserica ortodoxă are un număr 
însemnat de membri, (n. a.: nu este indicat în procentaj), 
în publicaţia Solia a Episcopiei Ortodoxe Române de la 



„Vatra" (America de Nord) 19 este indicată pentru anul 
1998 suma de 4 600 000 de ortodocşi. Cea mai răspândită 
religie ne-creştină din SUA este iudaismul (2%), dar şi 
islamul, budismul şi hinduismul au adepţi numeroşi. 

O situaţie similară este prezentată de Enciclopedia 
CD Rom Britannica '99 20 . 

Conform fostului consilier de stat american 
Zbygniev Brzezinski, „este necesară o religie 
personală. " Ca urmare a acestor directive ideologice şi a 



19 Martie 1998, 


p. 10. 












20 Credincioşii 


din S.U.A. 


J900-200C 


) 








Aderenţi 


1900 


% din total 


1970 


% 


2000 




Creştini: 


73.270.000 


96,4 


186.120.000 


90,8 


233.475.000 


84,9 


Creştini practicanţi 73.270.000 


96.4 


186.120.000 


90,8 


233.475.000 


84.9 


Romano Catolici 


10.775.000 


14,2 


48.391.000 


23,6 


56.441.000 


20.5 


Protestanţi 


35.000.000 


46.1 


70.653.000 


34,5 


82.670.000 


30.0 


Evanghelici | j 


26.598.000 


35.0 


50.688.000 


24,7 


76.815.000 


27.9 


Anglicani 


1.600.000 


2.1 


3.234.000 


1,6 


2.203.000 


0,8 


Ortodocşi 


400.000 


0.5 


4.387.000 


2.1 


6.260.000 


2.3 


Ne-Creştini 


2.724.800 


3,6 


18.928.000 


9,2 


41.644.000 


15,1 


Atei 


1.000 


0.0 


200.000 


0.1 


947.000 


0,3 


Baha 7 


2.800 


0.0 


138.000 


0.1 


365.000 


0,1 


Budisti 


30.000 


0.0 


200.000 


0.1 


1.070.000 


0.4 


Relt\gjjjchineze 


70.000 


0.1 


90.000 


0,0 


70.000 


0,0 


Hinduşi 


1.000 


0,0 


100.000 


0,0 


1.200.000 


0,4 


Evrei — i 

MuslTtmani 


1.500.000 


2.0 


6.700.000 


3,3 


5.702.000 


2,1 


10.000 


0,0 


800.000 


0.4 


5.730.000 


2.1 


Neo-Religioşi 





0,0 


110.000 


0,0 


1.074.000 


0,4 


Nonreligioşi 


1.000.000 


1,3 


10.069.000 


4.9 


24.126.000 


8,8 


Religii tribale 


100.000 


0.1 


70.000 


0,0 


30.000 


0,0 



21 Actualmente membru al Trilateralei Bilderberg, grup ce este creditat a fi 
un super guvern mondial. Acesta s-a înfiinţat în 1954 în hotelul olandez cu 
acelaşi nume, sub preşedinţia prinţului Bernhard al Ţărilor de Jos. Principiul 
său de bază este unificarea Europei şi a Statelor Unite. Cultivă menţinerea 
secretului, dar nu vrea să fie considerat o societate secretă (cf. Marc Dem, 
Anticrist 666, Domino, 1997, p. 115). 



aplicării lor în practică, potrivit unui sondaj Gallup, în 
februarie 1978, 10 milioane de americani, tineri de toate 
categoriile, erau adepţii unor religii orientale; 9 milioane 
erau angrenaţi în ceea ce se cheamă ,, spiritual healing" 
(vindecare spirituală - o formă tipică a practicilor 
terapeutice de tip new age inspirată din religiile orientale 
şi practicile şamanilor nord-americani). In anul următor, 
1979, 500 000 de catolici americani erau practicanţi ai 
healing-ului carismatic de influenţă penticostală. Aici este 
cazul să menţionăm apriga concurenţă dintre new ageri şi 
carismatici, conflictul şi contradicţia lor datorându-se 
mijloacelor lor diferite folosite în acelaşi scop: bunăstarea 
pământească aici şi acum. 

Fenomenul social cunoscut ca new age a luat 
amploare vizibilă în anii '60 în mediile contraculturii 
hippy de pe coasta de vest, statul California, având ca 
centru oraşul San Francisco. întrucât caracteristica 
esenţială a mişcării este sistemul de reţea (web, net), au 
existat simultan (sincronicity, termen lansat de C. G. Jung) 
în acei ani şi alte centre de egală importanţă ca: Findhorn 
Community (Scoţia de Nord), Esalen şi Comunitatea 
Ananda (California), Lama Foundation (New Mexico), 
Lebensraum-Zentrum (Ziirich) şi altele. Din aceste centre, 
mişcarea s-a răspândit cu repeziciunea informaţiilor unei 
mass-media mobile şi (în mare parte cel puţin) 
necenzurate, mai întâi în S.U.A. şi Europa de Vest (spaţiul 
aşa-zis „euro-atlantic"), pătrunzând apoi la sfârşitul anilor 
'70 şi în Europa de Răsărit, deci şi în România. Aici 
desigur că new age-ul a întâmpinat de multe ori 
dificultăţile inerente sistemului totalitar: cenzură vigilentă 
a unui sistem mass-media aflat sub controlul statului- 
partid. 

Pe drept cuvânt s-a considerat că mişcarea new age 
i-a avut ca precursori moderni pe hippii şi flower power-ii 



din anii '60 influenţaţi de anumite părţi din gândirea 
religioasă şi filosofică indiană. Mişcarea flower power a 
apărut în cartierul Height-Ashbury din marea metropolă 
San Francisco, capitala statului California. Data naşterii 
acestei mişcări este considerată a fi 14 ianuarie 1967, când 
10.000 de tineri s-au îndreptat către Golden Gate Park. 
Această zi a fost proclamată în paginile ziarului 
underground The City of San Francisco Oracle ca fiind 
începutul erei Vărsătorului, iar cei 10.000 ca pionierii unei 
noi epoci. In 1967 se numărau 250.000 de hippies în SUA. 
Deşi această cifră este socotită impozantă mai ales de 
nostalgicii acelei perioade, să nu uităm că per ansamblul 
populaţiei S.UA. ei au reprezentat un modest procent de 
aproximativ l%o. Aceasta se explică şi prin faptul că în 
multe state hippies lipseau cu desăvârşire. „Decimată" din 
interior de droguri şi amor liber, mişcarea s-a autodizolvat 
în octombrie 1967. Ea a fost continuată de studenţii 
radicali conduşi din umbră de masoneria de stânga a 
Marelui Orient, formând aşa numita contra-cultură, 
impregnată de interese atât pentru ocultism, gândire 
religioasă orientală cât şi pentru feluritele droguri 
psihedelice ca haşiş şi LSD. Fenomenul culminant al 
acestei perioade contraculturale a fost festivalul muzical 
de la Woodstock în anul 1969, unde 400.000 de oameni au 
trăit timp de trei zile şi nopţi, în aer liber, cu muzică 
veselă şi haos. Printre intelectualii ce au făcut propagandă 
pentru valoarea sacramentală a drogurilor s-au evidenţiat 
A. Huxley şi Timothy Leary, fost profesor de psihologie la 
universitatea de elită Harvard, de unde a fost dat afară din 
slujbă. 

Această perioadă cu trăsăturile ei esenţiale a fost 
descrisă cu acurateţe în bestsellerul The Greening of 
America, apărut în 1970, scris de profesorul de drept de la 
Universitatea din Yale, Charles A. Reich. 



Unul din centrele cele mai importante ale mişcării 
new age a fost Institutul Esalen din Big Sur, California, 
înfiinţat în 1962, care, sub conducerea lui Michael Murphy 
şi Richard Price, a fost timp de trei decenii leagănul 
mişcării. In cadrul acestui institut s-au experimentat 
diverse tehnici şi terapii alternative, printre care nu au 
lipsit drogurile. Am arătat deja cum autori ca Aldous 
Huxley şi alţii considerau că drogurile psihedelice sunt 
mijloace sacre de revelaţie divină a naturii realităţii. 

La Esalen, în 1970, Ida P. Rolf a pus bazele lui The 
Guild for Structural Integration (Rolf Institute), unde se 
aplica terapia corporală rolfing. Tot aici au activat 
întemeietorul gestaltterapiei Fritz Perls, iar ceva mai 
târziu părintele psihosintezei Roberto Assagioli. Lor li s- 
au alăturat ca personalităţi de seamă din cadrul mişcării 
Rollo May, Cari Rogers, Alexander Lowen, Fritjof Capra, 
Christina şi Stanislav Grof (n. 1931), fost preşedinte al 
Asociaţiei Internaţionale de Psihologie Transpersonală. 

Programul institutului cuprindea meditaţie, 
medicină holistică, mental training şi diverse forme de 
masaj, psihologie transpersonală, psihologie budistă, 
înţelepciunea corpului, vindecare spirituală, şamanism, 
hipnoză, yoga, tantra, intuiţie practică, seminar de poezie, 
gestaltterapie, metoda feldenkrais, rolfing şi Cursul 
Miracolelor. La aceste cursuri au participat anual circa 
5.000-7.000 de participanţi. 

In această perioadă, se distingea în Marea Britanie 
Sir George Trevelyan (1906-1996) care la 25 de ani era 
rectorul universităţii Attingham Park. Cursurile sale ţinute 
la sfârşitul anilor '50 pe teme ca „evoluţia conştiinţei", 
„moartea, marea aventură" şi „natura spirituală a 
universului" s-au bucurat de un mare răsunet în rândurile 
studenţilor. Odată cu pensionarea sa petrecută în anul 
1971, Sir George Trevelyan a fondat Wrekin Trust, un nou 



centru de propagare a ideilor sale holistice şi spirituale. în 
această concepţie, lumea e văzută ca o alcătuire măreaţă şi 
unitară de natură ne-materialnică, de conştiinţă vie şi 
creatoare. Nefiind însă teolog, Trevelyan a cerut ca aceste 
afirmaţii ale sale să nu fie receptate ca dogme, ci ca idei. 

Din păcate, concepţia sa holistică era umbrită de 
credinţa în reîncarnare, ce am putea spune că este nelipsită 
în cercurile new age. Pentru activitatea sa prodigioasă în 
domeniu, Sir George Trevelyan a fost numit „părintele 
mişcării new age în Anglia" şi a primit la rândul său Right 
Livelihood Award, „premiul Nobel alternativ". 

In anii '70 mişcarea contraculturală tinde tot mai 
mult să devină mişcarea cu numele de new age. Un nume 
de referinţă ce a popularizat în mass media aceste idei a 
fost jurnalista americană de ştiinţă popularizată Marilyn 
Ferguson. Ea a înfiinţat în anul 1975 ziarul Brain/Mind 
Bulletin în care vorbea de „mişcarea care nu are nici un 
nume". In anul 1980 însă autoarea a editat lucrarea 
denumită The Aquarian Conspiracy, titlu ce a lansat pe 
piaţă acest termen. Potrivit lui M. Ferguson mişcarea nu 
are conducător, nici manifest, ci se prezintă sub forma 
revoluţionară a unei reţele (web, net). Adepţi ai mişcării se 
găsesc în S.U.A. pe toate nivelurile de venituri şi 
instrucţie, de la profesori şi funcţionari, savanţi celebri, 
funcţionari guvernamentali, legiuitori, la artişti şi 
milionari, şoferi de taxi şi celebrităţi, autorităţi în 
medicină, pedagogie, drept şi psihologie. Aceştia activează 
în întreprinderi, în universităţi şi spitale, în şcoli, fabrici şi 
policlinici, în ministere, în Capitoliu şi Casa Albă, în 
parlament şi organizaţii de ajutor. Marilyn Ferguson aderă 
la rândul ei la noţiunea de „schimbare a paradigmei", 
lansată de gânditorul T. Kuhn. 

In domeniul politic şi social s-a evidenţiat cartea 
americanului Mark Satin intitulată The New Age Politics şi 



apărută în prima ei versiune în anul 1976. înainte de a 
scrie această lucrare M. Satin era un marxist deziluzionat 
care devenise interesat de ecologie, mediu ambiant, 
dezvoltare personală şi literatură spirituală. 

Tot în această perioadă au apărut, la început în 
1974, în India, la iniţiativa învăţătorului spiritual Sânt 
Kirpal Singh, conferinţele şi festivalurile new age 
intitulate Human Unity. Aceste conferinţe erau organizate 
de fundaţia umanistă intitulată The Foundation of 
Universal Unity. 

De acelaşi profil au fost şi conferinţele World 
Symposium on Humanity din S.U.A., Anglia şi Canada, ce 
au debutat între 26.11 - 4.12 1976 în Vancouver, British 
Columbia, Canada, 1976 la iniţiativa lui Guru Raj Singh şi 
a conducătorului sufist Pir Vilayat Khan, care a aranjat o 
„rugăciune universală", într-o atitudine ecumenistă în care 
nouă religii mondiale erau reprezentate prin câteva 
descrieri scurte diferite: 

Hinduismul — Lumina înţelepciunii; Budismul — 
Lumina compasiunii; Zoroastrismul — Lumina curăţirii; 
Iudaismul - Lumina legii; Creştinismul - Lumina jertfei; 
Baha'i — Lumina întregului; Sikhismul — Lumina onoarei; 
Islamul — Lumina unităţii; Sufismul — Lumina fraternităţii. 

Printre personalităţile new age de marcă prezente 
la conferinţa din 1979 s-au numărat Fritjof Capra, Cari 
Rogers, Elisabeth Kiibler-Ross fondatoarea tanatologiei 
moderne, Sri Chinmoy, Ram Dass, Hazel Henderson şi Al 
Huang. 

Cele mai cunoscute manifestări de acest gen, ce au 
dovedit şi o relativă longevitate în timp au apărut în anul 
1977, când Graham Wilson a început să aranjeze 
expoziţiile anuale de la Londra Festival for Mind, Body 
and Spirit, un fel de expoziţii alternative. Spre deosebire 
de anterioarele, aceste festivaluri-expoziţie se adresau 



publicului larg cu o bogată ofertă new age din care făceau 
parte diverşi guru, yogini, terapeuţi, astrologi, 
piramidologi şi ufologi, grupuri sirituale ca teosofii, 
oamenii lui Bailey, spritualiştii, Auroville, Mişcarea 
Krishna, sufiştii şi Findhorn, precum şi mişcări health 
food, asociaţii de protecţia animalelor şi chiar şi grupuri 
creştine, budiste şi hinduiste. Aici au fost făcute 
demonstraţii de healing, masaj, chiromanţie, astrologie şi 
tarot în prezenţa unor personalităţi new age ca George 
Trevelyan şi Peter Caddy, precum şi învăţători spirituali ca 
Ronald Besley şi Paul Solomon şi parapsihologi ca Hasted 
şi Dean. Aceste festivaluri au continuat apoi în SUA şi în 
diferite capitale occidentale. 

O figură interesantă este şi fostul călugăr 
dominican Matthew Fox, ce s-a preocupat de o nouă 
viziune asupra muncii în noua eră. Sursa de inspiraţie 
pentru această viziune era căutată la misticii de 
pretutindeni, ce se opun concepţiei mecaniciste 
newtoniene despre univers. Fox preconiza un ecumenism 
profund, în care toate tradiţiile mistice ale religiilor 
mondiale ne vor uşura intrarea în tainele sacre ale 
universului şi ale sufletelor noastre, încadrându-se în acest 
sens sincretismului mistico-religios. 

în Australia, oraşul Melbourne, s-a „manifestat" la 
sfârşitul lui decembrie anul 1986 mediumul danezo- 
australian Ananda Tara Shan. Aflată în transă mediumnică, 
ea pretindea că transmite mesajele arhanghelului Mihail. 
In jurul ei s-a creat o mişcare ce afirma apariţia noului 
avatar al cărui impuls se numea Shan the Rising Light, 
fiind o sinteză a lui Buddha, Hristos şi Ananda Tara 
Shans. Grupurile respective activau sub numele de 
Rosenhaven. Misiunea lor este de a pregăti noua religie 
mondială cu ajutorul aşa numitei filosofii „Shan Dharma" . 



Suedeza Ulla-Britt canaliza începând cu 13 august 
1985 în dicteu automat entitatea Amos. 

O altă „proorocită" new-age, care de data aceasta 
afirma că este aleasa lui Hristos a fost nemţoaica Gabriele 
Wittek. Mişcarea internaţională răspândită în 40 de ţări ce 
s-a constituit în jurul ei poartă numele de Viaţa universală 
şi îşi are sediul la Wiirzburg, Germania. Mesajul Gabrielei 
este un melanj de creştinism cu reîncarnare şi karma. 

Pe lângă aceste personalităţi, au existat şi altele 
aflate într-o categorie înrudită cu new age-ul. Dintre aceste 
personalităţi, impropriate de altfel prompt de adepţii 
mişcării, vom menţiona pe cunoscutul guru indian Osho 
(n. Baghwan Rajneesh, m. 1990). El a predat un mod 
practic de viaţă călăuzit după principii ca: ,, realitatea e un 
mister, dar nu un mister de dezlegat ci unul de a fi trăit, 
experiat, iubit, de a te topi în el, de a te cufunda în el". 
Pentru preocupările sale în domeniul eliberării sexuale, 
Osho a fost folosit ca material de referinţă în mişcarea de 
yoga din România condusă de G. Bivolaru. 

Tot un guru indian influent a fost şi Sri Aurobindo 
(1872-1950), născut la Calcutta, cel ce a introdus termenul 
evoluţionist de „conştiinţa supramentală", stadiu superior 
celui actual şi atins în premieră de către el însuşi. Ideile 
sale au fost puse în practică înroraşul Auroville din India 
de sud (Pondicherry) unde s-a constituit o adevărată 
misiune Aurobindo. Opera sa de căpătâi se numeşte 
Sinteză despre yoga. 

Pe lângă indienii Ramakrishna şi Swami 
Vivekananda, new agerii s-au mai interesat şi de autori ca 
Paul Brunton, Paul Davies şi Walt Whitman. 



Sursă: Sven Magnusson, www.sokaren.se/index2 1 1 .html . 



în ianuarie 1985, s-a înfiinţat la Bologna Arhiva de 
documentare istorică a investigaţiei psihice ce are ca scop 
studiul istoriei fenomenelor paranormale. 23 

In această situaţie, am căutat pe cât posibil să 
folosim nume cât mai necontroversate, ce nu ar putea face 
obiectul unor contestări personale sau din afară. Sursele de 
bază ale acestor informaţii au fost extrase din mijloacele 
post-moderniste de informaţie: internetul (www), 
enciclopediile CD Rom, multi-media, e-mail-ul (@). Iată, 
spre exemplificare, o listă extrasă după un website (loc de 
reţea, denumirea tehnică a localizării în sistemele de 
explorare internet explorer sau netscape) cu nume 
„fierbinţi" de autori new-age în vogă în anii '90: 
Lynn Andrews, Jose Arguelles, Sun Bear, Do Don 
Campbell, Dam Dass, Wayne Dyer, Louise Hay, Jean 
Houston, Barbara Marx Hubbard, Sue Hubbell, 
Laura Huxley, J. Z. Knight, John Randolph Price, 
James Redfield, John Robbin, Elisabeth Kiibler Ross, Jamie 
Sams, Virginia Satir, David Spangler, Whitley Strieber, 
George Trevelyan, ]V0"ianne Williamson. 



II. 10.2. LUCRĂRI SEMNIFICATIVE 

Este interesant de remarcat faptul că pe website-ul 
New Age Journal Online există o publicaţie interesantă 
măcar şi numai prin faptul că se revendică a fi o 
continuare a revistei „remarcabile şi revoluţionare" cu 
numele de New Age Journal fondată acum 100 de ani de 
George Bernard Shaw şi prietenii săi vizionari. Aceştia se 
considerau a fi pionieri în domeniul aspectelor societăţii 
moderne ca: educaţia, tehnologia, sănătatea şi 
spiritualitatea. Această revistă de avangardă (modernistă) 



P. Giovetti, Lumea..., p. 21. 



şi-a încetat activitatea în 1922. La 50 de ani după aceasta 
un grup eclectic de editori şi jurnalişti „alternativi" au 
hotărât continuarea lui New Age Journal, de data aceasta 
în maniera post-modernistă a anilor '70 caracterizată de 
cultura globalistă. Am menţionat caracterul post-modernist 
deoarece aici, spre deosebire de avangarda şi originalitatea 
moderniştilor se tratează subiecte legate de înţelepciunea 
tradiţională integrată tehnologiei moderne cum ar fi: vechi 
practici curative tibetane şi noile descoperiri în 
programarea neuro-lingvistică, feng-shui (arta chinezească 
a design-ului de interior în vogă anii aceştia), precum şi 
preocuparea pentru materialele şi condiţiile ecologice din 
arhitectură numită „baubiologie". 

Deşi Cursul miracolelor pretinde că nu are autor 
(pentru a suscita interesul unor cercuri cât mai largi), 
totuşi, urmărind cu atenţie sursele indicate de înşişi 
propagatorii acestui curs, se pot descoperi persoanele 
implicate în alcătuirea şi distribuirea sa. In website-ul 
internet numit THINKING ALLOWED se putea citi în 1998 
un interviu pe marginea Cursului acordat de psihologa 
evreică Judith Skutch Whitson doctorului Jeffrey 
Mishlove. J. S. Whitson este printre altele 24 preşedinta 
fundaţiei Foundation for Inner Peace, organizaţia ce se 
ocupă cu publicarea şi răspândirea acestui curs. Dar 
adevăraţii autori se numesc Helen Schucman (a murit în 
1981) şi William (Bill) Thetford, autori ce din „smerenie" 
se numesc „canalizatori" , folosind un termen 
contemporan ce înlocuieşte demodatul „medium" spiritist. 



24 activă în cercetări parapsihologice, membră fondatoare a institutului 
Institute of Noetic Sciences, participantă la proiectul The Congressional 
Clearinghouse for the Future ş.a. 



□ 



Aceşti doi psihologi (Helen Schucman s-a declarat evreică 
şi atee militantă, iar Bill se considera agnostic!), au avut în 
1975 o relaţie personală ce s-a deteriorat, iar în această 
situaţie tensionată Helen a primit următorul mesaj: 
,, Acesta este un curs de miracole. Vă rog să luaţi notiţe. " 
Mesajul venea din partea unei entităţi ce s-a recomandat a 
fi... Isus! O paralelă interesantă putem face în acest caz, 
cu mesajul „toile, lege!", primit de Fericitul Augustin, 
mesaj cu adevărat dumnezeiesc, ce a dus la convertirea 
acestuia. Dar ateii şi agnosticii de care ne ocupăm n-au 
avut darul deosebirii duhurilor, şi nici precauţia de a 
consulta pe cei competenţi ce ar fi putut să-i ferească de 
rătăcire. Şi aceasta în situaţia când în America există de 
zeci de ani milioane de ortodocşi organizaţi în diverse 
eparhii, publicaţii ortodoxe şi Institutul Saint Vladimir din 
Crestwood New York cu teologi de prestigiu, sau chiar şi 
mănăstiri californiene cu viaţă ascetică exemplară. Cursul 
a avut o răspândire fulgerătoare în mediile „baby boom" 
din America, generaţii postbelice total debusolate 
spiritual, în căutare neîncetată a adevărului trecând prin 
experienţa rockului, drogurilor, perioada hippy, meditaţie 
transcendentală şi alte tehnici şi filosofii orientale, 
astrologie, terapii naturiste sau psihologice, mediul ideal 
al new age-ului. Astfel în ianuarie 1987 existau în 
circulaţie 300 000 de copii ale cursului. Judith Skutch 
caracterizează acest curs - să reţinem, una din cărţile 
„canonice" ale mişcării new age - ca fiind un sistem 
metafizic de psihoterapie spirituală. 

în cadrul literaturii, se pot detecta ca precursori ai 
genului „New Age fiction" lucrările de ficţiuni oculte 
produse în a doua jumătate a secolului XIX de autori ca 
Bulwer-Lytton (Zanoni, The Corning Race), Mărie Corelli 
(A Românce of Two Worlds) şi alţii. Acest gen a continuat 
în sec. XX cu autorii de literatură ezoterică Baird T. 



Spalding {Life and Teaching of the Masters of the Far 
East), Guy „Godfre Ray King" Ballard (Unveiled 
Mysteries), Eugene E. Whitworth (Nine Faces of Christ: 
Quest of the True Iniţiate), Joss Arguelles (The May an 
Factor), Betty Eadie (Embraced by the Light) şi mai recent 
la cărţile lui Carlos Castaneda şi Lynn Andrews. 

In anii '60 cartea lui Scott Peck A Road Less 
Travelled a constituit un deschizător de drumuri pentru 
spiritualitatea new age în curs de formare, un amestec de 
aforisme ale vechilor religii cu noua psihologie. De 
asemenea, se remarcă lucrarea Wisdom and Folly scrisă de 
autoarea Elizabeth Lesser, cofondatoare a Institutului 
Omega, cel mai mare centru de învăţământ holistic al 
Americii. 

începând cu 25 aprilie 1982, Benjamin Creme a 
răspândit în lume mesajul întoarcerii lui Maitreya Crist în 
publicaţiile The Reappearance of the Christ and the 
Masters of Wisdom şi Maitreya 's Mission voi. 1 şi 2. 
Cărţile cuprind învăţături despre viaţa în viitoarea new 
age, evoluţie şi iniţiere, meditaţie, healing şi transformare 
socială etc. în lucrarea A Maşter Speaks se tratează printre 
altele subiecte ca: raţiune şi intuiţie, sănătate şi healing, 
viaţa în noua eră, drepturile omului, misiunea lui 
Maitreya, rolul omului. în calitatea sa de „canalizator", 
Creme a redat 140 de mesaje ale lui Maitreya în lucrarea 
Messages from Maitreya the Christ, obţinute prin telepatie 
mentală. în cartea Transmission - A Meditation for the 
New Age sunt descrise tehnicile de transmitere a energiei 
prin intermediul unor grupuri de transmisie. Toate aceste 
lucrări sunt recenzate şi recomandate în numerele 
publicaţiei ezoterice Share International. 

De pe site-ul internet cu literatură The Life Quest 
New Age Bookshop, am mai spicuit următoarele cărţi: The 
Speech of the Grail: A Journey Toward Speaking That 



Heals and Transforms de Linda Sussman, în care este 
descris mitul procesului de iniţiere în limbajul imaginaţiei; 
Tying Rocks to Clouds: Meetings and Conversations with 
Wise and Spiritual People de William Elliott, conţinând 
interviuri cu reprezentanţi ai diferitelor tradiţii religioase 
cum ar fi: Robert Schuller, Rabbi Harold Kushner, Dalai 
Lama, Jack Kornfield, Ram Dass, Maica Teresa şi 
psihologul B.F. Skinner. 

In sondajul de opinie realizat de Marilyn Fergusson 
în cartea sa Către o nouă eră, au fost desemnaţi de către 
new ageri în ordinea importanţei următorii autori: Pierre 
Teilhard de Chardin, Cari Gustav Jung, Abraham Maslow, 
Cari Rogers, Aldous Huxley, Roberto Assagioli şi J. 
Krishnamurti. Alături de aceştia au fost numiţi şi Paul 
Tillich, Martin Buber, Margaret Mead, Willis Harman şi 
Erich Fromm. Printre cei mai importanţi autori new-age 
sunt consideraţi şi Andre Gorz, Barbara Ward, Amory 
Lovins, Barbara Brown, E. F. Schumacher. 

Recent (anii '90), au apărut noi cărţi care aspiră la 
statutul de „carte de căpătâi" şi au un autor bine cunoscut, 
deşi acesta locuieşte retras într-un loc necunoscut din 
SUA. James Redfield a scris mai întâi The Celestine 
Profecy , apoi mai multe urmări ale acesteia, în volumul 
doi, care se numeşte The Tenth Insight . Pe internet se 
poate citi o producţiune literară înrudită, şi anume The 
Celestine Journal. Dar tot pe internet n-au întârziat să 
apară şi recenzii critice, în special venite din zona neo- 
protestantă evanghelistă harismatică şi chiar 
fundamentalistă. Una din cele mai pertinente critici se 



James Redfield., The Celestine Prophecy An Adventure, Warner Books, 
New York, NY, 1993. 

Insight - capacitatea de a înţelege adevăruri ascunse, cf. dicţionarul 
Encarta '98. 

intitulează Reflections on a Best Seller de Rolf Nosterud. 27 
Acolo se arată între altele că, prin deghizarea conceptelor 
oculte într-o terminologie creştină, cărţile new age au 
introdus înşelător o mulţime de aşa-zişi creştini în cercuri 
new age şi neo-păgâne, a se remarca astfel marea căutare 
de care se bucură îngerii contrafăcuţi şi distorsiunile 
feministe despre Dumnezeu. întrucât cei mai mulţi dintre 
„căutătorii de adevăr" contemporani nu cunosc nici datele 
şi nu au nici voinţa de a rezista acestor iluzii seducătoare, 
o nouă paradigmă - o schimbare masivă în viziunea 
Americii despre realitate - transformă cultura americană, 
în timp ce naţiunea americană raţionalizează păcatul şi 
idealizează păgânismul, Rolf Noserud susţine că adevăraţii 
creştini ar trebui în schimb să ia aminte la avertismentele 
Scripturilor şi la învăţăturile Duhului Sfânt. 

Aceste recenzii urmăresc - şi realizează - o 
poziţie creştină apologetică, dar dinrnăcate ele eşuează în 
zona eterodoxiei, propunând soluţii ce trădează carenţele 
duhovniceşti tipic neo -protestante: lipsa ierarhiei şi 
continuităţii apostolice, neînţelegerea catolicităţii şi a 
Sfintelor Taine, critica cultului sfinţilor şi liturgicii 
bisericeşti în general, subiectivismul în interpretarea 
(adesea literală, fundamentalistă) Scripturii, considerată ca 
autoritate supremă şi suficientă. Aceste grave abateri 
dăunează chiar şi celor cu cele mai bune intenţii, cum ar fi 
C. Cumbey, C. Matrisciana, D. Hunt sau L. Gassmann. 

Mai rar se întâlnesc luările de poziţie ortodoxe, ce 
vin mai ales din spaţiul american (OCA, Patriarhia 
ecumenică, Patriarhia Antiohiei), dar şi din surse atonite. 
Considerăm ca o necesitate şi abordarea mai sistematică a 
acestor probleme în spaţiul nostru, întrucât aceste atacuri 



Apărută în The Spring, voi. 2, nr. 1 din 1995, scos de Pneuma, magazinul 
de orientare spirituală al Bisericii Evanghelice Luterane din Canada. 



anticreştine se fac tot mai simţite în această perioadă 
tulbure de tranziţie. 

în ultimele sale apariţii editoriale: Invazia sectelor 
şi Sectologie, Părintele profesor doctor P. I. David s-a 
aplecat asupra fenomenului sectar contemporan şi 
prezenţei acestuia în ţara noastră. Astfel, în capitolul V al 
primei lucrări, intitulat New age: o ,, religie" mistico- 
păgănă şi sincretistă la dimensiunile întregului univers , 
este prezentat mai întâi un scurt istoric, urmat de un extras 
doctrinar. New age-ul este considerat pe bună dreptate a fi 
o provocare pentru creştini, aceştia urmând să aleagă liber 
şi conştient între Hristos sau Vărsătorul. 



□ 



28 Op. cit., Ed. „Crist-1", Bucureşti, 1997, p. 417 şi urm. 



III. NEW AGE: 
O PSEUDO-RELIGIE MONDIALĂ ? 



III.l. Relaţia omului cu o Fiinţă divină infinit superioară, 
adorarea ei şi căutarea unei mântuiri III. 2. Credinţa în 
divinitate şi într-o lume de „dincolo" III. 3. Un cult 
organizat ce cuprinde rugăciune, sacrificii (jertfe), clasă 
sacerdotală ce operează sacrificiile la altar şi conduce 
rugăciunea de obşte, distincţie între sacru şi profan. 
III. 4. Existenţa unui locaş sacru (templu), a unor locuri 
sacre cu eventuale pelerinaje şi perioade sacre de timp 
III. 5. Revelaţii naturale sau supranaturale făcute de 
clarvăzători, de prooroci, o structură mai mult sau mai 
puţin dogmatică a doctrinei, consemnată în cărţi sacre, 
fiind prezentă totodată şi o tradiţie orală III. 6. Caracter 
vădit social, comunitar, presupunând existenţa unui cod 
moral închegat 



„Nu combaterea falsei religii, 

ci descoperirea adevăratei minciuni " 

Vladimir Soloviov 



Semnul întrebării pus după titlul acestui capitol nu este 
deloc întâmplător. Vom vedea în continuare cât de 
controversată este această problemă, ce nu şi-a găsit încă 
nici pe departe un răspuns concludent şi unanim 
satisfăcător. Dacă această întrebare ar fi pusă direct 
adepţilor mişcării, este mai mult ca sigur că răspunsul ar 
fi: nu. Să eliminăm atunci elementul peiorativ „pseudo" şi 
să pornim cu întrebarea simplificată: este new age o 

religie? (alternativ: o nouă religie, actuala religie, sau 
chiar religia viitorului?) 

Autorul american Jonathan Adolph, în The 1988 
Guide to New Age Living, editată de revista americană 
New Age, s-a întrebat mai simplu: ,,In ce constă noua 
eră? " şi tot el a răspuns că ar fi un fel de utopie. 

Potrivit unei alte autorităţi în materie, scriitoarea 
Marilyn Ferguson, ceea ce apare acum sub numele de 
mişcarea new age nu este un nou sistem religios, ci o nouă 

29 

conştiinţă, un nou weltanschauung, ce cuprinde anumite 
gânduri noi şi revoluţionare în ştiinţă cât şi o parte de 
concepţii străvechi. De aici rezultă concluzia lui Jonathan 
Adolph că mişcarea new age nu este o religie, chiar dacă 
mulţi gânditori new age susţin că o conştiinţă spirituală 
este necesară dacă vrem să realizăm schimbări pozitive 
în noi înşine şi în societate. Această conştiinţă spirituală 
presupune în stadiul incipient sentimentul comuniunii cu 
totul, prin aceasta arătând caracterul monismului panteist. 
David Spangler introduce o viziune a sacralităţii 
(heiligtum) integrale ca un nou fel de a privi lumea. 

New age, „era nouă", este tot mai insistent 
propovăduită de noii „prooroci mincinoşi" (Matei XXIV, 
11; Marcu XIII, 6) apăruţi mai întâi în spaţiul denumit 
astăzi „euro-atlantic", cu alte cuvinte SUA şi Europa de 
nord-vest anglo-saxonă, stăpânii lumeşti temporari ai 
acestui veac. rPentru că se cheamă „nouă" presupunem 



29 welt.an.schau.ung subst., pi weltanschauungs sau welt.an.schau.ung.en 
[din germ Welt lume + Anschauung viziune] (1868): o concepţie 
comprehensivă sau aprehensiune pentru explicarea lumii dintr-un punct de 
vedere specific. Copyright (c) 1994 Merriam- Webster, Inc. AII Rights 
Reserved. 
Această observaţie are nuanţa tipică a neo gnosticismului. 



desigur că trebuie să ia locul celei vechi în virtutea 
evoluţiei dialectice de tip hegelian optimist spre progresul 
Spiritului lumii. 

„Erele" la care se referă aceşti prooroci de 
sorginte ocultă francmasonică şi teosofică se delimitează 
după criteriile astrologice potrivit cărora soarele parcurge 
în chip regresiv, timp de aproximativ 2160 de ani, un 
sector celest din cele 12 numite zodii. Acest parcurs are 
consecinţe majore ce determină schimbări cu un caracter 
evolutiv ciclic în mentalitatea, cultura şi chiar 
spiritualitatea omenirii. In momentul de faţă, suntem 
„martorii trecerii" de la era Peştilor la cea a Vărsătorului 
sub semnul căruia se va instala noua eră. Se poate constata 
cum procesul de precesie (mişcare astronomică inversă) 
devine o utopie de tip dublu milenist (2000 de ani de 
fericire în Vărsător). In filmul muzical (operă rock) hippie 
al anilor '60 Hair (Broadway, 1968) una din temele cheie 
este piesa programatică The Age of Aquarius: 

Când Luna va fi în casa a şasea / Şi Jupiter aliniat 
cu Marte / Atunci pacea va călăuzi planetele / Şi 
dragostea va mâna stelele / Sunt zorii erei Vărsătorului . 

Iar în alt loc: 

Armonie, justiţie şi claritate / Simpatie, lumină şi 
adevăr / Nimeni nu va pune căluş libertăţii / Nimeni nu va 
îngreuia spiritul / Mistica ne va da cunoaştere / Omul va 
învăţa din nou să gândească / Datorită Vărsătorului, 
Vărsătorului. 



When the moon is in the seventh house/ And Jupiter aligns with Marş/ Then 
peace will guide the planets/ And Iove will guide the stars/ This is the dawning 
of the Age of Aquarius. 



u 



Din punct de vedere astronomic observaţiile 
astrologilor new age suferă de grave fisuri, ce fac să apară 
o multitudine de cronologii diferite cu privire la momentul 
acestei treceri. Ceea ce ne interesează pe noi în acest 
studiu sunt însă implicaţiile teologice prezente în aceste 
concepţii şi efectul lor asupra credinţei şi învăţăturii 
creştine. Căci, departe de a fi o simplă aberaţie 
astronomică şi măruntă superstiţie, mişcarea new age se 
conturează ca un periculos adversar al creştinismului la 
scară mondială. 

Era Peştilor a fost identificată forţat cu era creştină 
plecând de la binecunoscutul semn întrebuinţat alături de 
cruce de vechii creştini, semn preluat din anagrama 
IX&YOU {Irfaovi; Xpiozoq Osov Yioi; Lwznp). Adepţii new 
age presupun că această eră, la sfârşitul său, va antrena 
totodată şi dispariţia creştinismului, în orice caz cel 
tradiţional aşa cum îl propovăduieşte cea „una, sfântă, 
catolicească (KaOoĂiKn) şi apostolească Biserică". Este 
uşor de presupus ce se prevede a apărea în locul erei 
creştine, în viziune necreştină. 

Binecunoscuta frază a lui Andre Malraux, citată 
mai sus şi mult prea des în mass-media, abordată din punct 
de vedere al teologiei ortodoxe, poate fi considerată o 
butadă de efect, cu valoare cultural-sociologică, dar în 
fond o „pseudo-profeţie" (asemenea celor ale lui 
Nostradamus) ce nu lămureşte nimic serios din punct de 
vedere duhovnicesc. Ceva adevăr este totuşi conţinut aici, 
şi anume faptul că ne aşteaptă o reinstaurare a atitudinii 
religioase ce a fost zdruncinată în secolele XIX-XX prin 
secularizare şi descreştinare în masă, marea apostazie pe 
care am şi trăit-o din plin. Ceea ce se propune este însă o 
re-păgânizare a omenirii, şi anume sub forma unei religii 
mondiale unitare de tip păgân sincretist. Acest avertisment 
foarte serios a fost lansat mai întâi de acei care au 



□ 



întâmpinat nemijlocit fenomenul la faţa locului: creştinii 
din teritoriile aşa numite euro-atlantice. Din S.U.A. s-au 
ridicat vocile din zona „fundamentalistă", urmând apoi 
reacţiile luterane şi romano-catolice. Vom cita ca exemple 
numele lui Constance Cumbey, Caryl Matrisciana şi Dave 
Hunt reprezentanţi ai neoprotestantismului evanghelic 
harismatic, Lothar Gassmann şi Holger Nilsson ai 
luteranismului, cardinalul Godfried Danneels, reprezentant 
al romano-catolicismului. Toţi aceştia (şi desigur încă 
mulţi alţii) sunt unanimi în a semnala pericolul unei religii 
mondiale instaurată de un guvern mondial, ambele fiind 
încununarea acţiunii de secole a lojilor francmasonice. 
Aceste loji sunt înfăţişate ca nişte înaintemergători ai lui 
Antihrist, lucru ce nu poate fi cu nimic exagerat dacă avem 
în vedere adevăratele proorocii ale Sfintei Scripturi . In 
cartea apologetului suedez Holger Nilsson: New age banar 
vag for antihrist {New age pregăteşte cărările 
antihristului) se află capitolul intitulat O nouă religie 
mondială ; cardinalul Danneels ne vorbeşte despre O 
„religie" la dimensiunile universului întreg ; cunoscutul 
autor catolic Jean Vernette, vicarul general al diocezei de 
Montauban tratează subiectul: „// ritorno del Cristo, ii 
«New age» e la nuova religione mondiale". 
Avertismentele legate de instaurarea unei religii mondiale 
sunt continuate şi de către Alexander Brooks care scrie: 
,, Această religie mondială ne va oferi «înţelepciunea 



32 Vezi şi Aiurrpior) K. XtcaTiToiown, Profeţii despre Antihrist, Atena, 1991. 

33 Holger Nilsson, New age banar vag for antihrist, Evangelipress, 1992, 
p. 30. g 

Cardinalul Gotfried Danneels, Cristos sau Vărsătorul? Bucureşti, 1992, 
p. 13. 

Jean Vernette, // New age, Pauline, 1992, p. 64 . 

străveche» şi «Adevărul ascuns» care stă la baza tuturor 
formelor religioase ale istoriei. In realitate, nu va fi însă 
vorba de nici un fel de adevăr, ci de o minciună. " 
Potrivit acestui autor, religia mondială a viitorului va avea 
următoarele caracteristici: negarea realităţii blestemului 
morţii; negarea adevărului proclamat de Dumnezeu; 
negarea dragostei lui Dumnezeu; promisiunea 
înţelepciunii; promisiunea de a dobândi o natură divină; 
promisiunea puterii. 

Reacţia ortodoxă a fost mai târzie şi vine în primul 
rând tot din spaţiul „fierbinte" american, de la 
ieromonahul Serafim Rose care atrage atenţia asupra 
proiectatei „religii a viitorului" . Aflat în misiune 
ortodoxă în Occident ca paroh al parohiei ortodoxe române 
din Roma, ieromonahul doctorand luvenalie Ionaşcu a 
scris pe această temă articole pertinente în paginile 
Telegrafului român de la Sibiu . Pe coperta a patra a 
revistei Gazeta de vest 39 stă scris cu litere de o şchioapă: 
„New age - noua eră care vrea să~Sfhimbe creştinismul 
cu păgânismul!" în concluzie, constatăm că acest pericol 
este real şi iminent, el trebuie luat în serios şi întâmpinat 
cum se cuvine acestui fel de ispită (mpadftov, încercare, 
probă, test, experienţă) ce se profilează cu tot mai multă 
pregnanţă şi la orizontul nostru. 



Alexander Brooks (sub pseudonimul Otto Zeit), The Corning World 
Religion, SCP, Betkley CA, citat în S. Pfeifer, Vindecarea cu orice preţ? 
p. 140. 

Ieromonah Serafim Rose, Ortodoxia şi religia viitorului, Chişinău, 1995, 
p. 231. 

38 în numerele ţ9]32/97, p. 5; 7-10/98 p. 3 şi 1 1-12/98 p. 2. 

39 fiujriărul 30 (94), febr. 1994. 



Definiţiile mai noi ale religiilor au în vedere 
anumite trăsături care pot fi aplicate unui număr restrâns 
de credinţe, crezuri şi concepţii aşa zis religioase, din 
trecutul nu prea îndepărtat. Astfel, termenul de religie a 
fost aplicat creştinismului, iudaismului şi islamului, pe 
deplin, şi cu o anumită condescendenţă hinduismului, 
budismului şi şintoismului. Aceste definiţii şi catalogări 
sunt rezultatul abordării ştiinţifice (religionwissenshaft) 
începută în secolul trecut de Max Miiller. In ce ne priveşte, 
vom căuta să tratăm această temă din perspectiva teologiei 
creştine ortodoxe, perspectivă care diferă în puncte 
esenţiale de abordările ştiinţifice, sociologice, filosofice, 
istorice sau psihologice. Nu interesează aici nici 
perspectiva culturală, mult răspândită de altfel în mediile 
intelectuale. Aceasta nu însemnează desigur renunţarea la 
criteriile respective, ci includerea lor în contextul 
ecleziologic. 

Din cele peste 100 de definiţii şi accepţiuni ale 
noţiunii de religie vom reţine aspectul de re-laţie, 
re-legare, re-luarea comuniunii omului cu Creatorul său. 
Astăzi este acceptat aproape în unanimitate faptul că 
oamenii din cele mai vechi timpuri şi din toate spaţiile 
geografice au simţit imperios prezenţa divinităţii ca fiind 
altceva decât omul şi dincolo de natura văzută. Fie că 
adoptăm terminologia lui R. Otto - numinosul - fie că nu, 
primul sentiment în faţa divinului al oamenilor căzuţi în 
urma păcatului strămoşesc din harul comuniunii cu 
Dumnezeu a fost, desigur, teama: ,,Am auzit glasul Tău în 
rai şi m-am temut, căci sunt gol şi m-am ascuns. " (Facere 
111,10). Aşa mărturiseşte potrivit revelaţiei divine a Sfintei 
Scripturi protopărintele nostru Adam, cel care vorbise fără 
teamă până atunci cu Dumnezeu. De aici însă drumurile se 
despart: partea „cea dreaptă" alege calea religiei, 
venerarea Fiinţei supreme cu teama sfântă („începutul 



înţelepciunii este frica de Dumnezeu"); „cei de-a stânga" 
aleg calea magiei, adică năzuinţa de a putea controla şi 
manipula forţele supranaturale şi chiar supraomeneşti în 
scopuri personale de dobândire a dominaţiei asupra naturii 
şi semenilor. Am relatat aceste lucruri prea bine cunoscute 
cu scopul de a face o distincţie esenţială, recunoscută de 
altfel în zona teologică, dar amestecată în câmpul culturii 
şi ştiinţei profane (secularizate): anume distincţia clară 
intre vrăjitorie, magie şi religie. 

Astfel, aserţiuni ca „sentimentul magico-religios" 
devin inoperante în acest context. Dacă însă vrem să 
continuăm a căuta zone comune magiei vom afla 
ocultismul, ezoterismul, divinaţia, vrăjitoria şi spiritismul. 
In Sfânta Scriptură şi în Sfânta Tradiţie, cu un cuvânt în 
Biserică, distincţia enunţată era pusă cu tărie şi claritate, 
fără confuzie, echivoc sau amestecare. începând însă cu 
secolul „luminilor" francmasonice, al XVIII-lea, critica 
raţionalistă a pus la stâlpul infamiei amestecând laolaltă 
fără discernământ (dreapta judecată diaKpiaiq) 
creştinătatea, religia, mistica, superstiţia, magia, divinaţia 
etc, instalând în locul lor societatea secularizată, fenomen 
ale cărei urmări se manifestă şi astăzi pe plan global. 



Vrăjitoria, termen desemnând principalele mijloace prin care s-a 
considerat căLoamenii au manipulat magicul, adică să provoace schimbări 
prin propria voinţă, folosind mijloace supranaturale. Magia trebuie separată 
de religie, în care oamenii sunt total dependenţi de zeitatea căreia îi aparţin, 
pentru a li se îndeplini dorinţele, şi de asemenea să fie deosebită şi de 
farmece, în care, puterea supranaturală este dobândită printr-un proces de 
studiu, ce presupune cărţi, şi ucenicie la un maestru (subl. n.).Vrăjitoria a 
fost privită pe de o parte ca o putere înnăscută, şi pe de altă parte ca un lucru 
lăsat moştenire, prin tradiţie mai mult sau mai puţin nescrisă, (cf Encarta 
Encyclopedia '98) 



Lojile masoneriei de stânga au impus după 1848 ateismul 
în diferitele lui variante, marxiştii s-au desprins dând 
naştere aripii radicale a comuniştilor ce a fost continuată 
în secolul XX de Lenin, Stalin cu consecinţe prea bine 
cunoscute pentru a mai zăbovi asupra lor. 

Religia era o componentă principală a societăţilor 
precreştine. „Nu am venit să stric Legea sau proorocii; 
n-am venit să stric, ci să împlinesc" {Matei V, 17) a zis şi 
a făcut Mântuitorul explicit, dar de aici decurge implicit: 
Nu am venit să stric religia mozaică, nici să întemeiez o 
religie nouă. Hristos este şi plinirea Legii, dar şi plinirea 
religiei. „Creştinismul nu era o nouă religie, ci o cotitură 
în istoria lumii, apariţia Domnului în luptă cu cel ce Ii 
uzurpase autoritatea" . „Creştinătatea este, orice s-ar 
spune, într-un sens mai profund, sfârşitul tuturor 
religiilor... De fapt, nicăieri în Noul Testament, 
creştinătatea nu este prezentată ca un cult, ca o religie. 
Religia este necesară acolo unde există un zid de separare 
între Dumnezeu şi om. Dar Hristos, care este atât 
Dumnezeu cât şi om, a dărâmat zidul dintre Dumnezeu şi 
om. El a inaugurat o nouă viaţă, nu o nouă religie" . In 
acest sens, putem afirma cu îndreptăţire că trăirea creştină 
se opune celei „religioase", caracteristică perioadei pre- 
creştine. Suntem cu totul de acord cu părintele Al. 
Schmemann în faptul că este vorba de o gravă degradare a 
socoti creştinismul ca una din religiile lumii, sau una din 
marile religii ale lumii (H. von Glasenapp), trecută în 
dicţionarul religiilor la litera „C" (Eliade-Culianu) . De 
aceeaşi părere este şi Părintele profesor doctor loan Sauca: 



^n 

^1. Schmemann, Historical Road of Eastern Orthodoxy, New York, 
1977, p. 35. 

42 idem, For the Life ofthe World, New York, 1988, p.19. 
" Eliade, Culianu , Dicţionar al religiilor, Humanitas, 1992, p. 98. 

,, Creştinismul, în general, şi Ortodoxia, în special, nu a 
fost considerat la început ca fiind religie. Religia caută să 
pună omul în legătură cu Dumnezeu; Creştinismul este 
viaţa în Dumnezeu, prin Hristos în Sfântul Duh. " 

Nu este mai îndreptăţită nici încadrarea 
creştinismului la religii monoteiste alături de iudaism şi 
islam, cum afirmă de exemplu Papa Paul al Vl-lea: 
„Evreii, mahomedanii şi creştinii sunt trei expresii ale 
aceluiaşi monoteism..." 45 . Dimpotrivă aşa cum afirmă 
Sfinţii Părinţi ai răsăritului, creştinismul este la egală 
distanţă atât de mono- cât şi de poli-teism 46 . Cele trei 
„mari religii" au mai fost grăbit încadrate la „religiile 
cărţii", termen folosit în imperiul otoman cu referire la 
statutul special al creştinilor şi al iudeilor, statut ce-i 
deosebea de celelalte religii şi credinţe din imperiu. Dar 
creştinismul este locul unde „Cuvântul trup S-a făcut", iar 
Sfânta Scriptură este doar o componentă, excepţională e 
adevărat, dar nu exclusivă, a revelaţiei divine desăvârşite 
de Mântuitorul Hristos. 

în acest domeniu ne-i atrag atenţia lucrările unor 
specialişti europeni în istoria religiilor trecuţi la sufism 
sau cel puţin abordând fenomenul din perspectiva sufistă: 
Rene Guenon (1886-1951), Fritjof Schuon, Julius Evola 
(1898-1974) şi Henri Corbin. La nivelul iniţiatului sufist 
(ne referim aici la mistica islamică a secolului XX, şi nu la 
perioada medievală a lui Ibn-Arabi), în planul ezoteric, 

D_ 

44 în Vestitorul Ortodoxiei, 1 august 2000, p.5. Credem totuşi că aserţiunea 
„Creştinismul, în general, şi Ortodoxia, în special... " au sens doar în planul 
cultural sociologic. Teologic şi ecleziologic vorbind nu poate exista 
„creştinism în general", ci doar un singur creştinism. 

45 La Croix, aug. 11, 1970. 

Henry Corbin, Paradoxul monoteismului, Apostrof, 1997, p. 10. 



există „o unitate transcendentă a religiilor", cel puţin a 
celor trei religii „abraamice" sau monoteiste. Nici 
această categorie nu rezistă, deoarece iudaismul actual şi 
islamul nu sunt nicidecum o continuare organică a 
credinţei lui Avraam, ci dimpotrivă constituie abateri 
grave de la aceasta. Originea lor rămâne exclusiv în spaţiul 
ereditar semit (la evrei) şi semito-hamit la arabi (Agar 
egipteanca cf. Facere XVI, 1, iar la Facere X, 6 pentru fiii 
lui Ham... Miţraim, adică Egiptul). In această privinţă nu 
ar trebui acceptată această categorisire a istoriei religiilor 
(Ioan VIII, 39-40): „Dac-aţi fi fiii lui Avraam, aţi face 
faptele lui Avraam. " (vezi şi Matei III, 9). „Faptele" de 
care vorbeşte aici Iisus Hristos sunt faptele credinţei, deci 
este vorba de a fi urmaş al lui Avraam după credinţă, în 
duh, nu după ereditate biologică. De altfel chiar şi din 
acest punct de vedere Scriptura prooroceşte; „vei fi tată a 
mulţime de popoare... " (Facere XVII, 4-6), însă ceea ce 
contează este, cum s-a Hjnai spus, continuitatea 
duhovnicească. 

Odată ce am adoptat punctul de vedere enunţat şi 
argumentat mai sus, consecinţa logică este aceea că religia 
a apărut în mod necesar mântuirii oamenilor, după căderea 
în păcat. Momentul Turnului Babei a însemnat cu 
siguranţă nu numai diversificarea umanităţii pe etnii şi 
etosuri diferite, ci şi într-o multiplicitate de religii şi 
credinţe diferite, uneori chiar contrare unele altora. Dintre 
toate etniile, a fost aleasă de Dumnezeu aceea întemeiată 
de Avraam. Poporul ales a avut astfel parte de cea mai 
aleasă şi desăvârşită dintre religii: Vechiul Legământ, 
Legea şi Proorocii, numită în Sfânta Scriptură „pedagog 
către Hristos". Rolul tuturor religiilor încetează odată cu 



Vezi Frithjof Schuon, Despre unitatea transcendentă a religiilor, 
Humanitas, 1994, cap. „Aspectul ternar al monoteismului" . 



întruparea lui Dumnezeu Cuvântul şi unirea omului cu 
Dumnezeu. 

Preocupările pentru studiul religiilor (istoria 
religiilor, ştiinţa religiilor, filosofia religiilor, psihologia 
religiilor, sociologia religiilor, antropologia religiilor, 
fenomenologia religiilor etc.) au apărut, aşa cum am 
arătat, în Occident la sfârşitul secolului XIX. 

Ele au avut diverse motivaţii, unele practice, de 
interes colonial, altele misionare sau chiar teologic - 
culturale. în ceea ce priveşte acestea din urmă, putem 
încerca o analogie în evoluţionismul darwinist. 

Astfel, potrivit I.P.S. Mitropolit I. Zizioulas, 
darwinismul a avut şi un rol benefic, prin aceea că 1-a 
reintegrat pe om în natură, de unde fusese scos secole de-a 
lungul prin teologia defectuoasă apuseană. Darwinismul a 
corectat această eroare, căzând însă în cealaltă extremă, 
aceea de a-1 socoti pe om în rând cu animalele (Psalm 48, 
12), el fiind doar „cea mai evoluată specie". 

In mod analog, teologia apuseană, atât cea romano- 
catolică, dar şi cele protestante au avut tendinţa de a 
dispreţui total religiile ne-creştine. Reacţia a fost tocmai 
această preocupare pentru studiul religiilor, ce a redus 
creştinismul în rând cu celelalte religii. 

Dar, ca şi în cazul darwinismului, s-a căzut în 
extrema de a se socoti creştinismul ca fiind pur şi simplu 
una din marile religii, eventual cea mai bună dintre ele. 
Acest lucru se bazează, ca şi în evoluţionism, pe nişte 
elemente comune religiilor şi creştinismului, cum ar fi: 
preoţie, jertfă, altar, cult, etc. 

Atitudinea religioasă, atât de naturală omului şi 
societăţii, a fost contestată nu numai de pe poziţiile 
creştinismului, ci şi ale copilului său degenerat, 
secularismul de tip iluminist al Occidentului secolului al 



XVIII-lea. Astfel în viziunea specialistului suedez în 
istoria religiilor Nathan Soderblom, în religie sacrul e mai 
esenţial ca Dumnezeu, religia fiind nu numai re-legarea 
omului cu Dumnezeu, ci şi cu orice este considerat a fi 
sacru. Această trăsătură specifică secularizării duce la 
consecinţa logică (deşi aberantă) că, prin extensie, pot fi şi 
religii atee. Nu se poate accepta aşa ceva, deoarece 
conceptul de religie se diluează până la extrem, putând 
astfel include orice manifestări, cum ar fi, să zicem, 
fotbalul. Se observă evident confuzia făcută între religie ca 
relaţie cu divinul şi manifestarea psihologică a 
sentimentului religios. împotriva abordării antropologico- 
psihologice a religiei vom adopta punctul clasic de vedere, 
după care o religie trebuie să conţină sine qua non 
următoarele elemente: 1. Relaţia omului cu o Fiinţă divină 
infinit superioară, adorarea ei şi căutarea unei mântuiri; 
2. credinţa în divinitate şi într-o lume de „dincolo"; 3. un 
cult organizat ce cuprinde rugăciune, sacrificii (jertfe), 
clasă sacerdotală ce operează sacrificiile la altar şi 
conduce rugăciunea de obşte, distincţie între sacru şi 
profan; 4. existenţa unui locaş sacru (templu), a unor 
locuri sacre cu eventuale pelerinaje şi perioade sacre de 
timp; 5. revelaţii naturale sau supranaturale făcute de 
clarvăzători, de prooroci, o structură mai mult sau mai 
puţin dogmatică a doctrinei, consemnată în cărţi sacre, 
fiind prezentă totodată şi o tradiţie orală; 6. caracter vădit 
social, comunitar, presupunând existenţa unui cod moral 
închegat. 



III. 1 . RELAŢIA OMULUI CU O FIINŢA DIVINA 

INFINIT SUPERIOARĂ, ADORAREA EI ŞI 

CĂUTAREA UNEI MÂNTUIRI 

Potrivit etimologiilor de filieră latină ale lui 
Cicero şi Lactanţiu, fie că e vorba de re-ligere sau de re- 
legare, recunoaştem acea legătură, acea re-laţie ce se 
doreşte a se restabili între omul-creatură şi Fiinţa 
Supremă, indiferent cum ar fi aceasta reprezentată (în chip 
teist personalist, mono- sau politeist, henoteist sau 
kathenoteist 48 ). Sensul acestei relaţii este dat de aspiraţia 
general umană de salvare din condiţia actuală, percepută a 
fi o „cădere" şi dorinţa de „mântuire", de întoarcere la 
starea cea dintâi. Această dorinţă presupune şi nădejdea 
(eĂKig), care alături de credinţă {mane) şi dragoste 
{ayani]) alcătuiesc cele trei virtuţi teologice, cea de-a treia 
virtute, dragostea, fiind cu adevărat caracteristică doar 
creştinismului. 



III.2. CREDINŢA IN DIVINITATE ŞI 
ÎNTR-O LUME DE „DINCOLO" 

Aici intervin categoriile exprimate în filosofie prin 

noţiunile de transcendent şi imanent. Omul are conştiinţa 

că dincolo de lumea „văzută" se mai află şi alte lumi, 

[~] desigur populate cu fiinţe supra- şi sub-naturale. Fiinţa 



Henoteism: adorarea unui zeu suprem fără negarea existenţei altor zeităţi 
subordonate; kathenoteism: literalmente credinţa momentană într-un singur 
zeu (termenii de dicţionar sunt adaptaţi după Merriam-Webster Dictionary 
1994). 



Supremă nu îşi are sălaşul în această lume fizică, iar 
legătura omului cu Ea (în cazul cel mai înalt unirea 
evomc;) se va face în acea lume. 



III. 3. UN CULT ORGANIZAT CE CUPRINDE 

RUGĂCIUNE, SACRIFICII (JERTFE), CLASĂ 

SACERDOTALĂ CE OPEREAZĂ SACRIFICIILE LA 

ALTAR ŞI CONDUCE RUGĂCIUNEA DE OBŞTE, 

DISTINCŢIE ÎNTRE SACRU ŞI PROFAN 

Cultul este un element de nelipsit în orice religie. 
Dacă acceptăm faptul că sentimentul religios primordial 
este teama de Dumnezeu, urmează în mod coerent acţiunea 
de „îmbunare" a divinităţii de către oameni prin 
intermediul rugăciunilor şi jertfelor (sacrificiilor, 
ofrandelor). Prin aceasta se recunoaşte explicit 
atotputernicia divinităţii şi dependenţa omului faţă de ea. 
în cartea Facerea IV, 4-5 este descrisă apariţia primelor 
jertfe: „După un timp, Cain a adus jertfă lui Dumnezeu 
din roadele pământului. Şi a adus şi Abel din cele întăi- 
născute ale oilor sale şi din grăsimea lor". Jertfele pot fi 
de mai multe feluri: vegetale, animale, pietre şi metale 
preţioase, ba chiar şi oameni. Menţionăm aici că în cazul 
canibalismului avem de a face cu un act cultic (ritual), ce 
nu are o justificare trofică, deoarece nu constituie pur şi 
simplu o hrană, ci este urmarea credinţei deviate după 
care, prin asimilarea directă trupească se pot moşteni 
calităţile celui consumat. în acest caz avem o religie 
decăzută la starea de magie. în mod general, existenţa 
jertfelor reclamă existenţa unui altar, de obicei din piatră 
şi situat pe o înălţime sau într-un loc deosebit. Cu timpul 
jertfele şi rugăciunile, într-un cuvânt cultul, au început să 
fie oficiate de anumiţi oameni special aleşi din rândurile 



obştei, alcătuindu-se astfel o clasă sacerdotală, preoţii, ce 
s-au ordonat mai târziu în chip ierarhic (desigur în cadrul 
religios superior). 

Prin cult şi sentiment religios, oamenii au putut 
face distincţia între sacru şi profan, delimitându-şi astfel 
acţiunile. Aici desigur s-ar putea aduce obiecţia că în 
vremurile străvechi această distincţie nu exista şi că toate 
acţiunile omeneşti erau desfăşurate în zona sacrului. Dar la 
această obiecţie se răspunde prin aceea că în această 
situaţie ideală jertfele, cultul şi religia nu-şi mai au rostul 
enunţat. Este punctul de vedere vehiculat în ultima vreme 
mai ales de către antropologii orientaţi spre viaţa idilică a 
indienilor nord-americani, ce trăiau în „perfectă" armonie 
cu natura, cu Mama Pământ, armonie tulburată de 
agresiunea şi imixtiunea brutală a omului alb creştin. 
Acest caz tipic de neo-rousseauism nu se poate susţine în 
faţa necesităţii evidente a cultului cu distincţiile între 
sacru şi profan. Chiar şi în cadrul magiei, cercul magic de 
protecţie faţă de duhurile rele arată clar o delimitare 
spaţială, a sacrului şi a profanului. 



I1I.4. EXISTENŢA UNUI LOCAŞ SACRU (TEMPLU), 

A UNOR LOCURI SACRE CU EVENTUALE 

PELERINAJE ŞI PERIOADE SACRE DE TIMP 

Cultul, aşa cum l-am descris mai sus, are nevoie în 
faza cristalizată de un cadru deosebit de desfăşurare. 
Altarele erau la început sub cerul liber, pe dealuri sau în 
pădure, dar cu timpul s-a ivit şi necesitatea plasării lor 
interioare din nevoia mai clară de delimitare a spaţiului 
sacru. Aşa au apărut corturi şi colibe sfinte, culminând cu 
construcţiile mai ample de piatră, templele. De altfel chiar 
termenul profan vine din grecescul npocpavco, ce s-ar 



traduce ,,în faţa (înaintea) templului". Arhitectura 
deosebită din punct de vedere tehnic şi artistic (în greceşte 
artă = Tsxvn) ne introduce în domeniul artei sacre. Aici 
intră muzica, imnurile, imaginile, sculptura şi obiectele de 
cult. Momentul apariţiei cultului sub forma de slujbă 
religioasă este relatat în cartea Facerea IV, 26: ,, Atunci au 
început oamenii a chema numele Domnului Dumnezeu. ..." 

Delimitarea sacrului de profan nu este numai o 
operaţie omenească. Aceasta capătă o mult mai mare 
autoritate atunci când se face prin intervenţie 
supranaturală. Este cazul aşa-numitelor cratofanii 
(manifestarea forţei divine) şi chiar teofanii, în care 
locurile capătă un caracter unic şi pot deveni loc periodic 
de pelerinaj . 

Desigur că nu numai coordonata spaţială se supune 
delimitării sacru-profan, ci şi cealaltă dimensiune esenţială 
a cosmosului fizic: timpul. Chiar dacă el este conceput 
ciclic şi nu liniar, măsurătoarea şi ritmul astronomic sunt 
completate de periodizarea calendaristică cu distincţia 
sacru-profan. In acest fel cultul capătă un contur tot mai 
deplin, desfăşurându-se după o rânduială precisă, un tipic 
cu anumite rugăciuni, anumite jertfe, în anumite locuri şi 
în anumite perioade. 



III. 5. REVELAŢII NATURALE SAU 

SUPRANATURALE FĂCUTE DE CLARVĂZĂTORI, 

DE PROOROCI, O STRUCTURĂ MAI MULT SAU MAI 

PUŢIN DOGMATICĂ A DOCTRINEI, CONSEMNATĂ 

ÎN CĂRŢI SACRE, FIIND PREZENTĂ TOTODATĂ ŞI 

O TRADIŢIE ORALĂ 

Este adevărat faptul că revelaţia naturală - 
descoperirea lui Dumnezeu din contemplarea şi observarea 
fenomenelor naturii - este deschisă mai mult sau mai puţin 
tuturor oamenilor. Dar pentru expunerea unui mesaj 
coerent care să ducă mai departe la structurarea unei 
învăţături (doctrine) este nevoie de revelaţii deosebite 
primite de aleşi, clar-văzători, prooroci, şamani, oameni cu 
vocaţie specială ce comunică obştei aceste mesaje şi 
învăţături. In cazul cel mai înalt ei devin întemeietori de 
religii precum au fost Buddha, Zoroastru, Mani, Moise, 
Mahomed şi alţii. Mesajele menţionate sunt comunicate 
oral şi se transmit spre însuşire şi spre păstrare fie pe cale 
orală, fie prin cărţi sacre adunate într-un canon. Are loc 
astfel închegarea unei doctrine revelate, ce îşi revendică o 
autoritate supraomenească, şi are un caracter mai degrabă 
conservator, în unele cazuri chiar dogmatic, devenind cu 
timpul normă şi tradiţie. 

Atragem atenţia că în rândul acestor întemeietori 
s-a obişnuit a se trece şi numele lui lisus Hristos, ceea ce 
constituie o gravă eroare. Aşa cum am arătat mai sus, 
Mântuitorul nu este un simplu prooroc, nici întemeietor de 
religie, ci este însuşi Fiul lui Dumnezeu, Dumnezeu-Omul, 
Cel ce a împlinit religiile şi 1-a unit pe om cu Dumnezeu, 
mai întâi în persoana Sa cea cu două naturi (divino- 
umană), urmând ca omul să continue acest proces de 
îndumnezeire (Osomc;). 



III.6. CARACTER VĂDIT SOCIAL, 

COMUNITAR, PRESUPUNÂND EXISTENŢA 

UNUI COD MORAL ÎNCHEGAT 

Astăzi se vehiculează conceptul de religie privată 
sau individuală, ca fiind caracteristic perioadei 
postmoderniste. Unii oameni întrebaţi fiind asupra 
credinţei lor afirmă: „Cred, dar în felul meu." Acesta este 
un principiu al statului laic secularizat ce „tolerează" 
credinţa şi garantează constituţional libertatea religioasă şi 
de conştiinţă, însă în mod tacit caută pe cât posibil să 
alunge cultul din viaţa publică izolându-1 în sfera privată. 
Or, se constată în mod evident că religia are, spre 
deosebire de magie, un caracter social, ea fiind îmbrăţişată 
de membrii unei comunităţi umane şi practicată în grup. 
Cazurile speciale de pustnici şi sihastri nu fac decât să 
confirme această regulă. 

Caracterul comunitar al cultului religios implică 
totodată şi aplicarea în viaţa practică de zi cu zi a 
învăţăturii (doctrinei) şi anume morala. Codul moral cu 
prescripţiile sale precise se bazează pe legea morală 
naturală înscrisă în inimile tuturor oamenilor: ,,Ceea ce 
arată fapta legii scrisă în inimile lor, prin mărturia 
conştiinţei lor şi prin judecăţile lor, care îi învinovăţesc 
sau îi şi apără. " (Epistola către Romani II, 15). De aici 
vin criteriile binelui şi răului, codurile de onoare, tabuurile 
religioase. Desigur aceste legi pot fi scrise sau nescrise, 
important este că ele există şi trebuie să fie respectate de 
toţi. La o primă evaluare a acestor criterii, observăm că 
religia care a corespuns la cel mai înalt nivel acestor 
criterii a fost religia mozaică a Vechiului Testament. 
Celelalte „mari religii" suferă în anumite privinţe diferite 
imperfecţiuni şi scăderi ce elimină mai mult sau mai puţin 



conţinutul termenului religie. Astfel, hinduismul se 
prezintă ca un conglomerat religios ce nu poate oferi un 
corp dogmatic unitar, un cult sau o morală unanimă. 
Budismul, cel puţin în versiunea originală, se prezintă ca a 
fi o religie atee, Fiinţa divină fiind un concept pe care 
Buddha a evitat consecvent să-1 clarifice. Este adevărat că 
în dezvoltarea ulterioară petrecută mai ales în Indochina 
(în ţara de origine, India, budiştii numără aproximativ 1% 
din populaţie!), Buddha este venerat în temple ca un zeu. 
Monahismul budist a existat de la bun început şi joacă 
până astăzi un rol decisiv, dar despre o clasă sacerdotală 
ce aduce jertfe la altar cu greu poate fi vorba. La fel se 
prezintă lucrurile în cea mai recentă mare religie 
mondială, Islamul, unde absenţa preoţilor, a jertfelor şi 
altarului ridică serioase semne de întrebare. Am menţionat 
desigur marile religii contemporane. Cercetătorul suedez 
în sociologia religiilor Olav Hammar face o analiză 
„apofatică" a mişcării arătându-ne ceea ce, după opinia sa, 
nu este new age: 

a) mai întâi de toate new age nu este o religie 
,, privată" pentru acasă, ci una socială. 

Observaţia de mai sus nu-şi are sens decât în 
cadrul concepţiei secularist-iluministe prezentă în special 
în SUA, după care religia sau credinţa în general aparţine 
domeniului privat, domeniul public, statul şi societatea 
declarându-se neutrale din punct de vedere religios şi 
„laice" din punct de vedere confesional. Iată cum termenul 
bisericesc Ăaog capătă un sens cu totul diferit de cel iniţial, 
acela de „poporul lui Dumnezeu" devenind poporul 
secularizat de tip francmasonic, adică poporul fără 
Dumnezeu (şi chiar împotriva Lui). Astfel, Biserica trebuie 
separată de stat, nu mai există în această viziune nici 

P 

Olav Hammar, Pă spaning efter helheten, W&W, 1997. 



biserica de stat protestantă, nici biserica stat romano- 
catolică şi se anulează şi „vulturul bicefal bizantin", 
simfonia ortodoxă a trupului cu două capete: Biserica şi 
Statul. De aceea şi astăzi în mod curent prin Biserică se 
înţelege clerul, iar prin societatea (instituţia, mentalitatea) 
laică se înţelege o grupare secularizată quasi atee. 
Conform punctului 6) de mai sus, religia are însă în mod 
obligatoriu o componentă comunitară, socială. 

Şi b) new age nu este ocultismul secolului al XIX- 
lea. 

Ocultismul şi ezoterismul secolului trecut pot fi 
considerate izvoare, gestaţii hibernale ale fenomenului ce 
va ieşi la lumină peste 100 de ani. Prin desfăşurarea 
publică „la arătare", se pierde caracterul arcan, de iniţiere 
elitistă. Fenomenul se exteriorizează, se vulgarizează, şi, 
potrivit lui Rene Guenon 50 , se depreciază catastrofal. New 
age are ca elemente comune cu „spiritualismul" secolelor 
XVII-XIX: spiritele, ocultismul, maeştrii spirituali, 
societăţile esoterice, lumile paralele, evoluţia spirituală, 
puterile supranaturale, filosofii şi concepţiile orientale. De 
altfel trebuie menţionat că două dintre conceptele de 
temelie ale new age, karma şi reîncarnarea, sunt luate din 
teosofia occidentală, nu direct din hinduism sau budism. 

Să observăm acum succint cum se prezintă 
mişcarea new age în raport cu criteriile mai sus 
menţionate. 



□ 



Rene Guenon, Domnia cantităţii şi semnele vremurilor, Humanitas, 1995. 

III. 1 . RELAŢIA OMULUI CU O FIINŢA DIVINA 

SUPERIOARĂ, ADORAREA ACESTEIA ŞI 

CĂUTAREA UNEI MÂNTUIRI 

Aici, lucrurile se prezintă destul de confuz, 
deoarece trebuie să ţinem seama de orientarea iniţială a 
adepţilor new age. Cel mai răspândit şi tipic concept new 
age în această privinţă este „holismul" (engl. whole, 
grecescul xo oăov) de inspiraţie hinduistă. Cunoaştem însă 
că astfel se cade în monismul panteist, acest tot unitar 
fiind străbătut de o energie care uneşte, energie ce este 
oarecum un dumnezeu imanent, deosebit de Dumnezeul 
creştin. Autorul new age-ist J. B. Priestley se referă la 
religie ca „ la existenţa reintegrată în totalitatea monistă a 
holosului universal, refăcând sistemul şi totalitatea unei 
paradigme" 51 . Alice Bailey (1880-1949) descrie la rândul 
ei religia new age ca fiind „exprimabilă printr-o punte, un 
curcubeu, antakharana, sub deviza «totalitate» şi 
«iniţiere» ". Remarcăm astfel că simbolul cheie al 
mişcării este curcubeul, dar nu cu semnificaţia revelată din 
Facere cap. IX, ci cu o interpretare ezoterică bazată pe 
tradiţii orientale păgâne. La Nathan Soderblom întâlnim 
conceptul de religiozitate mistică. Acesta este caracterizat 
prin monism, unirea cu Absolutul, individualism, 
ezoterism, toleranţă, toate fiind binecunoscute trăsături ale 
religiozităţii de tip new age care au influenţat probabil pe 
teologul protestant. 

O energie omniprezentă nu poate fi temută şi 
adorată, divinitatea ba chiar şi omul în new age pierzând 



J. B. Priestley, Literature and Western Man, 1990, cf. Bruno Wurtz în New 



Age, Timişoara, 1992, p. 23. 
din sanscrită antar (lăuntri 
B.^rtz, New age, p. 131. 



din sanscrită antar (lăuntric) şi karana (organ de simţ). 



caracterul de persoană, - o altă caracteristică a 
religiozităţii orientale. Fiinţa divină, infinit superioară, se 
evaporă în acest fel, iar mântuirea capătă în consecinţă alte 
dimensiuni. Fundamentul în new age se regăseşte în 
mântuirea de tip hinduist. Văzută ca iluminare şi realizare 
- intuitivă la început - a unităţii pan-cosmice între 
Brahman şi Atman, revelaţia devine: tat twam asi, - „tu 
eşti acesta", destrămarea iluziei (maya), ce acoperea 
adevărul. Drept urmare mântuirea capătă aici o conotaţie 
gnosticistă, nefiind însă şi unica. In sensul de salvare 
(engl. save, franc, sauver), mântuirea e văzută prin 
ecologie, prin terapie, alimentaţie naturistă, termenul 
extrapolându-se apoi chiar şi asupra animalelor, într-o 
viziune practică, terestră. Această mântuire, aşa cum o 
descrie de pildă Alice Bailey, este de fapt o automântuire 
cu forţele proprii prin trezirea unor puteri supraomeneşti 
ce se găsesc latent în om, trezire ce se realizează prin 
diferite tehnici de meditaţie de tip oriental, sau terapii 
alternative de sorginte psihologică transpersonală ce 
modifică funcţiunile creierului (lucru ce se obţine uneori şi 
prin folosirea drogurilor de tip LSD sau ecstasy). Această 
cale a fost propovăduită mai ales de către psihologii Alpert 
şi Timothy Leary (m. 1996): „Ei (Leary si Alpert) au ales 
această carte sfântă (Cartea morţilor tibetană), deoarece 
socoteau că LSD era un "sacrament chimic" care ar putea 
declanşa trăiri spirituale... Leary şi Alpert voiau să lege 
imprevizibila escapadă LSD cu un sistem de gândire 
asemănător ramurilor oculte ale catolicismului şi 
islamului... Leary l-a întâlnit pe Aldous Huxley (un alt 
favorit al lui John Lennon) în 1960 şi a fost frapat de 
profeţia acestuia că drogul va face experienţele oculte 



accesibile maselor şi va declanşa o trăire religioasă ce va 
fi o revoluţie " . 

Aldous Huxley (1894-1963) este binecunoscutul 
autor de proză englez. Ceea ce se ştie însă mai puţin 
despre el este faptul că, după ce a fost un observator 
intelectual şi agnostic, Huxley a avut preocupări legate de 
mistică, elaborând chiar în 1945 o „filosofie perenă", 
bazată aşa cum vom vedea pe concepte de filosofie 
hindusă. Potrivit acestei filosofii, esenţa lucrurilor este o 
realitate divină, în viaţă şi în suflete. Sufletul este ceva 
similar realităţii divine, sau pur şi simplu identic cu ea. In 
acest punct, constatăm greşeala fundamentală, atât a lui 
Huxley, cât şi a hinduismului: neînţelegerea doctrinei de la 
Calcedon şi a energiilor necreate. Neînţelegerea este 
bazată, este aproape cert bazată, pe necunoaşterea lor. De 
aici vine şi o formulă de genul: „Dumnezeu, fundamentul 
lumii, este esenţa tuturor. Ceea ce e în adâncul meu este şi 
r~| în adâncul tău. Tu eşti eu însumi într-o altă formă. " 
Temeiul acestei forme de filosofie vedantică este indicat a 
fi în intuiţie, nu în gândirea raţională. Putem accepta acest 
lucru, notând onestitatea lui Huxley ce nu invocă revelaţia, 
mistică sau de altă natură. Religia are la bază tocmai 
revelaţia, raţiunea şi chiar intuiţia fiind incapabile a se 
ridica la nivelul cunoaşterii revelate. Din păcate, aşa cum 
am văzut, Huxley şi ceilalţi nu s-au mărginit la intuiţii, ci 
au mers mai departe, căutând şi găsind confirmarea 
acestora în trăirile produse de drogul mescalină, trăiri 
descrise în cartea O poartă către cealaltă lume (1954). In 
această privinţă, Aldous Huxley a adoptat concepţiile 
celorlalţi „indieni", cei central-americani, după care 
mescalină extrasă din cactusul peyote şi alte câteva 



I. McDonald, The Beatles - Inspelningar och 60-talet - A Revolution in the 
Head, Bo Eneby forlag, 1995, p.157. 

droguri erau considerate nişte sacramente religioase. Peste 
un deceniu, antropologul hispano-american Carlos 
Castaneda a abordat aceeaşi temă sub forma ficţiunii 
literare a mai multor romane ce-1 aveau în centru pe 
vrăjitorul indian Don Juan. In Aldous Huxley vedem cu 
îndreptăţire un precursor ideologic al hippy-lor, mai puţin 
ţinuta exterioară: barba, blugii, pletele, amorul liber, 
hainele largi şi florile. 

în altă lucrare pe aceeaşi temă, 55 se afirmă că 
drogurile sunt religia secolului XX. Printre efectele 
acestor practici nesănătoase putem cita una din cele mai 
obişnuite „stări modificate" obţinute prin LSD: pierderea 
personalităţii. Cel în cauză nu-şi mai percepe eul ca o 
entitate proprie, ci se pierde în ceea ce Jung numea 
„conştiinţa oceanică": senzaţia că totul e una, iar 
conştiinţa individuală e o iluzie. 

Aceşti autori sunt departe de a fi singurii ce susţin 
folosirea drogurilor în vederea obţinerii unor stări de 
conştiinţă modificate (alterate). în lucrarea sa Ştiinţă şi 
magie 56 parapsihologa britanică Serena Roney-Dougal 
enumără la sfârşitul „tehnicilor de a deveni conştient de 
psihicul subliminal" plantele psihotrope. ,, Şamanii 
siberieni folosesc alcoolul şi Amanita muscaria, 
vrăjitoarele europene foloseau belladona, ciumăfaia, 
măsălariţa şi mandragora; indienii nord- americani 
folosesc tutunul, peyote şi psilocininul; americanii din sud 
folosesc harmalinele (yaga, ayahuasca etc.) ş.a.m.d. In 
misterele, eleusine, pâinea, dată din mână în mână 
participanţilor, conţinea, probabil, ergotină, "' 



The Politics ofExtasy. 
Editura Elit, nu are anul apariţiei.. 
" Op. cit. p. 42. 

Potrivit adepţilor new age, mântuirea creştină din 
era Peştilor şi-a ratat rezultatele şi menirea, drept care este 
de aşteptat o mult mai mare eficienţă de la zodia 
Vărsătorului, aceasta fiind varianta astrologică a utopiilor 
mileniste. De la sine înţeles este că în acest sistem 
optimist Judecata de apoi, raiul şi iadul nu au nici un loc, 
eventual (deoarece nu este acceptată nici doctrina 
păcatului originar) fiind acceptată apocatastaza. Pentru că 
în Creştinism scopul ultim al mântuirii este 
îndumnezeirea, unirea cu Dumnezeu dsoaiq, vedem că 
diferenţa faţă de new-age este dată de dualismul Creator - 
creaţie cu discontinuitate de natură, unire liberă de 
persoane, după definiţia Sinodului de la Calcedon fără 
amestecarea firilor (aoiVKixoc), fără schimbarea lor 
(aTpETCTogy'' ', desigur că nu şi în modul ipostatic al lui Iisus 
Hristos. 

în acest punct trebuie să facem următoarea 
observaţie importantă. Analiza de mai sus este adecvata 
unui anumit tip de new age, cel mărturisit şi afirmat 
deschis. Căci alături şi în paralel cu acesta s-au dezvoltat o 
serie de religii neo-păgâne ce tind într-adevăr să aibă într- 
o măsură aproape completă datele necesare. Avem în 
vedere cultele neoceltice, druizii şi Wicca, unde putem 
întâlni zeităţi ale naturii, politeism chiar, se adoră zeiţe ca 
Gaia, Demeter, Shing-Moo, Cybele, Astarte, Isis, Diana, 
Frigga etc. Observăm prin urmare legăturile neo- 
păgânismului cu magia rituală şi cu vrăjitoria modernă. 
Rădăcinile neo-păgânismului se pot găsi în romantismul 
secolului XIX, cu asociaţii de genul The British Order of 
Druids. In secolul XX, maniera postmodernistă, cu 
eclectismul şi reconstrucţionismul ei, a înlocuit treptat 
modernismul anterior, începând ca din anii '60 să se 
dezvolte sub influenţa ideilor lui C. Jung (psiholog 
arhetipal neo-gnostic) şi ale scriitorului Robert Graves. 



Aria de răspândire a acestor mişcări cuprinde în special 
SUA, Anglia şi Scandinavia. Cităm în continuare după 
Enciclopedia CD Encarta '98 unele din cele mai 
importante grupuri neo-păgâne: The Church of AU Worlds, 
cea mai numeroasă dintre toate mişcările păgâne, care se 
centrează pe adorarea zeiţei mame a pământului; 
Feraferia, bazată pe vechea religie greacă şi de asemenea 
centrată pe adorarea zeiţei; Pagan Way, o religie naturistă 
centrată pe adorarea zeiţei şi a anotimpurilor; The 
Reformed Druids of North America; The Church of the 
Eternal Source, care a reînviat vechea religie egipteană şi 
The Viking Brotherhood, care celebrează rituri nordice. 

Despre planul mondial Wicca se vorbeşte şi în 
lucrarea lui Robert D. Doyle Witches and Witchcraft. 
Wicca este un termen paleo-englez ce înseamnă vrăjitor. 
Rădăcinile indo-europene ale cuvântului wic sau weik duc 
la noţiunea de „a se apleca, a se îndoi, a se întoarce, a se 
suci." Aici putem face o referire la termenul bisericesc 
latin curbatus , pe care Martin Luther 1-a descris pe bună 
dreptate ca desemnând orice aplecare (îndoire, curbare) 
spre cele materiale, nu numai în sensul sexual, cel folosit 
îndeobşte. Wicca sau cultul vrăjitoresc contemporan se 
bazează pe cărţile din anii 20 ale scriitoarei americane 
Margaret Murray, care a redactat în 1921 articolul intitulat 
Witchcraft, publicat ulterior în a XlV-a ediţie a 
Enciclopediei Britannica (1929). Teoria ei susţine în linii 
mari ideea că vrăjitoarele Europei apusene erau aderentele 
unei religii generale păgâne antice care a fost înlocuită, 
deşi nu complet, de Creştinism. Această ipoteză n-a putut 
fi demonstrată în nici un chip şi a căzut în desuetudine 
chiar în cercurile academice unde a fost expusă. Cu toate 
acestea ea a fost continuată de englezii Gerald Bosseau 

Gardiner (1884 -1964), Alex Sanders (1926 - 1988) şi 
Aleister Crowley. Gerald Gardner a proclamat în 1951 
existenţa unei religii păgâne înviate bazată pe feminism şi 
cultul naturii numită wicca - despre care el pretindea a fi 
aceeaşi credinţă, reapărută în lumea modernă. Aleister 
Crowley a scris în anii '50 cărţile Witchcraft Today şi The 
Book of Shadows în care a creat o religie numită Thelema. 
Aceste ramuri enunţate mai sus nu se revendică a face 
parte din new age, ba chiar în anumite circumstanţe se 
delimitează deschis de mişcare. Motivul (cel puţin cel 
declarat) ar fi tocmai absenţa elementelor propriu-zis 
religioase. S-ar mai putea ca new age, aşa cum a fost 
descris, datorită carenţelor respective, să nu corespundă 
unor persoane, mai ales femei, dotate cu o sensibilitate 
religioasă pentru rit şi cult, fie ea şi de tip păgân, 
moştenire a trecutului creştin. Se ştie că, prin creştinarea 
treptată a popoarelor europene, componenta păgână din 
străfundul sufletelor acestora n-a fost niciodată extirpată 
din rădăcină. Chiar Mântuitorul a arătat în parabola 
grâului şi neghinei cum se va petrece acest fenomen, 
evoluţia sa şi finalitatea eshatologică. Această „neghină", 
păgânismul, creşte astăzi cu o vitalitate impresionantă 
înlăturând din calea sa „pleava" credinţei creştine 
căldicele şi secularizate lipsită de orice vlagă ce a 
caracterizat spaţiul european în ultimele două secole. Vom 
analiza, aşadar, în continuare, când vom vorbi despre 
elementele religiei în new age şi situaţia din cadrul 
cultelor de tip wicca. Aici se adoră Marea Zeiţă şi Zeul 
cornut (identificat uneori cu Pan, alteori cu însuşi satana). 
Diferitele grupări de tip wicca nu au o învăţătură omogenă 
sau un cult stabil, drept care vom întâlni oarecare 
variaţiuni în funcţie de sursa de inspiraţie folosită. Astfel 
în wicca se mai întâlnesc numele de zeiţă Aradia şi 
Cerriwen, în timp ce în druidism se preferă numele 



Mireasa. S-a mers până într-acolo încât unele grupuri au 
refuzat s-o numească pe „Ea", spunându-i simplu „Zeiţa" 
sau „Cea-al-cărei-nume-nu-poate-fi-rostit" 59 , parodie 
evidentă a interdicţiei vetero-testamentare. Neo- 
păgânismul este mult îmbrăţişat de femei, iar în cea mai 
dezvoltată ţară a lumii, S.U.A., teologia feministă este 
susţinută în mod deosebit de o personalitate remarcantă în 
domeniu, Zsuzsana Budapest, auto-intitulată vrăjitoare, 
într-o ramură a societăţii wicca, adoratoare a „Zeiţei- 
mamă", şi care exclude bărbaţii din societate. 

Ajunşi în acest moment, putem trece succint la 
apropierea de o altă ramură specifică a neo-păgânismului 
contemporan: satanismul. Istoricul şi publicistul român 
stabilit în S.U.A., Prof. dr. Traian Golea ne informează 
într-un material apologetic ce dezvăluie pericolele new 
age: „Tot lui Satana Lucifer i se închină adepţii religiei 
pământului, cum îşi zic cei ce cred şi practică vrăjitoria, 
înregimentaţi într-o multitudine de «biserici»: Biserica 
Wiccan Nouă, Păgânii vpentru Pace, Copiii Pământului 
Verde, Biserica Copacului Rowan, Biserica întregii Lumi, 
Oul Verde, Universitatea Pomilor, Alianţa Femeilor, 
Centrul pentru Resursele Comunităţii, Seminarul Seax- 
Wicca, Convenţia Zeiţei, Biserica Georgiană, Biserica 
Izvorului etern, Druizii Reformaţi şi ne-reformaţi, 
Fundaţia pentru Studiile Şamanilor". 

Un astfel de adept al vrăjitoriei, Matthew Fox, a 
reuşit să convingă sute de preoţi şi călugăriţe catolice să i 
se alăture în credinţa lui panteistă grupaţi în culte, ca de 
exemplu: Colegiul Sfintelor Nume, Centrul pentru 
Spiritualitatea în jurul Creaţiei şi Prietenii Spiritualităţii 
Creaţiei. Există şi sinagogi ale Noii Ere, ca Makom Ohr 



Cf. Enciclopedia CD, Encarta '98, Microsoft. 



Shalom din Woodland Hills, California, care se roagă şi 
Mumei Pământului (Mother Earth) alături de Yehova. 

Trebuie să subliniem că în sursele citate de tipul 
Enciclopediei Encarta, materialele respective sunt 
alcătuite de antropologi, etnologi, sociologi, şi nu au nici o 
relevanţă teologică. De aceea tonul lor este dacă nu 
binevoitor, cel puţin neutral, imparţial, neangajând vreo 
opinie dogmatică sau măcar morală din partea autorilor 
respectivi. 



III.2. CREDINŢA IN DIVINITATE 
ŞI ÎNTR-O LUME DE „DINCOLO" 

în concepţia noii paradigme holistice (aici, în 
sensul de mai sus al monismului panteist), nu mai există o 
distincţie clară între om şi divinitate, între Creator şi 
creaţie, între imanent şi transcemient. Mântuitorul a spus 
că împărăţia Sa nu e din lumea aceasta. Dar noii 
„evanghelişti" nu se sfiiesc să aducă revelaţiile lor în 
totală contradicţie cu Sfânta Scriptură ca şi când nici n-ar 
fi auzit avertismentul Sfântului Apostol Pavel: „Mă mir că 
aşa degrabă treceţi de la cel ce v-a chemat pe voi, prin 
harul lui Hristos, la altă Evanghelie. Care nu este alta, 
decât că sunt unii care vă tulbură şi voiesc să schimbe 



Toate acestea şi încă multe altele sunt încadrate astăzi în termenul 
sociologiei religiilor ca NRM {New Religious Movements). Astfel, lor li se 
conferă în Occident un statut „legal" de coexistenţă cu celelalte 
„denominaţiuni" şi culte acceptate de stat. întrucât asupra statului nostru se 
fac presiuni de aliniere a legislaţiei la standardele euro-atlantice, tragem şi 
noi un serios semnal de alarmă asupra acestui pericol ce se anunţă la orizont 
cu consecinţe foarte grave pentru viaţa duhovnicească. 



Evanghelia lui Hristos. Dar chiar dacă noi sau un înger 
din cer v-ar vesti altă Evanghelie decât aceea pe care 
v-am vestit-o - să fie anatema!" (Galateni I, 6-8). In 
„evanghelia new age" Hristos are doar numele în comun 
cu Domnul şi Dumnezeul creştinilor. El este considerat a 
fi un avatar, un maestru, un iniţiat sau întemeietor de 
religii ca Moise, Hermes, Zaratustra, Mânu, Ram, Budha şi 
alţii, ce apare ciclic spre a duce mai departe progresul 
spiritual al lumii. Acest Avatar este aşteptat de mai multe 
religii sub numele de: Maitreya (budism), Krishna 
(hinduism), Messia (iudaism), Imamul Madhi (islamul 
sunit), Bodhisattva... In acest context, putem aminti şi de 
ne-chematul şi non-apostolul apocaliptic Peter Lemesurier 
care ameninţă omenirea că, dacă refuză să accepte un fel 
de nou Mesia, un nou arhetip, nu vor face, se înţelege, 
parte din el. Numai cei ce-1 vor accepta vor plămădi Noul 
Om, Al doilea Adam sau Finalul Mesia, restul, inevitabil, 
nu va avea aşadar accesul în jinduitul regat... Toţi cei ce 
vor pătrunde în Noul Regat vor fi, prin definiţie, parteneri 
la conducere... "hristosul colectiv" fiind "entitatea 
supremă". In acelaşi fel conglăsuieşte Alice Bailey, care a 
primit pe căi mediumnice de la spiritele Koothumi şi 
Djawl (sic!) Kuhl „revelaţiile" de tip nou şi care explică 
foarte binevoitor că, atunci când conştiinţa care este 
"hristos" (cel colectiv, new age) a fost deşteptată în toţi 
oamenii, abia atunci va trebui să dobândim pacea pe 
pământ şi bunăvoirea între semeni, că expresia divinităţii 
noastre va pune capăt urii dezlănţuite asupra pământului şi 
va zdrobi toate zidurile despărţitoare care separă pe om de 
om, grup de grup, naţiune de naţiune, religie de religie. 



III. 3. UN CULT ORGANIZAT CE CUPRINDE 

RUGĂCIUNE, SACRIFICII (JERTFE), O CLASĂ 

SACERDOTALĂ CE OPEREAZĂ SACRIFICIILE LA 

ALTAR ŞI CONDUCE RUGĂCIUNEA DE OBŞTE, 

O DISTINCŢIE ÎNTRE SACRU ŞI PROFAN, 

O ARTĂ SACRĂ 

Aici lucrurile se prezintă mai simplu. Mişcarea 
propriu-zis new age nu prezintă, nici cel puţin în stadiu de 
embrion, vreun cult specific, un ritual şi celelalte elemente 
ale punctului 3. în locul rugăciunii este prezentă meditaţia 
de tip oriental sub diferite forme: meditaţie 
transcendentală, meditaţii de tip yoga, zen, rozicruciene, 
antroposofice ş.a.m.d. Meditaţia se deosebeşte de 
rugăciune prin faptul că în vreme ce aceasta din urmă este 
dialogul omului cu Fiinţa supremă, meditaţia rămâne în 
ultimă instanţă un monolog al omului cu şinele său, ce nu-1 
poate lega pe om de ceva superior lui. Sesizând această 
carenţă şi importanţa majoră a rugăciunii, Alice Bailey a 
alcătuit aşa - numita „Marea Invocaţie" ce preia 
atribuţiunile rugăciunii „Tatăl nostru" pentru creştinism. 
„Nu trece zi fără ca însuşi Cristos să nu o recite."^ Stilul 



Alice Bailey, La grande invocation, Bonne Volonte Mondiale, Geneve, 
pp. 7-8: Din izvorul de Lumină al cugetului lui Dumnezeu/ Lumina se va 
revărsa în cugetul oamenilor/ Lumina va coborî pe pământ. 

Din izvorul de Iubire al inimii lui Dumnezeu/ Iubirea se va revărsa 
în inimile oamenilor/ Iar Cristos se vaputea reîntoarce pe pământ. 

Din centrul în care s-a născut voia lui Dumnezeu/ Planul 
călăuzeşte slaba voire a oamenilor/ Planul pe care îl cunosc înţelepţii. 

Din centrul pe care îl numim neamul omenesc/ înmugureşte planul 
Iubirii şi al Luminii/ Şi se poate încuia poarta locaşului răului 

Lumina, Iubirea şi Puterea vor restaura/ Planul pe pământ. 



u 



compunerii arată fără tăgadă sorgintea teosofică, simbioza 
de elemente creştine şi de ocultism francmasonic. 

Din punct de vedere al ritualurilor, new age nu se 
prezintă deloc satisfăcător. Omul modern este refractar 
ideii de rit, pentru omul occidental secularizat această 
noţiune a devenit cu timpul un termen cu încărcare 
negativă, gesturi fără sens, ambalaje goale. De aceea, 
mişcarea new age nu arată vreo dorinţă de a trece la un 
ritual consacrat, chiar consacrarea şi instituţionalizarea 
fiind termeni oarecum anti-new age. Tradiţia, atitudinea de 
mulţumire mic-burgheză, dogmatismul repugnă adepţilor 
noii ere, care se vrea dinamică şi înnoitoare. în anii '60, au 
existat dincolo de „cortina de fier" o serie de curente 
contra-culturale în care s-a operat o distincţie între religie 
şi viaţa spirituală. Religia a fost acoperită de o conotaţie 
negativă, legată de tot ce putea fi mai lipsit de interes, în 
timp ce viaţa spirituală a devenit un termen ce cuprindea 
în primul rând o bucurie a eliberării de legile moral- 
religioase, iar în al doilea rând un suflu personal, un aport 
sufletesc foarte nou în această sferă tânără. Această 
atitudine corespunde unei dezvoltări defectuoase a 
creştinismului de nuanţă neo-protestantă, izvor al 
secularizării actuale. 

Spre deosebire de cele afirmate mai sus, în cadrul 
mişcărilor neo-păgâne amintite ritualurile îşi au un loc 
stabil, având funcţiunea de a marca diferitele faze ale 
ciclului vieţii individului. Pentru început vom sublinia 
faptul că, fiind vorba de «eo-păgânism, aceste culte sunt 
improvizate prin parodierea cultului bisericesc (romano- 
catolic), având puţin în comun cu vreo tradiţie păgână de 
la care se revendică. Aceasta este explicabil prin faptul că 



aceste culte păgâne, fie ele celtice, galice sau proto- 
germanice-scandinavice, au ieşit practic din istorie de cel 
puţin o mie de ani. Ceea ce se mai caută a se învia este 
mai degrabă duhul decât forma păgână. Aceasta nu face 
lucrurile mai puţin grave din punct de vedere duhovnicesc, 
fiind chiar o apostazie mai gravă decât cea a lui Iulian 
Apostatul din secolul IV. Atunci se putea spune că 
păgânismul era încă viabil, creştinismul având oficial în 
spate doar câteva decenii de afirmare publică. Acum, la 
aproape 2000 de ani, situaţia este (în Europa desigur) 
cumva inversată. Revenind la ritualuri, începutul este 
imitat după Sfânta Taină a Botezului: există o ceremonie 
simplă de punere a numelui la naştere, făcută de mamă sau 
de către preot, în care copilul este uns cu ulei ca să fie 
asigurată protecţia zeităţilor familiei. 

In ciuda variantelor locale, putem detecta un 
„pattern" (paradigmă, model) comun acestor mişcări. Pe 
scara ierarhică a vrăjitoarelor există trei grade în ordine 
crescătoare: preot şi vrăjitoare a Marii Zeiţe; regină 
vrăjitoare sau - pentru bărbaţi - mag; mare preoteasă şi 
mare preot. Inutil a mai repeta că şi aceste grade parodiază 
cele trei trepte ale harului în sacerdoţiul creştin. 

La iniţierea în primul stadiu, aspirantul este adus în 
cercul magic dezbrăcat, cu ochii legaţi şi cu mâinile legate 
la spate. După ce conducătorul grupului a bolborosit 
niscaiva cuvinte oculte, viitorul membru primeşte sărutul 
pentagramei (pe picioare, genunchi, părţile sexuale, sâni şi 
buze) şi 40 de lovituri de bici, după care el sau ea trebuie 
să jure astfel: In prezenţa Atotputernicului, jur solemn şi 



Informaţiile ce urmează se bazează pe lucrările lui F.X. King, Hăxkonst 
och Trolldom, Hamlyn-Lettura, 1987; P. Fersling, Naturligt Overnaturligt 
Politikens Forlag, Kopenhamn, 1986; *Ţ r \Transformations, Ladumann, 
Malmo, 1992. 



de bunăvoie ca totdeauna să păstrez secretele artei, 
exceptându-i pe cei vrednici şi pregătiţi într-un cerc ca 
acesta. Şi niciodată să refuz a-i arăta secretele artei unei 
astfel de persoane dacă un Frate sau o Soră a artei sunt 
garanţi pentru ea. Acestea toate le jur pe nădejdea vieţii 
viitoare, şi fie ca armele mele magice să se întoarcă 
asupra mea dacă voi călca acest jurământ solemn. In acest 
caz, inspiraţia vine direct din jurămintele rituale de iniţiere 
francmasonică ce au fost puse la punct cu o sută-două de 
ani mai înainte. 

După depunerea jurământului i se înmânează 
candidatului diverse ustensile şi este informat cum trebuie 
să le folosească. El primeşte un athame, un pumnal negru 
cu care poate forma toate cercurile magice, domina, înrobi 
şi pedepsi toate spiritele răzvrătite şi demonii de 
asemenea, poate intra în legătură cu îngeri şi spirite bune. 

înaintea stadiului următor, candidatul este întrebat 
dacă e dispus să sufere chinuri pentru a învăţa, şi dacă 
răspunde că da, primeşte 40 de lovituri de bici. După 
aceasta, conducătorul grupului declară că „în wicca 
trebuie totdeauna să întorci întreit înapoi ceea ce ai 
primit", drept pentru care candidatul întoarce 120 de 
lovituri celui ce 1-a biciuit. Legenda despre Marea Zeiţă se 
prezintă sub forma unui mister. La sfârşit, aspirantul este 
plimbat în interiorul cercului şi se proclamă că s-a iniţiat 
un nou mag sau o regină vrăjitoare. 

Al treilea stadiu se concentrează pe contactul 
sexual în interiorul cercului dintre candidat şi maestru, în 
vreme ce asistenţa stă întoarsă cu spatele. In multe 
grupuri, aceasta se petrece sub o formă simbolică. 1 Apoi 



" Aici „simbolic" este înţeles în sensul de „în loc de...". Părintele Al. 
Schmemann a arătat pertinent deficienţa acestui mod de percepere a 
simbolului în lucrarea sa Euharistia. 

se cufundă ceremonios pumnalul magic athamen într-un 
pocal cu vin şi cei din cercul înconjurător sunt informaţi 
că aşa cum e femeia pentru bărbat, la fel e pocalul pentru 
pumnal. 

Caracteristică cultului neo-păgân este şi 
sacralizarea: a spaţiului, prin delimitarea unui Cerc magic 
protejat de cei Patru Păzitori ai celor Patru zări, stăpânii 
celor Patru elemente: aer, foc, apă şi pământ; timpului, 
prin ceremoniile din anumite perioade, apariţia unui 
calendar magic. Preoţia este destul de deschisă, femeile au 
acces egal în ierarhie. Vrăjitoarele moderne ţin opt 
sărbători sau sabbaturi. Ele sunt: Noaptea Valpurgiei (30 
aprilie), Noaptea tuturor sfinţilor (31 octombrie), messa 
cimbrului (2 februarie), lammas (2 august), cele două 
echinocţii (21 martie şi 23 septembrie) şi cele două 
solstiţii (22 iunie şi 23 decembrie). 

Ritualurile acestor sărbători variază destul de mult 
de la un grup la altul, dar următoarele caracteristici luate 
din sabatul messei cimbrului apar ca fiind tipice. Se merge 
la locul cu pricina în paşi de dans cu ramuri în mâini şi cu 
făclii aprinse, iar Marea preoteasă poartă o coadă de 
mătură formată ca un fallus erectus. Dansatorii formează 
cercul magic. Marele preot vine purtând în mâna dreaptă 
sabia magică, iar în mâna stângă un fallus de lemn. Preotul 
şi preoteasa îşi dau sărutul pentagramei, după care 
preoteasa invocă zeul din preot cu cuvintele: Infricoşatule 
domn al morţii şi al renaşterii, domnul vieţii, dătătorule 
de viaţă, tu al cărui nume este taina tainelor, dă-ne nouă 
curaj în inimile noastre! Fie ca lumina ta să se cristalizeze 
în sângele nostru şi să ne ducă la înviere. Căci nu este nici 
o parte din noi care să nu fie de la zei. Te rugăm: 
miluieşte pe preotul şi pe robul tău. Acum se face eventual 
o iniţiere, urmată de ceremonialul pâinii şi al vinului, o 
serbare şi un dans. 



Ceremonialul pâinii şi vinului începe cu un act 
sexual între preot şi preoteasă. Ceea ce urmează are o 
„asemănare" (parodie şi batjocură) cu euharistia creştină. 
Atât vinul (de obicei sherry dulce), cât şi pâinea se 
binecuvântează de către Marea preoteasă. Pâinea, făcută 
din sare, miere, vin, făină, untdelemn şi, în anumite 
grupuri, sânge, este de obicei în formă de semilună, în 
cinstea Zeiţei lunii. Această pâine se foloseşte de asemeni, 
într-o ceremonie magică ce îmbină fel de fel de blasfemii 
legate de Zeiţa lunii cu o orgie sexuală în cinstea ei. 

Cultul modern al vrăjitoarelor este o religie în 
dezvoltare şi, de la moartea lui Gardner (1964), ea s-a 
dezvoltat în mai multe direcţii. Tot mai mulţi încearcă să 
se întoarcă la cultul naturist păgân şi de aceea se dezic de 
ritualurile sado-masochiste ale lui Gardner. Unii duc 
aspectele cultice sexuale mai departe decât Gardner, iar 
alţii se dedau cu râvnă magiei, atât albe cât şi negre. Prin 
magie albă se înţelege în acest context producerea 
elixirelor dragostei sau a mixturilor de plante 
vindecătoare. In mai multe grupuri se folosesc ritualuri 
speciale în care se adună plante mai ales noaptea, întrucât 
se spune că puterea plantelor este concentrată în faze 
speciale ale lunii. Magia neagră este adesea de tipul în 
care păpuşi ce simbolizează victima sunt înţepate cu ace, 
şi dacă întreg grupul de 13 persoane se concentrează pe 
obiect, se spune că victima va suferi aceleaşi chinuri 
(magie simpatică). 65 



64 Vezi în legătură cu aceasta cercetările „ştiinţifice" ale antroposoafei Lili 
Kolisko. Nu este de altfel singurul caz în care antroposofia se învecinează 



direct cu vrăjitoria şi ocultismul. 

Pasaj tra 
pp. 212-213. 

Dar nu numai cultul wicca, ci şi aşa - numita 
biserică satanistă şi-a înjghebat un cult-parodie. „In 
Occident au apărut diverse secte sataniste, localizate în 
special în S.U.A. Cea mai mare biserică satanistă cu sediul 
la San Francisco a fost fondată în 1966 de Anton Szandor 
La Vey. Se crede că la ora actuală (anul 2000), biserica are 
în jur de 10 000 de membri în toată lumea. Această 
biserică satanistă se distinge de alte secte satanice din 
S.U.A. care leagă în principal cultul satanic de sex şi de 
droguri. Un englez care a participat la o messă neagră 
tipică acestor satanişti o descrie astfel: Messa neagră a 
început la ora 23 ca să poată fi încheiată exact la miezul 
nopţii. Atmosfera din încăpere era aproape insuportabilă, 
respingătoare, dar relaxantă (!?). Intr-un fel ciudat te 
simţeai uşor după ce erai acolo un timp. Lumânarea 
neagră conţinea smoală şi putea infect. Putoarea ei se 
amesteca cu aroma ce fumega dintr-o farfurioară ce era la 
stânga altarului. Aroma era întărită cu haşiş. Printre 
aceste miresme am simţit mirosul de trupuri goale. Toţi 
trebuiau să-şi lase toate hainele în antreu şi să-şi menţină 
doar o mască neagră pe faţă. Preotul... a început să 
citească messa. Era identică celei catolice, doar că 
numele lui Dumnezeu era înlocuit cu cel al lui satan. 
După aceasta s-a împreunat în văzul tuturor cu o femeie 
întinsă pe altar şi în timpul acesta o biciuia la sânge. 
Aceasta făcea parte din ritual. Seara s-a încheiat cu dans 
extatic, grupsex, băutură şi droguri. " 

înfăţişăm în continuare, ca termen de comparaţie, 
iniţierea într-o lojă francmasonică. Aceste ritualuri au fost 
înconjurate pe cât s-a putut de o aură de secrete, fiind 
protejate de jurăminte înfricoşate. Dar, ca orice lucru 
omenesc, aceste „taine" n-au putut să scape dezvăluirilor, 



66 Idem, pp. 233-234. 

cum ar fi cea făcută în ziarul suedez Expressen 61 , în care 
se scrie că francmasonii cei mai importanţi din Suedia s- 
au dedat într-adevăr unor ritualuri ale sângelui. Aceştia 
se taie la degetul mare, picură sângele într-o cupă, îl 
amestecă cu vin, şi adaugă sânge de la alţi fraţi deja 
introduşi. Apoi, cu toţii în jurul altarului, beau amestecul 
de sânge cu vin." 

Urmează în continuare descrierea ritualurilor de 
iniţiere: 

GRADUL I Discipolul Sfântului Ioan 
Acesta este primul grad, care are un ritual de 
debut, din care fac parte săbii, bastoane şi altele. Viitorul 
discipol este legat la ochi şi răspunde la unele întrebări. 
Are loc jurământul de tăcere, iar maestrul de ceremonie 
spune că acela care încalcă jurământul va fi înfăţişat unui 
tribunal competent... Discipolul trebuie să răspundă acum 
la întrebarea: Eşti gata să-rţii amesteci sângele cu cel al 
confraţilor? şi maestrul care face iniţierea bate de trei ori 
într-un compas îndreptat spre inima neofitului... 
GRADUL III Maeştrii Sfântului Ioan 
Localul va fi o capelă mortuară întunecată. în 
mijlocul camerei se află un coşciug, iar pe capacul 
acestuia se află un cap de mort. Pe altar se află o Biblie, 
un craniu şi două oase de mort încrucişate. Acum are loc o 
înmormântare rituală. Cel ce va deveni maestru al 
Sfântului Ioan se întinde în coşciug şi este purtat în sunete 
de muzică mortuară. Se mai introduce şi o altă noţiune de 
către maestru: Mac-Benac, ceea ce înseamnă carnea se 
desprinde de pe oase, sau cu alte cuvinte corpul a început 
să se descompună. Maestrul spune memento mori. O 
mistrie atârnă de o panglică albastră pe şorţul maestrului 
Sfântului Ioan. 



67 Nr. din 11.01.1997, p. 12. 



GRADELE IV-V Discipolii sau confraţii Sfântului 
Andrei 

...Cel care va fi discipol sau confrate în loja 
Sfântului Andrei este expus acum unei noi incursiuni 
simbolice pe tărâmul morţii. El merge singur printr-un 
coridor decorat cu capete de mort şi oase. în final, 
maestrul îndreaptă pumnalul ritual către ochiul drept al 
neofitului, apoi către gura acestuia. 

GRADUL VI Maeştrii Sfântului Andrei 

Pe altar se află Biblia, o lampă, trei sfeşnice cu trei 
braţe şi un craniu de mort pe două oase încrucişate. într-o 
cameră alăturată, pe podea, se află un coşciug. Discipolul 
devine aici maestru al Sfântului Andrei. I se leagă o 
panglică la gât şi maestrul deputat spune: Pe baza 
angajamentelor făcute de tine, te leg cu această panglică 
aurită legământului, astfel încât, după terminarea probei 
să devii o verigă din inseparabilul nostru lanţ frăţesc... 

GRADUL VIII Cavaler Templier 

Pentru acela care este numit cavaler templier se 
deschide o lume mult mai largă, care este necunoscută 
celor de grade inferioare. Ordinul are o capelă proprie. 
Pentru ritualul de grad VIII, în camera de pregătire se află 
o masă cu o Biblie deschisă. Acolo sade maestrul de 
ceremonii care deţine un formular cu 9 angajamente pe 
care aspirantul trebuie să le semneze... In marea sală a 
capelei, altarul este îmbrăcat în negru. Coşciugul este 
acoperit cu o pânză neagră cu margine de aur. Pe aceasta 
este cusută o cruce roşie. Cel ce va deveni Cavaler 
Templier sau, mai complet, Mult Strălucitor Cavaler al 
Ordinului Templierilor al Domnului nostru Isus Cristos 
sfânt şi sărac se va îmbrăca dinainte în armură de 
cavaler... 

GRADUL IX Gradul Luminii 



Pentru ritualul de gradul IX este nevoie de mai 
multe încăperi: camera de pregătire, camera capitoliului, 
camera albă şi camera de curăţire. Toţi cavalerii ordinului 
poartă haine albe şi pumnale... 

GRADUL X:l şi X:2. Gradul Secret 
Gradul al zecelea este împărţit în două: unul 
deschis, cunoscut, X:l, şi altul care, până în prezent este 
strict secret, X:2, respectiv Legământul intern, care 
necesită ritualuri de sânge. Ceremonia pentru X:l, 
cuprinde angajamente şi proceduri simbolice, maestrul de 
ceremonii bate în altar şi toţi cei de faţă pornesc în 
procesiune către capelă, iar acolo un preot conduce un 
ritual cu frângerea pâinii. înaintea ceremonialului pentru 
gradul X:2 se aminteşte solicitantului jurământul făcut de 
acesta încă de la gradul 1 asupra amestecului de sânge, iar 
apoi acesta va trebui să-1 exercite. Un preot ia cupa 
ordinului în care se află vin. înainte, cel care voia să fie 
primit se tăia la degetul mare de la mâna dreaptă şi picura 
sânge în cupă. Astăzi, acest lucru se face doar simbolic. 
Conform ritualului, preotul ia şi aduce o cupă de cristal cu 
sânge vechi, al fraţilor deja primiţi, şi lasă doar trei 
picături să se amestece cu vinul cel roşu din cupa 
Ordinului. Preotul citeşte ceva din Biblie şi invită pe 
aspirant să bea din amestecul de vin cu sânge. Apoi bea şi 
preotul însuşi şi trimite amestecul de vin cu sânge şi 
celorlalţi confraţi ce se află în jurul altarului. 

GRADUL XI Gradul de maestru Templier 
Acest grad este de fapt o funcţie care decernează 
titlul de Mult Iluminat Frate Cavaler şi comandor al 
Crucii roşii. în timpul ceremoniei, coşciugul se află în 
mijlocul sălii înconjurat de 81 de lumânări aprinse. 
Maestrul cel mare deschide adunarea, un preot conduce 
rugăciunea şi cântări de psalmi. Cavalerul care va fi primit 
în noul grad este adus în sală îmbrăcat în mantie albă, iar 



ceremonialul are multe similitudini cu hirotonirea de 
preoţi sau călugărirea din biserica romano-catolică..." 

Pe reţeaua internet se pot accesa mai multe 
documente legate de prezentarea unor figuri marcante ce 
au făcut sau fac parte din masonerie. Iată un extras de 
acest gen: 

LISTA FRANCMASONILOR RENUMIŢI 

PREŞEDINŢI S.U.A: George Washington, James 
Monroe, Andrew Jackson,... Theodore Roosevelt,... 
Franklin D. Roosevelt, Harry S. Truman, Lyndon B. 
Johnson, Gerald R. Ford. 

LIDERI POLITICI: Winston Churchill, Simon 
Bolivar,... Benito Juarez, Edward VII, George VI,... 
Pandit Nehru, Lajos Kossuth, . . . Giuseppe Mazzini, Eduard 
Benes,... Regele Hussein al Iordaniei, Yasser Arafat, 
Francois Mitterand, Helmut Kohl, Gerhard Shroeder, 
Tony Blair, Yitzak Rabbin, Cecil Rhodes,... Benjamin 
Franklin,... Rev. Jesse Jackson,... Robert Dole,... Al Gore, 
Prinţul Phillip, Zbigniew Brzezinski, Lordul Peter 
Carrington, Andrew Carnegie, W. Averell Harriman, 
Henry Kissinger,... Robert McN amara. 

ARTIŞTI: W.A. Mozart, Leopold Mozart, Ludwig 
van Beethoven, Jean Sibelius, Franz Liszt, Josef Haydn,... 
Richard Wagner,... George Gershwin,... Count Basie, 
Louise Armstrong, Nat King Cole, Giacomo Meyerbeer,... 
John Wayne,... Clarke Gabie,... Ernest Borgnine, Oliver 
Hardy,... Walt Disney, Duke Ellington, Douglas 
Fairbanks, Leonardo da Vinci,... Bob Hope, Harry 
Houdini, Al Jolson,... Harold C. Lloyd,... Ronald 
Reagan,... Peter Sellers, William Shakespeare,... Cecil B. 
DeMille. 

MAGNAŢI AI FILMULUI: Jack Warner, Louise B. 
Mayer (MGM), Darryl F. Zanuck (20th Century Fox). 



INDUSTRIE, COMERŢ, FINANŢE: Henry Ford,... 
Walter P. Chrysler,... Pehr G. Gyllenhammar (Volvo), 
Percy Barnevik (ABB), Andre Citroen, Samuel Colt 
(revolverul Colt),... familia Rockefeller, familia 
Rothschild, King C. Gillette (lame de ras), Charles C. 
Hilton (hoteluri), Sir Thomas Lipton (ceai),... Ransom E. 
Olds (Oldsmobile), David Sarnoff (părintele 
televiziunii),... Edgar Bronfman Jr. (Seagram Whiskey), 
Rich DeVos (Amway), Alan Greenspan (Fed. Reserve), 
Giovanni Agnelli (Fiat), Peter Wallenberg (SE-Bank 
Sweden). 

AVENTURIERI: Charles A. Lindbergh,... Roald 
Amundsen, Amiralul Richard Byrd,... Casanova, William 
"Buffalo Bill" Cody, Davy Crockett,... 

FILOSOFI: Johann Wolfgang von Goethe, 
Gotthold E. Lessing, Voltaire. 

ASTRONAUŢI: Buzz Aldrin, Neil Armstrong, Leroy 
Gordon Cooper,... Edgar D. Mitchell,... John Glenn. 

SCRIITORI: Mark Twain, Sir Walter Scott, 
Rudyard Kipling, Robert Burns,... Heinrich Heine,... 
Alexander Puşkin, Sir Arthur Conan Doyle, Jonathan 
Swift, Oscar Wilde, Jules Verne, H.G. Wells, Carlo 
Collodi (Pinocchio), Edward Gibbon,... Rudyard 
Kipling,... Lewis Wallace (Ben Hur), Alexander Pope . 

ŞTIINŢA: Cari Sagan, Hans C. Orsted, J.J Frk. 
von Berzelius,... Albert Abraham Michelson (viteza 
luminii),... C.F.S. Hahnemann (homeopatie),... Alexandre 
Gustave Eiffel,... Joseph Ignance Guillotin (inventatorul 
ghilotinei),... Franz Anton Mesmer (hipnotism), Albert 
Einstein, A.J. Sax (saxofonul). 

DIVERŞI: Frederic A. Bartholdi (Statuia 
Libertăţii), Daniel Carter Beard (fondatorul Boy Scouts), 

EDUCAŢIE: Leland Stanford (Railroads & 
Stanford University). 



LIDERI RELIGIOŞI: Billy Graham, Rev. Jesse 
Jackson,... Joseph Smith (fondatorul Mormonilor),... 
Brigham Young (al doilea lider Mormon),... Aleister 
Crowley (Satanist), Gerald B. Gardner (Wiccan), Wynn 
Westcott (Golden Dawn). 

ORGANIZAŢII: Jean Henry Dunant (Crucea 
Roşie), Melvin Jones (Lions Int.), Giuseppe Mazzini 
(Iluminaţii Italiei), Albert Pike (Ku Klux Klan). 

SERVICII SECRETE: Edgar Hoover. 68 

Lista de mai sus este desigur greu de verificat în 
totalitate, iar numele sunt înşiruite aleatoriu. Totuşi am 
întâlnit în ea nume familiare cu care am avut legătură pe 
parcursul acestei lucrări. 

Din cele expuse şi compararea lor se desprind 
următoarele concluzii preliminare: trăsătura lor comună de 
ocultism, păgânism şi satanism, multe parodieri ale 
cultului romano-catolic. Nu vrem să afirmăm că 
francmasoneria, satanismul şi wicca sunt fenomene 
propriu-zis new-age, dar au servit de multe ori ca surse de 
inspiraţie pentru adepţii mişcării. Teosoful new age Foster 
Bailey nu se sfiieşte însă să facă o apropiere directă şi 
nemijlocită între new age şi masonerie: „Vom avea nevoie 
de un nou limbaj masonic pentru New Age. Va dura mult şi 
va trebui să apară ca un mijloc de a face Masoneria mai 
reală într-o lume aflatăvrn transformare." 

O altă caracteristică a vieţii adepţilor new age este 
ambianţa muzicală adiacentă. Noua religiozitate impune o 
exprimare muzicală foarte modernă, industrializată, făcând 
uz de materialele şi metodele cele mai noi ale domeniului. 



http://usa.nedstat.net/cgibin/viewstat?name=Countermason 
(Constructed 26 February 1999). 

69 Citat în Marc Dem, Anticrist 666..., p. 179. 

Atributele acestei muzici sunt faptul că este meditativă, 
fără contur, de atmosferă mistică, magnetizantă. Ca şi 
„scrierile sacre" ale mişcării, se pretinde ca fiind fără 
autor, dictată de anumite „entităţi divine" din lumea 
spiritelor, nescrisă de mână omenească 70 . Aceste producţii 
artistice sunt în general caracterizate de specialişti ca fiind 
de domeniul kitschului sau foarte aproape de acesta. 
Părerea adepţilor mişcării este că muzica lor specifică este 
o armă împotriva stresului şi a încordării, iar o altă muzică 
fără caracteristicile respective are o „încărcătură 
negativă". Muzica aceasta mai este folosită şi ca suport 
pentru diverse terapii şi meditaţii, sau ca ghid în fanteziile 
„visării cu ochii deschişi" (day dreaming) practicate de 
tineri pentru a-şi exersa puterile viitoare. Unul din 
„compozitorii" recunoscuţi totuşi în cadrul mişcării, se 
pronunţă asupra lui Bach ca fiind cel ce pune bazele 
muzicii stresante, încordate, fiind în acelaşi timp convins 
că inspiraţia de sorginte asiatică este mult mai benefică, 
deoarece în culturile asiatice s-a păstrat ceea ce s-a pierdut 
în Occident: spiritul. 

Nu încape rnndoială că absenţa elemenelor cultice 
din cadrul mişcării new age a fost sesizată şi din interiorul 
mişcării, chiar dacă acest lucru s-a petrecut la o scală 
redusă. Mişcarea, având ca tendinţă acoperirea unui 
spectru total (holistic), trebuia să apară şi un corespondent 
ecleziologic, în cazul de faţă aşa - numita New Age 
Community Church, ce se consideră a fi prima biserică 
new age capabilă să emită o teologie profundă 
comprehensivă, bazată istoriceşte. Datele următoare 



Unele din aceste lucrări ca de exemplu: Pharaon, Spirit of Tibet, 
Medicine Woman, Drifting in a Calm Bay, Spirit of the Rain Forest, The 
Underwater World of Dolphins and Whales Misteries, Edge of Dreams sunt 
bine cunoscute adepţilor mişcării. 



despre această comunitate sunt extrase de pe site-ul 
internet www.aznewage.com: 

Cartierul general al bisericii este în clădirea 
originară a bisericii, 6418 S. 39th Avenue în Phoenix la 
poalele lui South Mountain, aproape de minunatul Alvard 
City Park. Scopul bisericii este de a propovădui adevărul 
în lumina conştiinţei new age, să inspire şi să ghideze o 
omenire nou trezită. Intenţia noastră este de a promova 
responsabilitatea personală, dragostea frăţească, respect 
pentru mediu şi devoţiune pentru Dumnezeu. The New Age 
Community Church a fost fondată la 26 februarie 1972 de 
un mic grup de studiu condus de Rev. Dr. John Rodgers. 
Odată cu a treia publicitate poştală, publicaţia grupului 
de rugăciune s-a numit The Omega Director şi este astăzi 
(1999) cea mai veche şi mai mare publicaţie metafizică de 
acest gen din S. U.A. Unul din scopurile bisericii a fost 
acela de a promova armonie religioasă şi toleranţă în 
noua eră, să prevină ridicarea zidurilor de suspiciune şi 
bigotism dintre diferitele biserici şi filosofii, şi să dărâme 
acele ziduri care există deja. In 1987, biserica şi-a început 
programul său de seminar pentru pregătirea de preoţi new 
age, ce vor propovădui toleranţă şi înţelegere pentru toate 
credinţele şi filosofiile. 



71 Punct de vedere tipic masonic şi hinduist( n.n ). 

III.4. LOCAŞ SACRU (TEMPLU), LOCURI SACRE 

CU EVENTUALE PELERINAJE (GEOGRAFIE 

SACRĂ) ŞI PERIOADE SACRE 

Specific mişcării, în Occident, sunt atelierele de 
lucru (workshop), cursurile de „dezvoltare personală" sau 
educaţia pe internet, care dobândesc anumite caracteristici 
în cadrul unor societăţi secularizate deja. Interesul spontan 
al individului pentru cele sfinte fiind general uman, aceste 
mici „şcoli" devin un fel de locuri sacre pentru cei ce le 
caută. Dar statutul de loc sau obiect sacru a fost atins de 
anumite categorii renumite în mişcarea new age. Astfel, 
obiecte sacre devin cristalele care se folosesc la anumite 
terapii ca instrumente medicale sau amulete, anumite 
simboluri, ca de exemplu, micile bijuterii cu semne 
zodiacale, alte simboluri preluate din diferitele culte sau 
chiar mici obiecte investite direct de posesor cu o 
semnificaţie conştientizată doar de el însuşi (fetişuri). 

Aşa numitele locuri sacre ale mişcării pot fi 
considerate şi locurile de pelerinaj de la Findhorn din 
Anglia, unde, deşi nu s-au realizat chiar minuni, după cum 
s-ar fi dorit, (în domeniul agriculturii alternative) s-a ajuns 
totuşi la crearea unei şcoli în acest sens. Alte locuri de 
pelerinaj cu o aură oarecare de loc sacru pot fi considerate 
Sedona în S.U.A., unde se crede că există o fereastră 
deschisă spre cer, loc de aterizare a OZN-urilor şi al unor 
„spirale energetice", sau diferitele „ashramuri", domenii 
ale unor secte care pretind că dăruiesc puteri deosebite 
celor ce se află în interiorul acestora. In ţara noastră, o 
încercare de a „sacraliza" în acest fel un anumit loc s-a 
făcut în legătură cu platoul Bucegilor, presupus loc de 
existenţă al altarelor păgâne din Dacia: Or, vom vedea că 
acestea sunt bine cunoscute adepţilor mişcării, "vortex", 
acest Polus geticus, această "reprezentare" a Polului, 



□ 



există în România în Carpaţi (Munţii Riphei), pe Muntele 
"Omul", care este încă numit de popor "Osia Lumii", 
"Buricul Pământului" 72 . După alte surse de aceeaşi 
factură, muntele sfânt al dacilor Kogaion este identificat 
cu Ceahlăul. 

Adepţii new age sunt implicaţi şi în mişcarea 
ecologică, având ca bază de plecare concepţia monist- 
panteistă. Pământul întreg este sacru. El nu trebuie agresat, 
iar energia divină, care este un fluid universal, 
sacralizează totul, inclusiv omul şi animalele. Dar cu toate 
acestea, anumite animale, şi anume delfinii şi rudele 
acestora, balenele, au ajuns la un statut deosebit în 
concepţia new age. Delfinii au o poziţie aparte, deoarece 
aceştia comunică prin „canalizare" cu oamenii, fiind de 
multe ori socotiţi încarnarea unor entităţi de „dincolo". Se 
poate considera, în acest sens, că, prin aceste pretenţii, 
mişcarea new age pune bazele creării de noi „mituri", 
legende, care, în perspectivă istorică, ar putea umbri pe 
certei deja existente. 



V. Lovinescu, Dacia hiperboreeană, Rosmarin, 1994, p. 21. 
P. Coruţ, I. Ţugui, C. Negureanu, dar şi alţii înaintea lor. 



III. 5. REVELAŢII NATURALE SAU 
SUPRANATURALE FĂCUTE DE CLAR- VĂZĂTORI, 
DE „PROOROCI", O STRUCTURĂ MAI MULT SAU 

MAI PUŢIN DOGMATICĂ A DOCTRINEI 

CONSEMNATĂ ÎN CĂRŢI SACRE, DAR TOTODATĂ 

FIIND PREZENTĂ ŞI O TRADIŢIE ORALĂ 

Alături de aceste scrieri, există în mişcarea new 
age o serie de „mesaje" sacre, răspândite sub formă de 
mijloace audio, rezultatul aşa - numitelor „canalizări", şi 
care accentuează aceleaşi caracteristici ale atitudinii de 
new age: redescoperirea sacralităţii universale, exaltarea 
stării de pietate, redobândirea facultăţilor paranormale, 
acordarea de semnificaţii spirituale unor anumite 
întâmplări, încrederea în sine, nelimitarea energiei uman- 
universale, neutralizarea „răului" prin exerciţii spirituale 
etc. 

Scrierea care a dobândit deja statutul de scriere 
sacră este Cursul Miracolelor, care, cu toate că s-ar dori 
cât mai repede parcursă de cititorii din diverse locuri ale 
lumii, nu poate fi tradusă în mod oficial decât după o 
perioadă de „acomodare" de un an, timp în care se învaţă 
şi se studiază temeinic, traducătorul dobândind astfel o 
anumită stare de spirit. In cadrul mişcării există multe 
scrieri de specialitate, biblioteci sau librării cu produse de 
interes specific, dar nu toate au— dobândit „sacralitate". 
Cursul miracolelor pretinde că nu are autor uman, ci este o 
carte inspirată de către entitatea Isus, „posesoare" a 
acesteia fiind psihologa americană Judith Skutch, cei 
cărora li s-a „dictat" textul fiind, de fapt, alte persoane. 



Channeling (engl.) = canalizare, dicteu automat sau scriere în transă, 
termen contemporan ce înlocuieşte mai vechiul „medium" al spiritismului 
secolului XIX. 



Bineînţeles că literatura de new age este mult mai 
abundentă şi mai dezvoltată, bazându-se pe scrieri şi surse 
mult mai vechi, fiecare din ele pretinzându-se a fi foarte 
importantă, însă noi ne-am limitat doar la aceste două 
tipuri de scrieri care sunt specifice pentru mişcare în 
general. 

Judith Skutch este departe de fi unica voce 
autorizată în mişcare. Un alt „înainte mergător" este 
Benjamin Creme, cel care pregăteşte cărările lui Maitreya. 
Acest veritabil prooroc new age şi-a desfăşurat activitatea 
atât în paginile publicaţiei The Emergence March 1996 A 
Free Monthly New Age Publication cât şi pe site-ul www. 
share international.com. Acolo putem afla că: „Maitreya, 
de asemenea, este gata să ne arate drumul în viitor. El 
cunoaşte bine sarcinile uriaşe ce-i stau înainte dar, fără 
şovăială, are încredere că omul îşi va îndeplini rolul său. 

El ştie că ghidarea şi conducerea sa vor elibera ce 
e mai bun din omenire şi, hrănind această aspiraţie, va 
trezi natura divină care este dreptul din naştere al tuturor 
oamenilor. Aceasta va fi. Astfel Marele Domn, învăţătorul 
şi Mântuitorul oamenilor îşi va începe misiunea Sa. Astfel 
omenirea va cunoaşte pacea şi dreptatea, libertatea şi 
dragostea şi se va privi ca pe o reflecţie a divinului. " 

Benjamin Creme este în contact telepatic constant 
cu acest Maestru Care îi dictează articolele. Citatele 
următoare sunt din Share International, mai 1994: 

„Iminenţa unui învăţător Mondial — pe scurt: 

Toate marile religii cuprind ideea unei revelaţii 
ulterioare ce va fi dată de un viitor învăţător. Creştinii 
speră în a doua venire a lui Hristos, budiştii aşteaptă 
venirea unui alt Budha (Domnul Maitreya), în timp ce 
musulmanii îl aşteaptă pe Imamul Mahdi, hinduşii 
aşteaptă o reîncarnare a lui Krishna, şi evreii pe Messia. 
Discipolii tradiţiei ezoterice cunosc toate aceste nume 



diferite ale aceleiaşi individualităţi — Domnul Maitreya, 
învăţătorul lumii, conducătorul Ierarhiei spirituale de 
Maeştrii, şi ei aşteaptă acum întoarcerea Lui iminentă. " 

în iulie 1977, Maitreya a ieşit din centrul din 
Himalaya, când nimeni nu-1 aştepta, „ca furul în noapte". 
Potrivit doctrinei ezoterice Maitreya s-a manifestat acum 
2000 de ani în Palestina prin umbrirea ucenicului său Isus 
- acum învăţătorul Isus. De data aceasta Maitreya a venit 
el însuşi. 

Doctrina spirituală a lui Maitreya. 

„Maitreya nu intenţionează să întemeieze o nouă 
religie în jurul său, nici să creeze adepţi, ci vrea să înveţe 
omenirea arta auto-realizării. Primii paşi sunt 
sinceritatea minţii, sinceritatea spiritului şi detaşarea. In 
Nairobi, Kenya, pe II iunie 1988, el a apărut miraculos, 
"din ceruri", la o întâlnire în aer liber de rugăciune şi 
vindecare. A fost fotografiat adresându-se (în limba lor) 
miilor de oameni care l-au recunoscut pe loc a fi Cristos. 
Maitreya va ,, umbri" mental toată omenirea simultan. 
Fiecare dintre noi va auzi lăuntric cuvintele sale, 
telepatic, în propria noastră limbă şi toţi vom şti că 
învăţătorul lumii se află printre noi" 

Urmează o listă a apariţiilor timpurii ale lui 
Maitreya, printre care aflăm cu mare surprindere 
următoarele: 

„8 noiembrie '92: Belgrad, 27 decembrie '92: 
Bucureşti, 7 februarie '92: Bucureşti, (??) 8 august '93: 
Sofia etc." 

La întrebarea firească, şi anume cum se face că 
aceste apariţii atât de importante au trecut nebăgate de 
seamă până şi de presa de scandal, B. Creme furnizează 
următorul răspuns, invocând opacitatea aşa - numiţilor 



O parodie penticostală ( n.n). 

„fundamentalişti" de toate nuanţele confesionale ce: 
„variază mult dar au în comun factorul consistent că sunt 
toţi extrem de dogmatici în credinţele lor. 

Maitreya le apare ca să-i mai înmoaie. Acestea 
sunt grupurile din partea cărora, în toată lumea, El 
aşteaptă opoziţie majoră şi respingere. Dacă El apare ca 
învăţătorul lumii şi ei îşi aşteaptă învăţătorul în proprii 
lor termeni — ca pe Hristos, Buddha, Krishna, Imamul 
Mahdi, Messiah — cu viziunile lor foarte fixate, ei vor fi 
înclinaţi să-l respingă." 

Cel mai important lucru este „crearea apelor 
curative" , ' ce se face mai întâi. Când Maitreya a 
„magnetizat apele" [sic!], într-o perioadă de timp - ar 
putea fi câteva săptămâni - ... El nu spune: Sunt Maitreya, 
Sunt Cristosul sau Sunt imamul Mahdi. 

„El apare pur şi simplu din senin, dar într-o formă 
în care ei îl vor recunoaşte - aşa cum a fost în Nairobi, în 
Kenya, pe 1 1 iunie 1988, o apariţie de la care ne-au 
rămas şi fotografii. Maitreya lasă aceste grupuri, în forma 
de gândire în care le-a apărut, să-L recunoască sau nu. 
Unii vor zice: Feriţi-vă, poate fi anticristul: înainte de a 
doua venire a lui Hristos va veni antihristul. Ei cred că 
este fie Cristos, fie Anticristul; sau sunt încurcaţi 
deoarece El nu a spus cine este. Probabil 80% din oameni 
cred că au experiat pe Cristos, sau pe Mahdi, sau pe 
Messia — oricine se întâmplă a fi — şi sunt cu totul 
mulţumiţi să accepte aceasta şi să aştepte ca să se 
|— i întâmple ceva în legătură cu aceasta. Când se va 

întâmpla să-l vadă pe Maitreya la televiziune, vor spune: 
«Acesta ce ne apare este -poate că până la urmă este cine 
trebuie; probabil că nu este Anticrist.»" 



Aici, o parodie la aghiasma mare ( n.n). 



Următoarele extrase sunt din Share International, 
mai 1994: 

,,/.: Ai vreo părere despre măsurile curente de a introduce 
codul bar (EAN) pe toate bunurile şi pe toţi oamenii din 
lume în anticiparea unei societăţi fără bani gheaţă ? 
R.: Instinctiv, nu-mi place ideea codificării indivizilor — 
poţi codifica bunuri dacă vrei — dar vei afla că o nouă 
agenţie a Naţiunilor Unite (sub călăuzirea fie a unui 
Maestru sau cel puţin a unui iniţiat de gradul 3) va fi 
înfiinţată ca să supravegheze redistribuirea resurselor. 
Că aceasta va implica codificarea bar sau nu, depinde de 
noi, dar pe cât am înţeles, nu aceasta este metoda care a 
fost adoptată în diferitele planuri deja formulate." 

Am reţinut acest aspect deoarece este legat de o 
serie de afirmaţii ce vin din spaţiul elen (inclusiv Sfântul 
Munte Athos). Astfel, la noi în ţară s-a publicat în 1993 
broşura Nu vă lepădaţi de Hristos; nu vă însemnaţi cu 666 
a autoarei Mapia I. Avxcovo7to\)?io\) 77 ; lucrarea 

Apocalipsa 13; Sfârşitul libertăţii umane a inginerului 
Mircea Vlad. 78 în Grecia, discuţiile pe marginea acestei 
controversate probleme a codării buletinelor cu numărul 
666 a început prin anii '80. In acest sens, Sfântul Sinod al 
Bisericii Elene a emis circulara nr. 2676 din 7 aprilie 1997 
cu titlul: „Acordul Schengen şi legea pentru protecţia 
persoanei la prelucrarea datelor cu caracter personal." 
Această circulară a fost citită în toate bisericile Greciei, în 
Duminica Ortodoxiei din 1997 şi apoi publicată în 
buletinul Biroului Tipografiei Sfântului Sinod Pros ton lao 
(Către Popor), nr. 21 din aprilie 1997. Printre 
recomandările adresate Guvernului spicuim: „A nu fi 
acceptat drept cod numeric al sistemelor electronice de 



77 Apărută la Atena în 1987. 

78 Axioma Edit, Bucureşti, 1999. [~~J 

stat pentru protecţia persoanei numărul 666.... Sub nici un 
motiv să nu se aplice drept cod numeric numărul 666 în 
noul sistem de identitate al ţării noastre... " 

La 8 septembrie 1997, Sfânta Sinaxă Dublă 
Extraordinară a Sfântului Munte s-a conformat 
recomandărilor Sfântului Sinod, îndemnând la rândul ei 
poporul să nu accepte noile buletine codificate. 79 în spaţiul 
nostru eclezial, reacţiile în această problemă au fost mult 
mai nuanţate. Motivaţiile unei atari atitudini ar fi pe de o 
parte etosul creştinismului românesc, mai puţin combativ 
şi reactiv decât acela al grecilor, iar pe de altă parte 
orientarea pro-euro-atlantică din această perioadă ce duce 
la o abordare mai „irenică", în locul celei polemice, faţă 
de Occident. In acest sens, este interesant de consemnat 
răspunsul unuia din marii duhovnici români contemporani, 
Părintele Arsenie Papacioc, în capitolul „Despre 
Antihrist" al lucrării Ne vorbeşte Părintele Arsenie 3: 
„In ce priveşte buletinele de care se face caz, nu trebuie 
să vă temeţi. Luaţi buletinele şi mergeţi mai departe. ... 
Dracul nu se poate pecetlui pe buletin. Orice semne ar fi 
pe mărfuri, folosiţi-le, nu vă temeţi. Vei fi vinovat când vei 
consimţi tu lepădarea, nu că ai pus mâna pe o hârtie pe 
care scrie «lepădat de Hnîslos» ". Aceste poziţii ortodoxe 
faţă de aceeaşi problemă sunt contradictorii doar în 
aparenţă. 

Revenind la Benjamin Creme aflăm că: „în ziua de 
sâmbătă 26 martie (de sâmbăta lui Lazăr) 1994, am citit 
noul mesaj al Domnului Maitreya, pe care El l-a dat la 5 
membrii ai bisericii anglicane Sfântul Ioan Botezătorul 
din Glastonbury (Anglia), la praznicul Rusaliilor, 1993. 



Apocalipsa 13..., pp. 83, 86, 



Ed. Ep. Romanului, 1998, ediţie îngrijită [33 Arhim. Ioanichie Bălan, 
pp.155 şi urm. 



Este, de asemenea, după părerea mea, foarte semnificativ 
faptul că aceasta s-a petrecut la Glastonbury locul 
tradiţional al Sfântului Graal, potirul ce simbolizează 
new age-ul." 



III.6. CARACTER VĂDIT SOCIAL, COMUNITAR, 
DECI EXISTENŢA UNUI COD MORAL ÎNCHEGAT 

In spiritul acestor caracteristici, mişcarea de new 
age s-a impus în faţa adepţilor săi cei mai interesaţi cu un 
nou stil de viaţă. în stilul de viaţă new age se impun mai 
mulţi factori, dintre care cei mai răspândiţi sunt 
vegetarianismul şi naturismul. în istoria civilizaţiei 
creştine a Vestului, traumatizat de felurite proteste 
religioase, întâlnim pentru prima dată o atitudine 
vegetariană în anul 1809 la un grup religios autointitulat 
Bible Christian Church din Anglia, nerecunoscut de statul 
englez. Aceştia au adoptat regimul vegetarian din 
considerente spirituale şi nu din simple motive de sănătate. 
Bineînţeles, stilul vegetarian este deja cunoscut în istorie 
ca fiind propriu credinţelor asiatice, de unde se presupune 
a fi fost inspirat. 

Medicina ayur-vedică recomandă vegetarianismul, 
de asemenea, macrobiotica propovăduieşte acelaşi lucru, 
în diferite stadii de curăţire interioară şi exterioară, în 
diferite boli, sau pentru rezolvarea diferitelor probleme. în 
Occident există multe mişcări de grup ale vegetarienilor 
care, pe lângă faptul că fac o propagandă specifică a dietei 
culinare pe diferite stadii, se dedau chiar şi la violente 
proteste ilegale, ca de exemplu atacarea armată a 



Există şi noţiunea de vegan - strict vegetarian, fără „pogorământul 
catolic" ouă şi lactate. 

abatoarelor sau a fabricilor de mezeluri, eliberarea 
animalelor din crescătorii etc. 

Din totdeauna vegetarianismul a avut la bază 
anumite filosofii de viaţă. In India mai ales, atât hinduiştii 
cât şi budiştii nu mâncau carnea animalelor datorită 
credinţei în posibilitatea reîncarnării oamenilor şi în aceste 
forme inferioare de viaţă, a respectării principiului non- 
violenţei ahimsa, şi a recunoaşterii sfinţeniei vieţii. In sens 
modern, vegetarianismul s-a impus conştiinţei publice în 
secolul XIX, mai exact în 1847, când organizaţia britanică 
nonreligioasă The Vegetarian Society a popularizat 
termenul de vegetarian. In 1908, s-a fondat The 
International Vegetarian Union, uniunea care cuprinde 
toate societăţile vegetariene din toată lumea într-o serie 
de congrese şi funcţionează încă pe post de organizaţie 
nonprofit. 

în cadrul new age, există o serie întreagă de 
propagatori ai modului de hrănire vegetarian. Dintre 
aceştia ne-am oprit la exemplul Annei Wigmore (1909- 
1994), o pionieră pentru o nouă concepţie de sănătate şi 
fondatoare a institutului Hippocrates Health Institute din 
Boston, S.U.A. 

„Filosofia" ei continuă, pe urmele hinduismului şi 
ale teosofiei, să susţină că alimentaţia cu carne duce la 
egoism şi materialism, în vreme ce evoluţia spirituală e 
garantată de aşa-numita „hrană vie", adică vegetale 
crude. 

Tot din hinduism este preluată şi ideea new 
agerilor că animalele sunt prietenii noştri, ba chiar fraţii 
noştri, care împart cu noi darul vieţii, şi de aceea trebuie 
să fie tratate bine. 

Iată în acest sens câteva aserţiuni new age: 
- Un motiv pentru vegetarianism este mila de animale. 



- Un altul este acela că această dietă favorizează evoluţia 
spirituală. 

- Un al treilea este că putem hrăni mai multe guri dacă 
trăim vegetarian. 

- Din punctul de vedere al sănătăţii vegetarianismul e net 
superior. 

- Porunca de a nu ucide cuprinde bineînţeles toate fiinţele 
vii. 

- De obicei oamenii care meditează îndelung au trecut 
spontan la vegetarianism. 

In faţa acestor aserţiuni, să vedem ce ne spune 
despre alimentaţie Sfânta Scriptură . La Facere I, 26, cu 
privire la relaţia omului cu animalele stă scris: ,, Să facem 
om după chipul şi asemănarea Noastră, ca să stăpânească 
peştii mării, păsările cerului, animalele domestice, toate 
vietăţile ce se târăsc pe pământ şi tot pământul!". Cât 
despre hrană, se spune mai departe la versetul 29: ,,Iată, 
vă dau toată iarba ce face sămânţă de pe toată faţa 
pământului şi tot pomul ce are rod cu sămânţă în el. 
Acestea vor fi hrana voastră. " Până aici, ne apare clar atât 
poziţia superioară a omului faţă de animale şi faţă de 
restul creaţiei văzute. într-adevăr hrana iniţială a primilor 
oameni era de natură vegană. Dar câteva capitole mai 
departe, la Capitolul IX, ni se relatează despre legământul 
lui Dumnezeu cu Noe, după retragerea apelor potopului. 
Să mai amintim new-agerilor că acest legământ este 
pecetluit până la sfârşitul veacurilor tocmai cu semnul lor 
preferat, curcubeul. Versetele 3 şi 4 spun. „Tot ce se mişcă 
şi tot ce trăieşte să vă fie de mâncare; toate vi le-am dat 
ca şi iarba verde. Numai carne cu sângele ei, în care este 
viaţă, să nu mâncaţi. " Momentul post deluvian constituie 
deci apariţia nutriţiei complete aşa cum o cunoaştem în 
ziua de azi, ceea ce cu siguranţă a cuprins la început şi pe 
hinduşi. 



Capitolul XVIII este subintitulat Avraam primeşte 
pe Sfânta Treime la stejarul Mamvri, capitol foarte 
important atât pentru o proto - teofanie triadică, cât şi 
pentru suportul dogmatic scripturistic al singurei icoane cu 
adevărat ortodoxe a Sfintei Treimi. Versetul 8 descrie 
ospătarea celor trei „Oameni": ,,Şi a luat Avraam unt, 
lapte şi viţelul cel gătit şi le-a pus înaintea Lor...". Iată 
deja cum fundamentul spiritualist hinduso-new-ageist se 
năruie din temelii. 

Dacă porunca: ,,Să nu ucizi" din Decalog {Facere 
XX, 13) ar include şi animalele, nu se mai poate cu nici un 
chip explica versetul 24 al aceluiaşi capitol: „ Să-Mi faci 
jertfelnic de pământ şi să aduci pe el arderile de tot ale 
tale, jertfele de izbăvire, oile şi boii tăi. " împărţirea în 
mâncăruri „curate şi necurate" din Deutoronom, Capitolul 
XIV nu are nici o relevanţă în acest context. 

Trecând iarăşi peste câteva capitole şi veacuri, în 
Cartea III Regi, la Capitolul XVII, cel despre proorocul 
Ilie, versetul 6 ne spune că pe timpul secetei: ,, Corbii îi 
aduceau (lui Ilie) pâine şi carne dimineaţa, pâine şi carne 
seara; iar apă bea din pârău. " Dacă sfinţenia proorocului 
Ilie nu se pune în mod normal în discuţie, în rândul new- 
agerilor vom vedea că există credinţa că el s-a reîncarnat 
în Ioan Botezătorul şi contestaţia faptului că a fost luat la 
cer şi trăieşte şi în ziua de astăzi. 

Ajungând în Noul Testament, Sfânta Evanghelie 
după Marcu ne spune despre Sfântul Ioan Botezătorul: ,,Şi 
Ioan era îmbrăcat în haină de păr de cămilă, avea 
cingătoare de piele împrejurul mijlocului şi mânca lăcuste 
şi miere sălbatică. " (Marcu I, 6). Se ştie că 
înaintemergătorul Domnului a trăit aproape 30 de ani în 
pustie şi s-a hrănit desigur în acele condiţii ieşite din 
comun. Pe cei din lume Mântuitorul i-a hrănit cu pâine şi 
peşte (Matei XV, 34). Şi, dacă acestea toate nu ar fi fost de 



ajuns, după înviere Domnul face dovada ucenicilor 
îngroziţi la gândul că văd un duh cerând de mâncare: ,,Iar 
ei i-au dat o bucată de peşte fript şi dintr-un fagure de 
miere. Şi luând, a mâncat înaintea lor" (Luca XXIV, 42- 
43). 

La toate acestea s-ar putea obiecta că, totuşi, şi aici 
era vorba numai de peşte. De aceea vom trece cu 
exemplificările la Faptele Apostolilor, Capitolul XI, unde 
Sfântul Apostol Petru le povesteşte iudeilor circumcişi 
vedenia sa avută în extaz în cetatea Iope în timp ce se 
ruga: ,, Privind spre aceasta (faţa de pânză), cu luare 
aminte, am văzut dobitoacele cele cu patru picioare ale 
pământului şi fiarele şi târâtoarele şi păsările cerului. Şi 
am auzit un glas, care-mi zicea: Sculându-te, Petre, 
junghie şi mănâncă" (versetele 6-7). Activiştii ecologişti 
şi prietenii animalelor trebuie să mediteze îndelung asupra 
acestui pasaj, pe care, în mod curent, fie nu-1 cunosc, fie îl 
sar, căci nu le convine. 

Biserica ortodoxă primară a orânduit în canoanele 
sale dreapta atitudine faţă de vegetarianism, combătând 
toate excesele unor rigorişti sectanţi de tipul bogomililor 
de mai târziu. La acest lucru se referă canoanele 51, 53 şi 
66 Apost; 14 Ancira; 2, 21 Gangra. Redăm în continuare 
conţinutul Canonului 2 Gangra: ,,Dacă cineva ar osândi 
pe cel ce cu evlavie şi credinţă mănâncă carne, afară de 
sânge şi jertfă idolească şi de sugrumat, ca şi cum acela 
nu ar avea nădejde din cauză că se împărtăşeşte cu carne, 
să fie anatema. " Comentariile în această privinţă au 
devenit de acum de prisos. Dar, desigur, etica de tip new 
age nu se mărgineşte la vegetarianism. Sursele de 
inspiraţie pentru etică sunt, ca şi în cazul precedent, de 
inspiraţie hinduistă, asiatică sau nativ americană. 
Concepţia panteistă determină o abordare potrivit căreia 
graniţele dintre indivizi, dintre euri, se evaporează într-un 



□ 



mare eu (Brahman), ce este în acelaşi timp şi una cu 
universul. Monismul panteist determină şi aici anularea 
persoanei. Aproapele tău eşti tu însuţi, doar că într-o altă 
formă. Mândria luciferică new age, moştenită din 
hinduism, socoteşte această etică superioară tuturor 
celorlalte etici, inclusiv moralei creştine. Dar, precum am 
văzut mai înainte, panteismul monist nu are cum să fie o 
religie, din moment ce totul este una. 

Mişcările neopăgâne îşi extrag principiile morale 
din diferite tradiţii şi texte păgâne, cum ar fi Eddele 
nordice, şi tind să accentueze valorile comunitare, 
insistând că fără societate individul nu poate funcţiona 
efectiv sau să crească spiritual şi emoţional. 

Pe lângă aceasta, adepţii new age încearcă să-şi 
elaboreze un cod moral-etic specific insistând asupra 
ecologiei şi feminismului. Aleister Crowley a stabilit în 
The Book of Law legea „morală" a satanismului: „Singura 
lege este ca să faci tot ceea ce ai chef". In 1966, Anton 
Szandor la Vey întemeietorul bisericii sataniste din San 
Francisco a formulat în The Satanic Bible şi cea de-a doua 
regulă: „Fă-ie celorlalţi ceea ce-ţifac ei ţie". 

Cercetătorul Bruno Wiirtz a sesizat cu pertinenţă în 
privinţa moralei new age că: „Avem în continuare şi o 
etică, dar absolut antinormativă. Nu există bine şi rău 
ontologic; nu există păcat şi culpă; nu există autoritate 
divină care să instituie porunci; nu există nici o instanţă 
heteronomă. " 

Vegetarianismul este o componentă a fixaţiei new 
agerilor pentru sănătate şi terapii. Marilyn Ferguson 
vorbeşte despre „boli provocate de medic": ,,Se socoteşte 
că aproximativ un milion de pacienţi spitalizaţi pe an se 



Anagramă pentru Levy a mozaicului maghiaro - american. 
83 Bruno Wiirtz, New Age, p. 28. 

află acolo din cauza bolii care le-a fost cauzată de 
efectele secundare ale medicamentelor sau altor forme de 
tratament. " într-un capitol de sine stătător, vom analiza 
mai detaliat aceste „terapii complementare" ce-şi trag 
sursa din viziunea de sănătate holistică new age. Corpul 
este văzut ca întreg, iar corpul şi sufletul ca o unitate, 
întreg omul bolnav trebuie îngrijit, pentru nevoile trupeşti, 
spirituale şi emoţionale. Gândurile şi sentimentele 
influenţează corpul. Dacă sufletul se simte bine, există 
şansa ca şi corpul să facă la fel. De aceea, unul dintre 
termenii de bază întâlniţi în new age este vindecarea 
(healing). 

O altă caracteristică a mişcării este prezenţa 
dominantă a femeilor. Deşi mişcarea feministă la început 
nu a avut propriu-zis de a face cu new age-ul, acestea s-au 
întâlnit în cele din urmă, datorită unor trăsături comune, 
cea mai importantă fiind protestul împotriva instituţiilor 
sociale bine stabilite deja, împotriva ordinii tradiţionale. 
Este demnă de reţinut remarca potrivit căreia feminismul 
apare în mediile protestante, unde au fost neglijate 
feminitatea, sensibilitatea, afectivitatea familială etc. 

S-a constatat faptul că new age-ul este dominat de 
femei dezaxate, dereglate, divorţate, lesbiene ş.a., dar 
poate mai puţin evident este că se urmăreşte chiar 
promovarea femeilor, acestea fiind de obicei vehiculul 
ideal de răspândire a subculturii religioase ignorante şi 
superstiţioase. în SUA sau în alte ţări din Europa, interesul 
pentru fenomene limită, pentru paranormal, pentru ghicit, 
transă, zodiac, senzaţional este crescut în rândul femeilor. 
O reprezentantă interesantă a feminismului în new-age 
este feminista Clarissa Pinkola Estes, stabilit» în Suedia, 
autoarea cărţii Kvinnor som slâr folje med vargar (Femei 
care se alătură lupilor). 



Orientările feministe din new age au monopolul 
unor domenii exclusive, cum ar fi tarotul, astrologia, 
terapia cu cristale. In general, în mişcarea feministă există 
două curente deosebite şi principale care se menţin şi în 
cadrul new age-ului: primul prezintă femeia ca pe un 
bărbat, ca pe o fiinţă asexuată, fără vreo deosebire 
naturală faţă de acesta, care concurează cu bărbatul în 
aceleaşi condiţii impuse de bărbaţi şi care câştigă 
întotdeauna. Al doilea curent prezintă, femeia ca pe un dat 
natural, mult superioară bărbatului şi care nu doreşte să 
devină bărbat pentru a-şi demonstra superioritatea. 

Cu tot respectul datorat femeilor, trebuie constatat 
că şi la baza teoretică, şi la cea practică a new-age-ului, se 
află rătăcirile duhovniceşti tipice strămoaşei Eva: mândria, 
curiozitatea (în cazul de faţă, ghicit în tarot, astrologie, 
i-qing etc.) şi neascultarea (feminismul). Astfel, se explică 
resuscitarea ocultismului, spiritismului, vrăjitoriei, 
neo-păgânismului wicca şi al cultelor naturiste politeiste şi 
panteiste, a terapiilor „complementare" sprijinite pe 
concepţii orientale sau în cel mai bun caz sincretiste, 
paralele cu învăţătura Bisericii. 

La eventuala obiecţie ce ar susţine prezenţa masivă 
a bărbaţilor la vârful mişcării, răspunsul este următorul: 

1) Este întru totul adevărat că bărbaţii domină în 
eşaloanele superioare, dar asta se datorează capacităţii 
acestora de organizare şi conducere. Uneori ei sunt acei 
„lideri carismatici" din fruntea sectelor sau a unor noi 
curente şi terapii, maeştrii şi învăţători spirituali (guru), 
lideri de opinie, etc. Acestea sunt date şi realităţi pe care 



Resimţite din plin şi la noi prin activitatea prodigioasă a etniei romilor, 
încurajată iresponsabil pe canalele mass-mediarplesă, Tv (vezi Tv Prima cu 
Dosarele Y, şi chiar Credo de pe canalul 2 TVR). 



nu le pot contesta nici cele mai înfocate feministe 
„prigonite de societatea patriarhală". 

2) Pe de altă parte, aceşti bărbaţi au ajuns ceea ce 
au ajuns într-o mare măsură datorită femeilor de care au 
fost educaţi: mame, bunice, mătuşi, învăţătoare, soţii, 
amante. Aceasta nu îi absolvă desigur în totalitate, 
fenomenul rămâne în picioare. Dovadă de nezdruncinat 
sunt cazurile Adam-Eva, Samson-Dalila, Răzvan-Vidra, 
Lady Macbeth, Chopin-G. Sand, J. Lennon-Yoko Ono, ca 
să nu cităm decât exemple arhi-cunoscute. 

Dar tot atât de adevărat este şi faptul că „aşa cum 
printr-o femeie (Eva) a venit moartea, printr-alta 
(Fecioara Măria) a venit mântuirea" . In natura gingaşă a 
sufletului feminin există suficiente disponibilităţi de a 
redresa erorile de mai sus, exemple fiindu-ne alături de 
Maica Domnului sfinte mame ca: Antuzza, Emilia, Nona, 
Monica, Macrina şi celelalte, mame de Sfinţi Părinţi, ce 
i-au crescut de mici în duhul şi evlavia creştină. Deci 
precum acelea, se poate aştepta şi astăzi ca să existe femei 
capabile de a îndrepta această situaţie îngrijorătoare. 

Să nu se creadă cumva că întrebările legate de 
„religia" new age aparţin numai teologilor. Pe 
numeroasele site-uri internet legate de new age există şi 
rubrica intitulată FAQ (Frequent Asked Questions - 
întrebări puse frecvent). Iar una din întrebările de bază ce 
apar frecvent este tocmai aceasta: Este New-Age-ul o 
religie? De aici răspunsurile se despart desigur în funcţie 
de cei ce le dau, care sunt fie apologeţi new age, fie 
apologeţi creştini (anti new age), fie antropologi, 
sociologi, psihologi şi istorici ai religiilor de tip „neutral". 
Unul dintre aceste răspunsuri de pe reţeaua internet este 
furnizat de către Andrew Lutts Salem New Age Center, 
deci vine din partea unor reprezentanţi avizaţi ai mişcării: 
,,Cu toate că ar putea fi considerat ca spiritual, new age 



este departe de a fi o religie formală. De fapt, adepţii new 
age prezintă tendinţa de a fugi de structuri şi de cadrul 
practicilor religioase tradiţionale. Dar în acelaşi timp, 
new age poate fi intens spiritual. Un adept al new age 
preferă întotdeauna o experienţa spirituală directă uneia a 
unei religii organizate. Toate religiile sunt de fapt 
instituţii culturale care reflectă culturile ce le-au dat 
naştere. Astfel, creşterea numărului persoanelor care 
explorează new age ar sugera că noi, atât ca indivizi cât şi 
ca societate am fi interesaţi de explicaţiile alternative date 
la întrebarea «cine suntem?» ...New age este pur şi simplu 
un drum de creştere spirituală. Nu contează cum se 
denumeşte drumul, deoarece până la urmă toate drumurile 
duc în acelaşi punct. Toată lumea caută adevărul etern ca 
răspuns la cele mai aţâţătoare întrebări ale vieţii, doar că, 
pur şi simplu, diferenţa constă în drumul pe care 
respectivii îl aleg în timpul acestei căutări. Chiar în 
aceasta constă explicaţia de ce new age a devenit aşa de 
popular: faptul ca N.A. pune mai mult bază pe rezultate, 
decât pe procesul prin care ajungi acolo, adică la 
adevărurile ultime. " 

Având, am putea spune, o „alergie" la noţiunea de 
religie, teoreticienii (în realitate ideologii) new age recurg 
la domeniul mai convenabil al metafizicii: ,,New age este 
puternic legat de conceptele pe care le numim în filozofia 
obişnuită ca fiind ale metafizicii. Cu toate că ramura 
academică a metafizicii se referă mai mult la natura unei 
realităţi ultime, subiectele de metafizică mai cunoscute de 
marea majoritate a auditoriului includ discuţii şi analize 
ale unor subiecte care nu ajung până la dimensiunea a 
treia a fizicii. Astfel de exemple ar fi: energia descătuşată 
(free energy), ieşirea din corp, fenomenul psihic OZN, 
tămăduirea prin magie, precum şi alte subiecte pe care 
ştiinţa convenţională nu le poate explica. " 



Dar întrucât new age-ul are un caracter mult mai 
practic decât teoretic (ceea ce este în fond o calitate), new 
agerii şi cei interesaţi vor să ştie la modul concret cum se 
pot atinge aceste principii şi idei: Care sunt diferitele 
instrumente specifice new age? La această întrebare 
aceiaşi autori răspund următoarele: ,, Cineva poate folosi 
cristale, lumânări, aromate (santal, smirnă, tămâie chiar), 
tarot, rune, pendul, gimnastică de mai multe feluri, 
meditaţie, cânturi şi intonaţii, tobe etc. Aceste instrumente 
pot ajuta persoana respectivă să atingă diferite stadii de 
conştientă, şi în ultimă instanţă să ajute la privirea şi 
înţelegerea introspectivă. 

Una din raţiunile pentru care sunt atât de multe 
instrumente de care se foloseşte new agerul este aceea că 
oameni diferiţi găsesc valori diferite cu fiecare unealtă... 
De fapt, nu contează prin ce mijloace se atinge stadiul 
superior de înţelegere şi înţelepciune. Ceea ce este cel mai 
important este efortul făcut pentru transcenderea 
limitărilor noastre şi căutarea unui bine superior. " 

Aceste afirmaţii ce par a degaja o stabilă încredere 
în sine sunt însă întâmpinate neaşteptat şi dintr-o zonă 
jurnalistică de bun - simţ. Astfel a fost cazul articolului 
Bienvenue au Congres de la Societe Americaine des 
Sorciers, realizat de Brigitte Bedard. Autoarea a 
participat personal la acest congres new age (al 37-lea) al 
radiesteziei sau vrăjitoriei din S.U.A., localitatea 
Vermont, cu 1200 de participanţi. în subcapitolul intitulat 



85 în ziarul Metro/Courier din 17.04.1998, p.ll. 

A se remarca similitudinea termenilor. La noi în ţară, radiesteziştii se 
dezic hotărât de această apropiere. De altfel, tipic new agerilor români este 
sincretismul ce include totdeauna şi Ortodoxia, spre deosebire de confraţii 
lor din Vest, ce s-au lepădat de mult de Biserica creştină. 

„Indispensable Pendule" ea observă privitor la 
instrumentarul new age: „Printre atelierele şi magazinele 
care mişună de roci energetice, uleiuri esenţiale, bijuterii 
şi pendule, părea evident de la bun început că 
instrumentele sunt de o importanţă capitală. Şi totuşi, nu 
se predă faptul că adevăratul răspuns vine din cap? Că un 
adevărat vrăjitor, dacă crede, posedă în el toate puterile 
necesare? Pendulul şi ansa ar fi atunci facultative? 
Punând această întrebare unor persoane am primit 
răspunsul: «Da, e-adevărat». 

Atunci ar fi vorba de o superstiţie? Se afirmă că 
nu: instrumentul ajută la întărirea încrederii. Am 
continuat: «Deci, n-aveţi suficientă încredere în voi înşivă 
sau în mica voastră voce interioară? » Răspuns: «Da, într- 
adevăr» ". 

Numeroşi cercetători au subliniat caracterul 
eclectic al mişcării, acel disembedding, respectiv libera 
conectare a noţiunilor care de fapt nu au nimic în comun, 
dar care farmecă minţile autodidacţilor semidocţi. Astfel, 
un concept dintr-o cultură este desprins din aceasta şi se 
cuplează la cu totul altceva din altă cultură, un exemplu 
remarcant fiind conceptul de „yoga universală" (pan 
yoginism) avansat de Osho şi adoptat la noi de Mărio 
Vasilescu şi Gregorian Bivolaru: „ Yoga nu este o religie. 
Yoga nu este hindusă sau musulmană. Yoga este o ştiinţă 
universală, la fel ca matematica, fizica sau chimia. Cum 
fizica nu este creştină chiar dacă aproape toate legile 
fizicii au fost descoperite de creştini, la fel Yoga nu este 
hindusă, susţin aceştia, chiar dacă ea a fost descoperită 
de hinduşi .Yoga este o ştiinţă pură a transformării fiinţei 



Acesta argumentaţie de sofism neo-hinduist tipică lui Osho (Bagwan 
Rajneesh) este o capcană în care pică însuşi autorul ei. Cele arătate 
demonstrează de fapt tocmai contrariul. Fizicienii au descoperit legile 

umane astfel că un mahomedan poate fi yoghin, un budist 
poate fi yoghin, un creştin poate fi yoghin. " . 

Dacă înţelegem prin religie sensul extins de relaţie 
a omului cu „sacrul", atunci tot rămân descoperite 
următoarele elemente esenţiale ale religiei: sacrificiul, 
sacerdoţiul, rugăciunea, cultul, aspectul comunitar 
(instituţia) şi cel moral-etic. Aceste elemente de bază sunt 
rezolvate mai mult sau mai puţin în cadrul cultelor 
neopăgâne (inclusiv sataniste) menţionate mai sus. 

Să reţinem şi faptul că unele dintre ele au contestat 
în repetate rânduri apartenenţa lor la mişcare. In această 
privinţă, părerile pot fi împărţite, însă în ceea ce ne 
priveşte ne menţinem părerea exprimată în titlu, şi anume 
aceea că new age-ul nu poate fi decât cel mult o 
pseudo-religie. Mişcarea se prezintă ca fiind mai degrabă o 
pan-psihologie transpersonală, în cadrul căreia putem 
detecta în hăţişul acestui „ghiveci spiritual sincretist" 
urmele unei religiozităţrde tip neo-păgân. 



tocmai datorită formaţiei lor creştine (scolastic experimentale de tip 
Cartesius - Bacon), asemenea şi hinduşii au ajuns la yoga datorită unei 
filosofii specifice. 

Yoga Magazin, nr. 7, coperta 4. 

Oricât s-ar fi dorit de nouă, inedită, antidogmatică, 
fluidă şi tolerantă, mişcarea new age n-a putut să 
evite cel puţin o încercare de sistematizare, de prezentare a 
unui minim doctrinar. Fiind în concurenţă cu marile religii 
ale erei Peştilor, alternativa Vărsătorului a trebuit să se 
confrunte cu revelaţiile pe care se bazau acelea. 

Să spunem de la bun început că, întrucât new 
age-ul nu a afirmat hotărât dacă este o religie sau nu, şi la 
capitolul revelaţiilor situaţia se prezintă confuz, ele venind 
spontan din partea diverşilor mediumi, numiţi cu termenul 
actual de „canalizatori". 

Iarăşi este adevărat că, cel puţin deocamdată, nu se 
poate vorbi de vreo teologie new-age. Cu toate acestea, aşa 
cum spuneam în introducere, mişcarea are un anumit fond 
doctrinar, desigur că eclectic şi nedogmatic (cel puţin în 
intenţiile declarate). 

IV. 1. DROGURILE. ALDOUS HUXLEY 

în decursul timpului, diferite personalităţi 
marcante afiliate explicit sau implicit mişcării au emis 



diferite principii teoretice, uneori chiar la modul coerent. 
Putem începe prezentarea lor cu A. Huxley, scriitor şi 
teoretician, o personalitate agnostică, care în lucrarea sa 
The Perennial Philosophy din 1946 încearcă să decreteze 
mescalina şi alte droguri drept un dar divin, după modelul 
indienilor americani care considerau sucul cactusului 
peyotl drept sfânt. 

Sub influenţa mescalinei scriitorul a trăit o 
experienţă artistică deosebită şi care a fost luată drept 
„adevărul" suprem, deosebindu-se de tot ceea ce autorul a 
experimentat până la ora respectivă. 

De asemenea, aflându-se în această specială stare 
de graţie, scriitorul afirmă că „filosofia" sa nu este de 
natură raţională, ci ar fi una intuitivă. Mergând mai 
departe şi dezvoltând o asemenea idee, el vede că există un 
adevăr divin comun cu fiinţa lucrurilor, cu diferitele 
vieţuitoare şi cu sufletul uman. Sufletul este înrudit cu 
acest adevăr, fiind într-un fel, o bucată de adevăr. Astfel 
„eu" şi „tu" şi „Dumnezeu" suntem una, şi una cu natura, 
care la rândul ei e sacră. Acest „adevăr suprem" 
este, conform lui A. Huxley, Dumnezeu. Constatăm aici 
că această concluzie absurdă la care a ajuns acest 
scriitor atât de dotat este consecinţa firească a 
consumului iresponsabil de droguri şi a concepţiei 
filosofice panteiste. 

Dar această filosofie, departe de a fi nepieritoare, 
este moartă încă de pe acum, un alt smochin neroditor ale 
cărui fructe otrăvite şi sterile „se vor arunca în foc". 



IV.2. COSMOLOGIA NEW AGE 

Potrivit celor mai avizaţi experţi new age, în noua 
epocă universul e tratat ca un întreg interconexat, un 



singur organism, în care părţile sunt legate intim şi se 
condiţionează reciproc. Combătând concepţia mecanicist 
deterministă a lui Isaac Newton, cosmologia new age 
consideră că universul nu este nici o maşină constând din 
materia moartă şi nici opera întâmplării, ci este ceva viu şi 
dinamic, ceva ca o conştiinţă inteligentă permanent 
creatoare. Este lesne de sesizat la baza acestor concepţii 
despre univers stă filosofia hinduistă a Vedantei, new 
age-ul promovând astfel un fel de neo-hinduism deghizat. 
Substanţa universului (esenţa, natura) este conştiinţa 
universală ce constituie astfel baza lumii. Spre totală 
deosebire de creştinism, new age nu vede apariţia lumii ca 
o creaţie a lui Dumnezeu în afara Lui însuşi, ci universul 
se autocreează cu inteligenţa sa intrinsecă şi puterea sa 
creatoare. Preluând şi de data aceasta un concept oriental 
impersonal despre Dumnezeu, în cercurile new age se 
poate afirma cu uşurinţă „universul vrea" în loc de 
„Dumnezeu vrea". 

întrucât new age-ul a apărut şi s-a manifestat în 
America secolului XX pentru toate aceste afirmaţii au fost 
căutate din necesitate şi fundamente ştiinţifice. Ele au 
venit din partea fizicii moderne teoretice, cu personalităţi 
ca David Bohm şi Fritjof Capra, ce au găsit diferite 
joncţiuni între fizica teoretică şi mistica orientală. în felul 
acesta se poate susţine că vechea concepţie despre realitate 
ateist-materialistă este zdruncinată din temelii. Ştiinţa 
descoperă că materia constă din energie vibratoare. 

Cosmosul, sau natura este concepută, potrivit noii 
paradigme holistice, ca un întreg în care părţile 
colaborează şi se intercondiţionează reciproc. De aici, 
decurg principiile ecologiei potrivit cărora noi, oamenii, 
trebuie să colaborăm cu natura, să acţionăm conform cu 
legile ei şi să nu o exploatăm şi distrugem. Sarcina omului 
este de a administra pământul. 



IV.3. ANTROPOLOGIA NEW AGE 

Ca şi în cazul cosmologiei, şi antropologia new age 
porneşte prin a combate de data aceasta concepţia 
antropologică evoluţionist materialistă. In locul acesteia, 
se propune o concepţie ce îşi are originea tot în aceeaşi 
filosofie hinduistă potrivit căreia omul este, la originea 
fiinţei sale, de aceeaşi substanţă spirituală cu universul 
însuşi. Conştiinţa umană individuală este ca o picătură 
dintr-un ocean infinit de conştiinţă, care este fundamentul 
universului. In felul acesta, new age-ul consideră un fel de 
reabilitare, ba chiar înălţare a omului din condiţia de 
animal superior apărut întâmplător. Se merge chiar mai 
departe cu această reabilitare, contestându-se şi poziţia 
creştină a omului păcătos, punându-se în prim plan 
„divinitatea" sa. Noile cercetări din domeniul neuro-psihic 
susţin teorii conform cărora capacităţile creierului şi 
conştiinţei nu s-au utilizat până acum decât într-o mică 
măsură. 

Din punct de vedere social, oamenii sunt văzuţi ca 
părţi ale unui univers în care totul se interconectează într-o 
unitate organică creativă şi fiecare parte îşi are sarcina ei. 
Să punem în paralelă cu această afirmaţie concepţia 
ortodoxă potrivit căreia omul fiind creat după chipul lui 
Dumnezeu Cel de-o singură Fiinţă în trei Ipostasuri 
(persoane), omenirea este Un Om în n ipostasuri. 



IV.4. PRINCIPII 

După ce am schiţat la modul general cosmologia şi 
antropologia de tip new age, vom analiza în continuare 



principiile doctrinare, aşa cum au fost ele expuse de 
diferiţi autori. Astfel potrivit lui Bruno Wurtz , 
cercetătorul Hans Schulze - Berndt surprinde în lucrarea sa 
New Age spirituality următoarele teze new age: 
1) depersonalizarea lui Dumnezeu; 2) divinizarea panteistă 
a omului; 3) derealizarea lumii, realitatea obiectivă fiind 
declarată iluzie şi loc vremelnic de joacă a automântuirii 
prin diferitele tehnici şi ritualuri de dobândire a stării de 
iluminare; 4) identificarea răului cu starea de ne-iluminare 
spirituală, trăsătură tipică gnosticismului. 

Cercetătorul Tibusek surprinde la rândul său 
următoarele aspecte : 1) lumea vizibilă, materială, nu e 
singura realitate; 2) lumea este un sistem holistic, în care 
omul e închis; divinitatea e identică cu universul, acesta 
fiind trupul ei; omul e de sorginte divină în sensul că 
reprezintă o părticică sui generis din divinitate; 3) în om 
sălăşluieşte (în paragină) un potenţial care poate fi şi 
trebuie desfăşurat prin meditaţie şi diverse psihotehnici; 4) 
toţi adepţii new-age-ului cred în venirea unei ere noi, în 
care acest potenţial uman va fi desfăşurat pe deplin şi îşi 
va produce efectele benefice. 

Psihologul american James Redfield, autorul best 
seller-urilor plecate de la Celestine Profecy, sugerează 
admiratorilor săi nişte credinţe new age: 
1. Vechea înţelepciune sau adevărul a fost făcută ocultă 
(ascunsă) din cauză că Ortodoxia oficială, ţinând la 
puterea ei, nu a vrut ca masele să cunoască adevărul, 
r^i. Suntem pe marginea unei schimbări de paradigmă în 
evoluţia umană. 

3. Când suficienţi oameni le vor avea (adică intuiţiile), 
rasa umană va atinge nivelul „masei critice" şi va fi 



w New age, y. 12. 
90 Idem, p. 36. 



iluminată. Vom avea pace pe pământ, leul va fi alături de 
miel, iar noi vom umbla în trupuri de lumină. 

4. Biserica creştină a purtat răspunderea pentru reprimarea 
adevărului că de fapt noi toţi suntem „Cristosul", că noi 
suntem cu adevărat dumnezeu numai dacă am putea să ne 
transcendem ignoranţa, sau „spălarea pe creier" 
(brainwashing) impusă nouă de Biserică, de Dumnezeul 
Bibliei, de consensul popular, sau de savanţii moderni. 

5. Când suntem treji (ne ridicăm nivelele de energie) la 
această realitate sau gnoză interioară, putem avea puteri 
magice cum ar fi clarviziune, healing, invisibilitate şi 
nemurire. 

6. Noi suntem co-creatorii universului. Noi ne creăm 
propria noastră realitate. 

7. Dacă scăpăm de „teamă şi îndoială", ne vom menţine 
„nivelul de energie" al „eului superior". Aici se sugerează 
că oricine ar critica învăţătura" (The Celestine Prophecy, 
în acest caz) îşi exprimă mai degrabă teama şi îndoiala lui 
(ei), drept care acea persoană nu va căpăta puterile magice 
sau „intuiţiile", şi nu se va mântui. 

Cărţile autorului menţionat conţin un amestec de 
psihologie, pseudo-ştiinţă, ocultism şi viziuni futuriste 
utopice de genul celor „9 intuiţii": 

„Fii deschis şi viu către forţele spirituale ce-i 
călăuzesc din culise pe căutători. 

Re-imaginează istoria. Realizează că vechile valori 
nu se mai potrivesc. 

Priveşte universul ca pe un vast sistem energetic ce 
răspunde gândurilor şi aşteptărilor umane . 

Realizează că manipularea defectuoasă a acestei 
energii cosmice este cauza tuturor conflictelor omeneşti. 

Rezolvă conflictele extrăgănd energie dintr-o sursă 
superioară. 



Descoperă adevăratul tău sine prin identificare cu 
energia universală. 

Caută călăuzire în vise, gânduri, coincidenţe.... 

Rămâi centrat. Proiectează energie către ceilalţi 
pentru întărire reciprocă. 

Imaginează-ţi o umanitate evoluată spirituală 
trăind pe o planetă radiantă de sănătate şi energie. 
Trăieşte şi împărtăşeşte acest mesaj ". 

Pe site-urile internet new age, la rubrica FAQ 
(Frequent Asked Questions) la întrebarea: Există credinţe 
comune în new age? a fost prezentată o listă neoficială a 
credinţelor pe care majoritatea new agerilor le au în 
comun: 

„1. Tu îţi creezi propria realitate şi destinul. Aceasta este 
o planetă a liberei alegeri, şi tu ai propriul liber arbitru. 

2. Ai de făcut faţă unor încercări (challenges) în timpul 
acestei vieţi. Dacă nu-ţi înveţi lecţiile de data asta, le vei 
avea încă o dată. 

3. Nu există coincidenţă. 

4. In viaţă există mult mai mult decât ceea ce se vede. 

5. Nimic nu contează cu adevărat în această viaţă dacă nu 
este făcut în folosul celorlalţi. 

6. Nu suntem singuri. 

7. Suntem fiinţe multidimensionale care acum avem o 
experienţă umană. 

8. Noi toţi primim mai mult ajutor decât ştim, de la îngeri, 
spirite ghid, maeştri evoluaţi şi alţii. 

9. Ne putem vindeca pe noi înşine, societatea noastră şi 
lumea noastră. 
10. Transformarea finală a omenirii este înălţarea. 

Cercetătorul american Lewis a scris în legătură cu 
etosul mişcării new age următoarele: „Una din trăsăturile 

new age-uîui este aceea că subiectele de interes major 
variază de la o perioadă la alta, astfel încât, în special 
pentru observatorul dinafară, această subcultură pare să 
sufere transformare după transformare. Schimbarea de la 
predominanţa învăţătorilor spirituali orientali 

(caracteristică particulară a anilor '70) la accentul pus pe 
entităţile canalizate (în anii '80) este un exemplu de o 
astfel de transformare. într-o manieră similară, interesul 
în canalizare pare să se evapore în anii '90, iar noul 
accent se mută pe şamanism şi pe spiritualitatea indienilor 

■ „92 

americani. 

După cel de-al doilea război mondial se poate 
vorbi în Occident despre o renaştere a ocultismului în 
„contra-cultura" specifică anilor '60, în moda simbolurilor 
şi practicilor astrologice, în mijloacele de divinaţie, în 
ritualurile magice, şi mai târziu in new age. 

Potrivit unor autori printre care cităm pe 
cercetătorul suedez Olav Hammar 94 adepţii new age pot să 
creadă (dar nu este neapărat necesar) următoarele: a) că 
întregul cosmos e un tot unitar (holism, yp'koţ), lucru uitat 
de omul industrial; b) conştiinţa omului creează exteriorul 
(nu invers); c) acest tot unitar (monism panteist) e 
străbătut de energie (care uneşte - această energie este 
aproximativ Dumnezeu imanent, spre deosebire de 
Dumnezeul creştin Care este transcendent); d) prin noile 
metode se găsesc drumuri de a separa integritatea 
pi biologică şi sufletească; e) pământul (Mother Earth) este 

viu şi e stricat de oameni (împotriva concepţiei 
industrialiste, dar şi a celei creştine antropologice potrivit 
căreia omul este cununa creaţiei). Este necesară o nouă 
relaţie nouă Om-Pământ; f) cu ajutorul diferitelor tehnici 

B 

Preluat de pe site-ul internet New Age Ministry Home Page. 
Cf. Encyclopaadia Britanica, '96. 
94 în lucrarea Pă spaning efter helheten. 



îţi găseşti locul în univers; g) reîncarnare; h) prin intuiţie 
poţi ajunge la ştiinţă, prin canalizare (channeling) se 
primesc mesaje; i) tradiţia ne-europeană străveche este 
preluată chiar de fizica modernă din Occident; j) omul se 
află în faţa unei revoluţii social-spirituale, viaţa social- 
spirituală de până acum este o „pupă", după care urmează 
metamorfoza în fluture. 

Sintetizând cele afirmate mai sus trebuie subliniat 
că fondul teoretic new age se bazează pe cele două 
principii filosofice: monismul (totul este una) şi 
panteismul (totul este Dumnezeu). Din primul principiu 
decurge faptul că întrucât totul din univers este compus 
din aceeaşi substanţă de bază, înseamnă că totul este 
interconectat şi unit. Desigur aceste principii se opun 
creştinismului unde Dumnezeu este Creatorul separat în 
esenţă de creaţia Sa pe care o penetrează, susţine şi 
sfinţeşte prin energiile Sale necreate. 



1V.5. ECLECTISMUL ŞI SINCRETISMUL 
RELIGIOS 

Eclectismul este o trăsătură tipică pentru doctrinele 
de tip new age. Astfel new agerii extrag şi combină după 
bunul lor plac elemente doctrinare din Biblie, Cartea 
Mormonilor, Cartea Morţilor tibetană, I Ching, păgânism 
şi ocultism. Următorul pas este sincretismul religios care 
combină şi sintetizează religii diferite şi învăţături 
filosofice adesea contrare. Această falsă concepţie mistică 
despre lume le permite new agerilor să fie extrem de 
deschişi şi „toleranţi", spre deosebire de religiile erei 
Peştilor, ale căror deosebiri au fost adesea apărate cu 
preţul vieţii, sau chiar al unor războaie religioase. 
Relativismul şi arbitrarul conduc la credinţa în egalitatea 



revelaţiilor divine făcute prin Moise, Buddha, Krishna, 
Iisus Hristos şi, de ce nu, lui Shirley Maclaine. 

Credinţa într-un Creator personal este înlocuită de 
credinţa în energia universală creativă cunoscută sub 
denumirile de Chi, prana, kundalini, energie psihică, bio- 
energie, ca sursă a originilor şi existenţei tuturor 
lucrurilor. 



IV.6. REINCARNAREA 

Una din credinţele sine qua non ale mişcării new 
age este credinţa în reîncarnare. Dar nu este vorba de 
credinţa clasică a Upanişadelor, cu rezolvarea „karmei" 
negative şi atingerea perfecţiunii, ci de versiunea apuseană 
a reîncarnării preluată din teosofie şi antroposofie, larg 
acceptată de new ageri, şi care pledează pentru o spirală 
ascendentă către perfecţiune prin reîncarnare. 

Din mitologia egipteană a fost preluat mitul păsării 
Phoenix, ca imagine a nemuririi făcându-se o analogie 
forţată cu învăţătura reîncarnării. Renaşterea periodică a 
păsării din cenuşă nu înseamnă numaidecât o confirmare a 
acestei teorii. Unii dintre cei care s-au raliat la aceasta au 
fost autorii Joseph Head şi S. L. Cranston. Aceştia au 
descris diferitele variante ale reîncarnării în timp şi spaţiu 
în lucrarea Reincarnation: The Phoenix Fire Mystery. 
Istoria acestor idei începe cu Pitagora, care a trăit în 
secolul VI î.d.Hr., continuând cu doctrina metempsihozei 
şi metemsomatozei a lui Platon (m. 347 î.d.Hr.). De la 
aceştia, ideile s-au răspândit şi au avut aderenţă în 
rândurile unor stoici. 

Este cunoscut faptul că nici măcar în Orient nu 
domneşte o unanimitate în privinţa acestei învăţături. 
Astfel, budismul neagă existenţa unui „suflet", şi chiar al 
unui „eu" care revine. în concepţia hindusă eul interior 
(atman) nu se naşte şi nici nu moare, ci se îmbracă în 
diverse veşminte şi se identifică pe sine cu aceste 
veşminte. In Occident este întâlnită versiunea după care 
omul rămâne tot timpul om, neputându-se întrupa într-un 
animal, de exemplu. 

Aceeaşi temă a fost tratată de către autorul grec 
Vitsaxis Vasilis în lucrarea sa Platou şi Upanişadele. 96 

Astfel, în capitolul 6, intitulat Reîncarnare-Samsara este 
amintit din opera lui Platon mitul lui Er din Republica, ca 
o ipoteză, amintirea vieţilor (prezent de asemenea în 
dialogurile Menon şi Phaidon). Din dialogul Phaidon s-a 
extras următorul citat: „Există o veche tradiţie potrivit 
căreia ele (sufletele) fiinţează acolo, sosite de aici şi, de 
asemenea, că ele revin aici, în lumea aceasta, şi se nasc 
din morţi. " In continuare autorul îşi propune să facă o 
paralelă între dialogurile platonice pe această temă şi 
Upanişadele indiene: Brhandaranyaka, Katha-Upanişad, 
Maitri, în care revine tema Samsarei. 

In dialogul Republica {Statul), conform mitului Er, 
sufletele preexistente trag la sorţi trupurile în care vor 
descinde. Această situaţie de hazard nedorită se poate 
combate prin Cunoaştere (gnoză). De aici decurg două 
consecinţe: 1) libertatea sufletului ctena-şi alege „carnea"; 
2) eternitatea ciclului metempsihozei (metemsomatozei). 
De această lege morală inexorabilă şi implacabilă a karmei 
omul se poate izbăvi în hinduismul Upanişadelor prin 
descătuşare (Moksha). 



97 op. cit., p.70. 



Trecând în Evul Mediu european, credinţa în 
reîncarnare a fost preluată de grupuri dizidente, cum au 
fost cabaliştii evrei. Ei au preluat teoria reîncarnărilor din 
hermetism, o variantă ezoterică a gnosticismului. In cadrul 
acestor derapaje spre o magie nonconformistă, misticii 
evrei au abordat problema reîncarnării succesive. Textele 
sacre nu menţionează metempsihoză (sau 

metemsomatoza). Religiile canonice bazate pe Revelaţia 
biblică resping ideea reîncarnării. Potrivit lor sufletele 
umane nu trăiesc viaţa pământească decât o singură dată. 

,,Sub influenţa unor curente de idei venite din 
Orient (ca şi a neoplatonismului), unii rabini, mai puţin 
ortodocşi din perioada geonimilor au dezvoltat o 
antropologie sacră în care sufletele se pot reîncarna de 
mai multe ori. «Gilgul anaeshef» va fi preluat ulterior de 
kabbala medievală. " E prezent în Cartea Strălucirii 
(Sefer ha-Bahir), apărută în Franţa provensală. Se 
argumentează astfel şi teodiceea. Principiul reîncarnării, 
gilgul, este prezent sub forma ciclurilor pentru purificare 
şi în cartea Zohar II 99b. 

Spre deosebire de Platon, Upanişade sau Kabbala, 
în Sfânta Scriptură nu se găseşte nimic care să sprijine 
credinţa reîncarnării. Cu toate acestea, adepţii de sorginte 
teosofică au invocat anumite pasaje din Biblie, cum ar fi 
cel din Ioan IX, 1-3 99 , ca dovadă a răspândirii doctrinei 
reîncarnării printre evreii din timpul lui Iisus. Această 
atitudine exprimă o imensă mândrie, sursă a pretenţiei 
teosofilor, ocultiştilor, liberi cugetătorilor etc. după care ei 



Constantin Bălăceanu Stolnici, Introducere în studiul kabbalei iudaice şi 
creştine, Omnia, 1996, p. 63. 

/. Şi, trecând Iisus, a văzut un om orb din naştere. 
I A Şi ucenicii Lui L-au întrebat, zicând: Invăţătorule, cine a păcătuit: 
acesta sau părinţii lui, de s-a născut orb? 

3. Iisus a răspuns: Nici el n-a păcătuit, nici părinţii lui, ci ca să se arate 
în el lucrările lui Dumnezeu. 

ar putea să repună în adevăr învăţătura Bisericii, 
deformată de cler. Rădăcinile acestei concepţii absurde se 
pot căuta în mişcările contestatare anti bisericeşti din Evul 
Mediu apusean. Revenind la pasajul scripturistic, 
versetul 3 arată explicit că orbirea nu se datora vreunei 
cauzalităţi karmice, deci versetele în cauză nu pot constitui 
vreo confirmare biblică a ipotezei reîncarnării. De altfel, 
nici în acest caz nu ar fi explicit vorba de reîncarnare, ci 
doar eventual de preexistenta sufletelor. Ucenicii nu 
cunoşteau concepţiile hinduiste şi budiste, ci ar fi putut şti, 
sub influenţa elenistă a epocii, doar despre gnosticism, 
platonism, preexistentă. Chiar la însuşi Platon întâlnim 
metempsihoză, dar nu şi legea hinduistă a karmei. 

O altă credinţă a evreilor vetero-testamentari, de 
data asta oficială şi răspândită, era credinţa în înviere. 
Astfel, se credea că proorocii, mai ales, ar fi putut învia şi 
trăi printre contemporani. Celălalt pasaj evanghelic 
invocat de ocultişti se referă la întrebarea lui Iisus despre 
cine credeau oamenii că era El şi la răspunsul ucenicilor: 
„Unii spun că Tu eşti Ioan Botezătorul, alţii Ilie şi alţii 
Ieremia sau unul din prooroci. " (Matei XVI, 13-14). Dar şi 
aici exegeza ezoterică se înşeală cras deoarece oamenii 
credeau, ca şi Irod Agrippa: „Şi a zis slujitorilor săi: 
Acesta este Ioan Botezătorul: el s-a sculat din morţi şi de 
aceea se fac minuni prin el. " (Matei XIV, 2) ceea ce încă 
odată desemnează foarte clar învierea, şi nu reîncarnarea. 
Temeiul acestei credinţe era de asemenea biblic, bazându- 
se pe Maleahi III, 24, care prezicea că în ziua cea mare a 
Judecăţii, pe care iudeii o identificau cu ziua venirii lui 
Mesia, se va arăta Ilie (despre care se ştia că nu a murit, ci 
a fost ridicat la ceruri de căruţa şi caii de foc): ,,Iată că 
Eu vă trimit pe Ilie proorocul înainte de a veni ziua 
Domnului cea mare şi înfricoşătoare. " Credinţa că 
Domnul ar putea fi Ieremia se baza pe II Macabei II, 1-8 şi 



XV, 13-16, după care Ieremia i s-a arătat lui Iuda 
Macabeul. 

Adepţii au mai pretins că Biserica primară a 
cunoscut învăţătura reîncarnării. Şi aici este vorba de o 
dezinformare, deoarece a fost vorba cel mult despre 
anumite influenţe neo-platonice întâlnite la unii gânditori 
creştini privitoare la pre-existenţa sufletelelor. New agerii 
îi invocă în sprijinul lor pe Origen (cea. 185 - cea. 254), 
Justin Martirul în sec. II şi Syneziu din Cyrene sec. V. 
Despre acesta din urmă aflăm din Patrologia Părintelui 
Coman: ,, Syneziu consideră sufletul drept ,o scânteie a 
inteligenţei ' ascunsă în adâncul materiei, ca sămânţă a lui 
Dumnezeu (Imnul 3,vv. 560-562). Nu se descriu alte 
funcţii ale sufletului decât că el vine de la Dumnezeu şi 
prin el inteligenţa (nous) a fost aşezată în trup. " Se ştie 
că, înainte de convertirea la creştinism, Syneziu credea, ca 
neo-platonician, în preexistenta sufletului, dar încă o dată, 
nu e vorba de reîncarnare. 

Origen credea în preexistenta sufletelor, dar nu în 
transmigraţie şi nici în încarnarea sufletelor raţionale în 
trupuri animale. Cu toate că s-a invocat Platon ca sursă a 
răspândirii credinţei reîncarnării în Occident, în realitate 
aceasta se poate socoti ca fiind mai degrabă de sorginte 
indiană, introdusă în Europa prin intermediul englezilor şi 
germanilor începând din secolul XVIII. 

Se mai susţine că în secolul II credinţa reîncarnării 
a avut o mare răspândire printre gnosticii creştini. Printre 
cei mai importanţi reprezentanţi ai gnosticismului se 
numără Vasilide (în jurul lui 125), Marcion (în jurul lui 
150) şi Valentin (m. 160). înrudiţi îndeaproape cu 
gnosticii au fost în acea perpadă şi maniheii, cu peste 70 



100 Pr. Prof. Dr. Ioan Coman, Patrologie, voi. 3, Ed. I.B.M, Bucureşti ÎS 
p. 282. 

101 Cf. Enciclopedia Britannica '99. 

de secte, şi simoniţii. Cu timpul gnosticismul a intrat în 
conflict cu Biserica şi au fost în cele din urmă daţi 
anatemei, iar multe din scrierile lor, printre care şi unele 
Evanghelii apocrife (cum ar fi Evanghelia lui Toma şi 
Evanghelia Măriei), au fost arse ca eretice. Pretenţia neo- 
gnosticilor de azi este aceea că ei reprezintă pe adevăraţii 
moştenitori ai învăţăturii lui Hristos care erau gnosticii, 
creştinism ezoteric ce se opune creştinismului oficial, 
exoteric şi dogmatic al Bisericii catolice ortodoxe primare. 

Condamnarea teologiei lui Origen petrecută la 
Sinodul al V-lea ecumenic este privită în cercurile new age 
ca o anatemizare a doctrinei reîncarnării. Vom vedea mai 
departe cum, rând pe rând, s-au invocat mai multe sinoade 
în sprijinul susţinerii afirmaţiei privitoare la interzicerea 
arbitrară şi din acel moment istoric a credinţei 
reîncarnării de către Biserica oficială. Astfel au fost 
invocate în chip uimitor şi sinoadele unioniste din 1274 şi 
1439. Dincolo de fabulaţia teosofică se cunoaşte 
documentar că Sinodul II Lyon, socotit de romano-catolici 
al XlV-lea ecumenic convocat de papa Grigorie al X-lea, 
s-a ocupat de „unirea" încheiată la 6 iulie cu grecii. 
Sinodul Ferrara-Florenţa din 1439-1445, socotit a fi ,,al 
XVII-lea ecumenic" convocat de papa Eugeniu al IV-lea, a 
avut ca temă tot unirea cu grecii. La aceste sinoade s-a 
dezbătut teologic şi s-a stabilit faptul că sufletul merge 
direct fie în rai, în purgatoriu sau în iad. 

In Evul Mediu, s-a mai susţinut că inchiziţia, 
înfiinţată în 1184 de papa Lucius al III-lea în conciliul de 
la Verona sub numele de Sfântul Oficiu 103 şi introdusă în 
Spania în secolul XIII, trebuia să combată o mişcare ce se 
răspândea foarte rapid, şi anume catarii (Ka6apoi,„cei 



102 1.B.U. (voi. II), Edit. Inst. biblic şi de misiune al BOR, 1993, pp. 78-79. 
103 Idem, p. 85. 

curaţi") care credeau în reîncarnare. Aici întâlnim o nouă 
supralicitare, deoarece din documente reiese despre catari 
că erau mai degrabă dualişti, gnostici, maniheişti. Pe lângă 
acestea, ei mai erau anticlericali, antinomişti, encratişti şi 
vegetarieni iconoclaşti, puritani, anticosmişti. Opiniile lor 
au dat naştere curentului cultural amor curtois . Ei 
puteau crede cel mult în preexistenta sufletelor, dar, ca şi 
în cazul lui Origen, nicăieri nu este menţionată explicit 
reîncarnarea. 

După catari este rândul lui Giordano Bruno, care a 
fost ars pe rug de inchiziţie în 1600 să fie creditat cu 
afiliere la doctrina reîncarnării. Dincolo de această 
mitologie, se ştie despre Giordano Bruno că a fost un 
călugăr napolitan caterisit. Iconoclast în tinereţe, a fost 
socotit pe drept cuvânt un cripto-protestant. A susţinut 
printre altele concepţiile lui Copernic privitoare la 
heliocentrism şi infinitatea universului. S-a manifestat 
deschis ca panteist neoplatonic şi magician. 105 Iată cine îl 
admiră: „... numele lui a înflăcărat spiritul şi glasul 
nenumărator francmasoni, liber -cugetători, revoluţionari, 
materialişti sau anarhişti ai secolului al XIX-lea,... cel mai 
antidemocrat gânditor, devenitvsrmbol al democraţiei!" 
A transformat magia în „ştiinţa manipulării maselor şi a 
individului uman, de unde este pe deplin normal ca să fie 
admirat de urmaşii săi, psihologi etc. A exercitat o mare 
influenţă asupra rozicrucienilor, acea mişcare ideologico- 
ezoterică din secolul XVII-lea. Astăzi urmaşii lui în spirit 
se manifestă în trusturile de inteligenţă ca psihologi, 
sociologi şi antropologi. în Occident, iar după 1989 şi la 
noi terenul lor de acţiune este mass-media şi brain- 
trusturile. 



I. P. Culianu, Eros şi magie în Renaştere, Nemira, 1994, pp. 40-41. 

105 Ibidem, pp. 94-95. , , 

106 Ibidem, pp. 119-120. I 1 

IV.6.1. CREDINŢA IN REINCARNARE ASTĂZI 

în perioada modernă, în Europa occidentală 
secularizată şi păgânizată au pătruns deja acum 200 de ani 
concepţiile orientale ale reîncarnării. Acestea s-au 
răspândit mai întâi în rândul elitelor intelectuale, cum ar fi 
cazul celebrului W. Goethe, care credea de pildă că 
prietena sa Charlotte von Stein fusese odată soţia sa. 

Filosoful pesimist german Schopenhauer a fost 
influenţat într-o mare măsură de filosofia şi religia 
indiană, şi a admirat mult Upanişadele. De asemenea 
scriitorul rus L. Tolstoi, care se cunoaşte că a avut o 
perioadă mari simpatii francmasonice, credea că noi am 
existat înainte de viaţa actuală şi că vom reveni. In Franţa, 
autorii Gustave Flaubert şi George Sand cochetau de 
asemenea, chiar dacă nu explicit, cu gânduri referitoare la 
reîncarnare. 

Reprezentantul de seamă al curentului 
transcendentalist american, Ralph Waldo Emerson credea 
că oamenii revin „în noi înfăţişări". Scriitorul belgian 
Maurice Maeterlinck a pledat pentru întoarcerea la 
reîncarnare. Aceasta este o credinţă mai frumoasă, mai 
dreaptă, mai curată, mai morală, mai roditoare, mai 
veridică şi mai mângâietoare decât teosofia. Aici îşi găsesc 
explicaţia toate inegalităţile fizice şi intelectuale, toate 
nedreptăţile sociale, toate blestematele nedreptăţi ale 
sorţii. Compozitorul german Richard Wagner ar fost şi el 
în zona de atracţie a învăţăturilor budiste, trăsătură tipică 
mediului cultural al epocii, destul de asemănătoare în 
această privinţă cu new age-ul apărut un secol mai târziu. 
La începutul secolului XX, compozitorul evreu austriac 



Gustav Mahler se adresa biografului său Richard Specht 
cu afirmaţii ce făceau referinţă deschisă la reîncarnare. 

într-un mod oarecum surprinzător întâlnim aceste 
concepţii şi în unele interviuri date de afaceristul american 
Henry Ford. Aceste idei au pătruns şi în lumea prozaică şi 
realistă a politicii. Un reprezentant de seamă în acest sens 
a fost, potrivit prietenului său Lord Riddell, şi premierul 
britanic David Lloyd George. 

In sprijinul ipotezei reîncarnării au fost aduse aşa- 
numite dovezi psihologice constând în amintirea vieţii 
anterioare. Astfel, s-au descris cazuri ale unor copii de doi 
ani ce vorbeau despre întâmplări trăite într-o altă viaţă. 
Asupra acestor cazuri s-au aplecat mai mulţi cercetători, 
dintre care îl menţionăm pe profesorul în psihiatrie şi 
parapsihologic de la universitatea din Virginia, 
Charlottesville, S.U.A., Ian Stevenson (n. 1918). El 
atribuie tuturor acestor cazuri ciudate explicaţia 
confirmării existenţei reîncarnării. 

în rândul cercetătorilor acestui fenomen s-au 
manifestat desigur şi poziţii sceptice. Printre acestea 
putem menţiona pe psihologul S. Freud şi pe biologul 
britanic Julian Huxley. Acesta din urmă a pus fenomenele 
în cauză pe seama hazardului şi eredităţii, situându-se 
astfel pe o poziţie evoluţionistă materialistă. 

Parapsihologul american William Roii a introdus 
ca ipoteză de lucru psihometria, în care „imagini de 
memorie", care se ataşează de obiecte pot fi sesizate de un 

medium. 

Literatura consacrată subiectului numără la ora 
actuală sute de titluri, multe din ele fiind accesibile cu 
uşurinţă şi pe piaţa de carte românească din această 



107 Pentru datele de mai sus sursa internet: Sven Magnusson 
www.sokaren.se/indexl 10. html. 

perioadă. Una dintre aceste cărţi este şi lucrarea lui A. T. 
Mann. Autorul în cauză vorbeşte în numele 

paradigmelor ecologice şi spirituale de azi: karma şi 
reîncarnarea, susţinând absurditatea potrivit căreia până 
acum 200 de ani era o credinţă universală. Potrivit unui 
sondaj Gallup citat de Mann în anul 1969, în Occident, 18- 
25% din catolici şi protestanţi acceptau reîncarnarea. 109 în 
anul 1981, 38 milioane americani credeau în reîncarnare. 

Ca şi ceilalţi autori de acelaşi calibru din spaţiul 
contemporan occidental, Mann caută cu orice preţ să 
acrediteze ideea că Sfânta Scriptură susţine în anumite 
pasaje ideea reîncarnării. De data aceasta este invocat Ioan 
III, 5-6, dialogul Mântuitorului cu Nicodim. O altă gafa 
monumentală, deoarece nu mai departe de III, 4: „Cum 
poate omul să se nască fiind bătrân? Oare poate să intre 
cineva a doua oară în pântecele mamei sale şi să se 
nască?" este anulată prin această întrebare orice prezumţie 
a reîncarnării. 

Ceea ce este de data asta real este faptul că, spre 
deosebire de Biserică, unde ideea reîncarnării n-a fost 
nicicând acceptată, mişcarea teosofică şi continuarea ei 
înrudită, antroposofia, au propagat intensiv aceste păreri. 
Rudolf Steiner prezenta reîncarnpraa şi karma într-un mod 
evoluţionist ascendent, perspectivă îmbrăţişată ulterior de 
către new ageri. Cât despre scrutarea ocultă a Cronicii 
Akasha, ne putem face o părere luând numai cazul unei 
genealogii karmice potrivit avem următorul lanţ de 
reîncarnări: Sfântul Ilie - Sfântul Ioan Botezătorul - Rafael 
- Novalis - R. Steiner. 

Dar nu numai Steiner, ci şi alţi ocultişti vestiţi au 
pretins scrutări în această „bancă universală de date". 



108 Principiile reîncarnării, Bucureşti, 1998. 

109 Gallup şi Proctor, Adventures in Immmortality, p. 487. 

Unul dintre aceştia a fost „profetul adormit" Edgar Cayce 
(1877-1945). Inutil să mai menţionăm că rezultatele 
obţinute de acesta nu corespund cu afirmaţiile lui Steiner, 
lucru comun de altfel şi în cazul diferiţilor astrologi. 
Varianta psihologică a Cronicii Akasha se numeşte 
„inconştientul colectiv", noţiune ce a fost introdusă de 
către C. G. Jung. 

Sub directa îndrumare a lui Rudolf Steiner, un grup 
de pastori protestanţi conduşi de Friedrich Rittelmeier şi 
Emil Bock au pus, în anul 1922, bazele unui cult alternativ 
antroposofic intitulat Die Christen Gemeinschaft. Unul 
dintre reprezentanţii acestui cult, teologul Frieling Rudolf, 
a căutat să demonstreze compatibilitatea creştinismului cu 
reîncarnarea. 110 Fiind teolog şi familiarizat cu Istoria 
Bisericii Universale, Frieling se referă în mod expres la 
condamnarea lui Origen de la Sinodul al V-lea ecumenic 
553, citând-o exact în originalul latin: ,,Si quis fabulosam 
animarum praeexistentiam et quae ex illis consequitur 
monstruosam restitutionem (apokatastasin) asseruent, 
anathema sit." ul Astfel se risipesc dubiile şi neclarităţile 
cu privire la ce anume a condamnat acel sinod. 

în privinţa modului de apariţie a sufletului, în Apus 
au apărut două teorii. Prima, apărută în catolicism, este 
creaţionismul, căreia protestanţii i-au opus 
traducianismul. Ortodoxia respinge ambele concepţii, din 
cauza unilateralităţii şi inexactităţii lor. 

In sprijinul confirmării biblice a noţiunii de karma 
este invocat pasajul din Epistola către Galateni VI, 7: ,,Nu 
vă amăgiţi: Dumnezeu nu Se lasă batjocorit, căci ce va 



în lucrarea Kristendom och Reinkarnation, Frieling Rudolf, Stockholm 
1985. 

„Dacă cineva crede în fabuloasa preexistentă a sufletelor şi în acea 
condamnabilă restaurare (apocatastaza), adică restabilirea tuturor 
lucrurilor aşa cum erau la început, să fie anatema. " 

semăna omul, aceea va şi secera. " Dar pentru a extrage de 
aici o aluzie karmică trebuie neapărat să citeşti acest 
verset în cheie teosofică, Ortodoxia nicicând nu 1-a înţeles 
ca fiind vorba de consecinţe pentru vieţi ulterioare. 

Frieling a încercat să găsească temeiuri şi în 

1 1 2 

Vechiul Testament, invocând de exemplu Eclesiastul 
XII, 7: „Şi ca pulberea să se întoarcă în pământ cum a 
fost, iar sufletul să se întoarcă la Dumnezeu, Care l-a 
dat. " Dacă acest verset nu pune nici o problemă 
creştinului, chiar neteolog fiind, următorul pasaj din 
Maleahi III, 23 poate întinde o aparentă cursă: „Iată că Eu 
vă trimit pe Ilie proorocul, înainte de a veni ziua 
Domnului cea mare şi înfricoşătoare. " Vom arăta mai 
departe combaterea acestei prezumţii. 

Ideile cu caracter teosofico-spiritist n-au lipsit nici 
din ţara noastră. Un reprezentant important în perioada 
antebelică a fost Scarlat Demetrescu. In lucrarea sa Din 
tainele vieţii şi ale universului, există la pagina 168 
nelipsitul capitol despre reîncarnare, în care autorul se 
face partizanul unui evoluţionism spiritualist. 



ÎĂT 



IV.6.2. COMBATEREA REINCARNĂRII 

întrucât, în ultima vreme concepţiile de tip new 
age îşi fac simţită tot mai frecvent prezenţa oficială şi la 
noi în ţară, întâmpinând adesea o atitudine duhovnicească 
slăbită de cei 40 de ani de ateism, socotim necesar a 
înfăţişa o serie de argumente teologice de combatere a 
afirmaţiei după care Sfânta Scriptură şi Biserica au 
cunoscut şi acceptat reîncarnarea. Aceste argumente sunt 

112 Op. cit., p.127. 

Din tainele vieţii şi ale universului, Emet, 1993. 



de un real folos atât misionarilor (preoţi profesori de 
religie), cât şi credincioşilor obişnuiţi într-o eventuală 
confruntare cu această erezie. 

Pentru început, cel mai tranşant argument 
scripturistic contra reîncarnării se găseşte la Epistola către 
Evrei IX, 27: ,, Şi precum este rânduit oamenilor o dată să 
moară, iar după aceasta să fie judecata... " O idee 
asemănătoare cu cea exprimată în Psalmul 77, 44: ,,Şi-a 
adus aminte că trup sunt ei, suflare ce trece şi nu se mai 
întoarce. " In Evanghelia de la Luca XVI, 22-23: ,,Şi a 
murit săracul şi a fost dus de către îngeri în sânul lui 
Avraam. A murit şi bogatul şi a fost înmormântat. Şi în 
iad, ridicându-şi ochii fiind în chinuri, el a văzut de 
departe pe Avraam şi pe Lazăr în sânul lui. " Aici se arată 
clar cele două ipostaze ale sufletelor după moarte. 

Din Vechiul Testament, Iov X, 21: „Mai înainte ca 
să plec spre a nu mă mai întoarce din ţinutul întunericului 
şi al umbrelor morţii. " Şi XVI, 22: ,,Căci aceşti puţini ani 
se vor scurge şi voi apuca pe un drum de pe care nu mă 
voi mai întoarce. " Dar Iov credea nu numai într-o singură 
viaţă, ci şi în înviere (XIX, 25): „Dar eu ştiu că 
Răscumpărătorul meu este viu şi că El în ziua cea de pe 
urmă va ridica iar din pulbere această piele a mea ce se 
destramă." 

Pentru o singură viaţă urmată de obşteasca înviere 
pledează şi textul din Evanghelia de la Ioan V, 29: ,,Şi vor 
ieşi cei ce au făcut cele bune, spre învierea vieţii, iar cei 
ce au făcut cele rele, spre învierea osândirii. " 

Argumentul scripturistic cheie folosit de adepţii 
reîncarnării este acela că, potrivit chiar Mântuitorului, 
Ioan Botezătorul este însuşi proorocul Ilie reîncarnat. Să 
vedem cum se demontează scripturistic, nu numai cu 
logica bunului-simţ, această prezumţie falsă. în Sfânta 
Evanghelie de la Luca, în momentul vestirii lui Zaharia de 



către Sfântul Arhanghel Gavriil: ,,Şi (Ioan) va merge 
înaintea Lui cu duhul şi puterea lui Ilie... "(I, 17). New 
agerii spun şi ei: da, duhul înseamnă eul lui Ilie, citând 
următoarele: ,,Şi dacă voiţi să înţelegeţi, el este Ilie cel ce 
va să vină" {Matei XI, 14); şi mai departe: ,,Eu însă vă 
spun vouă Ilie a şi venit, dar ei nu l-au cunoscut... " {XVII, 
12). 

La aceste obiecţii răspunsul ortodox este acesta: 
,,Cine zic oamenii că sunt Eu, Fiul Omului? Iar ei au 
răspuns: unii, Ioan Botezătorul, alţii Ilie, alţii Ieremia sau 
unul din prooroci. " {Matei XVI, 13-14) De aici se desprind 
două lucruri: 1) nu numai despre Ioan Botezătorul, ci şi 
chiar şi despre Mântuitorul se credea că ar fi Ilie; 2) aceste 
prezumţii dovedesc credinţa iudeilor în posibilitatea 
învierii şi revenirii pe pământ a înşişi vechilor prooroci, şi 
nicidecum a reîncarnării lor în alte persoane. O dovadă în 
plus pentru această afirmaţie o constituie Matei XIV, 2: ,,Şi 
(Irod) a zis slujitorilor săi: Acesta este Ioan Botezătorul; 
el s-a sculat din morţi şi de aceea se fac minuni prin el. " 
Pentru această prezumţie Irod şi ceilalţi aveau ca temei 
Maleahi III, 24, care proorocea că în ziua cea mare a 
judecăţii, pe care iudeii o identificau cu ziua venirii lui 
Mesia, se va arăta Ilie: ,,Iată că Eu vă trimit pe Ilie 
proorocul înainte de a veni ziua Domnului cea mare şi 
înfricoşătoare." Pentru Ilie citim la Regi IV, 2, 11: ,,Pe 
când mergeau ei aşa pe drum şi grăiau, deodată s-a ivit un 
car şi cai de foc şi despărţindu-i pe unul de altul a ridicat 
pe Ilie în vârtej de vânt la cer". Momentul acesta este 
confirmat în Isus Sirah XCVIII, 12: ,,Cănd Ilie a fost răpit 
la cer, în vijelie, Elisei s-a umplut de duhul lui. " Aceeaşi 



afirmaţie şi la I Macabei II, 58: ,,Ilie, arzând de râvna 
legii a fost ridicat la cer. " 

In chip apologetic, se poate trece la un contra-atac 
teologic pe această temă presupunând următoarele: în caz 
că Sfântul Ioan Botezătorul era proorocul Ilie reîncarnat, 
cum se explică momentul Schimbării la faţă? : ,,Şi s-a 
arătat Ilie împreună cu Moise şi vorbeau cu Iisus " 
(Marcu, IX, 4). Reîncarnarea presupune că eul lui Ilie s-a 
reîntrupat după ce în prealabil a murit. Şi atunci, deoarece 
Ilie era adult, cine vorbea pe munte cu Mântuitorul? 
Colapsul logicii new age este acum inevitabil, de aceea cei 
mai mulţi dintre ei în acest moment contestă faptul că Ilie 
nu a murit, ci a fost doar ridicat la cer. 

De aici se trece consecvent în Noul Testament la 
Ioan I, 21: ,,Şi ei l-au întrebat (pe Ioan Botezătorul): Dar 
cine eşti? Eşti Ilie? Zis-a El: Nu sunt. Eşti tu Proorocul? 
Şi a răspuns: Nu. " Sfântul Ioan Gură de Aur ne-a lăsat o 
exegeză] patristică ortodoxă la Marcu IX, li 115 : 
,, Scripturile vorbesc despre două veniri ale lui Hristos, 
despre una care s-a întâmplat şi despre alta care va să 
fie... Inainte-mergător al celei de-a doua zice că va fi Ilie, 
iar al primei a fost Ioan. Pe acesta îl numeşte Ilie, nu 
pentru că era Ilie, ci pentru că săvârşea slujba aceluia. 
Prin urmare, după cum acela va să fie Inaintemergător al 
celei de-a doua veniri, acesta a fost Inaintemergător al 
primei Sale veniri. " 

Alternativa la proorocul Ilie, proorocul Ieremia, 
este bazată pe 77 Macabei II, 1-8 şi XV, 13-16, potrivit 
căruia Ieremia s-a arătat lui Iuda Macabeul: ,,Iar Ieremia a 



Acest pasaj este interpretat de new agerii ufolatri ca o confirmare 
scripturistică a OZN-urilor. 

„Şi L-au întrebat pe El, zicând: Pentru |-ce-|Zic fariseii şi cărturarii că 
trebuie să vină mai întâi Ilie?" 



115 



|-GS-|ZH 



întins dreapta şi a dat lui Iuda sabia de aur şi i-a zis 
acestea: " (XV, 15) 

împotriva conceptului de karma vom menţiona 
ultimele 5 articole din Simbolul de credinţă al Bisericii 
alcătuite la Sinodul II ecumenic de la Constantinopol 
(1 mai - 9 iunie 381) de către cei 150 de Părinţi: 
,, Mărturisesc un Botez întru iertarea păcatelor, aştept 
învierea morţilor..." Legea karmei se opune atât acţiunii 
Botezului de ştergere a păcatelor, cât şi învierii obşteşti, 
fiind prin urmare total incompatibilă cu Evanghelia şi cu 
învăţătura Bisericii. 

Drept urmare, pravilele bisericeşti au consemnat 
diferite canoane ce anatemizează concepţiile new age de 
tip teosofico-antroposofic: ,,Dacă cineva învaţă că fiinţele 
raţionale, în care iubirea dumnezeiasă s-a răcit, ele au 
intrat în trupuri grosolane cum sunt ale noastre şi au fost 
numite oameni, pe când acelea care au atins cea din urmă 
treaptă a răutăţii, au avut parte de trupuri reci şi 
întunecate, şi s-au făcut şi se numesc demoni şi spirite rele 
(metempsihoză) să fie anatema. " — S. Cp. 4. ,,Dacă cineva 
învaţă că după cum din rănduiala îngerilor şi ale 
arhanghelilor s-au născut suflete, dintre care au ieşit 
demonii sau oamenii acum pot deveni din nou îngeri şi 
demoni, şi toată ordinea ierarhiilor cereşti poate să 
circule în sus sau în jos sau deopotrivă în jos şi în sus, să 
fie anatema. " — S. Cp. 5 

Toate eforturile new-agerilor de a depăşi impasul 
duhovnicesc al epocii lor s-au dovedit zadarnice, întrucât 
ele s-au desfăşurat constant în afara spaţiului revelaţiei 
divine desăvârşite păstrate şi limpezite teologic în cadrul 
Bisericii ortodoxe. In paralel cu doctrinele new-age, vom 



116 Ierom. Nicodim Sachelarie, Pravila Bisericească, Ed. III, Valea Plopului 
1999, 680-681, p. 164. 

aduce câteva din punctele teoretice enunţate de Părintele 
Stăniloae. 

Filosofia hindusă cu cosmologia ei bazată pe 
emanaţie, ceea ce presupune o continuitate de natură între 
Creator şi creaţie, primeşte răspunsul ortodox prin 
afirmarea creării lumii din nimic (creatio ex nihilo). 
Concepţia ciclică a timpului ar da naştere unei repetiţii 
automate fără sens, repetiţie anulată de prezenţa în creaţie 
a spiritului uman. 

împotriva platonismului, gnosticismului şi 
origenismului care susţineau preexistenta sufletului, 
Părintele Stăniloae afirmă poziţia ortodoxă potrivit căreia 
sufletul şi trupul încep să existe deodată. Omul viu este 
ontologic o unitate inseparabilă psiho-somatică. 
Atunci când se vorbeşte numai despre un duh 
(spirit), avem de a face cu un înger, diavol sau o 
fantomă. 11 
| | Sufletul omenesc, chiar în ipostaza de după moarte, 

nu e nici una dintre acestea. Unirea sufletului şi 
trupului poate fi descrisă după modelul Calcedonului, 
arătând unirea lor într-un singur ipostas {hypostasis sau 
prosopon). i — i 

Potrivit afirmaţiei Sfântului Maxim Mărturisitorul 
„noi suntem «părticică» a lui Dumnezeu", afirmaţie ce 
s-ar asemăna la prima vedere superficială cu afirmaţiile 
teosofice după care noi suntem parte din Dumnezeu. 



Dumitru Stăniloae, Teologia dogmatică ortodoxă, voi. 1, Ed I. B. M. al 



B.O.R., 1996. 
| | 118 Op. cit, p. 253. 

119 Ibidem, p. 260. 

120 Ibidem, p. 269. 

IV.7. HOLISM ŞI CATOLICITATE 
IV. 7.1. PANTEISMUL 

In new age, Dumnezeu este fie impersonal, fie o 
forţă {energie), creaţia este o manifestare, iar toate 
celelalte concepte: karma, reîncarnarea, ciclurile aparţin în 
speţă filosofiei indiene. In această privinţă, cercetătorii 
neo-protestanţi americani David K. Clark şi Norman 
Geisler au avut o contribuţie deosebită la examinarea 
adevărurilor propuse de new age şi în special a 
elementului de panteism din concepţiile respective . 
Aceşti autori sunt de părere că, în general, creştinii şi-au 
apărat cu succes credinţa împotriva ateismului epicurean, 
dar că sunt dezarmaţi în faţa panteismului stoic. 
Panteismul este reprezentat de ideea că Dumnezeu nu este 
o persoană, ci toată realitatea, adică toate legile, forţele şi 
manifestările unui univers auto-existent. învăţătura 
creştină este contrazisă de cele cinci tipuri de panteism, 
vechi şi modern (permeativ, absolut, multiplu, 
emanaţionist şi modal). 

în abordarea învăţăturilor new age privind binele şi 
răul, precum şi manifestările de panteism cei doi autori 
argumentează că (a) „panteismul nu se demonstrează, ci se 
auto-justifică" , (b) ca şi concepţie despre lume, nu e decât 
o slabă opţiune pentru a explica cât mai bine întreaga 
experienţă a vieţilor noastre, (c) bazele epistemologice ale 
panteismului new age nu susţin gtrerrtatea metafizică pusă 



David K. Clark şi Norman L. Geisler, A Christian critics of Pantheism 
Grand Rapids 1990 Baker Book House, recenzent: Rev. Richard L. 
Dowhower AU Saints Lutheran Church Bowie, Maryland. Clark predă la 
Bethel Theological Seminary iar Geisler este decan la Center for Christian 
Schoolarship al universităţii Liberty. 



asupra lor şi (d) dimensiunile religioase ale new age nu pot 
fi apărate. 

Prezentăm în continuare „mărturisirea de credinţă" 
panteistă: 

Crezul panteist: Ce cred panteiştii ştiinţifici. 
,,l. Adorăm şi ne închinăm Universului ca totalitate în 
veşnică schimbare în trecut, prezent şi viitor. Este auto- 
creator, auto-organizator şi de o diversitate inepuizabilă. 
Puterea sa covârşitoare şi taina sa fundamentală îl arată 
a fi singura divinitate reală. 

2. Toată materia, energia şi viaţa sunt într-o unitate 
interconectată din care noi suntem o parte inseparabilă. 
Noi ne bucurăm de existenţa noastră şi căutăm să 
participăm încă şi mai adânc la această unitate prin 
cunoaştere, artă, celebrare, meditaţie, empatie, dragoste 
şi acţiune etică. 

3. Noi suntem o parte inseparabilă a Naturii, pe care o 
slăvim, o îngrijim şi o păstrăm în toată măreaţa ei 
frumuseţe şi diversificare. Ne străduim să trăim în 
armonie cu Natura, local şi global. Credem în tratarea 
tuturor creaturilor vii cu compasiune, empatie şi 
respect. Credem în valoarea inerentă a întregii vieţi, 
umane şi non-umane. 

4. Credem în libertate, democraţie, justiţie, echitate şi 
non-discriminare, şi într-o comunitate mondială bazată pe 
pace, un sfârşit al sărăciei, al căilor de susţinere a vieţii, 
şi deplin respect pentru drepturile omului. 

5. Credem că există numai un singur fel de substanţă, 
materie/energie, care nu este cu nimic josnic sau inferior, 
ci e ceva ce este minunat de vibrant şi creativ în toate 



122 Aici panteiştii cad în propria lor capcană: dacă sunt creaturi atunci cine 
le-a creat? (n.n.) 



□ 



formele sale. Trupul, mintea şi spiritul nu sunt separate, 
ci toate sunt inseparabil unite. 

6. Respectăm realitatea şi minţile noastre sunt deschise 
evidenţei simţurilor şi ştiinţei evolutive. Acestea sunt 
mijloacele noastre cele mai bune pentru obţinerea şi 
îmbunătăţirea cunoştinţelor noastre despre Univers, şi pe 
ele ne fondăm sentimentele noastre estetice şi religioase 
asupra realităţii. 

7. Vedem moartea ca pe o întoarcere a elementelor 
noastre la natură. Acţiunile noastre, ideile şi memoriile 
noastre trăiesc în lume, potrivit celor ce facem în vieţile 
noastre. 

8. Credem că fiecare individ poate avea acces direct prin 
percepţie şi emoţie la realitatea ultimă, care este 
Universul şi Natura. Nu există nici o înţelepciune secretă 
accesibilă numai prin intermediul unor guru sau scripturi 
revelate. 

9. Respectăm libertatea generală a religiei şi libertatea 
tuturor panteiştilor de a exprima şi celebra credinţele lor, 
atât individuale cât şi în grupuri, în oricare formă rituală 
ori simbolică inofensivă care are sens pentru ei. " 

Purtătorul de cuvânt al panteiştilor ştiinţifici, 
astronomul evreu american Cari Sagan, afirmă în numele 
lor: ,, Universul este singura divinitate. Natura este 
singurul rai adevărat. " Precum se poate constata, aceşti 
savanţi fac mari eforturi pentru a transforma panteismul în 
religie. Dar acest lucru este din plecare sortit eşecului 
deoarece panteismul a fost, este şi rămâne o simplă 
concepţie filosofică. De mirare este faptul că nişte oameni 
cu pretenţii de înaltă instruire nu observă non-sensul 



Sursă: site-ul internet http://members.aol.com/Heraklitl/index.htm. 

termenului. Dacă ,, totul este dumnezeu" ', atunci cine de 
cine să se mai re-lege? 

Germanul Meister Eckhart se dovedeşte în teologia 
sa mistică filosofică a fi un panteist stoic şi neoplatonic. El 
a ajuns astfel la concluzia că omul are posibilitatea unirii 
cu Dumnezeu, ceea ce constituie un punct de vedere 
ortodox, precum şi a unei cunoaşteri reale a naturii 
dumnezeieşti, căzând aici în erezie. 



IV.7.2. PANTEISM Şl PANENTE1SM 

Aceşti termeni au apărut în teologie relativ recent. 
Ca adjectiv, panteismul a fost folosit pentru prima dată de 
către deistul irlandez John Toland în cartea sa Socinianism 
Truly Stated apărută în anul 1705. Ca substantiv, el a fost 
introdus în 1709 de către unul din adversarii lui Toland. 
Cel de-al doilea termen, panenteismul (panentheism) 
(din grecescul pan-tot, en-m), a fost introdus un secol mai 
târziu, în anul 1828, de către filosoful K.C.F. Krause. El 
desemna concepţia potrivit căreia lumea este o creaţie 
finită aflată în sânul unui Dumnezeu infinit. Ambele 
noţiuni se opun teismului tradiţional, punând accentul pe 
caracterul imanent al divinităţii. 

Potrivit panteismului imanent, Dumnezeu este în 
acelaşi timp atât imanent în creaţie, cât şi o parte a ei. 
Poziţia aceasta este dusă în extrem de către panteismul 
monist absolut, în care Dumnezeu este absolut şi identic 

• • 124 

cu creaţia. 

Aceste concepte ne introduc în miezul doctrinei 
new age ce se bazează pe monism şi pe panteism. 



Cf. Encyclopaedia Britannica, 1996. 

Ambele concepte cheie sunt direct contrare creştinismului, 
unde Dumnezeu şi Creaţia sunt naturi absolut distincte. 

O variantă de natură mai degrabă psihologică o 
găsim în panpsihismul ce atribuie cosmosului o 
omniconştiinţă. In mod asemănător conceptului hindus de 
maya, iluzia ce se opune realităţii spirituale, s-a emis 
doctrina panteismului acosmic, întâlnită mai ales în 
intuiţiile unor mistici neoplatonici emanaţionişti. Pe lângă 
hinduişti şi budişti, elementele filosofiei panteiste s-au 
regăsit în gândirea grecilor antici ca Xenofon, Heraclit, 
Anaxagora, Platon, stoicii şi mai târziu neoplatonicul 
Plotin. 

In perioada Renaşterii apusene, misticii de nuanţă 
neoplatonică cum ar fi John Scot Erigena, Meister Eckhart, 
Nicola Cusanul, Giordano Bruno şi Jakob Bohme au 
preluat în chip eretic aceste elemente eterodoxe. In acest 
fel, ei au pregătit calea celui ce avea să fundamenteze un 
adevărat sistem panteist modern: filosoful raţionalist evreu 
olandez Benedict (Baruch) Spinoza (1632-77). La el, 
Dumnezeu şi Natura nu sunt decât două nume diferite 
pentru una şi aceeaşi realitate. Teologia ortodoxă respinge 
cu hotărâre toate aceste concepţii eretice prin care se 
insinuează un Dumnezeu impersonal şi imanent, dacă nu 
chiar identic cu creaţia. 

Elementele platonice ale quasi-panenteismului au 
fost preluate pe filieră platonică de către filosofii idealişti 
germani ai veacului al XlX-lea Johann Gottlieb Fichte, 
Friedrich Wilhelm Joseph von Schelling şi G.W.F. Hegel. 
Urmaşii lor din secolul XX Alfred North Whitehead şi 
Charles Hartshorne au elaborat o abordare teologică 
substanţială a panenteismului. 125 

IV.7.3. DUALISMUL 

Primul atac teoretic a fost cel îndreptat asupra 
dualismului, ce reprezintă în filosofie, teoria conform 
căreia universul este explicabil numai ca un întreg compus 
din două elemente distincte reciproc ireductibile. 
Dualismul a fost întâlnit şi fundamentat filosofic încă din 
antichitate, de exemplu la Platon. Varianta filosofică 
modernă s-a manifestat în Europa secolului XVII, în care 
cele două principii (substanţe) s-au numit acum minte şi 
materie. In terminologia filosofului francez Rene 
Descartes, substanţa gânditoare a fost numită minte, 
substanţa extinsă, materie, între ele existând un conflict 
major. Modul inexplicabil de interacţiune dintre cele două 
i-a condus pe unii cartezieni să nege cu totul orice fel de 
influenţă reciprocă, punând toate eventualele fenomene 
observate dar „tainice" pe seama lui Dumnezeu, Care, cu 
ocazia unei schimbări în una din ele, produce o schimbare 
corespunzătoare în cealaltă. 

Perioadele ce au urmat au constituit derularea unui 
conflict între dualism şi monismul reducţionist. O altă 
împărţire a fost cea operată în secolul XX de către 
psihologul anglo-american William McDougall, care a 
împărţit universul în spirit şi materie şi a susţinut că există 
dovezi solide, atât psihologice cât şi biologice, care indică 
o bază spirituală pentru procesele fiziologice. Tot pe o 
poziţie dualistă s-a situat şi filosoful francez Henri 
Bergson, în marea sa operă filosofică Materie şi Memorie. 
Spre sfârşitul vieţii însă, filosoful a abandonat dualismul, 
concentrându-se asupra unicului impuls vital care 
compune viaţa şi mintea. Pe lângă dualismul de tip 
filosofic mai există şi dualismul etic ce recunoaşte 



principiile independente şi contrarii ale binelui şi răului, 
aşa cum se întâmplă în cadrul zoroastrismului şi al 
maniheismului. 126 



IV.7.4. MONISMUL 

Contrar conceptului filosofic de dualism este 
desigur monismul filosofic (grec. monos, „singur"), 
conform căruia realitatea ultimă este alcătuită pe 
de-a-ntregul dintr-o singură substanţă, opunându-se astfel 
atât dualismului cât şi pluralismului. 

In definiţiile filosofice sunt recunoscute trei tipuri 
de monism: 1) monismul materialist; 2) monismul idealist; 
3) aşa numita the mind-stuff theory. 

In primul caz, tot ceea ce există în univers, inclusiv 
fenomenele mentale, este redus la o categorie a materiei, 
la fel ca în materialism. 
I — I In cel de-al doilea caz, materia este doar o formă 

de manifestare a mentalului. 

In sfârşit în ultimul caz materia şi mentalul sunt 
aspecte interşanj abile ale aceleiaşi realităţi. Ca atare, 
termenul a apărut relativ recent, şi anume în secolul 
XVIII, fiind folosit de către filosoful german Christian 
Wolff pentru a desemna tipurile de gândire filosofică în 
care s-a făcut încercarea de eliminare a dihotomiei dintre 
corp şi minte (suflet). Filosoful panteist evreu olandez 
Baruch Spinoza se numără printre adepţii unui monism- 
panteist. Prin teoriile sale el poate fi considerat a fi un 
precursor al teoriei mind-stuff. 



126 Cf. "Dualism", Microsoft® Encarta® '98 . 

127 

Cf. "Monism", Encarta '98. 

IV.7.5. HOLISMUL 

Unul dintre conceptele mult ventilate de mişcarea 
new age este acela al holismului. Ne vom opri în acest 
capitol asupra paralelei dintre termenii înrudiţi şi chiar 
derivaţi din aceeaşi rădăcină: holismul şi catolicitatea. 
Holismul s-a vrut o reacţie unificatoare, ca antiteză a 
viziunii atomiste şi scindate asupra cosmosului şi omului. 
Este un nou concept filosofic (din grec. holos, „întreg") 
potrivit căruia persoana este tratată ca fiind un întreg. 
Acest termen a apărut mai cu seamă în cadrul medicinei 
alternative holistice, şi este unul dintre pilonii teoretici şi 
practici ai mişcării new age. Medicina holistă subliniază 
rolul interacţiunii dintre corp şi spirit. 



IV.7.6. PLURALISM Şl MONISM 

Acestea reprezintă la rândul lor două teorii 
filosofice contrare care răspund prin „mulţi" şi respectiv 
„unul", la întrebările distincte: câte feluri de lucruri sunt 
aici? şi câte lucruri sunt aici? In căutarea unificării 
legităţii diferitelor fenomene materiale şi spirituale, s-a 
ajuns la diferite forme reducţioniste ce au dat naştere 
aşa-numitului monism substantival. Aceste preocupări 
filosofice au avut loc încă din antichitatea greacă, cum ar 
fi de exemplu cazul lui Parmenide, care susţinea că totul 
este fiinţă întrucât tot ceea ce este este. Spinoza a susţinut 
existenţa unei unice substanţe divine şi infinite în care 
toate celelalte rşti au fiinţa, modul sau afectul finit. 
Gânditorul idealist german Hegel a afirmat că tot ceea ce 



Cf. "Complementary Medicine", Encarta '98. 



există este Ideea Absolută dezvoltată de-a lungul timpului. 
La rândul lor, filosofii Democrit şi Leibniz au exprimat un 
monism reducţionist atributiv, în care multitudinea 
substanţelor diferite ale lumii este privită ca „fiind de 
acelaşi fel" (homoousios). 



IV.7.7. MONISM, DUALISM, SAU PLURALISM 

în funcţie de accentul pus pe unitatea, dualitatea 
sau multitudinea cosmosului, diferitele concepţii filosofice 
se afiliază la una din cele trei variante enunţate în subtitlu. 
Astfel, panteismul este în mod esenţial monist prin 
reducerea în ultimă instanţă la un unic principiu divin 
omniprezent; teismul clasic operează cu distincţiile 
dualiste Creator-creaţie şi suflet-trup. Un caz aparte şi 
complex îl reprezintă panenteismul, care este monist 
atunci când susţine unitatea dintre Dumnezeu şi creaţie, 
dualist în susţinerea separării (distincţiei) esenţei (ousiei) 
lui Dumnezeu faţă de creaţie şi pluralist în considerarea 
diversităţii fiinţelor şi evenimentelor din lume, ceea ce îl 
apropie în mod vădit cel mai mult de Ortodoxie. In 
filosofia antică greacă s-a întâlnit şi interesantul caz al 
aşa-numitului panteism hylozoic (grec. hyle, „materie", şi 
zoe, „viaţă"), potrivit căruia divinul (punct de vedere 
excepţional pentru panteism) este mai degrabă pluralist 
decât este monist. 

încheiem acest capitol destinat doctrinei new age 
insistând asupra diferenţelor de esenţă radicale dintre 
aceasta şi învăţătura ortodoxă. Abaterile acestea pot fi 
sesizate, combătute şi chiar corectate, cu condiţia ca în 
sufletul înşelat pe moment al new ager-ului să existe 
căutarea sinceră a Adevărului, a lui Dumnezeu. 



V. OMUL „NOU" HOLIST: 
TRUP ŞI SUFLET 



V.l . „Mistica " de tip new age în comparaţie cu ascetica şi 
mistica ortodoxă. Psihologia V.2. Medicina alternativă 
V.2.1. Medicina holistă V.2.2. Medicina orientală 
V.2.3. Acupunctura V.2.4. Homeopatia V.2.5. Medicina 
erbală V.2.6. Medicina chiropractică V.2.7. Masaj/ 
Somatoterapie V.2.8. Meditaţia V.2.9. Terapia relaxării 
V.2.10. Aromaterapia V.2.11. Vizualizare 

V.2.1 2. Naturopatia. V.2.1 3. Vindecările indienilor 
americani V.2.14. Medicina antroposofică 

V.3. Perspectiva creştină 



V.l. „MISTICA" DE TIP NEW AGE IN COMPARAŢIE 

CU ASCETICA ŞI MISTICA ORTODOXĂ. 

PSIHOLOGIA 

După cum am mai arătat în capitolul anterior, new age 
mai poate fi numită şi „mişcarea holistică". 
Conceptul de holism se poate astfel extinde la scara 
întregului univers, conceput astfel ca un imens organism. 
Relaţia omului cu semenii, cosmosul, îngerii şi Dumnezeu 
este trăită în new age potrivit misticii moniste de sorginte 
orientală. Potrivit acestui tip de mistică, la baza lumii se 
află conştiinţa, iar materia este constituită din gânduri 
condensate. Principiul monist presupune unitatea 
substanţială a acestei conştiinţe, indiferent sub ce formă s- 
ar manifesta ea în natură. Această mistică de sorginte 



hinduistă a pătruns în Occident la sfârşitul secolului XIX 
prin intermediul teosofiei. 

în secolul următor, după cel de-al doilea război 
mondial, o serie de guru indieni au desfăşurat în Occident 
o intensă activitate de propagandă a filosofiei hinduse 
Vedanta. Principiul de bază al acestei filosofii moniste 
este cunoscutul Tat twam asi, {Tu eşti acesta), principiu 
prin care se postulează identitatea sinelui Atman cu 
principiul universal Brahman (sufletul lumii). 

Printre inspiratorii indieni ai mişcării new age un 
loc de seamă îl ocupă şi învăţatul Shankara, care a trăit 
acum 1300 de ani. Pe linia învăţăturilor hinduiste, el 
socotea în lucrarea sa de 580 de versuri Vivekachudamani 
că sufletul în natura sa e divin. Spicuim în continuare 
unele aserţiuni ale învăţatului indian, aserţiuni ce au servit 
ca bază pentru psihologia mistică de tip new age: ,, Intuiţia 
identităţii de sine cu Brahman eliberează de cătuşele 
samsarei /.../ Prin această intuiţie înţeleptul ajunge la 
Brahman, Singura, Absoluta Fericire /.../ In intuiţia 
asupra Celui mai înalt Adevăr numai Unitatea este reală, 
întrucât nu există nimic altceva decât Eul/ '.../. 

,,Ceea ce este dincolo de castă, obicei şi tradiţie, 
familie şi rasă, şi care nu are nume şi formă, care este 
dincolo de bine şi rău şi care transcende timp, spaţiu şi 
lucru, acest Brahman eşti tu; meditează la aceasta în 
adâncul Sufletului tău! Acest Suprem, Brahman, care este 
dincolo de orice cuvânt, dar care poate fi atins de ochiul 
curat al conştientei, acesta ce este Cunoaşterea întrupată, 
Fiinţa Veşnică, Acest Brahman eşti tu, recunoaşte aceasta 
în adâncul Sufletului tău! Acesta ce nu se supune naşterii, 
creşterii, evoluţiei, decăderii, bolii şi morţii, acesta care 
nu suferă vreo schimbare dar totuşi este cauza creării, 

susţinerii şi dezintegrării universului, acest Brahman eşti 
tu, meditează la aceasta în adâncul Sufletului tău!" 

Potrivit intuiţiilor lui Shankara, aflate de altfel cu 
totul pe linia învăţăturilor hinduse, ar trebui ca tot timpul 
să trăieşti în identificare absolută cu Eul Suprem: ,,Prin a 
realiza ce este propriul tău Eu, martorul lăuntric al 
schimbărilor sufleteşti, şi a medita constant la gândul «Eu 
sunt El, Eul Suprem» se poate învinge identificarea 
actuală cu non-Eul. " 

,, înţeleptul află în sufletul său, prin samadhi, pe 
Brahman, Eterna conştientă, Absoluta Fericire, dincolo de 
toate graniţele, toate comparaţiile, toate proprietăţile; 
nemărginit ca cerul, fără părţi, absolutul, perfectul. /.../ 
înţeleptul află în sufletul său prin samadhi, pe Brahman, 
care e liber de schimbările naturii şi dincolo de orice 
gândire, acelaşi pentru toţi şi totuşi fără egal, nemăsurat, 
Brahman, aşa cum l-au mărturisit Vedele şi care este 
natura lăuntrică a fiinţei JtUUstre, Eul Eului nostru, 
perfectul." In acest fel, prin cunoaştere, Eul este „neatins 
de orice s-ar putea întâmpla" . Nu avem aici nimic altceva 
decât obişnuita gnoză indiană dezvoltată ulterior în neo- 
hinduism şi preluată de acolo prin intermediul teosofiei de 
către adepţii new age: ,, înţeleptul este eliberat de 
nerealitate. El nu poate face ceva egoist. Absenţa 
egoismului este caracteristică pentru el. Simţurile nu mai 
sunt trase încolo şi-ncoace şi nu se mai rătăcesc. Sufletul 
înţeleptului este cu totul confundat cu Brahman, şi el 
trăieşte în fericire veşnică. " 

Aceste idei şi altele de factură orientală 
asemănătoare au pătruns după cel de-al doilea război 
mondial în psihologia contemporană. Dacă am putea socoti 

acele activităţi culturale care au făcut în Occident o 
puternică concurenţă Bisericii, începând cu arta în 
perioada 1650-1750, filosofia 1750-1850, ştiinţa 1850- 
1950, este acum rândul psihologiei să se impună ca 
alternativă a creştinismului. Profesorul de psihologie de la 
Universitatea din New York, Paul Vitz a scris în legătură 
cu aceasta: ,, Psihologia, ca religie, exercită o mare putere 
pretutindeni în Statele Unite... (Ea) este în sine 
fundamental anticreştină... (şi totuşi) ea este foarte mult 
susţinută de şcoli, universităţi şi programe sociale 
finanţate de impozitele luate de la creştini... Dar pentru 
prima dată, începe a fi înţeleasă logica distrugătoare a 
acestei religii profane... " 

Unul dintre cei mai importanţi reprezentanţi ai 
psihologiei secolului XX a fost fără îndoială psihologul 
elveţian Cari Gustav Jung (1875-1961). Influenţa lui 
asupra mişcării new age a fost unanim recunoscută, în 
unele cazuri cu o vădită exagerare. El a fost nu numai 
psiholog, ci şi un mistic neo-gnostic. în această calitate, el 
s-a desprins treptat de şcoala lui Freud la care fusese 
format, ajungând să introducă în psihologie noţiuni 
originale, cum ar fi aceea a inconştientului colectiv. Aici 
se află adunate experienţele şi înţelepciunea speciei umane 
din al cărui subconştient se ridică uneori gânduri şi idei, 
de exemplu în vise sau ca simboluri arhetipale. Aceste 
simboluri sunt comune omenirii, dar se situează în planul 
inconştient, depinzând de „structura genetică a 
psihicului." La acest nivel colectiv, psihicul e independent 
şi suprapersonal. 

Pe lângă ideea inconştientului colectiv, Jung a 
lansat şi ipoteza sincronicităţii (sincronicty), un principiu 

de legătură non-cauzal. în acest fel sunt explicate 
legăturile misterioase dintre unele întâmplări, înlăturându- 
se hazardul şi coincidenţele întâmplătoare. 

Am afirmat mai sus că C.G. Jung a fost şi un mistic 
neo-gnostic. Sursele sale de inspiraţie în această direcţie 
au fost metodele orientale. El a folosit yoga şi stări de 
conştiinţă modificate în timpul cercetării sale asupra 
inconştientului. Fiind conştient că în felul acesta îşi risca 
sănătatea şi raţiunea, Jung a scris următoarele în cartea sa 
Viaţa mea, amintirile, visele, gândurile : ,, Pentru a 
ajunge la acele fantezii care, s-ar putea spune, mă puneau 
subteran în mişcare, a trebuit să mă cufund în ele. Acestea 
nu numai că nu m-au ademenit, ci chiar m-au umplut de 
angoasă. Mă temeam să nu-mi pierd autocontrolul şi să 
cad pradă inconştientului, iar ceea ce însemna aceasta îmi 
era, ca psihiatru, foarte clar". Cercetarea „lumii 
spirituale" făcută în acest fel, lipsit de călăuza Bisericii şi 
de harul Duhului Sfânt, şi-a arătat rezultatele nefaste, Jung 
ajungând nevrotic, pradă influenţelor demonice 
scormonite. El începuse să audă voci, era vizitat de 
„morţi" şi vorbea cu ei. Se comporta cu totul aberant şi 
nesigur că va putea să rămână cu minţile întregi. Numai cu 
cele mai mari eforturi a reuşit să iasă din „labirint", 
„bucuros că a scăpat cu viaţă". 

Această stare de nevroză provocată conştient a 
fost denumită de către-Jung Chonyid. Inspiraţia pentru 
acest nume vine din Cartea morţilor tibetană, căreia i-a 
făcut un comentariu psihologic. Jung a scris cu privire la 
starea Chonyid: „Citim şi auzim multe despre pericolele 
yogăi, în special de riscurile atât de prost-reputatei 
kundalini-yoga. Iar o stare psihotică provocată conştient, 
de exemplu la unii indivizi instabili, poate duce uşor la o 

psihoză adevărată, este bineînţeles un pericol ce trebuie 
luat cu totul în serios. Aceste chestii sunt într-adevăr 
periculoase, şi ar trebui să ne ferim să le folosim în felul 
nostru tipic occidental. Aceasta înseamnă să provoci 
direct soarta, ceea ce poate duce la înseşi rădăcinile 
existenţei noastre umane şi să dezlănţuie un potop de 
suferinţe de un calibru de neînchipuit vreodată. Aceste 
suferinţe corespund chinurilor iadului din starea 
chonyid." 

Aceste avertismente ale lui Jung sunt valabile nu 
numai pentru kundalini yoga, ci în egală măsură şi pentru 
alte metode şi tehnici de inspiraţie ocultă orientală, cum ar 
fi Meditaţia Transcendentală şi alte forme de meditaţie, 
respiraţie eliberatoare şi alte exerciţii de respiraţie, Qi- 
gong, healing, scriere automată, pendul şi canalizare. 
Toate metodele care ţintesc augmentarea conştiinţei sau în 
care se anulează controlul în vreun fel sunt însoţite de 
riscuri fizice şi duhovniceşti, putând duce în cele din urmă 
la pierderea mântuirii. 

Un nume de referinţă în psihologia contemporană 
este şi psihologul evreu-american Abraham Maslow, om 
de ştiinţă, dar totodată şi un mistic. Limbajul lui a fost 
desigur cel contemporan american, el vorbind astfel de 
acele peak experiences, trăiri intense sau maximale. In 
aceste trăiri universul este perceput ca un întreg - şi 
aceasta nu este numai o trăire intelectuală, ci şi un fel de 
experienţă, o viziune, o trăire directă a realităţii. Această 
trăire directă duce, potrivit lui Maslow la auto-realizare 
prin procesul ascultării ,, vocii interioare" şi urmarea ei. 
Aceste principii au dus la apariţia psihologiei umaniste şi 
transpersonale, ce poate fi văzută ca o parte a mişcării new 
age. Preocuparea de bază a acestei psihologii este 



" Material prelucrat după revista Sokaren, nr 3, 1997. 



□ 



creşterea spirituală a individului şi autorealizarea, adică 
faptul cum individul îşi poate întâmpina nevoile sale vitale 
şi să-şi poată realiza posibilităţile. Conform profesorului 
Paul C. Vitz, aceste preocupări ale psihologiei moderne 
sunt „nişte forme profane ale mântuirii". Această 
afirmaţie venea ca o replică dată unui elev al lui Jung, 
Jolan Jacobi, care a declarat că: „psihoterapia lui Jung 
este... un mijloc de vindecare şi un mijloc de mântuire... 
care îl duce pe individ la mântuirea lui... şi îi asigură o 
direcţie spirituală. " 

O ramură a ştiinţelor umaniste cognitive înrudită 
cu psihologia este sociologia. Printre sociologii care au 
influenţat în vreun fel ideile new age se numără şi 
americanul de origine rusă Pitirim A. Sorokin (1889- 
1968), profesor de sociologie la universitatea Harvard din 
S.U.A. El a susţinut teza iubirii ca forţă creatoare. 
Diferitele nevroze, psihoze şi angoase ale omului 
(occidental) contemporan vin în mare parte datorită 
interesului pentru crime, perversiuni şi nebunii. Acest 
interes bolnav este cultivat intens de către massmedia, 
literatură, artă şi ştiinţă. Atxpte observaţii sunt desigur pe 
deplin adevărate şi nu avem nimic de obiectat contra lor. 
Pentru a contracara această atmosferă negativă, Sorokin a 
înfiinţat în anul 1948 la Harvard Institutul de cercetare 
pentru altruismul creativ. 

I — I Psihologia contemporană are numeroase tangenţe 

cu magia şi alchimia. In sprijinul acestei afirmaţii vine şi 
lucrarea lui Mircea Eliade intitulată Făurari şi 
alchimişti. 136 în această lucrare este citat studiul 

psihologului C.G. Jung 137 intitulat ,,Die 

Erlosungvorstellungen in der Alchemie" în care este 
interpretat psihologic simbolul alchimic al mântuirii 
Materiei. Potrivit lui Jung, inconştientul se supune unor 
procese de simbolism alchimic: gnoză, mistică, alchimie, 
ce se desparte radical de lumea profană. Făcând o analogie 
între simbolismul viselor, fie în stare de veghe, fie 
halucinaţii etc, şi simbolismul alchimic, Jung introduce 
termenul de individuaţie, ce ar desemna idealul suprem al 
oricărei fiinţe umane, descoperirea şi stăpânirea Sinelui, 
ideal rezervat unei elite spirituale restrânse de iniţiaţi. 
Concepţiile psihologului neo-gnostic elveţian au avut o 
înrâurire deosebit de mare în rândurile new agerilor. 
Paralelele făcute cu alchimia medievală au dus la 
interpretarea lui elixir vitae ca însemnând obţinerea 
Sinelui, eternitate, nemurire, piatra filosofală devine o 
realitate psirrrqă, iar Opus magnum reprezintă eliberarea 
sufletului uman şi vindecarea Cosmosului. în viziunea 
neognostică, alchimia reia şi prelungeşte Creştinismul, 
care, potrivit adepţilor, a salvat numai omul, nu şi natura. 
Această mare eroare a dat un fundament teoretic şi practic 
ecologiei, naturismului şi neo-păgânismului de mai târziu. 
Ereziile alchimişilor se amplifică prin afirmaţia că Filius 
Macrocosmi vindecă lumea, iar Hristos Filius Homini 
vindecă numai omul. Faţă de aceste aberaţii teologice, 
Biserica a susţinut dintotdeauna transfigurarea şi sfinţirea 
materiei prin întruparea Fiului lui Dumnezeu. 

Ajungând în cadrul psihologiei transformiste de tip 
new age, distingem un slogan cheie numit ,, evoluţia 
personală interioară", aceasta fiind ceva important atât 
pentru individ, cât şi pentru omenire. Unul dintre pionierii 

în acest domeniu a fost psihiatrul şi psihologul evreu 
italian Roberto Assagioli (1888-1974), cunoscut ca 
fondator în anul 1926 al doctrinei psihosintezei, al 
medicinei psihosomatice şi al psihologiei transpersonale. 
înainte de aceasta, el a fost primul discipol al lui Freud în 
Italia, apropiat de Jung în preocupările sale cultural- 
ezoterice legate de creativitate, intuiţie şi transcendenţă. 139 
Prin noţiunea de „eu", Assagioli înţelege conştiinţa 
noastră pură, ce rămâne veşnic aceeaşi, independentă şi 
autosuficientă. Acest eu este diferit de personalitatea 
noastră, de trupul, sentimentele, gândurile şi dorinţele 
noastre, este neschimbabil şi neinfluenţabil, ceea ne face 
să ne simţim în siguranţă. Potrivit psihosintezei, eul nu 
este din lumea aceasta, este veşnic, în afara timpului şi 
schimbărilor, în comuniune cu celelalte euri. Locaşul eului 
este inconştientul, cel mai înalt stadiu al omului, posesor 
al dragostei şi cunoaşterii dincolo de spaţiu şi timp. 
Această „fiinţă" veşnică şi neschimbătoare este denumită 
,,eul transpersonal" , lucru de care sunt conştienţi foarte 
puţini oameni. De fapt, se poate spune că eul personal şi 
eul transpersonal sunt nivele diferite ale aceleiaşi realităţi. 
Potrivit ipotezelor psihosintezei, trăirile transpersonale se 
mai pot numi şi conştiinţa cosmică. | — | 

Acesta este şi titlul lucrării medicului canadian 
Richard M. Bucke (1837-1902). 140 în această lucrare el 
scrie printre altele: „...precum atunci, demult, când 
conştiinţa de sine a apărut la cei mai buni din strămoşii 
noştri şi apoi treptat s-a răspândit la toată lumea şi a 
coborât pe la vârsta de trei ani — tot aşa conştiinţa 
cosmică va fi tot mai acceptată în viaţa individului până 
când întreaga rasă va avea această însuşire. Aceeaşi rasă 

şi totuşi una diferită, deoarece o conştiinţă cosmică nu 
este rasa care există astăzi, în măsura în care nici rasa de 
astăzi nu e aceeaşi cu cea dinainte a conştiinţei de sine. 

Adevărul simplu este acela că de-a lungul a mii de 
ani s-au detectat ici-colo la oameni obişnuiţi semne slabe 
ale unei noi rase care se mişcă pe acest pământ, dar 
respiră un alt aer despre care noi ştim puţin sau nimic..." 

Conştiinţa cosmică este caracterizată după Bucke, 
prin sentimentul de unitate cu universul, a unităţii 
universale, un sentiment al nemuririi precum şi al unei 
indescriptibile bucurii. Acest sentiment poate apărea 
adesea, ca şi în cazul convertirii Sfântului Apostol Pavel, 
în mod brusc, ca o viziune de lumină. într-o astfel de 
viziune, Bucke însuşi a realizat că universul nu constă din 
materie moartă, ci este o realitate vie, fiind creat şi 
organizat în aşa fel ca totul să funcţioneze spre binele 
tuturor. 

Dar nu numai Bucke a vorbit despre conştiinţa 
cosmică, ci şi misticul danez Martinus (1890-1981). La 
rândul său, Martinus a ajuns la constatarea că posedă 
această conştiinţă superioară permanentă în momentul unei 
viziuni. Fiind un adept al reîncarnării, misticul danez 
socotea că esenţa naturii lui Dumnezeu este prezentă în 
toţi şi în toate. Aici el se face părtaş ereziei panteiste, 
confundând prezenţa lui Dumnezeu în creaţie prin 
energiile Sale necreate, cu prezenţa după natură. In felul 
acesta eronat, Martinus prezintă posibilitatea unirii 
omenirii cu Dumnezeu peste 2-3000 de ani. 

Această idee este tratată şi de către Willis Harman, 
profesor emerit la Universitatea Stanford din SUA, 
tehnician futurolog şi om de ştiinţă la SR1 (Stanford 
Research Institute). Harman propune trecerea de la o 
viziune scientist-mecanicistă, răspunzătoare cel puţin în 
parte pentru crizele şi problemele globale contemporane, 



la o viziune holistică asupra sănătăţii, mediului şi 
drepturilor lumii a treia şi animalelor. Dacă în epoca 
anterioară a fost contestată viziunea Bisericii asupra 
lumii, acum se contestă actuala autoritate, ştiinţa, întrucât 
ea neglijează un important aspect al realităţii, şi anume 
natura noastră spirituală. In consens cu Harman, laureatul 
premiului Nobel Roger Sperry, autor al cercetărilor legate 
de „sciziunea creierului" (între cele două emisfere), spune 
că noi am neglijat conştiinţa în cercetările noastre asupra 
lumii. Potrivit celor doi cercetători, conştiinţa nu este 
produsul unei evoluţii a universului material, ci 
dimpotrivă, ea este cauza acestei evoluţii. 

Ideea aceasta este împărtăşită şi de către un alt 
laureat al premiului Nobel de la sfârşitul anilor "60, 
biologul George Wald de la Universitatea Harvard, care 
susţine că în univers a existat conştiinţă dintotdeauna. 
Continuându-1 pe Jung, Harman susţine de asemenea, că, 
toate conştiinţele individuale sunt unite la un nivel 
profund, alcătuind astfel conştiinţa universală, conştiinţă 
ce determină mai întâi evoluţia spirituală şi apoi pe cea 
fizică. Concepţia lui Harman afirmă şi existenţa în 
realitate a unei fiinţe divine dotată cu o conştiinţă 
universală de care suntem mai intim legaţi decât se 
consideră îndeobşte. 

Preluând aşa - numita „ipoteză Gaia" lansată de 
către James Lovelock, autorul Peter Russell (n. 1946) a 
scris, în anul 1982, cartea The Awakening Earth, în care 
prezintă evoluţia pământului ca organism viu pornind de la 
momentul iniţial Big Bang, când a apărut lumea, până la 
viaţa de pe pământ de astăzi, propunând şi o viziune 
asupra viitorului. Analogia făcută între organismul uman 
şi planeta pământ este dusă până într-acolo încât se cade în 
panteismul new age, după care în esenţă oamenii sunt de 
aceeaşi fiinţă atât între ei, cât şi cu întreg universul. Astfel 



se conturează binecunoscuta deja mistică a unităţii de 
sorginte monistă teosofico-hinduistă. 

Ne vom ocupa în continuare de un material 
psihologic 100% new age: Cursul Miracolelor. Aşa cum 
am arătat anterior, această lucrare se datorează dr. Helen 
Schucman (1909-1981), psiholoagă la Universitatea 
Columbia din S.U.A., avându-şi punctul de plecare în jurul 
anului 1965. Dând curs îndemnului unei „voci" interioare 
ce-i cerea „să ia notiţe", H. Schucman a consemnat această 
dictare timp de aproape 8 ani. In această perioadă s-a 
extins uzul aparatelor de fotocopiere tip „xerox", tehnică 
ce a facilitat în anul 1975 răspândirea de fotocopii ale 
textului printre cei interesaţi. Am menţionat acest 
procedeu, deoarece este tipic pentru răspândirea ideilor 
new age, şi s-a practicat inclusiv şi la noi în ţară. In anul 
1976, cursul s-a tipărit cu titlul A Course in Miracles, 
1 188 de pagini, în trei volume. 

Conţinutul cursului are la bază concepţia de 
inspiraţie hinduistă potrivit căreia Dumnezeu este în noi 
toţi şi noi toţi suntem Dumnezeu. In legătură cu 
miracolele, acestea se proclamă ca fiind întâmplări 
naturale din viaţa noastră, iar dacă ele nu se întâmplă, ceva 
nu e în regulă. Desigur că în felul acesta se pune în chip 
legitim întrebarea: ce mai înseamnă miracolele? Or, prin 
noţiunea de miracole se înţeleg tocmai acele fenomene şi 
întâmplări care nu se produc în mod natural. După 
moartea Helenei Schucman, Cursul a fost continuat printre 
alţii de psihologii evrei americani Judith Skutch şi Gerald 
Jampolsky. Acesta a scris în 1983 cartea Iubirea este 
îndepărtarea fricii, a cărei teză principală este că există 
numai două sentimente: iubirea şi frica. Sentimentul 
negativ al fricii este dobândit şi poate fi combătut prin 
iertare şi evitarea generală a sentimentului de culpabilitate. 
Urmarea acestei cărţi a apărut în 1985 şi se numeşte 



Trăieşte şi învaţă iubirea. în această carte, se afirmă 
existenţa unui singur izvor al întregii vieţi a cărei fiinţă 
este iubirea. In ambele sale lucrări, Jampolsky nu a căutat 
să dea o nouă terapie, nici să-1 înveţe pe om să facă faţă 
situaţiilor grele ale vieţii, ci să-şi capete o pace interioară, 
în acest sens, el a căutat să dea răspunsul alternativ 
psihoterapiei ortodoxe isihaste, pe care bineînţeles nu a 
cunoscut-o. 

Cursul miracolelor a fost prezentat 141 ca fiind la 
bază un sistem metafizic spiritual de psihoterapie 
spirituală deoarece nu se ocupă cu lumea formei, se 
adresează însuşi spiritului ca o realitate şi vorbeşte de 
vindecare (healing), şi ne spune că toţi avem nevoie de 
vindecare din cauza unei dualităţi. Modul de receptare a 
mesajelor de către Helen Schucman a fost denumit de către 
aceasta heightened visual imagery, evitând prin aceasta 
etichetarea de medium (psyhic) sau acuzaţia de a fi scris 
sub dicteu automat. Esenţa cursului s-ar putea enunţa pe 
scurt astfel: „Nimic real nu poate fi ameninţat, şi nimic 
ireal nu există. In aceasta constă pacea lui Dumnezeu." 

Ca metodologie, Cursul este un sistem de 
„dezvăţare" a gândurilor, a sistemului de credinţă pe care 
îl susţinem, şi a unor valori curente ce sunt socotite a fi 
dăunătoare. Aici se poate lesne face analogia cu aşa 
numita tehnică a „spălămi pe creier". S-a făcut observaţia 
că, deşi cursul foloseşte în mod curent o terminologie 
creştină, conţinutul şi metodele lui sunt paralele cu 
învăţătura Bisericii. Termenii sunt redefiniti în manieră 



141 în site-ul (C) 1998 Thinking Allowed Productions, Conversations On The 
Leading Edge Of Knowledge and Discovery with Dr. Jeffrey Mishlove. 



post-modernistă şi se adresează studiului autodidacţilor 
voluntari, cursul fiind recunoscut ca fiind o evoluţie foarte 
logică a psihologiei occidentale. Ca exemplu tipic în acest 
sens este faptul că eul superior (noţiune psihologică) este 
numit în curs „duhul sfânt". 

Conform psihologiei americane contemporane pe 
linia căreia se înscrie cursul, omul are nevoie de 
eliminarea sentimentelor de păcat şi culpă, ce au fost 
inoculate de religia şi teologia tradiţională. Se recunoaşte 
doar existenţa greşelilor ce pot fi corectate, iar în locul 
vinovăţiei se pune responsabilitatea. Această eliminare are 
loc odată cu apariţia dragostei. învăţătura creştină pune de 
asemenea iubirea pe cel mai înalt plan, dar în nici un caz 
prin eliminarea pocăinţei (metanoia), cu totul necesară 
omului căzut în păcat şi în căutarea mântuirii. 

în linii mari, în psihologia new age se vorbeşte 
despre interesul pentru evoluţie personală, creşterea 
conştientei, expandarea capacităţilor potenţiale, 
dezvoltarea intuiţiilor şi îmbunătăţirea relaţiilor 
interpersonale. Printre metodele folosite la mare preţ este 
aşa-numita ,, gândire pozitivă" propagată printre alţii de 
către Norman Vincent Peale în cartea sa The Power of 
Positive Thinking, în cadrul căreia se lucrează intens cu 
afirmaţii şi cu vizualizări ale celor dorite, metodă ce 
aminteşte flagrant de procedeele magice. Sursele de 
inspiraţie ale lui Peale au fost, potrivit tatălui său: ,,... un 
amestec de Ştiinţă mintală, metafizică, Ştiinţă Creştină, 
practică medicală şi psihologică, evanghelism baptist, 
mărturie metodistă şi solid calvinism reformat olandez. " 

Unul din ideologii principali ai mişcării new age, 
David Spangler, a descris în cartea sa Legile manifestării 



Charles Braden, Spirits In Rebellion, Southern Methodist University 
Press, p. 391. 

(The Laws of Manifestation) editată de fundaţia Findhorn, 
cum pot fi făcute reale ideile şi dorinţele, adică să prindă 
formă în lumea gândurilor. Aceste teorii sunt demonstrate 
practic prin activitatea Societăţii experimentale a noii ere 
Findhorn din Scoţia, unde David Spangler a lucrat câţiva 
ani. Succesele acestei societăţi sunt puse pe seama aşa- 
numitei ,, manifestări" a gândurilor respectivă. Ca să 
preîntâmpine eventuale obiecţii din partea teologilor, 
Spangler a subliniat faptul că manifestarea nu e magie, ci 
este un proces în care se lucrează după principii şi legi 
naturale în scopul de a transforma energie de la un nivel al 
realităţii la altul. Şi, ca să înlăture total bănuielile 
creştinilor, se afirmă că cheia manifestării se află în 
recunoaşterea că Dumnezeu în întregimea Sa este singura 
realitate. Numai că acest Dumnezeu nu este Dumnezeul 
creştinilor, ci cel panteist de tip new age. Omul însuşi 
trebuie să se considere pe sine ca fiind o parte a acestui 
întreg, ca fiind o manifestare a acestuia. Ceea ce este de 
neînţeles este faptul că Spangler subliniază că adevărata 
manifestare nu se petrece într-o stare pasivă, o atitudine de 
aşteptare în speranţa că viaţa va avea grijă să 
îndeplinească toate nevoile, ci într-o stare dinamică, în 
care se conlucrează cu Dumnezeu pentru a-I realiza planul. 
Aici nu este vorba de o antinomie sau un paradox teologic, 
ci pur şi simplu de o incoerenţă datorată faptului că aceste 
teorii nu au la bază adevărata revelaţie creştină, ci sunt 
produsul arbitrar şi subiectiv al unui om supus greşelii. Iar 
în cazul lui Spangler, format de mic într-o biserică 
fundamentalistă, avem de-a face cu următoarele afirmaţii, 
cel puţin şocante: ,,Când omul s-a angajat pe cărarea 
eului, s-a angajat într-o mare aventură creatoare... care a 
constat în învăţarea semnificaţiei divinităţii, acceptând sa- 
şi ia responsabilitatea într-o lume microcosmică al cărei 
dumnezeu este el... Fiinţa care ajută pe om să atingă acest 



punct este Lucifer... îngerul evoluţiei omului... spiritul de 
lumină în lumea microcosmică. " ,, (Lucifer este) un 
agent al dragostei lui Dumnezeu care acţionează prin 
evoluţie. " 4 Aceste afirmaţii au dus la acuzaţia de 
satanism din partea criticilor evanghelişti americani 
printre care se numără Dave Hunt şi T. A. McMahon. 

Nu este de mirare că s-a ajuns până aici, deoarece 
tehnicile vizualizării au fost puse la punct încă de la 
începutul secolului XX prin lucrarea lui Annie Besant şi 
C. W. Leadbeater intitulată Thought-Forms, în care se 
afirmă: ,, crearea unui obiect poate fi definită ca emisia 
unei imagini mintale şi materializarea ei ulterioară... 
(imaginea) devine după o vreme un fel de creatură vie... 
(numită) un elemental. " 

De o mare popularitate se bucură în mediile new 
age şi aşa - numita psihoterapie de tip Gestalt. Această 
terapie îşi propune să restabilească echilibrul holistic 
individual natiffrai, armonic, prin creşterea percepţiei. Spre 
deosebire de psihanaliză, accentul se pune pe experierea 
| — | prezentului, mai mult decât pe amintirile copilăriei şi 

prunciei, fiind încurajată şi confruntarea directă cu 
propriile angoase. 147 1 — 1 

Printre tehnicile preluate de psihologia modernă, 
meditaţia joacă un rol foarte important. Este vorba în mod 
concret de meditaţia de tip yoga ce a pătruns pe scară largă 
în Occident după cel de-al doilea război, odată cu o serie 



143 David Spangler, Reflections on The Christ, Findhorn, 1978, p. 36-37. 
144 Ibidem, p. 41. 

de guru indieni. Potrivit lui Mircea Eliade, există forme de 
yoga având o structură „magică" şi altele de structură 
„mistică". 148 Amploarea pe care a luat-o yoga în America 
este descrisă în termenii următori: ,,Autointitulându-se 
ştiinţă, yoga (care este însuşi miezul hinduismului) a 
devenit în cursul ultimilor 20 de ani parte integrantă a 
societăţii noastre occidentale. Se predă yoga în aproape 
toate YMCA şi YWCA (Young Men/Women Christian 
Association - Uniuni creştine de tineri şi tinere), în 
cluburi, în industrie, precum şi în multe biserici, 
îmbrăcată în haine occidentale, yoga s-a văzut acceptată 
în medicină, în psihologie, în învăţământ şi în religie, sub 
denumiri frumoase, ca ,, centrare", ,, terapie de relaxare", 
,,autohipnoză" şi ,,vizualizare creatoare". Yoga a fost 
concepută să ducă la ,, realizarea" unei ,, divinităţi" 
adevărate a cuiva, datorită unei călătorii meditative 
interioare, care situează în final sursa ultimă a tuturor 
lucrurilor în psihicul omului. " întrucât aceste practici 
I — I asiatice au intrat în contact şi cu medii creştine, s-au ivit şi 

unele încercări de a armoniza practicile yoghine cu 
creştinismul. Una dintre aceste încercări a fost făcută în 
1 972 de către călugărul francez benedictin Yves Dechanet. 
El a afirmat că: ,, Scopurile pe care le urmăreşte yoga 
hindusă sunt strict spirituale. A uita acest fapt şi a reţine 
doar aspectul fizic al acestei discipline străvechi prin care 
să se urmărească doar frumuseţea şi sănătatea fizică 
echivalează cu o trădare" Am reţinut acest citat mai 
ales ca pe o replică dată acelor yoghini de la noi, dintre 
care se distinge Mărio Sorin Vasilescu, care susţin 
neutralitatea spirituală a yogăi. Ei afirmă că religia ar 

merge pe „verticală", iar yoga pe „orizontală", neavând 
prin urmare implicaţii spirituale. Dar acest lucru este 
contrazis cu vehemenţă de covârşitoarea majoritate a 
yoghinilor, ce susţin, aşa cum am văzut, tocmai caracterul 
cel puţin metafizic al yogăi. Diferitele tehnici yoghine de 
meditaţie (dhyăna) urmăresc un final ce poate fi numit 
eliberarea definitivă. Ansamblul acesta de practici 
alcătuieşte o adevărată asceză şi mistică, desigur însă că 
este vorba despre ceva diferit de asceza şi mistica creştină. 
Orice încercare de a apropia isihasmul de yoga trădează 
necunoaşterea în profunzime a acestor deosebiri 
fundamentale dintre cele două, reţinându-se aspectul 
exterior de relaxare şi respiraţie. Există şi varianta yoghină 
numită „subtilă" (antarănga), care nu implică nici o nouă 
tehnică fiziologică. Tehnicile de meditaţie orientală de 
tip yoga sau zen au pătruns în psihologia Occidentală 
contemporană unde au căpătat diferite denumiri moderne, 
fiind totodată adaptate condiţiilor concrete. 

Autoarea Serena Roney Dougal descrie cele mai 
importante dintre aceste tehnici în lucrarea sa Ştiinţă şi 

■ 152 

magie: 

1. Biofeedback. Această tehnică este în esenţa sa identică 
cu yoga. Prin biofeedback se urmăreşte obţinerea atât a 
unui control asupra trupului, asupra acelor procese ce se 
produc în mod normal inconştient, cât şi a creşterii 
conştientei de sine. Acestea se produc prin obţinerea unei 
stări hipnagogice prin conexarea inversă a sunetelor 
amplificate, şi printr-o autodezvoltare a respiraţiei cu 
ajutorul magnetofonului. 

2. Tehnica Ganzfeld. Este realizarea „somnului psihic", 
runnoscut în Orient sub numele de Yoga Nidra. 

Se realizează cu ajutorul aşa numitului „zgomot alb" 
de fond, ascultat în căşti. La aceasta sunt adăugaţi 
nişte ochelari translucizi speciali şi o lumină roşie ce 
favorizează ambientalul necesar producerii stării 
respective. 

3. Yoga Nidra. A fost amintită mai sus, face parte din 
disciplinele tantrei unde este numită ,,a 4-a stare a 
conştientei". 

4. Training autogen. Se realizează prin autohipnoză, 
vizualizare şi imaginaţie. 

5. Meditaţia. Este de mai multe feluri, în realitate variante 
ale meditaţiilor orientale de tip yoga şi zen. 

6. Hipnoza. Este recomandată mai ales autohipnoză. 

7. Transa. Se întâlneşte în cazul posesiunii mediumnice 
spiritiste şi cea de tip şamanic, în care se folosesc 
cântecul, dansul şi tobele. 

8. Plantele psihotrope. Sunt halucinogene folosite 
de şamanii siberieni: alcoolul şi Amanita 
muscaria. Vrăjitoarele europene folosesc 
belladona, ciumăfaia, măsălariţa şi mandragora. 
Indienii nord - şi central americani folosesc tutunul, 
peyote şi psilocininul. 



V.2. MEDICINA ALTERNATIVA SAU 
COMPLEMENTARĂ 

Printre preocupările nelipsite din oferta new 
age-ului, se numără şi terapiile alternative sau 
complementare, numite uneori şi naturiste. Acest grup 
divers poate include homeopatia, naturopatia, acupunctura, 
hipnotismul şi diferitele forme meditative şi quasi- 

religioase. 153 Succesul şi atracţia exercitate de aceste 
terapii sunt uşor explicabile prin faptul că tot mai mulţi 
oameni au diverse suferinţe psiho-somatice, în faţa cărora 
medicina convenţională nu mai face faţă eficient. Pe de 
altă parte, etosul hedonist al new age-ului cere ca omul să 
fie cât se poate de sănătos pentru a se bucura în voie de 
toate plăcerile paradisului pământesc. Combinaţia celor 
două atitudini a făcut ca mari mase de oameni, mai întâi în 
Occident şi apoi şi în Răsărit, să se îndrepte către 
vindecători alternativi, quasi-religioşi şi quasi-magici. 154 



V.2.1. MEDICINA HOLISTA 

întrucât „holismul" este cuvântul cheie în new age, 
desigur că şi noua medicină trebuie să prezinte aceeaşi 
caracteristică. Aceasta ar însemna pe scurt că, spre 
deosebire de medicina clasică, omul este privit în întregul 
său, adică suflet şi trup. Factorii patogeni nu mai sunt aici 
atât viruşii, microbii, bacilii şi bacteriile, cât mediul poluat 
şi modul de viaţă necorespunzător. Un cunoscut 
reprezentant al medicinei holiste, Paavo Airola, descrie 
stressul ca fiind provocat de factorii enunţaţi mai sus. 



153 Sursă de informare: "Complementary Medicine", Encarta '99. 

154 Descrierile din acest subcapitol nu pl asea ză medicina în planul new 

exemplu, hipnotismul este fără discuţie o modalitate satanică de acţiune 
- în ciuda aparentelor vindecări la care poate duce. Astfel, ceea ce apare 
ca esenţial este faptul că medicina alternativă sau complementară 
cuprinde moduri de practică medicală care pot fi folosite impropriu, în 
afara harului dumnezeiesc. 



V.2.2. MEDICINA ORIENTALA 

Urmând îndeaproape sursele de inspiraţie pentru 
doctrina new age, la loc de cinste se prezintă interesul 
pentru variatele aspecte ale medicinii orientale, incluzând 
acupunctura, masajul, macrobiotica, şi medicina erbală. 
Toate aceste terapii se bazează pe străvechea filosofie 
taoistă, în care energia mişcării continue între cei doi poli 
opuşi, yin şi yang, este forţa universală activă şi constantă 
a tuturor fenomenelor biologice. Polul yin se manifestă ca 
fiind expansiv, negativ, feminin, pasiv, pământ, lună iar 
yang contractiv, pozitiv, masculin, activ, cer, soare, 
splendid, cald. Intre aceste forţe complementare trebuie să 
fie un echilibru ideal ca să creeze sănătate şi 
bună-dispoziţie, sau să stabilească nişte condiţii corecte 
sau optime în univers. Această energie (forţă) universală 
este numită ki în Japonia, ch'i în China, şi prana în India. 
Scopul medicinii orientale este de a regla armonios 
curgerea acestei energii prin organele corpului, împărţite 
în organe yin, cum ar fi splina sau intestinul subţire, şi 
organe yang, cum ar fi inima, ficatul sau rinichii. 



V.2.3. ACUPUNCTURA 

Este, poate, cea mai cunoscută terapie orientală. 
Originile ei sunt învăluite în vechile legende chinezeşti. In 
forma ei modernă, acupunctura a pătruns în Occident ca o 
formă alternativă de anestezie post-operatorie, în 1958. 
Aşa cum arată numele, tratamentul constă în aplicarea 
unor ace speciale în anumite puncte (aproximativ 360 la 
număr) asociate cu anumite organe sau funcţii, ce sunt 
plasate pe traseul a 26 de meridiane, căi, sau canale în 
corp prin care curge energia (ch'i). Blocajul acestei energii 



duce la instalarea stării patologice. Tratamentului constă 
în localizarea blocajului şi intervenţia în acel punct cu un 
ac special, preferabil din aur sau argint. In cazul reuşitei, 
urmează o relaxare şi o atenuare a durerii, semn că fluxul 
energiei a fost reluat. O variantă a acupuncturii este şi 
presopunctura sau shiatsu, în care locul acelor este luat de 
degetele terapeutului. 



V.2.4. HOMEOPATIA 

Este o terapeutică cunoscută de Hipocrate şi 
avansată de S. Heineman în secolul XVII. Teoria şi 
practica ei se bazează pe următoarele principii: 

1. similia: simptomele unei bolnave pot fi făcute să dispară 
cu diluţia intestinală a unei substanţe, dacă sunt similare 
cu simptomele induse unui om sănătos prin administrarea 
acelei substanţe în doze mari(ponderale). 

2. diluţia intestinală: în prezent există numeroase dovezi, 
fiziologice, fiziopatologice, experimentale, clinice, care 
demonstrează că diluţia infinetizimală este activă: 
hormonii, enzimale, mediatorii de sinapsă, etc. circulă în 
corpul omului în diluţii mari; sindroame alergice violente 
apar la întâlnirea unui bolnav cu alergeni în diluţii mari; 
experienţe pe plante, microorganisme şi organe izolate au 
dovedit că diluţia infinitezimală este activă. 

3. stricta individualizare: deoarece fiecare bolnav are 
anumite particularităţi în exprimarea clinică a simptomelor 
este firesc ca şi tratamentul să fie individualizat. 

4. dinamizarea: în tehnica farmaceutică homeopatică la 
fiecare treaptă de diluare se aplică soluţiei mai multe 
necusionări, manual sau mecanic; principiul a fost inspirat 
din fiziologia organismului uman şi din fenomenele 
naturii: sângele este dinamizat de cord, aerul de plămâni, 
alimentele - de peristaltica stomacului; vânturile 



dinamizează aerul şi valurile mării, relieful stâncos - apa 
de izvor, etc. 

Homeostazia este practicată de în toată lumea şi a 
câştigat tot mai mulţi adepţi în lumea medicală datorită 
faptului remediile homeopatice sunt foarte bine tolerate, 
lipsite de reacţii adverse. Adepţii New-Age - ului încearcă 
să captureze această metodă datorită unui fals mister care 
planează asupra ei deoarece diluţiile infinitezimale multă 
vreme nu puteau fi analizate chimic; de asemenea - fiind o 
metodă contestată de şcolile academice de medicină, 
trezeşte automat un spirit de fraudă care poate fi exploatat 
„spiritual". Homeopatia trebuie să rămână una din 
metodele de tratament, cu limitele şi avantajele ei, 
fundamentale tot mai mult de mijloacele de analiză 
moderne, nemitizată şi nefăcută salvatoare prin ea însăşi. 



V.2.5. MEDICINA ERBALA 

Este o formă ancestrală a medicinei naturiste 
bazată pe leacurile din diferite plante medicinale. 
Preocuparea pentru clasificarea ştiinţifică a acestor plante 
a fost veche de sute de ani, exemplu fiind lucrarea lui John 
Parkinson Theatrum Botanicum, publicată în 1640. 
Leacurile folosesc diferitele segmente ale plantei, sucul ei, 
infuzia, ceaiurile şi tinctura (1 parte plantă, 5 părţi alcool). 
Mai nou, din plante se fac medicamente naturiste sub 
formă de supozitoare, inhalante, loţiuni, tablete şi licori. 
Cu bune rezultate au fost folosite menta şi gingirica pentru 
răceli şi gripă, muşeţelul pentru greaţă şi vomă, teiul 
pentru insomnie etc. Dezvoltarea medicinei academice şi 
atee a pus în inferioritate medicina erbală şi, încetul cu 
încetul, ea a fost în bună parte uitată. Dar îndepărtarea 
trufaşă a medicinei de toate darurile lui Dumnezeu, 
inclusiv de natura cu care omul este într-o relaţie 
ontologică, a dus la ivirea unor efecte secundare ale 



tratamentelor alopate mai grave decât bolile tratate. 
Aceasta i-a făcut pe unii medici, farmacişti şi biologi, şi pe 
mulţi bolnavi să se reîntoarcă la medicina trradiţională. 
New age-ul a adus ca noutate şi într-un spirit idolatru 
remedii şi metode din toate tradiţiile lumii, în special din 
ariile cele mai izolate, îmbrăcându-le într-o aură exotică, 
conferindu-le calităţi de panaceu, făcând din ele mari 
speranţe idoleşti. 



V.2.6. MEDICINA CH1ROPRACT1CA 

Chiropractica, de la grecescul chiros (mână) 
datează de pe vremea lui Hippocrate şi a apărut în varianta 
modernă în anul 1895. Medicina manuală nu se foloseşte 
nici de medicamente, nici de operaţii. Astăzi ea este cea 
mai răspândită metodă de vindecare care nu utilizează 
medicamente. în afară de manipularea părţilor dureroase, 
se folosesc şi metode preventive şi curative psihologice, 
măsuri sanitare, de igienă şi nutriţie. întrucât se 
concentrează pe articulaţii, medicina chiropractica este 
strâns legată şi de medicina osteopatică. Ambele practici 
folosesc masaje, în special de-a lungul coloanei vertebrale. 



V.2.7. MASAJ/SOMATOTERAPIE 

în acest domeniu, există astăzi o mare varietate de 
metode inspirate de masajele orientale shiatsu şi do in. 
Masajul aplicat anumitor puncte de pe talpă ce ar 
corespunde unor organe se numeşte reflexologie. Metoda 
este înrudită cu presopunctura, prin teoria energiei ce 
curge de-a lungul meridianelor care au 72.000 de punctele 
terminale în picioare. 



V.2.8. MEDITAŢIA 

Este o terapie ce se adresează de data aceasta 
psihicului. In cadrul meditaţiei, prin concentrare intensă se 
realizează detaşarea gândirii de percepţie şi de şinele 
emoţional. Tehnicile new age de meditaţie se bazează pe 
meditaţiile orientale de tip yoga, şi zen, în care se 
urmăreşte purificarea minţii şi intuiţiei. Folosirea 
mijloacelor isihasmului ca tehnică de liniştire fără 
integrarea deplină în Biserica ortodoxă, aşa cum a început 
să se întâmple în ultimii ani, amplificarea prezintă riscuri 
majore pentru practicant. 



V.2.9. TERAPIA RELAXĂRII 

Terapia relaxării este strâns legată de meditaţiile 
orientale, urmărind eliminarea stresului cotidian, 
caracteristică a omului occidental modern. Din yoga a fost 
preluată tehnica respiraţiei (pranayama), cu rezultate 
eficiente, ce duc într-adevăr la eliminarea unor tensiuni 
nervoase . Atât tehnicile propriu - zise de relaxare, cât şi 
cele de pranayama pot deveni extrem de periculoase dacă 
practica se prelungeşte necontrolat. 



V.2.10. AROMATERAPIA 

Este o terapie complementară ce se bazează pe 
folosirea de uleiuri aromatice cum ar fi cele de eucalipt, 
lavandă, cuişoare. In antichitate, a fost folosită printre alţii 
de către egipteni, iar în forma modernă datează din 1930, 
prin cercetările chimistului francez Rene Maurice 
Gattefosse. Uleiurile aromate sunt folosite în egală măsură 



atât în inflamaţii ale pielii, gripă etc, cât şi pentru 
echilibrarea unor stări afective negative. 

V.2.11. VIZUALIZARE 

Această terapie complementară a fost prezentată 
printre altele pe canalul satelit Tv Discovery, ca fiind o 
alternativă reuşită a anesteziei. Fiind strâns înrudită cu 
gândirea pozitivă, vizualizarea este folosirea imaginaţiei 
pentru imaginarea situaţiilor sau a condiţiilor dorite. In 
acest caz, se intră în domeniul controversat al psihologiei 
şi autosugestiei, rezultatele obţinute fiind supuse 
interpretărilor şi arbitrarului. 



V.2.12. NATUROPATIA 

Vindecare pe cale naturală inspirată din gândirea 
indienilor americani. înlocuieşte, ca şi celelalte forme de 
medicină complementară, medicamentele şi operaţiile din 
medicina alopată, recurgând la remedii ca: postul, 
hidroterapia, masajul, terapia cu vitamine şi minerale, 
diete vegetariene, mâncăruri „sănătoase ", ierburi, 
împachetări cu nămol şi mişcare. 



V.2.13. VINDECĂRILE INDIENILOR AMERICANI 

întrucât am amintit de indienii americani, foarte la 
modă în cercurile new age din anii '90, există la ei o 
medicină specifică practicată de către acei „medicine 
men", un fel de vraci sau şamani, care au la bază 
concepţiile spiritualiste potrivit cărora Mama - Pământul şi 
tot ce se află pe ea sunt animate. Boala s-ar datora unei 
dizarmonii între fiinţe şi mediul înconjurător. Metodele 
folosite de către „medicine men" (şamanii) indieni 



americani constau în muzică, dans şi incantaţii ce 
urmăresc alungarea spiritelor rele şi refacerea armoniei cu 
Mama - Pământ. Ca tehnici terapeutice, „tămăduitorii 
folosesc purificarea (curăţirea pacientului de orice rău), 
evocarea (chemarea spiritelor bune curative în ajutorul 
bolnavului), identificarea (unirea psihică a bolnavului cu 
puterile vindecătoare), transformarea (eliberarea 
bolnavului de maladie), şi eliberarea (răsplătirea 
puterilor curative care au realizat vindecarea). " 



V.2.14. MEDICINA ANTROPOSOFICA 

A fost elaborată, aşa cum era de aşteptat, de către 
părintele antroposofiei Rudolf Steiner, având la bază 
antropologia „ştiinţei spirituale" care împărţea omul în trei 
elemente: sistemul nervilor şi al simţurilor, ca bază fizică 
pentru percepţia senzorială şi gândire; sistemul 
metabolismului şi al mădularelor ca bază, fiziologică 
pentru voinţă, şi sistemul ritmic circulatoriu şi de 
respiraţie. Principiile medicinii antroposofice au fost 
expuse în lucrarea Geisteswissenschaft und Medizin. 
Caracterul ocultismului eclectic al medicinei antroposofice 
este oglindit de următoarele afirmaţii: „Substanţele 
vitalizante prin procesul argintului trebuie să fie 
subordonate întregului org-anism şi să nu primească o 
viaţă individuală. Ele trebuie să fie conduse către o 
funcţie superioară, printr-un proces facilitat de Mercur... 
Aici avem de-a face cu un prim principiu al medicinii: 
bolile sunt rezultatul lipsei unui mediator, iar dacă este 
prea mult într-un loc — din punct de vedere substanţial sau 
procesual - în altul va fi prea puţin. Aceasta duce la 

acumulări care sunt dizolvate într-un proces mercurian... 
într-un sens mai profund, aceasta e acţiunea vindecătoare 
şi motivul pentru care Mercur a fost ales zeul medicilor. 
Puterile lui Mercur mediază în plămâni. Ei mediază, prin 
inspiraţie şi expiraţie, energiile vitalizante şi 
mortificatoare. In acest proces respiratoriu tipic uman- 
animal, avem temelia vieţii superioare a sufletului, care 
întrece cu mult planul biologic al vieţii. " 



V.3. PERSPECTIVA CREŞTINĂ 

Aceste terapii alternative se bucură la ora actuală 
de un mare succes, fiind promovate generos pe canalele 
mass-media, inclusiv cele din ţara noastră. In faţa acestei 
ofensive new-age-iste s-au ridicat priviri circumspecte şi 
competente, cum este cea a medicului elveţian Samuel 
Pfeiffer, care propune ,,o evaluare a metodelor 
medicinei alternative din perspectiva spiritualităţii 
creştine. " Este evident că dorinţa intensă de însănătoşire 
a trupului, manifestată de omul contemporan, nu este 
urmată de o dorinţă la fel de intensă de mântuire a 
sufletului, iar atunci când se caută mântuirea în afara 
Bisericii dreptei - credinţe, se ajunge la erezie. Acestei 
mentalităţi i s-a .adresat Mântuitorul o dată pentru 
totdeauna cu urmăronrele cuvinte: „... că este mai bine 
pentru tine să intri în viaţă ciung sau şchiop, decât, având 
amândouă mâinile sau amândouă picioarele, să fii aruncat 
în focul cel veşnic. " (Matei XVIII, 8). Sunt binecunoscute 
cazurile suferinţelor cauzate de boli chiar incurabile unor 
sfinţi cum au fost Sfântul Apostol Pavel, Timotei, Sfântul 
Vasile cel Mare şi alţii. Consideraţii creştine asupra 

teologiei bolii nu au lipsit nici din zona occidentală 
ortodoxă. Una din cele mai competente contribuţii în acest 
domeniu a fost făcută de către teologul francez ortodox 
Jean-Claude Larchet. 159 El a înfăţişat căile duhovniceşti 
(creştine) de vindecare , căi ce se disting net de terapiile 
alternative de tip new age. Prima cale este rugăciunea 
(Iacov V, 13 şi Luca XVIII, 38). Temeiurile scripturistice 
legate de vindecările celor doi orbi (Matei IX, 28), a 
robului sutaşului (Matei VIII, 13), femeii cu scurgere de 
sânge (Matei IX, 22), orbului (Marcu X, 52), leprosului 
(Luca VII, 19), şi încă în multe alte locuri, înfăţişează 
prioritatea rugăciunii şi a credinţei în toate aceste cazuri. 
Rugăciunea se poate face şi pentru aproapele aflat în 
nevoie, aşa cum a fost cazul sutaşului, al femeii 
cananeence (Matei XV, 22) sau a prietenilor slăbănogului 
(Matei IX, 2). Sf. Apostol Iacov îndeamnă în acest sens: 
„Rugaţi-vă unii pentru alţii, ca să vă vindecaţi" (Iacov V, 
16). Dar cea mai puternică şi eficace rugăciune rămâne cea 
a dreptului (Iacov V, 16), a sfinţilor, între care întâietatea 
o are, desigur, Maica Domnului. Moaştele şi icoanele 
făcătoare de minuni, sau apele unor izvoare, aşa cum era 
îripiiechiul Testament scăldătoarea Vitezda, sau Izvorul 
tărrrSduirii, au constituit de asemenea remedii miraculoase 
pentru tot felul de boli. Mijlocul terapeutic prin excelenţă 
al Bisericii este Taina Sfântului Maslu (Marcu VI, 13 şi 
Iacov V, 14-15). Lucrarea harului Sfântului Duh exercitată 
prin rugăciuni şi ungerea cu untdelemn sfinţit atacă însăşi 
cauza bolii, trupeşti sau sufleteşti, care este păcatul. Pe 
lângă untdelemnul sfinţit se foloseşte cu folos şi aghiasma 
mare sau cea mică. Aşa numita terapie rei ki, foarte 
populară în mediile new age, a preluat metoda 
scripturistică a vindecării prin „punerea mâinilor" (Marcu 

XVI, 18). în cazurile extreme de posedare demonică, 
Biserica a pus la îndemână exorcismele. Acestea se 
practică iniţial prin „lepădările" făcute de preot tuturor 
celor ce se botează. Se cuvine menţionat că diagnosticul 
posedării este unul din cele mai dificile, putându-se face 
confuzia cu o stare isteroidă sau de personalitate multiplă, 
fenomene întâlnite în special la femei. 

In urma considerentelor de mai sus nu am vrea să 
se înţeleagă greşit că preocuparea omului de azi pentru 
sănătatea trupească şi sufletească are în sine ceva rău. 
Starea de sănătate ar trebui chiar să constituie - alături de 
nemurire - stadiul normal al omului, chip al lui 
Dumnezeu, creat spre a ajunge asemenea lui. Bolile sunt 
diferite şi au remedii diferite. Insă boala tuturor bolilor şi 
rădăcina lor este una: păcatul. In rest, celelalte cauze 
(microbi, viruşi, bacterii, bacili etc.) sunt la rândul lor 
cauzate de păcat. Natura nu posedă în sine puteri curative, 
miraculoase. „Omul sfinţeşte locul" spune cu înţelepciune 
poporul, dar pe om îl sfinţeşte Dumnezeu. Aceasta este 
ordinea, aşa o priveşte creştinul ortodox - medic şi pacient 
deopotrivă. 

VI. 1. PEDAGOGII ALTERNATIVE 
VI. 1.1. ŞCOALA WALDORF 

Sistemul de educaţie şi învăţământ alternativ Waldorf 
este o creaţie a părintelui antropo sofiei, Rudolf 
Steiner. Pentru a înţelege bazele teoretice şi practice ale 
acestei pedagogii alternative trebuie să urmărim mai întâi 
succint personalitatea şi concepţiile lui Steiner. 

Acesta s-a născut în 1862, la Kralievec, în Austro- 
Ungaria ca fiu al unui funcţionar la căile ferate. In 1879, 
s-a înscris la Viena la Şcoala tehnică şi apoi a intrat în 
contact cu teosoful Friedrich Eckstein care 1-a introdus în 
teosofie şi misticism. Steiner a fost angajat activ şi în 
politică, iar în 1890, a lucrat la Weimar la arhiva Goethe 
ocupându-se de latura ştiinţifică a acestuia. In 1891, şi-a 
luat doctoratul în filosofie la universitatea din Rostock. 

In 1907, Steiner a fost numit secretar - general al 
secţiei germane a Societăţii teosofice. El a introdus în 



teosofie ideile ocultismului „creştin" rozicrucian. în 1906, 
a înfiinţat loja ocultă Mysteria Mystica Aeterna, ramură a 
ordinului O.T.O. - Ordo Templi Orientalis. In 1913, s-a 
produs ruptura cu Annie Besant, conducătoarea Societăţii 
teosofice, cauzată de prezentarea pe care aceasta o făcea 
tânărului Krishnamurti ca fiind noul Mesia pe pământ. 
Urmarea acestei rupturi a fost crearea societăţii 
antroposofice. 

Concepţiile lui Steiner au un caracter neognostic 
sincretist, înglobând într-o sinteză originală vechi erezii, 
gnoze, mistere păgâne, cu filosofii contemporane, teorii şi 
metode ştiinţifice combinate cu misticism oriental. 
Acestea sunt câteva din temele de bază ale antroposofiei. 

Preluând din hinduism teoria universurilor 
reîncarnate, Steiner vorbeşte despre şapte reîncarnări ale 
pământului la intervale de 15 120 de ani, actuala fiind a 
patra. El a preluat din Pseudo Dionisie Areopagitul identic 
ierarhia cerească, adăugând sub categoria umană regnul 
animal, respectiv astral, apoi pe cel vegetal, respectiv 
eteric, şi pe cel mineral, respectiv fizic. La nivelul omului 
întâlnim tripartiţia neo-platonică: spirit-eu, suflet (germ.: 
Seele) şi corp, care la rândul lor se împart în trei: eul 
cuprinde Manas, Buddhi şi Atma, sufletul cuprinde 
sufletul conştientei, sufletul raţiunii şi sufletul senzaţiei, 
respectiv voinţă, gândire şi sentiment, iar corpul cuprinde 
corpul astral, eteric şi fizic. Dezvoltarea culturală a 
omenirii s-ar produce în perioade de câte 2100 de ani, 
stabilite după mersul regresiv al soarelui din punctul 
echinocţiului de primăvară. Astfel, după perioadele 
,,lemuriană" şi „atlanteană", conform lui Steiner ar urma 
şapte perioade post-atlanteene legate zodiacal astfel: 
perioada indiană (7000 - 4900 î.d.Hr.) - guvernată de rac; 
perioda persană (4900 - 2800 î.d.Hr.) - gemeni; perioada 
egipteană (2800 - 700 î.d.Hr) - taur; perioada greco- 



romană (700 î.d.Hr. - 1400) berbec; perioada actuală 
anglo - saxonă (1400 - 3500) - peştii, urmând apoi 
perioada americană (3500 - 5600) - vărsător (sic!), 
culminând cu cea rusă (5600 - 7700) , capricorn . 

Istoria pedagogiei Waldorf începe în anul 1919 şi 
este legată în mod surprinzător pentru neofitul român, de o 
fabrică de ţigări. Funcţionând datorită profitului scos de pe 
tutun, fabrica ,, Waldorf- Astoria" din Stuttgart aparţinea 
industriaşului Emil Molt, membru al societăţii 
antroposofice. Denumirea de Waldorf s-a scindat ulterior 
de cealaltă, permiţând sensibilităţii publicului modern 
disocierea de toate implicaţiile negative ale noţiunilor 
legate de tutun şi de industria respectivă, nu mai puţin şi 
de concluziile la care s-a ajuns astăzi în studiul cancerului. 
Pedagogia era destinată la început copiilor funcţionarilor 
şi muncitorilor fabricii. Profesorii veneau din toate 
domeniile, dar trebuiau să fie familiarizaţi cu principiile 
antroposofiei. 

în 1923, Steiner a ţinut un curs pedagogic la Ilkley, 
un oraş industrial din nordul Angliei. Iată câteva aspecte 
esenţiale ale acestui curs: 

Pentru început, este criticată denumirea de 
„pedagog", deoarece în traducere exactă ar însemna 
„conducătorul băiatului", ceea ce ar exclude fetele din 
învăţământ, conform concepţiei platonice exprimată în 
dialogul Statul. Criticând punctul de vedere platonic, 
Steiner acuză pedagogia de până la el de necunoaşterea 
omului ca întreg, de contradicţiile masculin-feminin cu 
implicaţiile ulterioare ale structuralismului lui L. Strauss, 
care urma să fie anulate în şcoala Waldorf, atât în ceea ce 
priveşte elevii, cât şi profesorii. 

Mai departe, Steiner remarcă stadiul actual al 
civilizaţiei, cu cele patru domenii: ştiinţă, artă, religie şi 
morală, afirmând că la început acestea erau una. Se poate 



constata şi acum rădăcina comună a ştiinţei şi artei şi în 
stadiul actual, în care ştiinţa trebuie să fie obiectivă şi 
imparţială, iar arta subiectivă şi arbitrară. Putem adăuga 
astfel că acesta e punctul de vedere scientist, dar mai nou, 
sub presiunea noii fizici şi a psihologiei transpersonale, 
ştiinţa a renunţat la pretenţia obiectivitătii. Această 
observaţie pare în aparenţă pertinentă şi la obiect, dar nu 
este decât pe jumătate adevărată. Ideea unui sincretism 
originar nu este nouă şi nici nu aparţine exclusiv lui 
Steiner. Ea se bazează însă pe conflictul apărut în Europa 
apuseană între religie, filosofie, ştiinţă şi artă după epoca 
Renaşterii. Conflictul acesta este rezultatul secularizării şi 
tendinţei de autonomie, de emancipare a domeniilor 
respective de sub tutela Bisericii (în cazul concret, al 
Bisericii romano-catolice, cu monarhia ei severă şi cu 
presiunea inchiziţiei şi a teologiei scolastice). 

Părintele profesor I. V. Felea a demonstrat clar că 
aceste contradicţii nu sunt implicite, ci dimpotrivă, starea 
iniţială a acestor relaţii reciproce era aceea de armonie. 
Putem aşadar afirma inexistenţa acelui sincretism, armonia 
dintre componentele ce-şi păstrau identitatea şi specificul 
respectiv. 

Ca şi înaintaşii săi eretici sau protestanţi, Steiner 
încearcă să emită o critică lucidă, clară a aspectelor 
negative culturale ale mediului şi timpului său: Europa 
centrală şi apuseană la graniţa secolelor XIX şi XX. 
Remediul lui Steiner era în principal imaginaţia. Aceasta 
nu trebuia să fie pentru cei ce o practicau o lume 
fantastică, ci una reală, obiectivă. Imaginaţia la Steiner 
este gândirea în imagini, care în opinia sa a dat naştere 
cultului religios. 

în copilăria sa la Kralievec (Croaţia), Steiner a 
participat activ la slujbele catolice, fiind copil în cor 
(ministrant). Ulterior, el a părăsit acest mediu plecând în 



Austria şi apoi, cum am mai arătat, în Germania la Berlin, 
Weimar, Rostock, iar în ultima parte a vieţii s-a stabilit în 
Elveţia la Dornach, lângă Basel. Din punct de vedere 
confesional, aceasta înseamnă treptat o rupere de mediul 
catolic şi trecerea în spaţiul protestant şi reformat. 
Contactele lui Steiner cu Biserica romano-catolică s-au 
înrăutăţit, după cum era de aşteptat în urma teoriilor sale, 
iar apoi s-au întrerupt total. Or, ceea ce a caracterizat din 
totdeauna spaţiul protestanto-reformat a fost iconoclasmul, 
dus la extrem în cadrul sectant neo-protestant. De aici, a 
decurs un sentiment difuz, dar pregnant de recuperare a 
acestui handicap, o nevoie de compensare a cultului uscat 
şi văduvit de această componentă esenţială. Rudolf Steiner 
a încercat chiar un anume tip de pictură specific, uşor de 
recunoscut de către cunoscători, cu anumite acuarele 
speciale şi trăsături originale. Această „iconografie" 
alternativă a rămas exclusiv în cadrul antroposofic. 

Steiner critică din nou, pe bună dreptate, modul 
materialist ateist de concepţie scientistă a apariţiei 
universului, a omului considerat animal superior, ruptura 
dintre ştiinţă şi religie. 

Un alt termen folosit de Steiner este inspiraţia. 
Inspiraţia, ca revelaţie divină ce stă la baza religiei, îşi are 
sorgintea în imaginaţie. La începutul secolului XX, religia 
se baza pe tradiţie, şi Steiner cere redobândirea stadiului 
de inspiraţie. El nu foloseşte noţiunea de profeţie, ci 
introduce noţiunea de „impuls eristic" venit din lumile 
spirituale pentru trezirea „conştientei". Să nu uităm însă 
că la Steiner, Cristos nu înseamnă ce înseamnă în teologia 
creştină, ci desemnează un principiu solar gnostic. 

Consecvent principiului tripartit enunţat la început, 
principiu ordonat şi ierarhic, după cum există corp fizic, 
eteric şi astral, Steiner plasează după imaginaţie şi 
inspiraţie un al treilea mod de iluminare spirituală, cel mai 



înalt: intuiţia, sigura capabilă să-1 pună pe om pe calea 
adevăratei cunoştinţe spirituale şi morale. Este iarăşi de 
prisos a aminti comentariul Părintelui Stăniloae asupra 
termenului de „intuiţie". După cum se observă, avem de-a 
face cu un element de donatism, antiluteran, combătut deja 
la vremea sa de Fericitul Augustin, dar în acest caz putem 
observa efectul contrar al predestinării, reluat după cum se 
ştie de Calvin. Curentul new age îl citează adesea pe 
Steiner printre precursorii săi, iar concepţiile sale se 
regăsesc în mod previzibil împletite şi cu celelalte surse de 
inspiraţie ale mişcării. 

Natura simbolică a harului în protestantism şi 
absenţa Tainelor îl duc pe Steiner la ignorarea lor 
completă; harul Duhului Sfânt este înlocuit cu un „impuls 
eristic", iar tainele cu imaginaţie, inspiraţie şi intuiţie. Ce 
e drept, în „biserica" alternativă antroposofică înfiinţată 
de Fr. Rittelmayer şi E. Block sub numele de Christen 
Gemeinshaft se practică un soi de „sacramente", dar ele 
sunt atât de departe de tainele Bisericii, încât nu sunt 
recunoscute ca valide nici măcar de bisericile protestante. 

Morala este creată de omul individual, iar 
cunoaşterea este soluţia mântuirii. Armonia dintre ştiinţă, 
artă , religie şi morală, topite însă într-un mod sincretist în 
afara cadrului eclezial creştin constituie pecetea 
gnosticimului de tip postmodern contemporan. Să nu uităm 
că Steiner a fost o vreme redactorul unei reviste ce se 
intitula sugestiv Lucifer gnosis. 

Cu privire la imaginaţie trebuie amintită observaţia 
Sfântului Nicodim Aghioritul: ,,... după concepţia marelui 
teolog Sfântul Maxim, Adam a fost creat fără imaginaţie. 
De aceea nu-şi închipuia nimic, nici nu se robea 
simţurilor, nici formelor şi lucrurilor ce decad sub 
simţuri... Omul (prin imaginaţie) a umplut cu diferite 
amăgiri etica filosofică, fizica a umplut-o cu multe opinii 



neadevărate (y/svâ), iar teologia cu dogme false. Răul cel 
mare este că au îmbrăţişat această minciună şi o ţin de 
adevăr. In loc de teologi apar nişte fantasmagorişti, care 
se bazează pe iscusinţa minţii, cum zice Apostolul. 
Sărguieşte-te, deci, a-ţi păstra mintea curată şi fără 
forme, culori, distanţe şi orice fantezie, cum a creat-o 
Dumnezeu. " Părerea Sfântului Nicodim Aghioritul credem 
că este suficient de reprezentativă şi clarificatoare pentru a 
sintetiza punctul ortodox de vedere în privinţa metodei 
imaginative steineriene. 

Un alt principiu de bază în teoria educaţională 
Waldorf este cifra mistică 7. Astfel, întâlnim împărţirea în 
perioadele de vârstă 0-7, 7-14, 14-21. Aceşti ani corespund 
dezvoltării respective a corpurilor fizic, eteric şi astral. 
Este cunoscută desigur vârsta de 7 ani ca vârstă la care 
până nu demult începea şcoala, perioadă numită în popor 
şi „cei 7 ani de-acasă". Pentru Steiner însă, 7 ani e vârsta 
schimbării danturii „de lapte" cu dinţii permanenţi, 
fenomen fiziologic real. Acesta ar fi semnul exterior al 
activităţii corpului eteric personal. Aici întâlnim o altă 
mare eroare a autorului nostru: dezvoltarea scindată a 
diferitelor componente (reale sau imaginare) ale 
organismului uman, ceea ce trădează influenţa unei 
mentalităţi şi formaţii scolastice şi carteziene, lucru care, 
odată descoperit, ar fi de fapt respins cu tărie de 
antroposofi şi adepţii lor din ziua de azi. Astfel, Steiner 
demonstrează că efectul unirii spiritului, sufletului şi 
trupului ar fi o prelungită copilărie, concluzia logică fiind 
astfel dobândirea de dinţi de lapte în fiecare an! Apariţia 
sexualităţii în jurul vârstei de 14 ani - în perioada 
pubertăţii - este văzută ca prezenţă a activităţii corpului 
astral personal. 

Educaţia Waldorf se întemeiază pe aceste teorii 
pretinse a fi adevăruri incontestabile, deci, cu alte cuvinte, 



dogme, o nouă noţiune respinsă cu vehemenţă de 
antroposofi şi new ageri. Antroposofia îmbină preexistenta 
sufletelor pe filiera Pitagora - Platon - neo-platonici - 
Origen, cu reîncarnarea hinduistă preluată din teosofie. Să 
amintim încă o dată că Steiner a fost o perioadă secretarul 
secţiei germane a Societăţii teosofice. Reîncarnarea fiind 
valabilă numai pentru fiinţa umană, aceasta urmează o 
alternanţă „karmică" de compensare, alternând sexele, 
popoarele sau rasele. 

Ca bază de plecare în pedagogie se ia atitudinea 
justă a grecilor antici. Steiner recunoaşte în mod realist că 
idealul pedagogic al acestora: „să păstrăm copilul din noi" 
nu poate fi atins astăzi. In primul rând pentru că această 
atitudine se adresa unei elite şi presupunea sclavia. In al 
doilea rând era vorba de poziţia izolată a femeilor, iar în al 
treilea de prezenţa unei înţelepciuni a misterelor păgâne pe 
care noi nu o mai posedăm. Aici se face simţită alunecarea 
tipică mediului materialist-naturalist european la graniţa 
dintre cele două secole. 

Dacă ar fi fost un creştin adevărat, după cum 
susţinea, Steiner ar fi putut vedea că înţelepciunea 
Scripturilor întrece cu mult pe cea tulbure şi păgână a 
grecilor. Cât despre perioada Bizanţului, vom căuta în 
zadar vreo cât de mică aluzie în întreaga operă a lui 
Steiner, care oscila între materialism, păgânism şi 
gnosticism de nuanţe ezoterice neo-masonice care nu 
puteau conduce decât la erori. 

în secţiunea ce descrie antrenarea memoriei ca 
fiind tipică Evului Mediu apusean şi fiind exercitată de 
către clerul legat de tradiţie, se vădeşte ignorarea datelor 
privitoare la metodele şcolilor iudaice din Ierusalim şi 
Babilon contemporane cu învăţământul elenistic. 
Cercetători ca Arthur Rowe au descris clar metodele de 
memorizare orală ca: repetiţia continuă, începerea fiecărei 



propoziţii sau a fiecărui rând cu următoarea literă din 
alfabet, povestirea evenimentelor, folosirea predaniei în 
forma poetică a versurilor, metode utilizate în aceste şcoli. 
în paranteză fie spus, Steiner se referă la o pedagogie 
„greacă" nedistingând între spartani, atenieni şi eleno- 
macedoneni, o dovadă clară a unor gafe în elementare 
informaţii, datorate diletantismului în materie de cultură, 
istorie şi pedagogie a unui amator autodidact ale cărui 
calificări erau şcoala tehnică, un doctorat în filosofie 
obţinut în condiţii neclare la Rostock şi „ochii 
suprasensibili ai clar-văzătorului" de sorginte spiritist- 
teosofică. 

Sistemul aberant de gândire antroposofică dă 
naştere unor afirmaţii ca, de pildă: ,, Copilul îşi dezvoltă 
dinţii - şi oricât de paradoxal ar suna aceasta în zilele 
noastre, afirmaţia continuă: - pentru funcţia gândirii. " 
Simpla enunţare a acestei afirmaţii, şi nu este singura, ne 
face o idee asupra autorului şi asupra nivelului pe care 
publicul îl avea, format în marea majoritate din doamnele 
înaltei societăţi din vremea sa, preocupate din plictiseală 
de spiritism, magie, ghicit, ocultism, dornice să intre în 
loji masonice mai mult sau mai puţin „acceptate". 

In domeniul matematicilor, pedagogia Waldorf 
porneşte la adunări şi scăderi de la rezultat la ipoteză, 
respectiv de la sumă la termeni, de exemplu: ,,dacă ai 7 
cât trebuie să scoţi ca să facă 3? în loc de: cât face 7-4?". 
La înmulţire şi împărţire este recomandat să nu se întrebe: 
,, cât face 10:2?" ci: „cu cât trebuie împărţit 10 ca să dea 
5?". Motivaţiile acestor inversări de procese aritmetice 
sunt întâi de ordin moral - se combate tendinţa de 
acumulare egoistă (prin însumare). Se recomandă de 
asemenea şi predarea operaţiunilor aritmetice într-o 
ordine deosebită, şi anume începând cu împărţirea, tot din 
aceeaşi cauză morală. Este fără îndoială firesc pentru 



situaţia „tânărului bogat", cel ce moşteneşte o mare avere, 
să poată gândi începând de la o anumită sumă, mai mare 
sau mai mică. Ne întrebăm însă cum pot înţelege sau primi 
copii cei săraci, din România zilelor noastre, sau cei ai 
emigranţilor din Germania sau Europa de Vest acest mod 
de gândire care nu le este accesibil. Ei nu pot porni de la o 
„sumă", şi nu au nimic de împărţit, pentru că nu au 
conştiinţa averii, a acumulării deja existente. împărţirea 
lui „zero" este absurdă, ea nu poate face pe un copil de 
şcoală primară să „înţeleagă" nimic concret, nu mai 
vorbim şi de sensul moral. 

Această derulare inversă a gândirii este un punct 
de sprijin în concepţiile didactice ale lui Rudolf Steiner. El 
a recomandat să se practice în mod constant seara înainte 
de culcare retrospectiva zilei şi chiar retrospective 
săptămânale, lunare, etc. Până aici un gând sănătos, Sfinţii 
Părinţi recomandau cercetarea atentă a cugetului şi a 
păcatelor în scopul cunoaşterii de sine şi a metanoiei. Dar 
iată că după Steiner trebuie să se procedeze cronologic în 
sens invers, ca şi cum s-ar derula un film. Motivaţia ar fi 
faptul că la ieşirea sufletului din corp, prin faţa ochilor se 
perindă întreaga viaţă în timp de o treime din timpul real 
trăit în sensul recurent, de la moarte la naştere. Este foarte 
puţin cunoscut faptul că la punerea pietrei de temelie a 
Goetheanumului (clădirea sediu a Şcolii libere de ştiinţă 
spirituală de la Dornach, Elveţia), Steiner a rostit 
rugăciunea ,, Tatăl nostru" de la sfârşit la început, 
procedeu tipic de magie întâlnit şi în satanism. Aceste 
gânduri şi altele de acelaşi fel sunt rodul iniţierilor oculte 
din lojile rozicruciene şi teosofice, la care se adaugă şi 
contribuţiile creatoare ale celui ce se considera a fi noua 
călăuză spirituală a omenirii, şi căruia colegii teosofî îi 
garantaseră o ascendenţă de avatari (reîncarnări) 
redutabilă: proorocul Ilie, Ioan Botezătorul, pictorul 



Rafael, poetul Novalis! Aplicarea consecventă a acestor 
procese de gândire combinată cu metodele de meditaţie 
antroposofică sunt menite să producă nişte mutaţii în 
conexiunile şi modul de gândire a creierului uman, o 
parodie a metanoiei, lucru evident periculos pentru buna 
funcţionare a psihicului. 

Nu mai puţin gravă este invocarea Evangheliei 
Sfântului Ioan cu prologul: ,,La început a fost Cuvântul 
(Logosul)". Pentru Steiner şi cei din cercul său, Logosul 
înseamnă cu totul altceva decât pentru creştini, şi anume 
un principiu solar. Cauza acestei deosebiri este de găsit şi 
în ritualurile masonice de rit suedez, în ale căror loji se 
iniţiază ucenici „ioaniţi" în faţa unui altar pe care se află o 
Biblie deschisă la Evanghelia lui Ioan. 

în conferinţa a Xl-a din 15 august, predarea religiei 
este prezentată astfel: „o şcoală (Waldorf) nu trebuie sâfie 
o şcoală cu o amprentă religioasă şi filosofică anume." 
Predarea religiei urmează apartenenţa confesională a 
elevilor. Antroposofia nu trebuie predată în şcoală la nici 
un nivel, ea fiind apanajul adulţilor care o pot alege şi 
înţelege la maturitate. Acest lucru rămâne un simplu 
deziderat utopic înşelător deoarece, în realitate, o 
pedagogie creată de R. Steiner, părintele antroposofiei, cu 
profesori antroposofi activi, formaţi în seminariile 
Waldorf, sau cel puţin simpatizanţi, cu un anumit plan 
şcolar şi metode specifice, nu poate să rămână „neutrală" 
din punct de vedere moral-religios. Chiar dacă se evită 
noţiunile directe, elementele acestei atitudini se 
impregnează în sufletele copiilor începând cu grădiniţa 
(există şi un învăţământ preşcolar Waldorf de care nu 
ne-am ocupat în studiul prezent), şi putând continua timp 
de 12 ani. „Libertatea" elevilor de care se face atâta caz 
este desigur ştirbită, şi anume chiar la nivelul 
subconştientului. Au loc desigur şi fenomene de respingere 



a acestei pedagogii, dar ea poate lăsa urme negative, un fel 
de a gândi specific, ce este mai greu de remediat. 

Cât priveşte predarea creştinismului, Steiner atrage 
atenţia asupra pericolului predării lui înainte de 9-10 ani. 
Până atunci ar trebui să fie făcută o educaţie religioasă 
panteistă. Nu vedem la ce ar mai ajuta atunci atmosfera de 
slujbă religioasă ce se recomandă însă profesorilor, sau 
chiar aşa - numitele „înlocuiri de cult" din zilele de 
Duminică. Majoritatea elevilor primei şcoli Waldorf erau 
copii de liber-cugetători şi de atei rupţi total de Biserică. 
Aceste substitute păgâno-gnostice nu pot nicidecum 
înlocui harul adevărat ce izvorăşte în biserici, în cadrul 
adevăratelor slujbe, taine şi ierurgii. Pentru aceasta 
constatăm încă o dată deosebirile şi incompatibilităţile 
pedagogiei alternative faţă de învăţământul tradiţional şi 
de metodele kerigmatice şi catehetice ale Bisericii. 

Inspirându-se în continuare din lumea fantasmelor, 
Steiner a creat împreună cu a doua sa soţie, Mărie von 
Sievers, euritmia modernă, care se doreşte a fi 
vizualizarea sunetelor consonantice şi vocalice, sau a 
intervalelor muzicale (terţă, cvintă etc.) prin anumite 
gesturi şi mişcări ce pretind a fi întocmai cu cele făcute de 
Dumnezeu (sau mai bine zis dumnezei, întrucât Steiner se 
prevalează de pluralul ebraic Elohim, pe care îl 
interpretează a însemna exousiai, fiinţe îngereşti din triada 
a doua a Sfântului Pseudo Dionisie Areopagitul, 
împotrivindu-se astfel revelaţiei vetero- şi 
neotestamentare, şi punând creaţia pe seama unor 
creaturi!) în momentul creaţiei. Această nouă artă fiind 
fantasmagorică şi nebazată pe nici o tradiţie, sursa 
invocată fiind ocultismul şi suprasensibilul, ambele 
deopotrivă de neverificabile, putem însuma încă o 
componentă himerică aflată la baza pedagogiei Waldorf. 



O altă trăsătură specifică planului de curs al acestei 
pedagogii alternative este împărţirea în aşa-numitele 
„perioade". Aceasta înseamnă renunţarea la orarul normal, 
de exemplu.: 8-9 aritmetică, 9-10 istorie, 10-11 religie 
etc, şi înlocuirea lui cu un obiect principal care se predă 2 
ore dimineaţa timp de 3-5 săptămâni. Urmează apoi alte 5- 
6 săptămâni cu un alt obiect principal în acelaşi moment al 
dimineţii. 

La întrebarea îndreptăţită: ce se întâmplă în cazul 
uitării cunoştinţelor? Steiner răspunde că procesul se 
continuă în zonele subconştiente în timpul somnului. 
Aceste concepţii sunt tipice pentru spiritul locului şi epocii 
în care au apărut: Austria şi Germania începutului de secol 
XX, când înflorea şcoala psihanalitică a lui S. Freud, 
continuată de discipolii săi Adler şi Jung, creatorii 
psihologiei moderne. Astfel se pun bazele învăţământului 
de tip nou - new age - în care apar meditaţiile, 
concentrările şi relaxările de tip asiatic yoga, meditaţia 
transcendentală etc. Steiner s-a arătat în principiu adversar 
al practicilor orientale, etichetate de el ca „luciferice", dar 
propriile sale concepţii ocultiste pornind din sursa comună 
- teosofia, gnoza indianistă - nu se deosebesc esenţial de 
acelea. 

In aprilie 1924, la cinci ani după apariţia primei 
şcoli Waldorf, R. Steiner a ţinut cinci conferinţe la 
Stuttgart în faţa a 1700 de auditori pe tema „învăţământ şi 
educaţie". In linii mari se repetă cele afirmate în cursurile 
precedente. In cea de-a doua conferinţă (9 aprilie) aflăm 
cu oarecare surprindere, chiar din mărturisirea personală a 
autorului, o caracterizare pertinentă şi la obiect făcută lui 
Steiner de către M. Maeterlink în cartea sa La grande 
enigme: „El (Maeterlink n.n.) a citit multe cărţi de ale 
mele (Steiner, n.n.) şi spune următoarele: Când cineva 
începe să citească vreo carte de-a mea, eu apar ca o 



persoană echilibrată, logică, precaută. Cu cât avansează 
lectura, până la sfârşit i se pare că mi-am pierdut 
minţile. " Din păcate Steiner nu a luat în serios această 
afirmaţie îndreptăţită şi a continuat netulburat în eroare. 

Să privim acum, pentru o mai clară aplicaţie 
concretă, la 80 de ani de la debut, cum se prezintă situaţia 
şcolilor Waldorf într-o ţară unde acestea au funcţionat o 
lungă perioadă, cu însemnate contribuţii în acest domeniu: 
Suedia. Desigur că în acest domeniu supremaţia este 
deţinută în continuare de Germania, ţara de origine a 
acestei pedagogii. In anul 1949, s-a înfiinţat la Stockholm 
Kristofferskolan, în 1960, Jărna Waldorfskola. In 1976 
existau 3 şcoli, în 1995 s-a ajuns la 23. In toată lumea 
existau în 1977, 150 de şcoli, actualmente sunt peste 450. 
Aceste date sunt luate din cartea lui G. Wilson Jag trodde 
pâ Waldorfskolan (Am crezut în şcoala Waldorf), în care 
sunt descrise aprecierile critice ale unui părinte ce a avut 
un copil la Johannaskolan din oraşul Orebro. Cartea este 
instructivă cu toate că, din păcate, autorul se situează pe 
poziţie umanist ateistă, însă, aşa cum am observat şi în 
cazul lui Steiner, Wilson emite unele critici ce se 
dovedesc a fi fondate şi argumentate. 

Explicaţiile succesului şcolilor Waldorf sunt mai 
întâi imaginea negativă (şi în cea mai mare parte 
îndreptăţită) pe care o au mulţi părinţi despre 
învăţământul de stat, iar în al doilea rând abilitatea 
reclamei (în limba spaniolă propaganda, termen sugestiv!) 
şi prezentării acestei „pedagogii a viitorului", liberă şi 
superioară celei vechi. In reclamele lor se promite: 
învăţământ religios la alegere, nonconfesionalitate, o 
şcoală liberă şi deschisă, libertate interioară şi 
integritate. Cum se prezintă în realitate aceste deziderate? 

Trebuie reamintit că la baza planului de învăţământ 
Waldorf se află sistemul antroposofic pe care această 



pedagogie stă sau cade. în legătură cu aceasta este foarte 
nimerit a cita comentariul lui F. Vicedom făcut în cadrul 
secţiunii cultice de inspiraţie antroposofică intitulată Die 
Christen Gemeinshaft (Comunitatea creştină): ,, Aceasta ne 
duce înapoi spre India. Această imagine cosmogonică, 
percepţia mistică a unităţii cosmice, învăţătura karmică, 
eliberarea din lanţurile materiei, preschimbarea materiei 
prin sângele lui Cristos, până şi accentul pus pe etică, 
mijloc al mântuirii, totul vine din India prin intermediul 
teosofiei. Ideile creştine trebuie să fie interpretate prin 
prisma înţelepciunii indiene. Ele se contopesc în gnoza 
indiană. Omul devine astfel măsura tuturor lucrurilor. El 
trebuie să se auto mântuiască şi să se străduiască pentru a 
se elibera de cele pământeşti. " Aducem în continuare şi 
opinia unui cercetător suedez al religiilor, Hjalmar 
Sunden: ,,0 influenţă puternică exercită şcolile Waldorf 
care se numără printre cele mai selecte din Germania şi 
formează un fel de elită. In aceste şcoli, principalul 
obiectiv nu este învăţământul profan obişnuit, ci 
introducerea gândurilor antroposofice, care produc 
schimbări în personalitate de o natură neîntălnită în cazul 
şcolilor particulare (confesionale n. n.) creştine. " Acest 
lucru este constatat şi de alţi autori cum ar fi C. Cumbey şi 
C. Matrisciana în lucrările lor critice la adresa 
fenomenului sincretist new age. Autoarele menţionate (şi 
nu numai ele) încadrează antroposofia şi pedagogia 
Waldorf în cadrul fenomenelor new age. In replică poate fi 
adus contra-argumentul că antroposofii înşişi pot respinge 
vehement această încadrare, fiind la rândul lor critici la 
adresa mişcării în care nu se socotesc a fi parte. Dacă 
antroposofia şi pedagogia Waldorf nu s-au declarat 
niciodată explicit a fi fenomene new age, nu este mai puţin 
adevărat că au multe identităţi ideologice, iar apropierea 
lor nu este nicidecum forţată. 



în anumite cazuri, ca de exemplu la noi în ţară, s-a 
încercat introducerea unor procedee Waldorf în 
învăţământul comun. După părerea lui F. Calgren, 
autoritate incontestabilă în domeniu, modalitatea aceasta 
nu poate da rezultatele scontate deoarece specificul 
pedagogiei Waldorf nu constă în procedee noi şi inedite, ci 
în însăşi atitudinea de viaţă a profesorilor educatori. 
Atunci s-a încercat compromisul de a avea clase speciale 
de tip Waldorf în cadrul unei şcoli generale. Oricum ar sta 
lucrurile, datele de bază nu se schimbă, iar eventualele 
influenţe pozitive ce s-ar putea prelua din această 
pedagogie sunt atât de diluate homeopatic, ca să folosim 
un limbaj specific medicinei antroposofice, ca şi diluţia 
D 30 - adică practic nule. învăţământul de stat are multe 
carenţe, multe elemente chiar de structură ce pot fi 
perfectibile, dar nu orice soluţii sunt folositoare. 



VI. 1.2. PEDAGOGIA NEW AGE PROPRIU-ZISA 

Dacă pedagogia Waldorf a apărut în Germania 
anului 1919, şi prin urmare apartenenţa sa la new age 
poate fi contestată, există concepţii pedagogice apărute 
după 1960 ce recunosc uneori deschis caracterul lor 
aquarian. Aceste noi pedagogii au apărut şi s-au răspândit 
în şcolile de stat mai întâi în S.U.A., iar apoi, treptat, în 
celelalte ţări occidentale. Un exemplu în acest sens îl 
constituie activitatea psihologei dr. Beverly Galyean, care 
a primit fonduri federale ca să-şi creeze două din 
programele ei educaţionale pentru L.A. School District. Ea 
a admis deschis că la baza întregului ei program de 
învăţământ public se află păreri spirituale umaniste 
particulare. Aceste păreri se bazau pe credinţe religioase 
orientale având următoarea premisă de bază: ,,In esenţă 



noi nu suntem indivizi ci părţi ale conştiinţei universale 
(care este Dumnezeu). A realiza această unitate esenţială 
şi a se experia pe sine ca pe o parte a ei este un ţel major 
pentru înţelepciunea copilului şi dragostea lui faţă de 
univers. Această înţelepciune şi dragoste este eul superior. 
Copilul poate accede la această minte universală pentru a 
căpăta îndrumări... Aceasta se face de obicei prin 
meditaţie şi spirite ghid. " 

Dr. Galyean continuă: ,, Fiecare persoană îşi 
creează realitatea sa proprie alegând ce şi cum să o 
perceapă... Odată ce începem să vedem că noi toţi suntem 
Dumnezeu... întreg scopul vieţii este acela de a recâştiga 
divinitatea din noi; dragostea perfectă, înţelepciunea 
perfectă, înţelegerea perfectă, inteligenţa perfectă, şi când 
facem aceasta ne re-creăm acea unitate primordială 
esenţială care este conştiinţa. Astfel, întregul meu sistem 
este bazat pe această idee. " 

Autorii Leland and Mary How scriu în cartea lor 
Personalizing Education: „Clarificarea valorilor nu se 
face potrivit scopului de a-i învăţa pe elevi ce este «bine» 
şi ce este «rău». Ea este mai degrabă o metodă destinată 
a-i ajuta pe elevi să admire şi să acţioneze potrivit 
propriilor lor valori alese în mod liber. In acest fel, 
clarificarea valorilor se ocupă cu procesul prin care elevii 
îşi stabilesc propriile valori, neglijând conţinutul 

acestora. 

în practicile pedagogice din şcolile din Los 
Angeles s-au introdus astfel exerciţii de tip new age, cum 
ar fi acesta în care profesorul le spune elevilor: 
,,Imaginaţi-vă că faceţi ceva perfect. " Copiilor li se 

inoculează ideea că sunt desăvârşiţi, şi atât de inteligenţi 
încât conţin într-înşii toată înţelepciunea universului. 
Personalul didactic din aceste şcoli a preluat această 
filosofie new age, propunându-şi să realizeze completa 
„resocializare" a copiilor - adică o schimbare totală a 
sistemului de valori morale şi de credinţă, educându-i pe 
copii să devină mai târziu nişte indivizi autonomi, ce ajung 
în felul acesta pe marginea anarhiei. 

Succesul şi uşurinţa cu care se propagă astfel de 
idei în pedagogie, sănătate, ştiinţă, politică, psihologie şi 
alte domenii se datorează în primul rând puternicei 
secularizări a spaţiului euro-atlantic. In şcoli, copiilor li se 
predă meditaţia, imaginaţia proiectivă şi tehnici orientale 
de relaxare. Elevii creştini sunt îndoctrinaţi în sensul 
acceptării globalismului, ce reprezintă o concepţie monist- 
sincretistă ce promovează unitatea tuturor religiilor, un 
binecunoscut ţel francmasonic. 

In faţa acestui atac, creştinii trebuie să manifeste 
trezvie şi să opună adevărurile revelate, păstrate şi predate 
de către Biserică. Acest lucru este valabil şi în ţara 
noastră, chiar dacă presiunea globalismului new age este 
mult mai atenuată decât în Occident. 



□ 

VI.2. ECOLOGIA 



Preocupările pentru salvarea mediului, ecologia, 
constituie unul din pilonii mişcării new age. Noţiunea 
cheie este aici „Pământul - Mamă", noţiune analizată şi de 
Mircea Eliade în lucrarea sa Făurari şi 
alchimişti. l6i 'Această denumire implică un simbolism 

sexual: naşterea oamenilor din pământ. 166 Simbolistica 
aceasta a supravieţuit ca legendă în Europa, mai ales în 
Germania. Dar şi misterele delphice (delph - uterus) se 
refereau în egală măsură la mitologia oamenilor născuţi 
din pietre, pietre ce ar fi oasele Pământului-Mamă. 

în nota P intitulată C. G. Jung şi alchimia , 
Eliade analizează această problemă prin prisma unuia din 
maeştrii săi, psihologul C. G. Jung, reputat pentru 
analogiile sale între simbolismul viselor şi simbolismul 
alchimic făcute printre altele în studiul ,,Die 
Erlosungvorstellungen in der Alchemie" (Eranos- 
Jahrbuch, IV, 1937). împotriva lui Jung s-au ridicat 
„hermetiştii" şi „tradiţionaliştii" care susţin că aceste 
simboluri şi operaţii sunt transpsihice. Din punctul de 
vedere al teologiei şi filosofiei de asemenea s-a afirmat că 
operaţiile alchimice se socotesc a fi fapte religioase şi 
metafizice, şi prin pctiasta nu ar cădea sub incidenţa 
studiului psihologiei abisale. în ciuda acestor critici, Jung, 
în calitatea sa de neo-gnostic, a realizat o intersectare a 
psihologiei de către procesele de simbolism alchimic: 
gnoză, mistică, alchimie, ce se despart radical de lumea 
profană. Legătura pe care o facem-iaici cu preocupările 
ecologiei contemporane de tip new age, se bazează pe 
operaţia alchimică a „transmutării în aur", prin care se 
înţelege libertatea de a schimba lumea. Această libertate 
este luată în Occident după modelul faustic, tipic 
francmasoneriei speculative. Dorinţa de a salva lumea este 
binecuvântată, dar ea nu se poate realiza în afara lui 
Hristos şi a Bisericii. 



A se vedea Tratatul de istorie a religiilor pp. 195 şi urm. cât şi La Terre- 
Merre et Ies hierogamies cosmiques, pp. 60 şi urm. 
Făurari şi alchimişti, p. 213. 



Un tipic exemplu al acestei atitudini alchimice în 
varianta ei contemporană îl găsim în revista Magazin 
istoric : „Avem nevoie de două lucruri în vederea creării 
unui viitor compatibil cu viaţa: să stabilizăm creşterea 
populaţiei şi să stabilizăm clima " afirmă Lester Brown, 
fondatorul Institutului Worldwatch din Washington D. C. 
şi al revistei State ofthe World (Starea lumii). 

Potrivit alchimiştilor, creştinismul a salvat numai 
omul, nu şi natura. Această afirmaţie constituie baza 
doctrinară a ecologiei, naturismului şi neo-păgânismului 
occidental de azi. Aici s-a ajuns datorită rătăcirilor 
bisericii apusene medievale şi a unei teologii văduvite de 
cunoaşterea energiilor necreate. Desigur că acel 
„creştinism" la care se refereau alchimiştii apuseni, având 
la îndemână doar o gratia creată, era incapabil să 
mântuiască natura. 

în Sfânta Scriptură se găsesc, începând cu Vechiul 
Testament, o serie de referiri la problematica ecologică, 
I — I referiri ce constituie o bază teologică de abordare a acestei 

teme. Unele din aceste citate au fost folosite şi de către 
new ageri în sprijinul afirmaţiilor lor. Astfel sunt de 
exemplu textele de la Facerea III, 19: ,,în sudoarea feţei 
tale îţi vei mânca pâinea ta, până te vei întoarce în 
pământul din care eşti luat; căci pământ eşti şi în pământ 
te vei întoarce." şi Psalm 145, 4: ,,Ieşi-va duhul lor şi se 
vor întoarce în pământ. In ziua aceea vor pieri toate 
gândurile lor. " Ele îşi pot avea continuarea logică la 
Eccleziastul III, 19-21: ,,Căci soarta omului şi soarta 
dobitocului este aceeaşi: precum moare unul, moare şi 
celălalt şi toţi au un singur duh de viaţă, iar omul nu are 
nimic mai mult decât dobitocul. Şi totul este deşertăciune! 
Amândoi merg în acelaşi loc: amândoi au ieşit din pulbere 

şi amândoi în pulbere se întorc. Cine ştie dacă duhul 
omului se urcă în sus şi duhul dobitocului se coboară în 
jos către pământ? " La o primă lectură în cheia ecologistă, 
omul este integrat total naturii, la fel ca şi restul vietăţilor, 
însă răspunsul scripturistic ce anulează această 
presupunere vine tot dintr-un psalm: „Şi omul, în cinste 
fiind, n-a priceput; alăturatu-s-a dobitoacelor celor fără 
de minte şi s-a asemănat lor. "(Psalm 48, 12). pasajul de 
la Eccleziastul III, 20 este lămurit în acelaşi text, câteva 
versete mai departe: „Şi ca pulberea să se întoarcă în 
pământ cum a fost, iar sufletul să se întoarcă la 
Dumnezeu, Care l-a dat. " (Eccleziastul XII, 7), şi în 
înţelepciunea lui Solomon II, 3: „Când se va stinge, trupul 
nostru se va face cenuşă şi duhul se va risipi ca aerul cel 
uşor. " 

In ceea ce priveşte presupusa stare de sacralitate a 
naturii, acest „paradis" al ecologilor şi indienilor nord- 
americani, proorocul Isaia spune: „Pământul este în chin 
şi sleit, lumea tânjeşte şi se istoveşte, cerul împreună cu 
pământul vor pieri. Pământul este pângărit sub locuitorii 
lui, căci ei au călcat legea, au înfrânt orănduiala şi 
legământul stricatu-l-au pe veci!" (Isaia XXIV 4-5). 

Printre precursorii ecologismului contemporan la 
mare cinste se află gânditorul elveţian J. J. Rousseau. La 
rândul său, Rousseau s-a ridicat în mod radical împotriva 
ideologiei iluminismului, a încrederii sale nelimitate în 
posibilităţile raţiunii şi ştiinţei omeneşti. Propriile sale idei 
îmbinau etica aristotelică şi principii creştine, pregătind în 
acest fel drumul romantismului. In anul 1750, Rousseau a 
participat la un concurs al Academiei din Dijon pe tema 
Cultura şi omul, câştigând premiul întâi cu un eseu critic 
la adresa civilizaţiei. Omul propus de gânditorul elveţian 
este anistoric şi în „starea naturală", concept apărut astfel 
în premieră. Potrivit dreptului natural toţi oamenii sunt la 



fel, şi prin urmare egali. Omul aflat în acea „stare 
naturală" presocială şi prepolitică este un animal (zoon). 
Rousseau a fost şi un precursor al psihologiei new age, 
folosindu-se de noţiunea „amour de soi-meme", preluată 
din teologia secolului XVII. In acest stadiu natural, omul 
este una cu natura într-un cadru amoral şi asocial. In 
natură, în contrast cu societatea, domneşte uniformitatea şi 
egalitatea. Conflictul social creează şi un dezechilibru 
intern psihic şi moral. 

Urmând fidel aceste idei, plus inspiraţii venite din 
zona contemporană neo-păgână celtică, soţii Peter şi 
Eileen Caddy împreună cu secretara lor Dorothy Maclean 
au înfiinţat în anul 1962, în Scoţia, un centru de mare 
importanţă pentru mişcarea new age: Societatea 
experimentală Findhorn, centru ecologic inspirat de „noua 
conştiinţă" despre care se afirmă că a apărut la tot mai 
mulţi oameni. La originea înfiinţării acestei societăţi stă, 
ca şi în multe alte cazuri de acest gen, un fenomen (real 
sau pretins) spiritist. Aflată în meditaţie, Eileen Caddy a 
auzit în anul 1953 o voce lăuntrică, ce i-a dat o călăuzire 
detailată pentru toată viaţa. Ea a primit-o ca pe vocea 
Domnului, fenomen cu totul asemănător Cursului 
Miracolelor. Urmând aceste indicaţii, cei doi soţi 
împreună cu secretara lor s-au instalat în zona nisipoasă de 
la Findhorn. Aici ar fi avut loc adevărate miracole prin 
apariţia uluitoare a unor plante şi flori de dimensiuni şi 
aspecte ieşite din comun. Dar nu numai Eileen, ci şi 
Dorothy a avut parte de experienţe paranormale intrând în 
contact cu elfi şi silfi, care i-au dat instrucţiuni cum să 
îngrijească grădinile din Findhorn. Centrul numără 
aproximativ 350 de locuitori permanenţi, primind zilnic 
oaspeţi pentru diferite cursuri şi conferinţe. Tot de 
Findhorn este legată şi activitatea unui stâlp al mişcării: 
americanul David Spangler, sosit acolo în anul 1970, 



pentru o perioadă de trei ani. Pentru a primi „revelaţii", el 
se plasa într-o stare de „transă lucidă" în care primea 
instrucţiuni în detaliu. De la acest veritabil profet new age 
provin diferite afirmaţii mistice despre puterea lui 
Dumnezeu şi a oamenilor ce trăiesc în armonie cu acest 
Dumnezeu lăuntric şi imanent în natură. Universul este 
văzut ca un întreg nematerial în care Dumnezeu a infuzat 
viaţă şi a cărui activitate totală este o expresie a voii 
Domnului. Ca plinire a vieţii, Dumnezeu este socotit a fi 
singurul proprietar al creaţiei, punct de vedere ce coincide 
desigur şi cu învăţătura creştină de unde e posibil să se fi 
inspirat. In anul 1979, soţii Peter şi Eileen s-au retras de la 
conducerea societăţii. Dar ideile societăţii au inspirat în 
continuare emuli, cum a fost cazul Jaqueliniei Demornex, 
amintită mai sus, care afirmă în privinţa ecologiei 
următoarele/ „Căci, în New Age, viitorul omului nu se 
separă de cel al pământului, considerat drept un organism 
viu. Unii fac din el chiar o zeiţă: Gaia." Acest lucru nu 
este chiar atât de nevinovat pe cât pare, deoarece, potrivit 
lui Marc Dem: „...ideile despre mediul înconjurător, 
despre protecţia stratului de ozon, despre lupta împotriva 
efectului de seră, despre ecologie, care însufleţesc 
asociaţiile internaţionale, formează un cadru perfect 
adaptat unui cult al zeiţei Gaia, care îşi are sărbătoarea 
liturgică anuală în societatea actuală. E vorba de Ziua 
Pământului ". 

Anii '70 au continuat curentul contraculturii iniţiat 
pe la mijlocul anilor '60. In căutarea unor noi forme 
alternative de convieţuire socială, au apărut, inspirate în 
mare parte de kibbutz-uhle evreieşti şi având la conducere 
americani de origine israelită, aşa - numitele colective. în 

anul 1971, s-a înfiinţat în Tennessee, S.U.A., de către 
profesorul de colegiu din San Francisco, Stephen Gaskin şi 
un grup care s-a adunat în jurul lui, un colectiv de tip new 
age numit The Farm. In mediul secularizat al Americii 
acelor ani, cei 400 de membri ai Fermei trăiau un fel de 
renaştere (revival) spirituală bazată pe învăţăturile lui Iisus 
şi ale lui Buddha, care potrivit lui Stephen, învăţau în fond 
acelaşi lucru. Aici este vorba despre un sincretism religios 
tipic acelor perioade şi locuri. Pentru activitatea lor şi 
propaganda pentru un stil de viaţă ecologic vegetarian The 
Farm a primit în 1980 Right Livelihood Award, 
aşa-numitul premiu Nobel alternativ, dat de societatea 
internaţională de ajutorare, Plenty International. 



VI.2.1. ECOLOGIA CREŞTINĂ 

Cu toate că termenul ca atare (ecologia) nu se 
întâlneşte explicit, în Ortodoxie nu au lipsit preocupările şi 
răspunsurile teologice la problema pusă de acest subiect. 
In perioada patristică, aceste aspecte au fost tratate în 
special de către sfinţii Grigorie de Nyssa şi Maxim 
Mărturisitorul. Pentru acesta din urmă, omul realizează o 
serie de cinci medieri ca realizare desăvârşită a 
dimensiunii teandrice a universului, dintre care cea de-a 
doua este între paradis şi lumea locuită. Paradisul nu 
este niciodată o realitate transcendentă pentru Sfântul 
Maxim. Lumea locuită (oikoumene) a fost sfinţită de 
Hristos prin învierea Sa. în cea de-a treia mediere, cea 
între cer şi pământ , este afirmată unitatea de esenţă a 



Lars Thunberg, Omul şi cosmosul în viziunea Sfântului Maxim 

naturii sensibile dincolo de orice separare. O treaptă mai 
înaltă este urcată în cea de-a patra mediere: între cele 
inteligibile şi cele sensibile 173 care, fiind create şi unele şi 
celelalte, nu sunt esenţial diferite între ele. Dihotomia 
fundamentală dintre inteligibil şi sensibil este depăşită 
prin existenţa unui singur logos adevărat al întregii creaţii 
care unifică totul, logos ce tinde să fie în armonie cu 
Logosul universal, Hristos. Cea de-a cincea mediere, cea 
între Dumnezeu şi creaţia Sa a fost realizată exclusiv de 
Iisus Hristos prin întruparea Sa. Deşi prin întrupare 
cosmosul a devenit teandric, el rămâne însă în întregime o 
lume creată, complet separată ontologic de realitatea 
incomprehensibilă a lui Dumnezeu. Punctul ortodox de 
vedere referitor la unitatea creaţiei este exprimat de 
Sfântul Maxim în felul următor: ,,... Prin aceasta (Hristos) 
a arătat că toată creaţia este una, ca un alt om, 
împlinindu-se prin convergenţa părţilor ei între ele şi 
ţinăndu-se toată în ea însăşi prin solidaritatea totalităţii 
ei ca mcieeaşi substanţă sau ca raţiunea unică, simplă, 
indefinită şi nediferenţiată a creaţiei din nimic, în baza 
căreia toată creaţia poate primi una şi aceeaşi raţiune cu 
totul indistinctă, ca una ce are pe «nu era» mai bătrân 
decât ca «nu este»". 

Poziţia negativă a new agerilor ecologişti faţă de 
Biserică are la bază un mai vechi conflict protestant, o 
reacţie la eafc^iologia eronată a Bisericii medievale 
apusene. Acolo, printre altele, s-a produs o separare între 
Biserică şi cosmos. Dar pentru gândirea ortodoxă a 
Sfântului Maxim lumea este o biserică având cerul ca 
altar, iar pământul ca naos, arătându-se astfel legătura 

lumii cu Biserica. 176 Dar lumea este legată nu numai de 
Biserică, ci şi de însuşi Dumnezeu, Care umple întreaga 
creaţie cu prezenţa Sa divină, al Cărui Logos personal a 
intrat direct prin întrupare în lume şi istorie devenind 
om. 177 înainte de Sfântul Maxim, în Tradiţia ortodoxă 
răsăriteană au vorbit despre logoi-i creaţiei Sfântul 
Atanasie cel Mare şi Sfântul Pseudo Dionisie Areopagitul 
care a numit aceste raţiuni „intenţii divine şi bune". în 
opoziţie cu „Cristosul cosmic" al new agerilor preluat de 
la T. de Chardin, Hristosul cosmic este în Ortodoxie 
Hristosul Crucii şi Cel al învierii. Diferenţa dintre cele 
două puncte de vedere pleacă din aceea că T. de Chardin 
se plasează într-o perspectivă istorică şi evoluţionistă, 
lucru ce-1 împinge pe panta eronată eterodoxă. Sfântul 
Maxim poate fi considerat şi un precursor implicit al 
Sfântului Grigorie Palama cu ale sale energii necreate, 
I — care ar putea fi chiar acei logoi. Aceasta deoarece logoi- 
i sunt preexistenţi în Dumnezeu, sunt atât transcendenţi, 
cât şi imanenţi, dar necreaţi şi se materializează în ordinea 
creată. Am spus înainte că doar ar putea fi energiile 
I — I necreate, deoarece în această privinţă pluteşte un fel de 

ambiguitate ce nu permite o afirmaţie mai categorică decât 
aceasta. 

Filosoful creştin rus Vladimir Soloviov a abordat 
tema respectivă într-un studiu intitulat ,, Despre natură, 
moarte, păcat, lege şi har" . în acest studiu se arată că 

sufletul omenesc năzuieşte după nemurire şi dreptate, fiind 
lipsit în ordinea naturii şi de una şi de alta. In locul 
nemuririi şi al dreptăţii, în natura căzută de după păcatul 
originar, domnesc păcatul şi moartea. La nivelul biologic 
natural, nevoile şi funcţiile animalice se reduc la cele două 
capitale: hrănirea şi înmulţirea. Acestea au în vedere 
susţinerea bazei vieţii prin nutriţie şi reproducere. Din 
punct de vedere filosofic, viaţa generaţiilor e lipsită de 
sens, fiind înlocuită cu „viaţa speciei" şi cu moartea 
veşnică. Spre deosebire de împărăţia cerurilor cu viaţa 
cea veşnică, împărăţia naturii este împărăţia morţii. 
Articolul filosofului rus servea şi ca o replică dată 
curentului evoluţionist darwinist al epocii, ale cărui ecouri 
nu sunt stinse nici până astăzi. Deviza naturaliştilor 
„Trăieşte conform naturii" însemna practic a ucide pe alţii 
şi pe tine însuţi, constituind prin aceasta un păcat de 
moarte. Spre deosebire de animalul care năzuieşte doar să 
vieţuiască, omul, ca fiinţă creată după chipul lui 
Dumnezeu, adică liberă, raţională şi morală are datoria de 
a vieţui aşa cum trebuie. Este momentul în care glasul 
conştiinţei devine mai întâi lege (cf. Romani IV, 15) ca în 
Vechiul Testament, iar ce era mai înainte de lege în natură 
era păcat, dar nu se osândea {Romani V, 13). La capătul 
căii naturii se află moartea naturală, iar la capătul căii 
legii moartea spirituală {Romani VII, 7-11). In absenţa 
harului conştiinţa noastră osândeşte prin lege natura 
căzută, are morală (bine-rău), dar nu are puterea de a 
schimba ceva {Romani VII 14-23, 25). Natura noastră 
păcătoasă are ca sfârşit natural al vieţii moartea (I 
Corinteni XV, 56). Deşi face parte din natura căzută, 
animalul nu e vinovat de pornirile sale rele (Romani VIII, 
20). 

Textul scripturistic din întâia epistolă 
sobornicească a lui Ioan ,,Ştim că suntem din Dumnezeu şi 



lumea întreagă zace sub puterea celui rău. " (V, 19) vine 
în totală contradicţie cu ecologia new age. Lucrurile nu se 
prezintă mai bine nici din punct de vedere antropologic: 
nici omul nu e bun {Romani III, 10-12). 

Intre 20-28 septembrie 1997 a avut loc 
Simpozionul Religie, Ştiinţă, Mediu / Marea Neagră în 
criză organizat sub înaltul patronaj al Patriarhului 
Ecumenic Bartolomeu I şi al Domnului Jacques Santer, 
Preşedintele Comisiei Europene. In Cuvântul ţinut la acest 
simpozion , Prea Fericitul Părinte Patriarh Teoctist arăta 
că ,, Diversele ştiinţe şi în special ecologia, pe care 
dumneavoastră le slujiţi pentru salvarea firii spre binele 
omului şi slava lui Dumnezeu, devin punţi de legătură 
între noi şi Creator. Ele ne conving în spiritul culturii 
moderne, - predominant scientiste, că omul este nu numai 
beneficiarul creaţiei lui Dumnezeu, dar chiar împreună- 
creator răspunzător, ne deschid orizonturi dincolo de care 
la lumina lor vedem cum sporeşte a lumii taină şi 
înţelegem parcă mai bine cât de minunate sunt lucrurile 
Ziditorului. Astfel, dumneavoastră, oamenii de ştiinţă, 
orientaţi în sensul cel bun şi ziditor în cercetările pe care 
le întreprindeţi, ajutaţi pe omul de la acest sfârşit de secol 
şi mileniu să conştientizeze că a primit o harismă 
deosebită, harisma de cântăreţ şi slujitor al naturii, sau, 
în termenii Sfântului Grigorie Teologul , purtător de 
grijă, împărat şi preot al acesteia. " 

Privind relaţia omului cu lumea zidită de 
Dumnezeu, aceasta consta în misiunea omului de a 
îndumnezei întreaga creaţie astfel ca ea să se transforme 
într-un paradis cosmic după modelul grădinii Edenului. 
Rolul de stăpânitor al omului peste peştii apelor, peste 

păsările aerului şi peste toate vietăţile pământului decurge 
tocmai din această misiune încredinţată lui din vecie de 
către Dumnezeu. Acest rol de împărat a fost însă greşit 
înţeles de către primii oameni, care, ca urmare a păcatului 
originar, au pierdut (temporar) şi capacitatea şi stăpânirea 
asupra creaţiei. în ciuda acestui fapt, omul se consideră şi 
astăzi îndreptăţit să exploateze natura în propriul său 
interes, fără referinţă la Dumnezeu, provocând în 
consecinţă dezastrele ecologice actuale. După cum observa 
ultima Adunare Generală a Consiliului Ecumenic al 
Bisericilor (Canberra, 1991), ,, întreaga creaţie este rănită 
mortal . Este cutremurător să te gândeşti că specia 
umană a fost capabilă. ...în numai 200 de ani, de la 
începutul epocii industriale, să submineze baza vieţii 
umane. Economia din era industrială tratează natura ca şi 
cum n-ar fi decât o ,resursă naturală', materie fără 
valoare spirituală şi abuzează de ea în mod iresponsabil, 
în vederea propriului profit şi a puterii sale, ameninţând 
grav echilibrul ecologic al întregii noastre planete". 
Soluţiile ortodoxe la aceste probleme pleacă mai întâi de 
la eliminarea opoziţiei dintre om şi natură, iar apoi de la 
înţelegerea justă a „stăpânirii" asupra naturii, ceea ce 
înseamnă ca omul să fie împreună lucrător şi administrator 
al naturii cu ajutorul şi puterea lui Dumnezeu. Această 
înţelegere a „sacralităţii" misiunii omului nu este una de 
tipul celor descrise de către Mircea Eliade, întrucât ea face 
parte integrantă din fiinţa omului creat de Dumnezeu. 
| — | Numai pe această bază solidă se poate face o adevărată 

educaţie ecologică. Iar cei care sunt cei mai îndreptăţiţi să 
o facă sunt slujitorii sfintelor altare care aduc în numele 
tuturor darurile creaţiei ce vor fi sfinţite la Sfânta Jertfă 

cea fără de sânge: ,,Ale Tale dintru ale Tale, Ţie 77- 
aducem de toate şi pentru toate. " 

Aceleaşi idei sunt exprimate în acest context şi de 
către Patriarhul Ecumenic Bartolomeu I , care spune că 
Logosul suprem a înzestrat toate lucrurile cu o 
raţionalitate imanentă. Termenul de „ecologie" vine din 
grecescul ,,oikos" = „casă" , ceea ce însemnează că natura 
este casa omului, adică există pentru om şi nu invers. 

Dintre teologii ortodocşi contemporani ce s-au 
aplecat asupra problematicii ecologice, s-a remarcat în 
chip cu totul deosebit I.P.S. Ioan Zizioulas (n. 1931, 
doctor în teologie la Atena), Mitropolitul Pergamului. In 
contribuţia sa la acest simpozion, Ioan Zizioulas a pus 
problema dihotomiei dintre religie şi ştiinţă, prezentă mai 
ales în societăţile occidentale dezvoltate. Aşa cum am 
amintit înainte în scurtul istoric al apariţiei ştiinţei 
moderne în secolul XIII, ea îşi are originile în teologia 
creştină, mai exact în două doctrine creştine: 1) creaţia 
este raţională 2) creaţia este contingenţă, adică nu este o 
extensie a naturii duimnezeieşti, ci este diferită de ea, şi îşi 
are propriile ei legi. Reprezentaţii de seamă ai acestei 
gândiri ştiinţifice, Descartes 184 şi Newton au introdus în 
abordarea naturii un spirit mecanicist şi atomist, 
responsabil de-atunci încoace pentru criza ecologică. O 
parte de vină revine şi teologiei scolastice apusene 
medievale, ce nu a cunoscut energiile necreate, plasându-L 
treptat pe Dumnezeu într-o transcendenţă ce lăsa creaţia la 

dispoziţia omului. în noua abordare holistică a ştiinţei 
propusă la ora actuală de savanţi, omul şi creaţia depind 
unul de celălalt. Ecologiştii îl situează pe om fie în rând cu 
creaţia, fie chiar mai prejos de ea. Dar punctul de vedere al 
teologiei ortodoxe rămâne ferm antropocentric. Unii 
savanţi contemporani au aderat la acest punct de vedere, 
acceptând Principiul Antropic potrivit căruia universul are 
sens numai cu oameni în el. Dar se afirmă că „New age şi 
toate felurile de mişcări semi-religioase promovează o 
gândire ecologică ce exclude raţionalismul şi implicit, 
ştiinţa. " 185 în continuare, Î.P.S. Zizioulas propune un 
model de cooperare creativă a ştiinţei cu religia pe 
următoarele trei căi: 

1. Pe calea eticii (moralei). Religia creştină apuseană este 
o forţă morală. Astăzi este necesară apariţia sistematică a 
unei etici ecologice (eco-etică). 

2. Pe calea motivaţiei. Ştiinţa nu este o sursă de conduită 
etică şi nu crede niciodată că descoperirile ei sunt 
definitive şi concluziile infailibile (în această privinţă ne 
permitem să avem serioase rezerve, întrucât am cunoscut 
îndeaproape timp de 40 de ani acel aspect de-a dreptul 
dogmatic al ştiinţei materialiste ateist-marxistă ce avea 
exact acele pretenţii pe care le preda şi le impunea în 
învăţământ şi societate). 

3. Pe calea conceptuală. Timp de secole, teologia şi ştiinţa 
au folosit limbaje proprii, separate, exclusive şi ezoterice. 

I — I Trebuie găsit un limbaj comun la nivelul conceptelor 

teoretice. 

în concluzie se afirmă că ştiinţa şi religia sunt 
responsabile de criza ecologică pe care trebuie s-o rezolve. 
Iarăşi s-ar impune precizarea că textul se adresează ştiinţei 
şi teologiei occidentale, spaţiu în care a apărut 

problematica ecologică, şi într-o mai mică măsură ţărilor 
răsăritene, ce nu au dezvoltat nici această teologie, nici 
viziunea industrială a exploatării naturii. Este drept că şi 
în spaţiul răsăritean au apărut zone marcate de grave 
catastrofe ecologice, dar acestea se datorează tocmai 
viziunii materialist „ştiinţifice" impuse cu forţa în timpul 
comunismului. Ceea ce a urmat după 1990 în acest spaţiu 
este o anarhie şi un capitalism sălbatic de tip mafiot ce nu 
ţin seama nu numai de factorii ecologici, dar nici de 
factorul uman. De aceea este greu de crezut că tinerii 
noştri pot fi preocupaţi de soarta să zicem a balenelor 
albastre sau a urşilor panda, atunci când ei se confruntă cu 
probleme sociale şi economice şi cu un viitor incert, pe 
care încearcă să şi-1 asigure pe calea emigraţiei temporare 
sau definitive. 

în contribuţia sa la acest simpozion 186 , Episcopul 
Londrei, Richard J. C. Chartres, reprezentând Biserica 
anglicană, subliniază că în legământul făcut de Dumnezeu 
cu Noe este cuprinsă întreaga natură. în cadrul acestui 
legământ, al cărui semn, curcubeul, a fost preluat de new 
ageri cu o altă semnificaţie, este menţionată expres 
interzicerea consumului sângelui animalelor şi păsărilor. 
R. Chartres aminteşte că înainte de secolul XVII şi 
Occidentul credea că natura era sacră şi purta semnătura 
divinităţii. Potrivit însă afirmaţiei lui Descartes, potrivit 
căruia omul este ,,maître et possesseur de terre", natura a 
fost văzută de atunci încoace, ca o maşină neînsufleţită ce 
trebuia să fie dominată şi exploatată de către om. Dar nu 
numai natura, şi despre sclavi şi popoarele aborigene s-a 
presupus că sunt fără suflet uman. 

în 1509, filosoful francez Charles de Bouvelles a 
comparat omul emancipat cu Prometeu (gr. 

înaintegânditorul) în sens pozitiv. în cartea sa De 
Sapiente, el a spus că omul ,,nu mai este o parte a 
universului, ci ochiul şi oglinda sa; şi e ca o oglindă ce nu 
primeşte imaginile lucrurilor din afară ci le făureşte şi 
formează în el însuşi. " Aşa cum am mai arătat, aceste 
idei au fost preluate peste veacuri de către psihologia new 
age. De atunci, omului (apusean) prometeic şi faustic, i-a 
crescut facultatea de calcul raţional, dar i-a scăzut intuiţia, 
a pierdut percepţia caracterului sacru şi însufleţit al 
cosmosului. Astăzi se abuzează de termenul „sacru", dar 
acest cuvânt are un caracter preponderent sentimental. 
Soluţiile propuse de preotul anglican sunt acelea ca omul 
să se considere o persoană pontificală (preot), să arunce 
punţi şi să fie o parte a ordinii naturale, oferind jertfe şi 
respectând legământul. Aceste soluţii corespund aproape 
în totalitate cu cele propuse de I.P.S. Ioan Zizioulas. 

Este interesant de văzut în acest context care au 
fost opiniile reprezentanţilor hinduismului. Primul autor, 
Arabinda Basu, arată în introducere că, potrivit scrierii 
sacre hinduiste Vedanta, Dumnezeu este Sat, Chit, 
Ammda, adică Existenţă, Conştiinţă şi Beatitudine. 
Termenul Chit ar corespunde termenului creştin de Logos 
(Raţiune) al lui Dumnezeu. Cât despre omul real, adică 
adevăratul sine al omului, el este de aceeaşi esenţă (fire, 
homoousios) cu Dumnezeu. Legea universului numită 
Dharma vine din sanscritul dhr (dhri) care înseamnă a 
susţine, de unde ar fi posibilă o analogie cu termenul 
creştin de providenţă (pronie). Tot în Vedanta se afirmă că 
Dumnezeu a devenit lume, fiind cauza instrumentală şi 
materială a lumii. A. Basu respinge acuzaţia de panteism, 
prin faptul că Dumnezeu e atât transcendent cât şi imanent 

în univers, care este Dumnezeu în devenire (sanscrit srj). 
Dar această respingere este neconvingătoare, atâta vreme 
cât omul este de aceeaşi natură cu Dumnezeu, iar noţiunea 
de „devenire" a lui Dumnezeu implică, dacă nu o extensie 
panteistă, în orice caz o lipsă în atotputernicia şi 
plenitudinea Lui. 

Aceste concepţii filosofice au făcut ca în India 
antică să nu existe vreun conflict între ştiinţă şi religie. In 
contrast cu această situaţie, gânditorul francez ateu 
Auguste Compte a propus o Religie a Omenirii ca 
alternativă la creştinismul oficial ce putea fi compatibilă 
cu ştiinţa vremii. Arabinda Basu susţine că astăzi avem 
nevoie de o religie a Naturii, propunând ca bază de 
inspiraţie gândirea hindusă antică, în care omul era copilul 
Pământului, care era mama, iar Cerul era tatăl. Prin 
analogie: ,,Cel ce iubeşte omul, dar nu iubeşte natura, nu 
iubeşte nici omul", punct de vedere total acceptabil. 

Cel de-al doilea reprezentant al gândirii ecologice 
hinduiste, Ravi Ravindra (n. 1939, doctor în fizică la 
Toronto), 190 atrage atenţia asupra marii diferenţe dintre 
tradiţiile biblice şi cele hinduse: în Biblie cauza răului 
(păcatului) este liberul arbitru al omului opus voii lui 
Dumnezeu revelată în cele 10 porunci. In hinduism, răul 
(dar nu şi păcatul) e cauzat de ignoranţă, ce duce la 
suferinţă (dukha) şi la iluzie (maya). Rezolvarea acestei 
situaţii se face prin acţiunea „săbiei cunoaşterii" {gnosis, 
jnana) ce taie nodul ignoranţei. Hinduismul ar pune accent 
pe unitate (oneness), în vreme ce Biblia ar accentua 
unicitatea (uniqueness). Aceste observaţii trădează o 
necunoaştere a faptului că pentru teologia creştină 
omenirea este o fiinţă în n persoane, cuprinzând în acest 

fel deopotrivă unitatea omenirii (fiinţa), cât şi unicitatea şi 
irepetabilitatea fiecărei persoane în parte. 

Din punctul de vedere antropologic, în creştinismul 
primar, filosofia greacă şi gândirea indiană, apare 
trihotomia Pneuma, psiche, soma. In hinduism Pneuma 
este o entitate suprapersonală ce se manifestă în persoană. 
Spre deosebire de acesta, psiche este personal. Prin urmare 
nu se poate vorbi de „Spiritul meu", nici de „Dumnezeul 
meu", ci de „Spiritul din mine". 

Trihotomia aceasta a fost înlocuită; mai târziu a 
apărut dihotomia suflet (spirit) -trup. începând cu 
Descartes, „sufletul" este spiritual, nu natural. In hinduism 
sufletul e considerat a fi în domeniul materiei, se supune 
legilor naturii materiale şi poate fi studiat ştiinţific. Iată un 
punct de vedere ce justifică existenţa psihologiei moderne. 
Fenomenele psihice şi cele paranormale se desfăşoară în 
domeniul Prakriti (Natura), al materialităţii şi cauzalităţii. 
Din acest motiv, fenomenele numite „miracole" nu sunt 
supra-naturale, ci naturale. Acest punct de vedere a fost 
preluat şi susţinut printre alţii de către filosoful panteist 
evreu olandez Baruch Spinoza. Desigur că în creştinism 
miracolele (minunile) sunt exact fenomene ne-naturale, 
întrucât nu fac parte din ordinea naturii căzute, ci din acea 
natură îndumnezeită, pe care o aduc ca o ,,pregustare". 
încă o dată, ca şi în new age, se face confuzia dintre cele 
două stadii diferite, socotindu-se doar cel din urmă (un fel 
de monofizitism). 

Pentru tema articolului (Vindecarea sufletului) este 
recomandată auto-cunoaşterea întrucât sufletul e orientat 
către întreg. Această autocunoaştere este sinonimă cu 
cunoaşterea de Dumnezeu, pecete a unui gnosticism de tip 
panteist. Autorul a luat ca puncte de plecare pentru 
dialogul de nuanţă ecumenistă mai multe aserţiuni din 
spaţiul creştin. Astfel, eul nostru profund şi interior este 



numit de către Meister Eckhart ,, spiritul sufletului", de 
către Hugo de Saint Victor, acumen mentis, de către 
Tereza de Avila ,, centrul sufletului", iar la Fericitul 
leronim se întâlneşte noţiunea de ,, scânteia sufletului". In 
cartea indiană Mundaka Upanishad, eul este considerat a 
fi „persoana divină care este dincolo de dincolo ". 

Printr-o analogie macrocosmos-microcosmos, 
persoana umană desăvârşită (mahapurusha) oglindeşte 
întregul cosmos fiind una cu el, o afirmaţie ce nu poate fi 
acceptabilă din punct de vedere creştin. Pentru înţeleptul 
yoghin spiritual fiecare fiinţă umană este o manifestare a 
Unicei Energii Divine, este în acelaşi timp unică şi una cu 
Izvorul. Aici se creează o antinomie, dar să luăm aminte 
că nu orice antinomie sau paradox este în mod automat 
receptat ca fiind şi just. In orice caz, în aceste câteva 
pagini este condensată viziunea ecologică şi teologică new 
age bazată pe hinduism şi pe gândirea indienilor 
americani. Acestei viziuni i se opune pasajul evanghelic de 
la Luca XIV, 26: ,,Dacă vine cineva la Mine şi nu urăşte... 
chiar şi sufletul său însuşi, nu poate să fie ucenicul Meu. " 

Reprezentantul iudaismului, rabinul Naftali 
Rothenberg (doctor în filosofie), 191 aduce în discuţie, în 
mod firesc, următoarele pasaje din Vechiul Testament: 
Facere II, 15: ,,Şi a luat Domnul Dumnezeu pe omul pe 
care-l făcuse şi l-a pus în grădina cea din Eden, ca s-o 
lucreze şi s-o păzească. " Apoi Eccleziastul III, 14: 
,, Atunci mi-am dat seama că tot ceea ce a făcut Dumnezeu 
va ţine în veac de veac şi nimic nu se poate adăuga, nici 
nu se poate micşora...", şi VII, 13: „Socoteşte cu mintea 
faptele lui Dumnezeu: cine poate să îndrepte ceea ce El a 
strâmbat?". 

Rabinul Rothenberg afirmă că potrivit concepţiilor 
post-modernismului: 

1) omul e total deasupra naturii, poate face ce vrea. 192 

2) natura şi protejarea ei sunt scopul suprem, oamenii sunt 
numai nişte elemente, egale cu celelalte componente, dar 
diferite numai ca nivel. Aici suntem în plină ecologie, o 
reacţie la punctul 1), un moment cu adevărat post- 
modernist, impregnat de panteism şi neo-păgânism. 

3) religiile afirmă că lumea e creată pentru oameni care 
sunt în centru, dar lumea (ca şi oamenii) aparţine lui 
Dumnezeu. 

Prin urmare oamenii ar trebui să „(pre-)lucreze" 
natura, dar şi să o „conserve (păstreze)", realizând un 
echilibru între cele două, în ciuda unei antinomii ce se 
creează în aceste activităţi. Acest lucru este afirmat 
scripturistic şi la Deuteronom XX, 19: ,,De vei ţine multă 
vreme înconjurată o cetate, ca s-o cuprinzi şi s-o iei, să nu 
strici pomii ei cu securea, ci să te hrăneşti din ei şi să nu-i 
dobori la pământ. Copacul d&~jm câmp este el oare om să 
se ascundă de tine după întăritură? " Tema ecologică este 
sintetizată în esenţa ei biblică în tot cuprinsul Psalmului 
VIII. 

Î.P.S. Ioan Zizioulas şi-a dezvoltat pe larg ideile 
ecologice ortodoxe în lucrarea sa Creaţia ca Euharistie 
(1992) 193 . La rândul său, Zizioulas ia ca punct de plecare 
textul de la Facere II, 15, arătând că lumea în întregime 
este o „Liturghie cosmică" care „aduce" la tronul lui 



192 O afirmaţie curioasă, deoarece aceasta este o concepţie tipică 
modernismului, industrialismului şi materialismului ateu. 



□ 



Dumnezeu întreaga creaţie. De aceea este greşit a se diviza 
cosmosul în „sfânt" şi „lumesc". 

Momentul liturgic al Intrării (Vohodul mare) cu 
Cinstitele Daruri reprezintă şi înaintarea lumii către 
Sfânta Masă. Prin faptul că darurile (creaţiei) sunt aduse 
de către om lui Dumnezeu la fiecare Sfântă Liturghie nu se 
afirmă, dar nici nu neagă stricăciunea lumii, aceasta 
constituind din nou o falsă dilemă. întrucât chiar şi această 
creaţie căzută şi stricăcioasă ce „zace întru cel rău" şi 
„suspină", rămâne tot lumea lui Dumnezeu, rostul 
Liturghiei este acela de a transfigura lumea, nu de a o 
distruge, de a o renaşte şi reface, de a o reînnoi din 
început. 

Şirul falselor dileme ce au zguduit spiritualitatea 
apuseană continuă cu disocierea între natural şi 
supranatural. Omul modern (occidental) fie respinge 
integral supranaturalul, fie cade în dihotomie, 
schizofrenie, acceptând supranaturalul pe fragmente, rupt 
de viaţa cotidiană. Din punct de vedere liturgic, nu există 
această diviziune, după cum nu există nici acea dintre 
,, sacru" şi ,, profan". La Vohodul mare se afirmă explicit 
în imnul Heruvic (,,Noi care pre heruvimi....) că realitatea 
cerească se identifică cu cea pământească. în cadrul 
liturgic bisericesc eternitatea şi timpul (liniar istoric) sunt 
distincte, dar nu opuse, ci integrate la Epicleză în timpul 
eshatologic: ,,Aducându-ne aminte, aşadar, de această 
poruncă mântuitoare.... Ale Tale dintru ale Tale... " 

în vederea rezolvării crizei ecologice mondiale 
pentru care sunt în cea mai mare parte răspunzători, 
apusenii caută soluţii în cadrul etic kantian al unei 
comportări „raţionale" şi „morale", ce implică un nivel de 
trai mai scăzut, bazat pe un consum energetic redus. 
Aceste soluţii se înscriu pe linia utopiei iluminismului din 
secolele XVIII-X1X, când salvarea se aştepta de la 



cunoaştere (gnosticism) şi raţionalism. Preluând erorile 
teologice carteziene şi baconiene, Occidentul modern a 
ajuns treptat pradă mai multor dihotomii: natură-istorie, 
sacru-profan, raţiune-mit, artă-filosofie etc. împăcarea 
acestora nu poate veni decât din teologia Bisericii, care 
realizează unitatea dintre „transcendent" şi „imanent", 
morala separată de Biserică fiind, ca şi Legea veche, 
neputincioasă. Soluţia ortodoxă propusă de I. Zizioulas (ca 
şi de alţi teologi contemporani de seamă, printre care şi Pr. 
Al. Schmemann) este aceea ca omul să devină ceea ce 
trebuia să fie iniţial, şi anume un preot al creaţiei. 
Superioritatea omului faţă de restul creaţiei se manifestă în 
posibilitatea lui de a comunica, de a fi „inelul de legătură" 
al cosmosului cu Dumnezeu. Omul nu este în antiteză cu 
natura, ci o recapitulează. 

In cadrul gândirii ecologice new age, problema 
crizei ecologice este imputată tradiţiei intelectuale apusene 
raţionale şi teologiei Bisericii, nediferenţiind însă despre 
care teologie şi Biserică este vorba. De cele mai multe ori 
în mediile culturale apusene prin „biserică" se subînţelege 
biserica apuseană, mai ales cea romano-catolică. 
Cercetătoarea americană Lynn White 194 a făcut această 
afirmaţie în 1968, lansând astfel o provocare la care I. 
Zizioulas răspunde printr-o scurtă istorie problemei 
ecologiei. 



194 Op. cit., p. 34. 

VI.2.2. PERIOADA TIMPURIE 
(PÂNĂ ÎN SECOLUL IV) 

In cadrul iudaismului au predominat preocupările 
legate de istorie, natura jucând un rol secundar, dacă nu 
chiar negativ. Profeţia şi evenimentul final (eshatonul) 
aveau prioritate evidentă asupra cosmologiei. 

In contrast cu iudaismul, elenismul se ocupa într-o 
mică măsură de istorie, pe care o considera un domeniu 
supus schimbărilor, tulburărilor şi transformărilor. In 
schimb, domeniul naturii oferea siguranţă, o mişcare 
ritmică a astrelor, repetare ciclică a anotimpurilor, 
frumuseţea şi armonia climei blânde şi echilibrate (de 
atunci şi de acolo). Această stare predictibilă şi 
controlabilă crea omului un confort şi o dispoziţie pentru 
studiul cosmologiei. Zeii erau consideraţi a fi prezenţi în 
cosmos, căruia îi dau legi regulate, mişcări ciclice şi 
reproducere naturală. Materia era considerată în filosofie 
ca fiind preexistentă (veşnică). Fiind un produs cultural 
sincretist, elenismul a preluat din spaţiul mesopotamian 
cultul astrelor. 

Creştinismul a realizat o sinteză a acestor două 
tendinţe pentru prima oară în cartea Apocalipsei ce 
reprezintă astfel o „profeţie cosmologică". Aşa cum s-a 
arătat, pentru elini cosmosul şi energia sunt veşnice şi 
raţionale {logice), o poziţie combătută de către 
creştinismul primar ce afirma o „cosmologie euharistică" 
în care cosmosul este finit şi limitat în firea lui. întrucât 
pentru elini lumea era veşnică şi indestructibilă, ea era 
prin urmare bună şi frumoasă (pentru aceasta ei foloseau 
acelaşi termen kalo), căzând astfel în idolatrie. Dar în 
creştinism lumea este un „fapt", nu o realitate în sine şi se 
raportează prin om (ca preot) la Dumnezeu, Cel care a 
creat-o. 



VI.2.3. EVUL MEDIU 

I. In Răsărit, curentul neoplatonismului din 
secolele II-III a dus la subestimarea lumii materiale, care 
în gnosticism era de-a dreptul rea. Pe această linie, au 
mers în Alexandria Origen şi unii monahi din Egipt, dar nu 
şi Sfinţii Macarie Egipteanul şi Maxim Mărturisitorul. 

II. In Apus, omul a fost socotit superior naturii şi 
centru al ei (antropocentrism). Pentru filosofia Fericitului 
Augustin şi a lui Boettiu, Dumnezeu şi omul erau definiţi 
prin noţiunile de „raţiune" şi „minte", iar fiinţa umană a 
fost separată de natură. Centrul euharistie a devenit cel 
spiritual şi sufletesc, trupul fiind tot mai mult neglijat. 

III. In Evul Mediu şi Renaşterea apusene, apare în 
teologie scolastica, pentru care ,, chipul lui Dumnezeu" din 
om este raţiunea. Acest lucru a crescut prăpastia dintre om 
şi natura „iraţională". Filosoful francez Descartes, 1-a 
continuat pe Fericitul Augustin prin adagiul: Dubito ergo 
cogito, Cogito, ergo sum, aducând astfel gândirea în 
centru. Iluminismul a continuat şi a dezvoltat aceste 
tendinţe ducându-le la extrem, fapt ce a provocat reacţia 
culturală a romantismului ce a reabilitat natura, dar a 
întărit dihotomia dintre omul gânditor conştient şi natura 
inconştientă şi negânditoare. Secolul XIX marchează în 
apus apariţia pietismului şi misticismului, ale mişcărilor 
de „trezire" neo-protestante, ce nu se raportau la natură. 
Aşa cum a fost analizat cu mare pertinenţă de către 
sociologul Max Webber, puritanismul calvinist a înţeles 
porunca biblică: ,, creşteţi şi vă înmulţiţi şi stăpâniţi 
pământul" în sensul capitalist al exploatării resurselor 
naturale (şi chiar umane). 



VI.2.4. TIMPURILE MODERNE 

în secolul XX au apărut în Apus doi „anticorpi" de 
combatere a ideilor menţionate anterior: 

I. Darwinismul în care se afirmă că şi celelalte 
vieţuitoare au raţiune şi conştiinţă, iar diferenţa dintre 
animale şi om este una de grad, şi nu de specie. Plecat din 
teologie neo-protestantă, Darwin a ajuns la acest tip de 
antropologie decadentă, de care, potrivit lui I. Zizioulas 
s-ar putea folosi, parţial, şi teologia contemporană, 
corectând bineînţeles aberaţiile lui şi păstrând doar ideea 
evoluţionismului şi legăturii omului cu restul 
vieţuitoarelor. 

II. Filosofia naturală. La începutul secolului 
Einstein şi şcoala modernă a fizicii cuantice a marcat în 
ştiinţă şi în filosofie sfârşitul dihotomiei natură 
{substanţă) şi fapt. Lumea e şi ea un fapt, dar şi un act în 
care orice fenomen „este" şi se „întâmplă". Aşa cum vom 
vedea în capitolul despre ştiinţă, observatorul şi observatul 
formează o unitate indisolubilă ce se influenţează reciproc. 



VI.2.5. ELEMENTE CONCLUDENTE DIN TRADIŢIE 

In textul vechilor Liturghii era inclusă sfinţirea 
materiei şi a spaţiului, iar serviciul divin se adresa tuturor 
simţurilor. Sfintele slujbe erau centrate pe „oferirea" 
darurilor de pâine şi vin Părintelui Creator, adică ceea ce 
se numeşte în liturgică „anafora", şi nu pe jertfa. în cadrul 



ascezei creştine se realiza o armonie a omului cu natura, 
întrucât chipul lui Dumnezeu este şi în trup. 

Cu privire la creaţie, au existat încă din secolul I-II 
gânditori atei care considerau lumea ca fiind rezultatul 
unor legi fizice, aşa cum au fost naturiştii (condamnaţi de 
Platon în Legile) şi epicureicii, care susţineau că lumea 
apare din pură coincidenţă. 195 Deşi primii scriitorii creştini 
considerau că lumea este zidirea lui Dumnezeu, gnosticii 
socoteau lumea ca fiind creaţia unui demiurg rău, şi prin 
urmare la rândul ei rea. In tratatele sale apologetice 
antignostice, Sfântul Irineu al Lugdunumului (secolul II), 
afirmă, potrivit revelaţiei veterotestamentare, că lumea 
materială este „bună foarte". Răul prezent în creaţie nu 
provine nici de la Dumnezeu, nici de la lume, ci din libera 
voinţă a îngerilor căzuţi (diavolii), mai întâi, şi apoi a 
oamenilor căzuţi în păcate. 

Preluând mai multe elemente din Orient, elenismul 
considera că lumea era îmbibată de prezenţa divină în 
toate elementele ei, căzând astfel în panteism (toate sunt 
pline de zei). Pentru Platon, lumea era creată de un 
Părinte, sau Minte, sau Creator, din materia preexistentă şi 
limitată în spaţiu, dar bună şi frumoasă. Se observă de aici 
o atitudine pozitivă faţă de lumea materială, atitudine ce s- 
a schimbat mai târziu în sens negativ la neo-platonişti. 

O altă problemă importantă ce trebuia clarificată 
este cea legată de începutul creaţiei. Pentru vechii greci 
acest început nu exista întrucât materia era veşnică. In 
dialogul Timaios, Platon acceptă un început al creaţiei, dar 
nu unul absolut, adică din nimic, afirmând că lumea a fost 
creată din materie, idei şi spaţiu preexistente. In etapa 
„platonismul intermediar" (secolele I-II) şi la Filon din 
Alexandria „ideile" lui Platon reprezintă gânduri ale minţii 



Op. cit., Concepţii despre creaţie în primele veacuri, p. 53. 



lui Dumnezeu. Pentru platonicii creştini ca Origen (secolul 
III), creaţia este veşnică, iar sufletele preexistă din 
veşnicie, excluzând la rândul lor, ca şi Platon, un început 
radical şi absolut (ex nihilo). Aici creştinismul se desparte 
total de filosofia antică greacă, întrucât susţine că spaţiul 
şi timpul încep odată cu creaţia. De aici se desprind 
următoarele consecinţe: 

a) Timpul e organic legat de spaţiu, lucru 
neacceptat de către platonişti. Cosmosul este un „întreg", 
o ipostază în sine, finită, muritoare şi cu totul altceva 
decât Dumnezeu. 

b) Prin urmare, fiinţele create luate în parte sunt 
limitate şi muritoare. 

Crezând în preexistenta sufletelor, Platon socotea 
sufletul ca având natură nemuritoare. La filosoful 
Aristotel, nemurirea speciei se obţinea prin reproducere. 

După o perioadă de câteva sute de ani în care s-a 
bazat pe aceste concepţii filosofice, astăzi fizica modernă 
acceptă dogma creaţiei ex nihilo. Sfinţii Părinţi ai Bisericii 
au respins teoria „emanaţiilor" neo-platonice, şi odată cu 
aceasta atât platonismul şi origenismul veşniciei şi 
preexistentei sufletelor, cât şi veşnicia aristotelică a 
materiei. Singura verigă de legătură între cosmos şi 
Dumnezeu este omul, care la rândul său este creat în timp 
şi nu din veşnicie. 

Rezumând cele de mai sus, se poate afirma că la 
originea crizei ecologice contemporane se află 
raţionalismul şi iluminismul. Darwinismul a combătut 
aceste curente moderniste, reprezentând în acest mod un 
post-modernism avânt la lettre. 

Spre deosebire de animale, omul creativ îşi poate 
crea propria sa lume prin civilizaţie, istorie, artă etc. Dar 
creativitatea este adesea anti-raţională, conducând la 
dezamăgire şi impas. „Chipul lui Dumnezeu" ca însuşire 



distinctă a omului faţă de creaţie este libertatea. Fiind 
vorba însă de o fiinţă creată şi relativă, şi această libertate 
nu este aşa cum şi-ar dori-o omul, adică una absolută. Din 
libertatea omului decurge şi poziţia iniţială a lui Adam, 
aşezat în rai ca stăpân al întregii creaţii. I. Zizioulas face o 
afirmaţie îndrăzneaţă afirmând că a fost mai bine că Adam 
a căzut păstrându-şi aspiraţia spre libertatea absolută, 
decât să nu fi avut-o căzând în animalitate. 1 Creaţia 
căzută se poate mântui numai prin omul eliberat. 

Prin constituţia sa, din fire, omul doreşte să 
stăpânească orice lucru: 

a) In folos propriu, modul utilitarist. Ateismul 
(ruperea de Dumnezeu şi negarea Lui) este legat de 
ruperea de creaţie, în sensul unei libertăţi rău folosite. 

b) Ca să le personalizeze. Persoana, spre deosebire 
de individ, nu poate exista decât în comuniune, în relaţie. 
Persoana umană colaborează cu Persoana Dumnezeu şi cu 
natura impersonală. Persoana conţine ipostas sau 
universalitate, fiind unică şi irepetabilă, în vreme ce 
individul este o unitate, ca atomii din concepţia antică. 

Potrivit unei interpretări făcute de Fericitul 
Augustin la un pasaj paulin, moartea a intrat în creaţie 
după neascultarea lui Adam. I. Zizioulas contestă ideea, 
invocând în acest sens pe Şfhnţii Irineu şi Maxim ş.a., care 
susţin evoluţia într-o creaţie, supusă morţii de la început, 
aşteptând venirea omului ca împărat, preot şi prooroc, 
pentru a o salva şi a o „consacra". Este exact ceea ce se şi 
întâmplă în cadrul epiclezei la rostirea cuvintelor: „Ale 
Tale dintru ale Tale, Ţie Ţi-aducem de toate şi pentru 
toate. " Respectul faţă de natură vine din faptul că ea este 
făcută de Dumnezeu şi Ii aparţine Lui. Dar în ceea ce 



196 Idem, p. 83. 

197 Ibid., p. 88. 

priveşte sacralitatea ei, aceasta este dobândită şi nu 
înnăscută. 

în încheiere, Mitropolitul Zizioulas pune faţă în 
faţă cele două soluţii contemporane de rezolvare a crizei 
ecologice: 

1) Calea idolatriei. Aici lumea este sacră şi trebuie 
adorată, fără a se interveni în ea deoarece este „bună 
foarte" aşa cum e. Această concepţie despre natură ca 
,,Mother Earth", în care omul este o parte a lumii este 
inspirată din naturismul păgân şi din religiozitatea 
indienilor americani, fiind preluată ca atare de către 
ecologiştii new age. 

2) Poziţia creştină. Şi aici întâlnim respect pentru 
creaţie, dar nu adoraţia ce se cuvine numai Creatorului. 
Omul nu este o parte a naturii, ci este veriga de legătură 
dintre Dumnezeu şi creaţie, acel preot care sfinţeşte 
natura. 



VII. MIŞCAREA NEW AGE: 
O NOUĂ ABORDARE A ŞTIINŢEI? 



VILI. Relaţia Ortodoxie-ştiinţă VII. 2. Noua fizică şi 
Ortodoxia VII 3. Ştiinţa atee-ştiinţa new age VII.4. Noul 
mit scientist: extraterestrii 



VILI. RELAŢIA ORTODOXIE - ŞTIINŢĂ 

/v n cadrul de referinţă al mişcării new age, fizica şi 
|^ cosmologia joacă un rol deosebit de important. Aceasta 
se datorează faptului că fundamentul „teologic" atât de 
fragil al mişcării are nevoie în lumea în care a apărut 
spaţiul euro-atlantic de o acoperire şi susţinere de tip 
scientist, cea în care crede cu cea mai mare tărie omul 
secularizat al acestui spaţiu şi epoci. Astfel, fizica 
modernă a apărut în secolul XIX ca o sinteză a mai multor 
ştiinţe ale naturii ce studiau mai multe aspecte ale 
formelor de energie. Dar înainte de a cerceta impactul a 
ceea ce se cheamă „noua fizică" asupra concepţiilor new 
age, să vedem pe scurt istoricul fizicii în context 
filosofico-religios. 

Originea ştiinţelor naturii trebuie căutată în Grecia 
antică, şi anume la filosofii secolelor VI-V î. d. Hr. mai 
exact în şcolile din Miletul Ioniei. Aceşti filosofi se mai 
chemau şi hylosoici - „cei ce cred că materia e vie", o 
concepţie organicist-monistă ce nu făcea distincţie între 
spirit şi materie. Heraclit din Efes folosea pentru această 
unitate termenul de logos, termen ce a fost preluat ulterior 



de Sfântul Evanghelist Ioan cu binecunoscutele 
semnificaţii teologice creştine. 

Revenind în antichitate, şcoala eleatică a introdus 
un principiu henoteist, promovând o cosmologie de tipul 
raţionalismului materialist, consecinţă a viziunii dualiste 
spirit - materie. Ultimul domeniu fiind cel accesibil 
simţurilor, s-a urmărit să se răspundă întrebărilor 
existenţiale legate de apariţia cosmosului din haos, a 
originii multitudinii şi varietăţii aspectelor şi fenomenelor 
naturale, s-au cercetat cauzele mişcării şi schimbării, 
relaţia dintre formă şi materie. Materia {(piaiq) ca atare era 
considerată a fi universală, veşnică şi necreată. Metodele 
folosite de aceşti filosofi au fost atât observarea empirică 
directă a fenomenelor naturale, cât şi folosirea pe scară 
largă a ipotezelor generale şi speciale, urmărindu-se 
elaborarea unor teorii ale mişcării de natură metafizică şi 
matematică. Din această nevoie de explicare a antitezei 
unitate-diversitate observată în natură, a luat naştere şi s-a 
dezvoltat în secolele V-III teoria ,,atomistă" susţinută de 
Leucip, Democrit şi Epicur. în esenţă, această teorie 
presupune că la baza materiei se află particule indivizibile 
(a-Wjuog), identice, veşnice şi indestructibile. Organizarea 
materiei era socotită a fi discontinuă, ea fiind alcătuită din 
corpuri solide, lichide şi gazoase. Atomii respectivi au o 
mişcare liberă într-un spaţiu ce conţine elemente de tip 
„vid". 

Această teorie a fost combătută în aceeaşi perioadă 
de către stoicii Zeno, Chrisip şi mai târziu de Poseidon din 
Apamea. Aceştia au subliniat caracterul de continuitate a 
naturii, elaborând concepţia „pneumatică" potrivit căreia 
spaţiul şi materia reprezintă un continuum străbătut şi 
unificat de un fel de spirit aerian pe care l-au numit 
nvsv/ua, cuvânt cu înţeles atât de familiar mai târziu 
creştinilor vorbitori de greacă. Ştiinţele naturii fiind un 



domeniu supus fluctuaţiilor şi arbitrariului, subiectivităţii 
şi unilateralităţii inerente posibilităţilor limitante ale 
înţelepciunii (aoipia) omeneşti, au beneficiat de gândirea 
unei noi personalităţi care a răsturnat ambele concepţii: 
Aristotel. Acesta s-a preocupat în primul rând de problema 
filosofică a mişcării constante, ce are o cauză constantă şi 
se produce într-un mediu de rezistenţă. De aici el a dedus 
imposibilitatea existenţei vidului, acesta fiind cum se ştie 
un mediu de rezistenţă zero. în fizica lui Aristotel, 
cosmosul a fost divizat în două domenii, unul celest şi 
celălalt terestru, guvernate de legi calitative diferite. 

In secolul următor, notăm activitatea şi contribuţia 
remarcabilă a lui Arhimede, care a aplicat fizicii soluţii 
matematice şi geometrice, urmând în acest sens 
avansatelor cunoştinţe ale egiptenilor aplicate în 
construcţia piramidelor, preluate după cum se ştie de 
Pythagora şi aduse astfel în spaţiul elenistic. De la 
Arhimede ne-a rămas legea sa legată de echilibrul forţelor 
hidrostatice. 

Ultimul reprezentant de seamă al antichităţii 
greceşti (perioada elenistă) este Ptolemeu, în secolul II 
î.d.Hr., a cărui concepţie astrofizica a rămas normativă în 
Europa timp de peste 1500 de ani. 

Până în acest moment, cu privire la ceea ce se va 
numi mai târziu Europa, constatăm o diviziune de tip 
latitudinal nord-sud. Astfel preocupările la care ne referim 
sunt specifice spaţiului mediteranean, spaţiu ce devine 
după cum se cunoaşte o mare internum a Imperiului 
Roman. In secolele erei creştine, se profilează următoarea 
„falie" culturală, de data aceasta longitudinală est-vest, iar 
imperiul se va împărţi în două. Romanitatea capătă doi 
centri de putere, vechea şi noua Romă, iar cele două părţi 
se vor „latiniza" în Apus şi „eleniza" (greciza) în Răsărit. 



Din punctul de vedere al ştiinţelor naturale, se 
constată o stagnare pe toată perioada milenară (500-1500), 
numită de către savanţii iluminişti ai secolului XVIII 
„evul mediu întunecat" . Această stagnare este explicabilă 
prin avântul creştinismului, prin creştinarea treptată a 
Europei cu ponderea din ce în ce mai mare a Bisericii 
universale (catolic-ortodoxă), şi deci a concepţiilor de 
viaţă superioare propovăduite de aceasta. Accentul se mută 
pe viaţa şi fericirea veşnică, pe mântuire, sfinţire, 
urmărind ca scop suprem îndumnezeirea {Osomc;), pentru 
care se cereau alte eforturi, o altă cunoaştere, şi mult mai 
puţin cercetarea ştiinţifică. Dar aceste preocupări 
duhovniceşti s-au dovedit a fi prea înalte pentru popoarele 
din jumătatea apuseană a imperiului, în special cele 
creştinate mai recent, cum au fost francii şi germanii 
(saxonii), normanzii, longobarzii şi alţii. Ponderea lor a 
început să copleşească Apusul, iar după anul 800 de 
apogeu al personalităţii lui Carol cel Mare, interesele 
duhovniceşti din zonă încep să scadă treptat, făcând locul 
unor interese de dominaţie lumească, de concurenţă cu 
partea răsăriteană mult mai civilizată şi mai cultă. La 
rândul ei, aceasta a suferit două şocuri puternice: apariţia 
islamului cu ascensiunea sa fulgerătoare şi pierderea în 
numai 2-300 de ani a jumătate din teritoriu. Al doilea şoc 
strâns legat de acesta a fost iconoclasmul, biruit în final în 
secolul al IX-lea. 

După ruptura din 1054, cele două părţi ale Europei 
vor avea o traiectorie separată şi adesea presărată de 
conflicte. De această situaţie au ştiut cu dibăcie să profite 
popoarele islamice, mai întâi arabii, care şi-au întins 
califatul până în Peninsula Iberică ameninţând cu 
invadarea Franţei. Contactul creştinătăţii apusene cu cea 
răsăriteană s-a produs în timpul cruciadelor, dar, după cum 
se ştie, cu rezultate nefaste ce au adâncit ruptura 



anterioară. Apusenii au intrat însă în secolele XII-XIII în 
contact direct şi cu arabii, atât cu cei din Spania, cât şi cu 
cei din Orient. Acesta este momentul care ne interesează 
în ceea ce priveşte dezvoltarea ulterioară a fizicii. Dacă 
rolul arabilor în răspândirea aristotelismului în Evul 
Mediu apusean (Peninsula Iberică) începând cu anul 1000 
este arhicunoscut, constatăm că în mod curent lipseşte din 
această perspectivă culturală curentă veriga anterioară: şi 
anume cum au putut ajunge arabii la Aristotel? Aflaţi sub 
ocupaţia arabă (secolele VII-VIII), unii gânditori sirieni, 
cunoscători ai limbii greceşti, (aşa cum a fost de exemplu 
familia Mansour a Sfântului Ioan Damaschinul), au putut 
traduce opera Stagiritului mai întâi în siriacă şi apoi în 
arabă. Urmărind expansiunea şi apogeul călifarului arab 
din Bagdad şi mai târziu al celor din Spania Alhambra, 
Cordoba avem lanţul completat cu această verigă trecută 
sub tăcere: creştinii orientali monofiziţi. Astfel apusul 
primeşte pe această cale întortocheată moştenirea greacă 
pe care se va baza temelia de granit a teologiei, filosofiei 
şi în final a ştiinţei sale: scolastica. 

Ne aflăm în spaţiul apusean unde de aici înainte se 
vor dezvolta ştiinţele naturii, deci şi fizica, într-un ritm 
nemaiîntâlnit. Explicaţia acestui fenomen constă în rolul 
atribuit cunoaşterii. Un dicton german spune: 
„Cunoaşterea este putere", inspirat din scripturisticul: 
„Cel ştiutor îl va stăpâni pe cel neştiutor". Ispita 
luciferică din Eden, fructul oprit al cunoaşterii de acest 
gen, se manifestă cu putere în această cultură, ducând la o 
mentalitate de tip magic, faustic. Mai sus, am arătat că 
prin cunoaştere se obţine o putere, dar accentul specific 
acestui mod de gândire se referea la o putere de dominaţie 
asupra a ceva, a cuiva, un accent practic. Cunoaşterea se 
îndreaptă astfel către ceva inferior ce poate fi analizat, 
demontat, controlat. Motto-ul ştiinţei şi mentalităţii 



apusene va fi până astăzi: „Cum funcţionează?", spre 
deosebire de aristotelicul „de ce?". Acest domeniu inferior 
care poate fi astfel cunoscut este lumea fenomenală, 
cosmosul, imanentul, materia. Cunoaşterea lui Dumnezeu 
şi a împărăţiei Sale devine din ce în ce mai depărtată de 
preocupările acestei lumi. 

Având ca bază de plecare fizica aristotelică, 
savanţii medievali au început să dezvolte mai întâi 
mecanica, în special mişcarea corpurilor într-un mediu şi 
forţele ce sunt angrenate în acest fenomen. Precursorii 
acestor preocupări au fost Ioan Filippon din Alexandria în 
secolul VI, iar în secolul XI Avicenna şi Abu al Barakat 
al-Baghdadi. 

Cu timpul, influenţa arabă care şi-a pus amprenta 
decisivă prin al-chimia şi al-gebra dezvoltate cu precădere 
de către savanţii arabi, începe să scadă treptat, savanţii 
europeni din Apusul scolastic se grupează în universităţi 
ce susţin pe mai departe cercetările din domeniu. La 
sfârşitul Evului Mediu, în secolul al XlII-lea, teologii 
universităţii din Paris au sesizat ca inacceptabilă ideea 
veşniciei materiei, aceasta neputând, din punct de vedere 
al dogmelor, să fie coeternă cu Dumnezeul creştin, un 
Dumnezeu Creator şi nu demiurg de tip 
platonic-gnosticist. Se ştie că în această perioadă 
autoritatea operei lui Aristotel în Biserica romano-catolică 
era egală cu cea a Sfintei Scripturi, ambele fiind prezente 
pe Sfânta Masă. Şi totuşi, în anul 1227, în apogeul 
scolasticii, papa Ioan al XXI-lea a condamnat un număr de 
219 propoziţii, în majoritatea lor emise de Aristotel şi 
urmaşul acestuia, doctor ecclesiae, Toma d'Aquino. 
Printre aceste propoziţii se afla şi aceea precum că „prima 
cauză (Dumnezeu) n-a putut face mai multe lumi". Primul 



198 Cf. Encyclopaedia Britannica, 1996. 

articol al Crezului afirmă: „...Făcătorul cerului şi al 
pământului, al tuturor celor văzute şi nevăzute. " La ce se 
referă propoziţia incriminată? Dacă se are în vedere lumea 
fizică (cele văzute), ne raliem poziţiei ce susţine 
unicitatea 199 . Astăzi se vorbeşte despre universuri paralele, 
anti-materie şi găuri negre prin care s-ar putea trece dintr- 
un univers într-altul, universuri multidimensionale, simple 
speculaţii nefundamentate suficient nici măcar ştiinţific, ca 
să nu mai vorbim teologic. 

Extrapolând, bineînţeles că nimic nu ne 
îndreptăţeşte scripturistic să presupunem existenţa altor 
lumi fizice, eventual locuite de alte fiinţe cu inteligenţă 
superioară nouă. De aici şi până la noua mitologie OZN nu 
e decât un pas, pe care teologic nu-1 putem accepta în nici 
un caz, nici măcar ca ipoteză de lucru (vom vedea mai 
târziu cum a fost tratată această problemă în cadrul new 
age). Această metodă de investigaţie ştiinţifică este foarte 
periculoasă în teologie, putând duce la grave erezii, aşa 
cum a fost cazul eruditului Origen, condamnat definitiv la 
două sinoade ecumenice, în ciuda unor încercări recente de 
I — I „reabilitare" a sa, unele venite, surprinzător, chiar din 

spaţiul teologic ortodox. 

Odată cu căderea Constantinopolului în 1453, ia 
sfârşit perioada Evului Mediu, iar o parte din 
„intelighenţia" Bizanţului, în frunte cu Ghemistos Plethon, 
se refugiază în Italia, unde aceşti intelectuali bizantini de 
formaţie gnostică şi neo-platonică vor pune bazele a ceea 
ce s-a numit peste veacuri „Renaşterea ". Nu se spune 
explicit că era vorba de renaşterea unui duh păgân 
panteist, a practicilor astrologice şi magice, a alchimiei. In 
ceea ce ne interesează pe noi, ştiinţele naturii capătă un 
avânt fără precedent, tinzând să devină autonome, adică 



De aici şi termenul latinesc uni-vers, nu există multi-vers. 



libere de tutela bisericii. Ne aflăm de acum înainte în 
spaţiul apusean în care domina după cum se ştie scolastica 
aristotelică, de care savanţii renascentişti decid să se 
îndepărteze treptat, dar totodată ei se „emancipează" de 
doctrina şi revelaţia creştină în general, inclusiv cea 
ortodoxă, recurgând din ce în ce mai mult exclusiv la 
resursele intelectului omenesc mărginit, arbitrar, imperfect 
şi atât de supus greşelii. De aici urmează binecunoscutul 
drum al ipotezelor şi teoriilor ştiinţifice, unele cu pretenţii 
de adevăr absolut şi veşnic, dar a căror durată n-a depăşit 
200-300 de ani, după care au fost infirmate de noi ipoteze 
şi teorii, şi aşa mai departe. Caracterul acestor ştiinţe 
devine unul predominant raţionalist, cantitativ şi 
mecanicist. Universul descris de fizica clasică este 
determinist şi infinit, cu legi fixe. Savanţii din această 
perioadă, în rândul cărora a strălucit Galileo Galilei au 
abandonat sistemul ptolemeo-aristotelic cu pământul ca 
centru fix într-un univers static cu legi ale mişcării 
naturale. Sub influenţa lui Copernic fizica face un salt 
important prin aceea că în centrul universului se află 
soarele iar pământul execută o mişcare circulară (care în 
sistemul ptolemeic era rezervată planetelor). 

La 24 martie 1616, la Roma, comisia teologică de 
sub conducerea cardinalului Bellarmino a combătut 
următoarele propoziţii ale lui Galilei: 

„1. Soarele se află aşezat în centrul lumii şi, prin 
urmare, este lipsit de mişcare locală. 

Cenzura: Cu toţii au spus că o asemenea teză era 
neghioabă şi absurdă, din punct de vedere filosofic, şi 
categoric eretică (subl. ns.), deoarece contrazicea în mod 
expres afirmaţiile Sfintelor Scripturi din multe pasaje. 

2. Pământul nu se află aşezat în centrul lumii şi 
nici nu este nemişcat, ci se mişcă în întregime, într-o rotire 
zilnică. 



Cenzura: Toţi au spus că această teză merită o 
cenzură identică cu cea anterioară, din punct de vedere 
filosofic: dacă este analizată din punct de vedere teologic, 
ea este greşită cel puţin în ce priveşte modul cum se referă 
la credinţă." (sublinierile ne aparţin). 200 

La 5 martie, a urmat emiterea edictului de 
condamnare a operei lui Copernic. A urmat abjurarea lui 
Galilei din 1633, iar pentru apologetica „liber 
cugetătorilor" s-a născut un „martir", sau cel puţin 
„mărturisitor" al adevărului de pe altarul ştiinţei, „prigonit 
pentru dreptate". Pentru a-1 face şi mai impresionant, 
„hagiografia" ştiinţifică a pus în gura lui Galilei celebrele 
cuvinte: E pur si muove. 

Dar, dincolo de aspectul pur ştiinţific şi al libertăţii 
de cercetare şi gândire, trebuie să fie luat în consideraţie 
efectul în plan duhovnicesc al acestor descoperiri, şi 
anume anularea treptată a importanţei pământului ca 
centru spiritual al universului. Aici este viaţa, aici a fost 
creat omul - chipul lui Dumnezeu, stăpânul universului şi 
cunună a creaţiei, pe acest pământ S-a întrupat Iisus 
Hristos, Fiul luj— Bumnezeu, Dumnezeu Omul. Confuzia 
planurilor, tipică spiritualităţii occidentale din această 
perioadă, a dus până azi la conflictul dintre ştiinţă şi 



200 Magazin istoric, aprilie, 1999, pp. 80-81. 



Figurile lui Galilei şi Giordano Bruno sunt folosite ca tipice argumente 
anticlericale şi antiecleziale ale ateilor şi liber-cugetătorilor de tip secularizat 
iluminist, la care se adaugă şi nelipsitul „crede şi nu cerceta". Această 
„poruncă" nu se găseşte ca atare în Scriptură, ci este unul din imperativele 
metodologice ale Ordinului iezuit. în spaţiul ortodox, ea s-ar apropia de o 
recomandare a Sfântului Ioan Gură de Aur cu privire la oprirea de a se iscodi 
unele taine mai presus de cuget şi simţire. 



teologie cu consecinţe încă nu vindecate, ba dimpotrivă, 
„exportate" şi în alte spaţii datorită puterii şi dominaţiei 
mondiale exercitate în ultimii 200-300 de ani de către 
naţiunile vest-europene. Este adevărat că lui Galilei i se 
datorează descoperirea legii căderii libere în care distanţa 
s variază după pătratul timpului t, aflarea unei traiectorii 
parabolice a unui proiectil folosind principiul inerţiei, cu 
aplicaţiile ce au dus tehnologia occidentală pe culmi, de la 
balistică până la zborurile interplanetare de astăzi. Dar 
poate că în măsură mai mare chiar decât de Galilei, fizica 
a fost sute de ani influenţată de marele matematician şi 
filosof francez Rene Descartes, preocupat în secolul XVII 
de a rezolva problemele materiei şi mişcării, creând astfel 
filosofia mecanică. Contrar atomiştilor antici, Descartes a 
respins existenţa spaţiilor libere din univers (a vidului în 
termeni moderni), introducând astfel noţiunea la fel de 
ipotetică a „eterului". 

Sfârşitul acestui secol „de aur" care a reprezentat 
pentru fizică ceea ce a însemnat secolul IV în teologia 
patristică, a fost încununat de figura lui Newton (1643- 
1727), cu preocupările sale din domeniul calculului 
integral şi diferenţial, al masei, forţei şi inerţiei, în celebra 
sa operă Philosophiae Naturalis Principia Mathematica 
(1687). In acest tratat, s-au pus bazele celor trei legi ale 
mecanicii clasice ce vor guverna fizica timp de 300 de ani. 
Mai mult decât atât, Netown a depăşit limitele carteziene 
şi galileice, postulând o forţă a gravitaţiei, a cărei 
propagare rămâne până astăzi un mister încă neexplicat 
satisfăcător de ştiinţă. Tot în cadrul preocupărilor fizicii 
secolului XVII, se încadrau şi calculele privind viteza 
luminii, cea care ulterior a rămas unicul punct de sprijin, 
constanta, în sistemul relativităţii einsteiniene. 

In secolul următor, asistăm la apogeul 
iluminismului, în care matematicienii se despart de 



fizicieni şi astronomi, acestea devenind de acum ramuri de 
cunoaştere independente. Matematicile se orientează spre 
o abstractizare tot mai mare, având ca rol un fel de 
substituţie a filosofiei şi teologiei de tip pitagoreic, dar 
lipsite de mistica numerelor din antichitate. Acum se 
desăvârşeşte mecanica clasică, ajungându-se prin Euler şi 
d'Alembert, în Tratat de dinamică, 1743, la mecanica 
raţională a „filosofiei naturale". 

începând cu anul 1738, se manifestă în Franţa 
preocupări intensive legate de razele luminii şi atracţia 
universală, domenii ce au avut, peste 170 de ani, rolul 
decisiv în mecanica relativistă a lui Einstein. De 
asemenea, s-au dezvoltat cercetările legate de căldură şi, 
ca o premieră la început firavă, electricitatea şi 
magnetismul. In privinţa spaţiului, în secolul XVIII avem 
în continuare spaţiul-timp euclidian, uniform şi fix 
pre-relativist. 

Din punct de vedere teologic, doctrina creştină a 
suferit, mai întâi din partea filosofilor şi apoi a oamenilor 
de ştiinţă, atacul deismului. Apărut în special în Anglia ca 
un sistem filosofic raţionalist, deismul a căutat să 
promoveze aşa - numita „religie naturală" raţională, 
opunându-se minunilor, tainelor, revelaţiei supranaturale 
şi învăţăturrhpr (dogmelor) oricărei Biserici. După cum 
ştim, şi în teologia dogmatică se recunoaşte existenţa unei 
revelaţii „naturale", iar apologetica, sau teologia 
fundamentală, a căutat să argumenteze în disputele de 
credinţă cu ajutorul metodelor filosofice şi chiar 
ştiinţifice. Dar savanţii apuseni, hotărâţi să cucerească 
autonomia domeniului lor cu orice preţ, s-au îndepărtat tot 
mai mult de Biserică mai întâi, iar peste o sută de ani chiar 



Cf. Pierre Chaunu în Civilizaţia Europei în secolul luminilor, Bucureşti, 
1986, p. 355. 



de Dumnezeu, căzând în ateism. Deocamdată suntem în 
secolul XVIII, când Montesquieu scrie: „Dumnezeu Se 
află în raport cu universul, în calitatea Sa de Creator şi de 
Păstrător, (proniator n.n.) al acestuia: legile după care 
l-a creat sunt şi cele după care îl păstrează... El cunoaşte 
regulile pentru că El este Cel Care le-a făcut şi pentru că 
ele sunt în raport cu înţelepciunea şi cu puterea Sa. " 
Putem observa în aceste cuvinte continuarea liniei 
carteziene a dualismului, în care se face diferenţă, şi 
separaţie între subiect şi obiect, conţinut şi conţinător, 
între cunoaşterea raţională şi revelaţie, şi se neagă în chip 
agnostic posibilitatea unei intuiţii globale. Vom vedea 
ulterior că fizica de tip new age s-a ridicat tocmai 
împotriva acestei „paradigme", înlocuind-o cu noua 
paradigmă de tip holist. Nu este aici altceva decât 
neputinţa scolasticei medievale, moştenitoare în acest caz 
a nestorianismului, incapabilă de a recepta definiţia 
catolică şi unificatoare a Sinodului de la Calcedon. Pentru 
filosofii şi savanţii iluminişti, universul era fragmentat în 
„fenomene" separate, ele putând fi studiate şi cunoscute 
rând pe rând, neexistând în calea acestei cunoaşteri nici un 
fel de cenzură transcendentă de tipul Marelui Anonim al 
lui Lucian Blaga. i — i 

Ajunşi în acest punct socotim necesar a ne opri 
asupra conceptului de „energie", deoarece el va juca un rol 
preponderent atât în noua fizică relativistă, cât şi în cadrul 
mai larg al new age-ului. 

Termenul vine din grecescul epyov ce a dat svspyia 
însemnând lucrare, activitate, acţiune. In fizică, energie 
înseamnă capacitatea unui sistem fizic de a presta o 
lucrare sau acţiune. Materia produce energie, ca rezultat al 
mişcării sau poziţiei în relaţie cu forţele active ce 



203 Idem, p. 390. 



constituie energia mecanică. 204 Pe lângă aceasta mai există 
multe alte forme de energie dintre care bioenergia 
constituie un domeniu pe care se pune mare accent în new 
age. Din punct de vedere ştiinţific bioenergetica este 
studiul proceselor prin care celulele vii folosesc, stochează 
şi eliberează energie. Aici se încadrează şi procesul 
fotosintezei. 205 Dar în cadrul noii mitologii scientiste, new 
age, bioenergia are un conţinut oarecum diferit, definit în 
cadrul filosofic asiatic ca fiind acea qi a chinezilor, sau 
prana hindusă. 

întrucât s-a observat în secolul XIX că diferitele 
forme de energie se pot transforma unele într-altele, 
savanţii Sădi Carnot, Rudolf Julius, Emanuel Clausius şi 
Lordul Kelvin au formulat legea conservării şi 
transformării energiei, în care mai importantă este a doua 
lege a termodinamicii (1850), potrivit căreia într-un sistem 
izolat fforriponentele interne de temperaturi diferite vor 
tinde întotdeauna către o unică temperatură uniformă de 
echilibru. Aplicarea consecvent logică la scara universului 
(privit ca un sistem închis şi izolat) a principiului numit de 
Clausius entropie, ce ne arată stadiul de echilibru termic, a 
dus la aşa - numita ,, moarte termică", sistarea tuturor 
I — I proceselor termice posibile. S-a observat că această lege se 

aplică numai în domeniul macroscopic, ea nefiind validă 
în microscopic, întrezărindu-se astfel viitoarele descoperiri 
ale mecanicii cuantice şi ale teoriei relativităţii. 

Savanţii secolului XIX se bazau desigur pe 
observaţii empirice, lipsite de lumina revelaţiei divine. Ei 
sesizau necesitatea permanenţei energiei solare pentru 
întreţinerea vieţii pământeşti, dar această energie era şi ea 
la rândul ei creată şi prin aceasta în mod necesar finită. 



Cf. Encarta Encyclopedia '98 . 



Ceea ce le-a lipsit teologilor romano-catolici medievali, 
energiile necreate prin care lucrează pronia lui Dumnezeu, 
le lipsea cu atât mai mult savanţilor secularizaţi şi cvasi 
atei ai secolului trecut. Aşadar, părerea acestora era că 
energia se transformă, dar nu poate fi creată sau distrusă, 
ceea ce în mod necesar ne duce direct la caracteristicile 
energiilor divine. 

Ne apropiem astfel la sfârşitul secolului de apogeul 
mecanicii clasice urmată de fizica modernă care susţine 
că, la viteze apropiate de cea a luminii, energia şi materia 
sunt interconvertibile, producându-se astfel unificarea 
conceptelor de energie şi masă. 



V11.2. NOUA FIZICĂ Şl ORTODOXIA 

Preludiul fizicii moderne 1-a constituit, asemănător 
fenomenului muzical de pildă, fizica clasică newtoniană, 
cu preocupările sale din domeniul naturii compuse a 
luminii şi a forţei gravitaţiei. Dar a sosit acel moment de 
cotitură din istoria ştiinţei, anul 1905, când Albert Einstein 
a publicat teoria specială a relativităţii. El a plecat de la 
preocupările din domeniul câmpurilor electromagnetice în 
care a excelat Maxwell, cu noutatea renunţării la spaţiul 
absolut şi introducerea unei constante în cadrul de 
referinţă valabile pentru toţi observatorii, indiferent unde 
s-ar afla, viteza luminii c = 300 000 km/sec. Astfel a căzut 
şi ideea timpului absolut, introducându-se noţiunea ce a 
dat numele teoriei, cuprinsă în celebra formulă E - mc 2 . 
Constanta c este, cum am arătat, absolut necesară pentru a 
salva sistemul de pericolul pan-relativismului. 

Cu numai câţiva ani înainte, în 1900, germanul 
Max Planck a marcat o nouă etapă de referinţă în fizică 
prin introducerea conceptului de cuantă de energie, mai 



întâi ca o ipoteză ce venea să infirme conceptul clasic 
natura non facit saltus, stabilindu-se prin aceasta că în 
lumea microscopică domneşte discontinuitatea. 

Trebuie amintit faptul că în gândirea europeană au 
început să strălucească savanţi de origine evreiască. Lor li 
se datorează în timp creşterea influenţei, ca metodologie 
de abordare a fenomenelor, modul de gândire talmudic. 
Astfel, se cunoaşte adagiul lui Descartes dubito ergo 
cogito, cogito ergo sum. Dar mult mai puţin cunoscut este 
faptul că în gândirea rabinică talmudică principiul 
contestării, al îndoielii, al dubiului, al dezbaterii critice, 
polemice, este unul din pilonii de bază. De aici provine 
atitudinea refractară în faţa dogmelor şi autorităţilor: totul 
poate fi contestat şi contra-demonstrat prin gimnastica 
minţii, precum făceau sofiştii greci sau fariseii şi cărturarii 
din vremea Mântuitorului. îndoiala a fost folosită şi în 
ştiinţă ca motor al progresului, dar cu rezultate modeste. 
Totodată, aşa cum am arătat la începutul acestui capitol, 
fizica a fost şi este în continuare strâns legată de filosofie. 
Mecanica clasică newtoniană se baza pe conceptul 
filosofic al determinismului, al strictei cauzalităţi 
predictibile şi astfel controlabile. Este cunoscut faptul că 
relaţia funcţionează şi în sens invers: şcolile 
materialismului, naturalismului au pus fizica la baza 
demersului filosofic, lucru familiar generaţiilor 
post-belice, educate decenii de-a rândul în acest spirit 
pozitivist. 

Să ne întoarcem acum asupra conceptului de eter, 
discutat ceva mai înainte în fizica clasică. într-o celebră 
comunicare făcută de către Albert Einstein la data de 5 
mai 1920 universităţii din Leyden, a fost tratată tema 
Eterul şi Teoria relativităţii. Pentru început, Einstein 
menţionează rolul lui Newton cu a sa teorie a gravităţii, 
interpretată ca fiind o acţiune de la distanţă. Ipoteza 



existenţei eterului a devenit pentru savanţii secolelor 
următoare o axiomă necesară explicării unificate a 
universului şi relaţiilor dintre corpuri. în secolul al 
XlX-lea preocupările legate de proprietăţile luminii şi cele 
ale undelor elastice au folosit în continuare această 
ipoteză. Eterul a ajuns a fi privit ca un mediu luminifer 
cvasi-rigid, iar explicaţia pur mecanică a naturii a fost 
treptat abandonată. Cu toate acestea, dualismul de care 
voiau să scape savanţii a persistat, în ciuda introducerii şi 
studierii noţiunilor de vid (eter liber) şi câmpuri 
electromagnetice (de către savanţii Maxwell şi Lorentz). O 
ieşire din acest impas a fost ipoteza inexistenţei eterului, 
câmpurile electromagnetice fiind considerate entităţi 
autonome ireductibile, asemănător concepţiei antice de 
atomi ai materiei. 

O personalitate de prim rang din lumea ştiinţei ce 
este revendicată de către mişcarea new age a fost părintele 
iezuit şi antropologul francez Pierre Teilhard de Chardin 
(1881-1955). Din opera sa a fost reţinută ideea potrivit 
căreia lumea este un întreg în care totul se leagă împreună 
şi este interdependent, adică „totul se ţine împreună" . 
Fiind ca formaţie ştiinţifică biolog, Teilhard vedea toate 
fiinţele „ca pe nişte fibre fără fir ţesute într-un proces 
universal" . încercând să împace biologia cu teologia, 
savantul iezuit a ajuns la o formă originală de 
evoluţionism, de la primele forme simple şi aparent 
neînsufleţite către forme din ce în ce mai complicate, cu o 
conştiinţă din ce în ce mai înaltă. în acest fel, el a strecurat 
erezia scientistă evoluţionistă deghizată într-un limbaj 
creştin. Teilhard de Chardin deschide perspectiva evoluţiei 
omului spre o formă superioară de viaţă, în loc de 
îndumnezeire şi urcuş duhovnicesc, dovedind în fond o 
viziune materialistă. Elementul ce evoluează necontenit în 
cosmos, căpătând grade de complexitate tot mai mari, este 

conştiinţa. în acest fel, universul evoluează tot timpul prin 
propria sa putere şi voinţă. Nu este de mirare că prin 
concepţiile sale naturalist panteiste Teilhard a intrat în 
conflict cu învăţătura Bisericii. Mărturisirea sa de credinţă 
ia forme tot mai subiective, văzându-L pe Hristos ca pe 
coroana lumii şi ca pe o expresie a „sufletului lumii" 

Savantul de renume mondial Erwin Schrodinger, 
cel care, alături de Broglie, Bohr şi Heisenberg a fost unul 
din întemeietorii teoriei cuantice, a scris în lucrarea sa Ma 
conception du monde următoarele: „Oricât de imposibil de 
conceput ar putea să pară gândirii obişnuite, voi şi toate 
fiinţele conştiente ca atare, sunteţi totul în totul. Din 
cauza aceasta viaţa pe care o trăiţi nu e numai un 
fragment al existenţei întregi, ea este într-un anumit sens, 
totul." Am ales acest nume, deoarece în concepţiile sale 
Schrodinger ne apare ca un precursor al savanţilor fizicieni 
new age D. Bohm şi F. Capra (n. 1939). Ca şi aceia mai 
târziu, acest new ager avânt la lettre, a avut revelaţia 
corespondenţei observaţiilor sale ştiinţifice cu tradiţia 
indiană, Toma d'Aquino, Meister Eckhart şi alţi mistici 
occidentali. Potrivit constatărilor sale, înainte de apariţia 
fizicii moderne, savanţii şi ftiasofii erau aceiaşi, iar 
concepţia lor avea două ipoteze fundamentale: 1. Lumea 
este formată din aşa-numiţii atomi care formează la rândul 
lor corpuri. 2. Lumea formează o realitate independentă de 
cel ce o observă. După apariţia fizicii secolului XX, s-a 
constatat că elementele constitutive ale universului nu mai 
pot fi considerate separate unele de altele, şi nici 
observatorul de ele. 



Cf. Encyclopaedia Britannica ' 

în lucrarea sa Hristos şi karma 2i)i , teologul francez 
Francois Brune face o mică antologie a noii metafizici 
începând cu citate din Michael Talbot, Mysticisme et 
physique moderne (Mercure de France, Le Mail, 1984), 
anume că fiecare particulă le afectează pe toate celelalte, 
că structura materiei nu poate fi independentă de 
conştiinţă, că psihicul uman este în interferenţă cu toate 
punctele din univers, că nu mai este prezentă deosebirea 
dintre subiect şi obiect, iar realitatea este una şi 
omnijectivă. 

în acest fel, pe nesimţite aproape, autorul ne 
introduce în lumea concepţiilor noii lumi: paradigma 
hologramei. Dându-şi seama ca teolog de acest lucru, F. 
Brune ne previne că acestea nu sunt intuiţii new age, ci 
lucrări ştiinţifice. Ajungând la unul din autorii mai sus 
citaţi, fizicianul englez D. Bohm, se afirmă că lumea toată 
e o hologramă, fiecare dintre noi este un punct hologramic 
ce reflectă întregul univers într-un raport static şi dinamic. 
Potrivit lui Bohm: ,,... marea hologramă numită Creaţie, 
care este EUL fiecăruia dintre noi." 

Fizicianul francez Olivier Costa de Beauregard 
susţine, în lucrarea sa La Physique moderne et Ies 
pouvoirs de l'esprit (Le Hameau, 1981) că „separarea 
spaţială a obiectelor este în parte un mod al sensibilităţii 
noastre" . Se constată din nou afinitatea acestor gânditori 
ai noii ere cu tradiţiile religioase orientale, cu 
spiritualitatea indienilor americani şi cu misticii apuseni. 
Pentru toţi aceşti fizicieni, Dumnezeu nu este o persoană 
şi nu au o relaţie de iubire cu El, după modelul creştin, sau 
măcar al marilor religii recunoscute. 

Vom aduce în discuţie, în legătură cu aceste 
observaţii, şi unele puncte de vedere ale Pr. prof. Dumitru 

Popescu prezentate în referatul său Creaţia lumii în lumina 
Sfintei Scripturi şi a ştiinţei contemporane. Reconcilierea 
dintre credinţă şi ştiinţă la început de mileniu. In 
viziunea optimistă a Părintelui profesor, se arată că: 
„Ştiinţa contemporană a ieşit în întâmpinarea acestor 
intuiţii biblice şi patristice prin faptul că fizicienii au 
ajuns la concluzia că organizarea lumii este rezultatul 
«dansului cosmic al particulelor elementare» şi al 
«plusurilor de informaţie», care modelează natura în 
diversitatea lucrurilor şi fiinţelor din cuprinsul ei." Şi mai 
departe: „In acest fel, ştiinţa contemporană deschide o 
nouă epocă în modul de a înţelege lumea şi organizarea 
ei, şi păşeşte pentru prima dată în întâmpinarea dialogului 
cu teologia răsăriteană şi Sfânta Scriptură." Dar 
părintele D. Popescu este nevoit mai departe să recunoască 
faptul că, savanţii citaţi cum ar fi F. Capra şi D. Bohm, au 
deschis mult mai larg porţile dialogului cu filosofiile 
orientale panteiste decât cu Părinţii Bisericii Orientului 
ortodox: „Dar din momentul îwncare fizicienii încep să 
prezinte Divinitatea drept «Ceea Ce Este» fără să ne 
spună «Cine» este Divinitatea, ei devin tributari unei 
concepţii panteiste, care nu mai poate face deosebire între 
Divinitate şi lume." Personal, ne temem că în realitate 
lucrurile se prezintă, cel puţin deocamdată, în acest stadiu, 
iar „reconcilierea dintre credinţă (ortodoxă) şi ştiinţă la 
început de mileniu," rămâne în stadiul de deziderat al 
părţii ortodoxe. Spunem acesta deoarece cercetând studiile 
şi afirmaţiile noilor fizicieni, nu se întrezăreşte explicit 
nici o înclinare spre mistica ortodoxă, abundând în schimb 
referirile la mistica orientală de-tip panteist impersonal. 



Apărut în Vestitorul Ortodoxiei, numerele februarie /martie 2000. 

VII. 3. ŞTIINŢA ATEE - ŞTIINŢA NEW AGE 

Aşa cum am mai spus, fizicianul britanic David 
Bohm (1917-1992) este unul dintre cercetătorii cei mai 
avizaţi citaţi de obicei de către scientismul de tip new age. 
El şi-a expus ideile sale în lucrarea Wholeness and the 
Implicate Order, apărută în 1980. Bohm susţine că toate 
lucrurile par a fi părţi ale unui întreg mare, nedespărţit, în 
care totul pluteşte şi se amestecă organic împreună cu 
toate celelalte, precum mişcările dintr-un curent de apă. în 
tot acest timp, hazardul este desigur exclus. Bohm 
introduce noţiunea de implicate order, ce înseamnă 
aproximativ ordine construită apriori, ordine raţională şi 
nevăzută ce se manifestă în lumea experienţelor noastre pe 
care Bohm o numeşte explicit order, sau ordinea aparentă. 

Tot în rândul savanţilor new age se înscrie şi 
anatomistul şi profesorul pensionar de la universitatea din 
Yale, Harold Saxton Burr care a anunţat în anul 1972, în 
cartea sa Blueprint for Immortality descoperirea aşa- 
numitului câmp vital. în consonanţă cu D. Bohm, S. Burr 
afirmă existenţa în cosmos a legii şi ordinii. Contribuţia sa 
originală constă în explicarea ştiinţifică a acestei legi 
ordonate. Potrivit savantului american, cauza ar fi 
existenţa unor câmpuri electrodinamice care aşează toate 
particulele pe locurile lor potrivite şi chiar determină 
mişcările lor. 

După cum se poate constata, descoperirea sensului 
existenţei şi cosmosului este lăudabilă, dar explicarea prin 
introducerea acestor ipotetice câmpuri vitale trădează un 
fond materialist pueril ce nu poate nicidecum să ajungă la 
esenţa fenomenelor descrise. 



în cadrul fizicii noii ere un loc de frunte îl ocupă 
fizicianul teoretic american Fritjof Capra (n. 1939). 
Cartea sa de căpătâi se intitulează The Tao of Physics şi a 
apărut ca ştiinţă popularizată în anul 1975. Numele de 
Taofizica se datorează paralelelor găsite de autor între 
fizica modernă şi mistica orientală chineză. Ceea ce 1-a 
frapat pe Capra este faptul că atât fizica ştiinţifică 
raţională cât şi mistica intuitivă au ajuns la concepţii 
similare asupra realităţii, potrivit cărora materia nu există 
propriu-zis. Lumea materială este o iluzie (maya), 
realitatea fiind de natură spirituală, ne-materială. Capra se 
încadrează în curentul ştiinţific şi filosofic contemporan ce 
încearcă să depăşească fragmentarea imaginii ştiinţei 
clasice şi unificarea concepţiilor pentru a da naştere unei 
imagini holistice asupra realităţii. Din păcate, urmărind 
exclusiv linia misticei orientale, el ajunge ca şi aceia să nu 
mai conceapă divinul ca pe o putere care a creat şi 
conduce din afară lumea, ci ca pe o putere care conduce 
dinăuntru. Astfel, Dumnezeu se află în toate şi lucrează 
dinăuntru, devenind de fapt sufletul nostru nemuritor, ceea 
ce constituie o gravă erezie panteistă. în demersul său, 
Capra subliniază, pe bună dreptate, superioritatea gândirii 
intuitive şi religioase asupra gândirii raţionale scientiste de 
tip iluminist. Această valoare a intuiţiei a fost sesizată în 
chip magistral de către Părintele Stăniloae, iar în acest 
caz, faptul că ea s-ar aplica şi în ştiinţă nu poate decât să 
fie un lucru binevenit şi necesar. Totodată, fizicianul 
american a constatat cu justeţe şi existenţa unui element 
raţional în mistică. 

Potrivit ultimelor descoperiri ale fizicii moderne, 
la nivelul subatomic nu se găseşte nici un fel de materie 
solidă, ci numai spaţiu vid şi câmpuri energetice, 
posibilităţi, tendinţe şi probabiltăţi statistice. Realitatea 
apare ca o ţesătură complicată de relaţii între diferitele 



părţi ale unui întreg, o parte importantă a realităţii fiind 
chiar observatorul care influenţează ceea ce observă. 
Capra afirmă că: „In fizica atomică nu putem niciodată să 
vorbim despre natură fără ca să vorbim în acelaşi timp 
despre noi înşine". 

Dar Fritjof Capra nu s-a rezumat la abordarea 
concepţiilor taoiste, ci a continuat paralelele sale şi cu 
filosofia hindusă, ajungând la conceptul realităţii supreme 
numită Brahman, ce se socoteşte a fi sâmburele tuturor 
lucrurilor, sufletul lumii, infinitul, veşnicul şi imposibil de 
cuprins cu mintea omenească. Corespondentul lui în 
sufletul omenesc este, conform filosofiei vedanta, Atman. 
Şi budismul susţine faptul că lumea este o unitate. Capra 
însuşi aderă la noţiunea lui T. Kuhn, acea viziune holistică 
asupra lumii, ce duce la schimbarea vechii paradigme. 
Suportul teoretic pentru această nouă viziune vine din 
partea fizicii şi a misticii, deci a acestei taofizici. In 
sprijinul afirmaţiilor sale, Fritjof Capra aduce teoria 
laureatului premiului Nobel, llya Prigogine, potrivit căruia 
organismele vii sunt un sistem autoorganizat, o deviaţie 
aberantă de la acele raţiuni plasticizante, reluate în 
teologia ortodoxă contemporană de către Părintele 
Stăniloae după Sfântul Maxim Mărturisitorul. Cu această 
teorie este răsturnat eşafodajul teoriei evoluţioniste a lui 
Darwin. La rândul său este citat şi un alt savant al noii ere, 
Gregory Bateson, după care conştiinţa este o urmare 
necesară şi inevitabilă a unei anume complexităţi ce a 
început să se constituie mult înainte ca organismele vii sa- 
şi fi dezvoltat creierul şi sistemul nervos superior. El a 
afirmat: „Conştiinţa este fiinţa tuturor fiinţelor vii." 
Combătând distincţia operată de Descartes în materie şi 
conştiinţă ca două categorii diferite, Capra vede conştiinţa 
ca pe însăşi dinamica, forţa creatoare din spatele 
autoorganizării organismelor vii. Pentru a descrie forţele 



mentale ale unor organisme vii inferioare el foloseşte 
noţiunea mentaţie. Mai multe conştiinţe omeneşti 
conectate formează macroconştiinţa, adică sistemul social 
şi ecologic, iar acesta la rândul lui e inclus în sistemul 
mental al planetei, care la rândul său trebuie să fie inclus 
într-o conştiinţă universal cosmică. Toate aceste elemente 
laolaltă conduc inevitabil către acea viziune holistică de 
care aminteam mai devreme. 

O problemă controversată a biologiei, ştiinţa vieţii, 
a constituit-o originea vieţii şi evoluţionismul. Naturalistul 
francez Lamarck a sugerat că speciile se schimbă în cursul 
timpului, aceasta făcându-se şi sub acţiunea unui impuls 
conştient către perfecţiune din partea organismelor. Aceste 
idei au fost contestate printre alţii de către Georges Cuvier 
dar au fost îmbrăţişate şi dezvoltate ulterior de către 
Charles Darwin. Acesta a elaborat un sistem de ipoteze ce 
susţineau noţiunea transformării speciilor, sugerând chiar 
un mecanism prin care o atare evoluţie să aibă loc fără 
recursul altor cauze decât cele pur naturale, conform aşa 
numitei selecţii naturale în lupta pentru existenţă. Ideile 
respective au fost expuse în lucrarea On the Origin of 
Species by Means of Natural Selection, or the 
Preservation of Favoured Races in the Struggle for Life, 
publicată în 1859. 

La vremea sa, scriitorul şi filosoful român Lucian 
Blaga s-a aplecat şi el asupra acestei problematici în 
studiul său dens Trilogia cosmologica 212 \ Gânditorul 
român face o interesantă paralelă a evoluţionismului 
darwinist cu mecanica newtoniană. Ca şi aceasta, sfârşitul 



Cf. L. Pearce Williams, Profesor John Stambaugh de Istoria Ştiinţei; 
Directorul Programului de Istoria şi Filosofia Ştiinţei şi Tehnologiei de la 
Corneli University, Ithaca, New York. 

Trilogia cosmologică, Humanitas, 1997. 



□ 

□ 



□ 



secolului XIX a adus contestaţii precum cea a lui Max 
Planck cu a sa teorie a cuantelor. In domeniul biologiei, 
acest lucru a fost făcut de către Louis Dollo în lucrarea sa 
din anul 1893 Legile evoluţiei în care se afirmă că 
„evoluţia este discontinuă" } u Cu şapte ani mai înainte, în 
1886, savantul De Vries elaborase teoria mutaţiilor. La 
începutul secolului XX, în 1903, s-a produs un adevărat 
seism în lumea biologiei prin apariţia lucrărilor savantului 
şi călugărului G. Mendel, care a descoperit legile eredităţii 
demonstrând fără putinţă de tăgadă că „natura face 
salturi". 

Urmând modul actual de propagare a informaţiei, 
internetul, am întâlnit şi o nouă viziune asupra acestui 
subiect, intitulată Ipoteza spectrului vital: o explicaţie 
posibilă pentru natura, creaţia şi evoluţiei moleculei ADN 
şi a vieţii 215 . Motivul pentru care am reţinut acest articol 
este faptul că autorul său caută o corelare între diferitele 
ramuri ale ştiinţei cu vechile texte teologice. 

Punctul de plecare teologic al acestei ipoteze este 
luat din Noul Testament, şi anume 1 Ioan - I, 5: „Şi 
aceasta— este vestirea pe care am auzit-o de la El şi v-o 
vestim: că Dumnezeu este lumină şi nici un întuneric nu 
este întru El." Această afirmaţie poate fi pentru început 
luată în sens literal. Versetul 7 continuă „Iar dacă umblăm 
întru lumină, precum El este în lumină, atunci avem 
împărtăşire unul cu altul şi sângele lui Iisus, Fiul Lui, ne 
curăţeşte pe noi de orice păcat." 

Ipoteza spectrului vital susţine că ADN-ul ar putea 
fi manifestarea fizică a luminii. De aici decurge 
posibilitatea convertirii energiei luminoase în materie. 
Dacă acest lucru este real, atunci avem de-a face cu latura 

opusă a legii de echivalenţă masă-energie a lui Einstein: 
E-mc 2 . Afirmaţia că Dumnezeu este lumină apare în 
Sfânta Scriptură de cel puţin zece ori. Reţinem părţile 
bune ale intuiţiilor lui Greg Hatton, urmând ca cercetări 
ulterioare aprofundate în lumina revelaţiei ortodoxe să dea 
un răspuns satisfăcător acestei problematici. 

întrucât mişcarea new age a apărut şi s-a dezvoltat 
într-un mediu impregnat de scientism în care, aşa cum am 
arătat, oamenii de ştiinţă reprezentau până la cel de-al 
doilea război autoritatea supremă, era de la sine înţeles că 
printre preocupările noii spiritualităţi se vor număra şi cele 
legate de ştiinţă. Potrivit viziunii astrologice, era Peştilor 
s-a caracterizat printre altele printr-o separaţie a religiei de 
ştiinţă, ajungându-se după Evul Mediu chiar la un conflict 
deschis. Prin urmare, noua eră conciliantă a Vărsătorului 
va realiza şi această împăcare a celor două domenii 
divergente. Acest lucru a fost descris printre alţii de către 
Marilyn Fergusson în lucrarea sa The Aquarian 
Conspiracy apărută în anul 1980, la capitolul „Psi: 
necunoscutul în fizică şi parapsihologic" . Prin termenul 
grecesc „psi" (y/) se înţelege aici necunoscutul în fizică 
teoretică şi parapsihologie. Potrivit ultimelor cercetări din 
domeniul fizicii, materia are doar „tendinţa de a exista" , 
particulele fac „quantum leaps" , iar universul este o 
„scattering matrix". Aceste afirmaţii au la bază lucrările 
unor savanţi ca elveţianul J.S. Bell, autorul teoremei ce-i 
poartă numele (1964), precum şi a efectului Einstein- 
Podolsky-Rosen. O altă lucrare de referinţă din domeniul 
new age legată de noua fizică este The Dancing Wu-Li 
Masters de Gary Zukav. El aduce în discuţie printre altele 
teoria complementarităţii enunţate de către danezul Niels 
Bohr, şi afimaţia francezului Paul Dirac ce susţine că 

„materia este creată din nimic". Ca şi Fritjof Capra, G. 
Zukav găseşte la tot pasul analogii evidente între noile 
descoperiri ale fizicii şi mistica orientală taoistă. 
îmbinarea ştiinţei cu psihologia a dus la afirmarea aşa 
numitului domeniu al „paranormalului", în care fenomene 
cum ar fi sincronicitatea propusă de Wolfgang Pauli şi C. 
G. Jung nu pot fi supuse experimentului. Printre 
cercetătorii celebri preocupaţi de "psi" sunt citaţi J. J. 
Thomson, William James, Alexis Carrel, Max Planck, cei 
doi Curie, Schrodinger, Einstein, C. G. Jung, Wolfgang 
Pauli, Pierre Janet şi Thomas Edison. 

în faţa acestor încercări stau operele Sfinţilor 
Părinţi Bisericeşti, păstrate şi continuate de către marii 
teologi ortodocşi contemporani, între care la loc de cinste 
stă Părintele Stăniloae, care în lucrarea sa Teologia 
dogmatică ortodoxă . La paragraful intitulat: „5. Lumea, 
operă raţională a lui Dumnezeu, pe măsura raţiunii umane 
în progres continuu spre sensuri tot mai înalte ale ei" , îl 
reia pe Sfântul Maxim Mărturisitorul, arătând că toate 
lucrurile îşi au raţiunile lor în Logosul dumnezeiesc sau în 
Raţiunea supremă. Această raţionalitate a naturii îşi are 
scopul şi sensul tocmai în slujirea omului. Raţiunile 
lucrurilor (logos) sunt stricte şi eterne şi îşi au sensurile 
lor (noema), fiind cuprinse în Raţiunea divină, în Logos, 
Cuvântul lui Dumnezeu. Omului îi este dată această 
înţelegere a sensului lucrurilor (noesis) prin actul 
cunoscător sintetic şi direct numit intuiţie. Iată aici o 
punere în lumina justă a acestei calităţi cognitive invocată 
atât de des de new ageri. Pentru teologia ortodoxă a 
Părintelui Stăniloae, lumea („lume" din lat. „lumen") 
reprezintă o „lumină" inepuizabilă. Spre deosebire de 

B 

intuiţie, raţiunea analitică reprezintă numai o raţiune 
parţială, punct de vedere ce nu poate fi decât îmbrăţişat de 
către new ageri. Deşi omul este alcătuit din trup şi suflet, 
există în alcătuirea sa şi ceva mai înalt ce scapă analizei, şi 
anume harul necreat, element constitutiv, şi nu acea graţie 
creată a teologiei scolastice apusene şi nici harul dobândit 
la Sfântul Botez. Deşi lumea e deosebită de Dumnezeu, 
(contrar afirmaţiilor panteist-moniste new age), ea nu e 
despărţită de El nici în existenţa ei, nici în sensul ei. 219 în 
final când Dumnezeu va fi totul în toate, se va uni cu 
creaţia aşa cum a formulat Sinodul de la Calcedon: fără 
amestecare (asinkitos), fără schimbare (atreptos), fără 
împărţire în două categorii (adiairetos), fără separare 
(achoristos), în felul acesta realizându-se îndumnezeirea 
naturii, a creaţiei. Gânditorii new age au considerat cu 
totul greşit că acest stadiu a şi fost atins, omului 
nemairămânându-i decât să conştientizeze acest lucru 
(gnosticism hinduist). Este însă adevărat şi pentru teologia 
ortodoxă că raţiunea analitică nu poate ajunge la explicaţia 
finală, aşa cum se străduieşte şi speră să o facă mai 
devreme sau mai târziu ştiinţa. întrucât în creaţie totul este 
raţional în lucruri şi în energiile componente, omul are 
datoria faţă de Dumnezeu de a o cunoaşte. Aşa cum am 
mai arătat, raţionalitatea lumii este pentru om şi 
culminează în om, 220 punct ate - ] vedere ce se opune 
ecologismului pancosmist de tip new age. Acest proces de 
cunoaştere presupune obligatoriu un efort din partea 
omului, lucru ce pare să nu fie pe placul adepţilor new 
age, dispuşi să găsească tot felul de procedee quasi-magice 
de a înlătura tocmai suferinţele şi efortul omului, într-un 
cuvânt Crucea. 



Teologia dogmatică ortodoxă, p. 240. 

VII.4. NOUL MIT SCIENTIST: 
EXTRATERESTRII 

Fenomenul OZN a devenit în deceniile actuale cea 
mai populară religie din America. Această afirmaţie a fost 
făcută, printre alţii, de către cercetătorul John Whitmore în 
studiul Religious Dimensions of the UFO Abductee 
Experience. Suntem de aceeaşi părere cu autorul 
american, după care descrierile cazurilor de răpire 
(abductee) au puternice conotaţii religioase. Una dintre ele 
este legătura dintre iniţierea şamanică şi relatările curente 
de răpiri extraterestre. J. Whitmore compară momentul 
dramei şamanice cu obişnuitele relatări de răpiri 
extraterestre, demonstrându-şi teoria după care fenomenul 
OZN are o încărcătură religioasă considerabilă şi că 
urmează căutarea veşnică omenească după fiinţe 
supraomeneşti de obârşie cerească. Ca surse de informaţie 
pot fi folosite în acest caz şi filme SF pe această temă cum 
ar fi: Dosarele X. Fila 3. Răpirea şi Intruşii. Ambele 
tratează răpiri OZN şi descriu în amănunţime cum trăieşte 
subiectul fiecare etapă a fenomenului. 

De aceste fenomene s-au ocupat şi alţi cercetători, 
cum ar fi de exemplu Rasmussen, care relatează 22/ 
| — | diferitele momente care alcătuiesc iniţierea, aşa cum au 

fost povestite de Aua, un şaman din rândul inuiţilor 
Iglulik, un trib ce trăieşte la nord-vest de Hudson Bay. 
Aspirantul, care poate fi o femeie sau un bărbat, 



In The Gods have landed - new religions from other worlds editată de 

contactează un şaman mai bătrân şi îi dă un dar preţios, 
destinat plăcerii spiritelor. Şamanul îşi cheamă spiritele 
ajutătoare pentru a îndepărta tot ce poate sta în calea 
dezvoltării spirituale a aspirantului. Aceasta se face prin 
faptul că aspirantul şi părinţii săi au mărturisit toate 
eventualele călcări de tabu. După ce s-a purificat în acest 
fel, începe adevărata instruire a aspirantului, ce se izolează 
împreună cu bătrânul şaman. In următorul moment, 
sufletul aspirantului este predat viitoarelor sale spirite 
ajutătoare pentru ca acestea să recunoască pe noul şaman, 
prin aceea că şamanul îi plasează în ochi, creier şi 
măruntaie. Aceasta face posibilă prima experienţă de 
senzaţie extracorporală a aspirantului. După aceea 
şamanul îl va învăţa lucruri importante pe aspirant, 
angakua, ceea ce în mod deosebit arată statutul spiritual al 
şamanului. Aspirantul va experia quameq, o iluminare 
interioară ce îl ajută să vadă în întuneric şi să se înalţe 
deasupra tuturor obstacolelor posibile. Cu ajutorul 
quameq-ului şamanul poate identifica sufletele oamenilor 
vii care s-au împotmolit în împărăţia morţii. 

O sarcină pe care aspirantul o execută singur este 
aceea ca prin concentrare să se contemple pe sine ca 
schelet, şi să poată număra şi numi fiecare os cu termeni 
care sunt folosiţi numai în limba sacră a şamanilor. Ca 
urmare, neofitul s-a eliberat de carnea şi sângele său, ce 
sunt pieritoare, şi şi-a sfinţit acea parte care rămâne după 
moartea sa, pentru a fi recunoscut de sufletele şamanilor 
morţi. Apoi aspirantul trebuie, şi de această dată singur, 
să-şi caute un spih^~qpe rsaq, care devine ajutorul său. 
Aceasta se face prin cunoştinţele căpătate până acum: 
pentru a vedea când se apropie un spirit, acesta se umple 



" Şamanul nou iniţiat va continua în această stare să călătorească în lumea 
spiritelor ca să recupereze sufletele rătăcite sau să se lupte cu spiritele rele. 



de o lumină interioară. Spiritul poate lua o formă umană 
sau animalică. Aspirantul este ales de spirit, şi nu-1 poate 
aduce într-o formă anumită. 

In final, iniţierea reuşită se marchează prin aceea 
că şamanul nou numit primeşte o centură ca semn 
distinctiv. Apoi acesta îşi va adânci cunoştinţele despre 
cântecele şi formulele speciale pentru fiecare împrejurare 
posibilă care necesită intervenţia sa. Urmează o serie de 
tabu-uri, privind, între altele, care părţi din animal se pot 
mânca, şi interdicţii speciale pentru femeile şaman. 

Pentru ca un şaman să poată fi acceptat se cere ca 
el să fi parcurs o instrucţie ce cuprinde două aspecte. 
Iniţierea va trebui să aibă o bază vizionară de visuri 
extatice şi în acelaşi timp să fie ancorată în tradiţie. 
Şamanul va trebui să fie iniţiat în limba secretă şi în 
acelaşi timp să cunoască miturile tribului. 224 Viziunile 
sunt adesea necunoscute obştei întrucât au o sursă 
ezoterică, şi pentru ca să fie clar că o persoană e şaman, 
acesta va apărea într-o ceremonie, sau îşi va demonstra în 
vreun fel puterile. 225 

O cercetare serioasă a cazurilor de răpire OZN a 
demonstrat faptul că etapele importante ale descrierilor şi 
contactelor cu inteligenţele extraterestre au o încărcătură 
religioasă. Aici sunt descrise aceste trăiri treptate şi 
fiecărui moment i se găsesc paralele religioase. 

Pentru ca răpirea să aibă loc e nevoie ca subiectul 
să fie singur şi să fie izolat pe timp de noapte. Cazurile de 
răpire relatate conţin aceste elemente, victimele sunt fie în 
dormitor, fie lucrează ceva noaptea afară. A hoinări prin 

pustie era începutul iniţierii la inuiţii Chugach, şi în acel 
mediu îşi alegeau spiritele un aspirant vrednic. 

O caracteristică importantă a celor mai multe răpiri 
este aceea că ele încep cu experierea unei puternice lumini 
nenaturale, ceea ce face ca subiectul să-şi piardă 
cunoştinţa sau să paralizeze. Se presupune că motivul 
este apropierea de pământ a unei nave spaţiale. Duane şi 
Mary (personajele din filmele Dosarele X. File 3 
Abduction şi respectiv Intruders) au acelaşi avertisment: 
ele percep o lumină orbitoare şi din aceasta disting 
prezenţa fiinţelor spaţiale. 

Cele mai multe revelaţii religioase au acelaşi 
simbolism al luminii, pentru a desemna fiinţa divină. Omul 
religios se simte neputincios şi mic în faţa slavei 
dumnezeieşti. S-a putut face şi o paralelă cu Dumnezeul 
Jahve al Vechiului Testament, Ce este descris ca tufişul 
arzător. Lumina este astfel o premiză a atotştiinţei ce 
caracterizează un nivel spiritual superior. O condiţie a 
ritului de inţiere inuit era aceea ca aspirantul să capete o 
lumină interioară care să-i permită să contemple lumile 
spirituale. în această lumină, şamanul poate apoi îmbrăţişa 
cu privirea-nestingherit întreg globul pământesc. 

Persoana răpită (numită în limba engleză abductee) 
povesteşte că din lumină apar fiinţe reale, ce sunt socotite 
a fi extraterestri. Ele au puteri supraomeneşti, şi pot trece 
prin ziduri şi zbura prin aer. Umanoizii care apar în 
filmele menţionate aveau aceste capacităţi, ei au intrat în 
dormitor fără să deschidă uşile. Aspectul lor este descris 

ca asemănător cumva corpului omenesc, dar capetele lor 
sunt anormal de mari în comparaţie cu corpurile mici. 
Fiinţele extraterestre iau apoi persoana la bordul navei lor, 
unde abductee-ul trece prin nişte teste dureroase. Aceleaşi 
senzaţii se regăsesc în cazul lui Duane şi Mary, şi lor li se 
implantează în corpuri elemente străine. Tehnologia care 
se foloseşte pentru aceasta este foarte avansată şi ar putea 
permite ca testele să fie nedureroase, dar se pare că nu 
există nici o intenţie în acest sens. De aceea se poate trage 
concluzia că experienţa acestor chinuri este inevitabilă. 
Prin implanturi, abductee-ul poate fi mai târziu identificat 
de extraterestri. 

Tortura rituală este o parte importantă a iniţierii 
şamaniste, este o premiză pentru crearea unui nou corp 
spiritual pentru şamanul nou-venit. Aceasta apare în cazul 
tradiţiei australiene în care măruntaiele aspirantului se 
înlocuiesc cu o materie ce poate fi identificată de spirite. 
Şamanul Iglulik îndepărta astfel sufletul aspirantului din 
ochi, creier şi măruntaie, pentru ca spiritele să-1 
recunoască pe iniţiat, ceea ce făcea posibil pentru acesta să 
se contemple pe sine însuşi ca schelet. Când testele sunt 
încheiate, abductee-ul poate afla intenţiile extraterestrilor 

~ • • • 229 

şi revine mai târziu cu mesaj important pentru omenire. 
Mary află în sfârşit care este sensul experimentului la care 
a fost supusă. Acesta este dezvăluit de conducătorul 
extraterestrilor, care adaugă în acelaşi timp că ei au ales-o 
pe ea tot aşa cum au ales-o pe mama sa, iar fiul lui Mary 
va moşteni această chemare. în ambele cazuri mesajul 
influenţează viitorul speciei umane şi devine notoriu când 
persoanele răpite se întorc pe pământ şi povestesc ce au 
trăit printre extraterestri. Metodele de recrutare 

şamaniste 230 conţin elemente asemănătoare, puterea se 
moşteneşte în aceeaşi familie, dar aspirantul trebuie 
acceptat şi în acelaşi timp recunoscut de spirite. 231 Unul 
din rolurile şamanului este şi acela de a privi în viitor şi de 
a se întoarce cu această cunoaştere. Mary acceptă trăirile 
ei şi nu le priveşte negativ, întrucât ei i s-a explicat ce s-a 
întâmplat cu ea la bordul navei spaţiale. Astfel devine 
posibil să găsim trăsături comune între ritualul iniţierii şi 
trăirile abductee. 

Ceea ce e esenţial în concepţiile cosmologice 
şamanistice şi ale tehnologiei OZN contemporane este un 
proces de iniţiere ce transformă ignorantul sau acea 
persoană ce năzuieşte după cunoaştere spirituală, şi care 
treptat duce la o transformare calitativă a vechiului eu într- 
o conştientă modificată. Iniţierea în lumea supranaturală 
este dureroasă şi incomprehensibilă la început, dar odată 
I — I ce este integrată de subiect în contextul său cultural devine 

inteligibilă şi operantă. 

După o descriere a rrraterialului cu exemple din 
cazurile de răpiri OZN şi ritualuri de iniţiere şamanistă, 
urmează o argumentaţie a faptului că trăirile conţin acelaşi 
model de bază. Ceea ce au acestea în comun sunt: 
subiectul se simte ales, apoi se simte purtat într-o altă 
dimensiune a cosmosului unde parcurge o iniţiere 
dureroasă, ce constă într-o intervenţie corporală şi o 
întoarcere finală cu un mesaj asupra destinului omenirii. 



230 Căutarea conştientă de cunoaştere spirituală, ce poate de asemenea să stea 
la baza unei iniţieri şamanice poate corespunde năzuinţei pe care o are un 
contactee de a intra în legătură cu extraterestrii, spre deosebire de 
abductee-ul care este răpit împotriva voinţei sale. 
M. Eliade, Le chamanisme et..., pp. 27-28. 



întrucât conţinutul religios al fenomenelor OZN 
(UFO) este o realitate incontestabilă, au apărut în 
consecinţă o serie de grupări sectare ufolatre, dintre care 
poate cea mai reprezentativă este cea a „raelienilor". 
Numele lor vine de la întemeietorul sectei, Rael, 
pseudonimul francezului Claude Verilhon (n. 1946). 
„Revelaţiile" acestuia afirmă întemeierea unei generaţii a 
viitorului condusă de o „geniocraţie", atent supravegheată 
de către extraterestrii avansaţi. Ecouri ale acestor idei de 
SF elitist au fost preluate la noi de către Alexandru 
Mironov. 

In paralel cu aceste aspecte ce ţin de domeniul 
fenomenului sectant, domeniul OZN a fost abordat şi de 
către cercetători ai organizaţiilor secrete de tip franc- 
masonic, aşa cum a fost cel ce semnează sub pseudonimul 
Jan van Helsing. 232 După un expozeu documentat şi 
pertinent asupra conspiraţiilor pe scară mondială 
orchestrate de diferite organizaţii secrete, autorul 
(autorii?) abordează tema OZN-urilor de pe poziţia 
acreditării vieţii extraterestre. Potrivit lucrării, 
recunoaşterea oficială a fenomenului ar putea duce printre 
altele la faptul că: „Toate religiile ar fi nevoite să-şi 
schimbe dogmele. Nimeni nu doreşte acest lucru." In 
continuare se enunţă teoriile organizaţiei ordinului 
Templier VRIL înfiinţat în Germania în anul 1919, potrivit 
căruia extraterestrii vin din sistemul solar Aldebaran. 

O apologetică anti OZN este prezentată şi de 
autorul francez Marc Dem în lucrarea sa Anticrist 666, la 
Cap. 20 intitulat „Timpul blasfemiei şi misionarii 

extraterestrilor" 234 . La întrebarea dacă fenomenul OZN are 
vreo legătură cu satanismul, cercetătorul J.M. Lesage 
răspunde afirmativ în studiul său intitulat Secretul diabolic 
al OZN-urilor, în care afirmă printre altele că martorul 
acestor evenimente „pierde brusc legătura cu realitatea 
prezentă pentru a se pomeni instantaneu în altă 
«realitate» care nu există, ţinând de domeniul iluziei 

„235 

magice. 

O analiză ortodoxă pertinentă a fenomenului a fost 
făcută de către Ieromonahul Serafim Rose. ' Astfel, 
potrivit Părintelui Serafim, filosofia SF ar putea fi 
rezumată astfel: 

1. Religia în sens tradiţional este fie cu totul absentă, fie 
prezentă în mod accidental sau artificial... «Dumnezeu», 
atunci când este menţionat, este prezentat ca o putere 
vagă şi lipsită de contur, iar nu ca o fiinţă personală (de 

I — I ex. «Forţa» din Războiul Stelelor, o energie cosmică care 
are atât un aspect pozitiv, cât şi unul negativ). 

2. In centrul universului SF nu se mai situează Dumnezeu, 
ci omul, dar nu omul aşa cum îl cunoaştem noi astăzi, ci 
aşa cum va „deveni" el în viitor, conform mitologiei 
evoluţioniste moderne. Cercetători ca Erich von 
Dănniken, au căutat să explice o serie de pasaje biblice 

| — | prin ipotezele farfuriilor zburătoare, ajungând la 

interpretări de-a dreptul aberante. 

3. Capacităţile şi performanţele excepţionale ale fiinţelor 
extraterestre şi propovăduirea unei filosofii „spirituale" 
care se plasează „dincolo de orice religie". 

4. „Fiinţele avansate" din spaţiul cosmic sunt adesea 
înzestrate cu calităţi „mântuitoare", iar aterizările 

navelor spaţiale sunt semnul unor evenimente 
„apocaliptice" — de obicei sosirea unor fiinţe binevoitoare 
care să conducă „ oamenii în progresul lor evolutiv ". 

Cercetătorul agnostic John Keel a scris despre 
fenomenele OZN următoarele: „In esenţa lor, OZN-urile... 
sunt manifestarea unei lumi pline de duhuri şi de fantome, 
al cărei univers mintal este straniu şi aberant; este 
realitatea unei lumi dominate de iluzie... Apariţiile OZN 
par a fi pe de-a întregul variaţii minore ale fenomenelor 
demonice vechi de când lumea (UFOs: Operation Trojan 
Horse). 23& O poziţie similară este exprimată şi de către 
Lynn G. Catoe: „Multe dintre rapoartele asupra OZN- 
urilor, care se publică în prezent în presa de mare 
audienţă la public, relatează incidente care sunt izbitor de 
asemănătoare fenomenelor de posedare demonică, psihice, 
sau de altfel, pe care teologii şi parapsihologii le cunosc 
de multă vreme." Concluziile Ieromonahului Serafim 
Rose plasează tot spectrul OZN şi SF sub semnul 
rătăcirilor duhovniceşti accelerate în vremea noastră. 
Apariţiile şi întâlnirile de gradul 111 se pot datora 
acţiunilor directe ale diavolilor, ce îşi iau înfăţişarea 
potrivit aşteptărilor culturale ale epocii şi locului 
respectiv. 



237 Op. cit., pp. 117-121. 

VIII.l. NEW AGE ŞI CREŞTINISM 
VIII. 1.1. POLEMICI ANTI NEW AGE 

După ce am analizat apariţia şi reprezentanţii 
fenomenului, ne vom ocupa de reacţiile anti-new 
age. Desigur, cele mai rapide au avut loc în chiar spaţiul 
de apariţie al mişcării: S.U.A. Printre primii care s-au 
sesizat de pericolele noii mişcări de re-păgânizare au fost 
teologi şi autori din cadrul fundamentalist neo-protestant. 

Astfel, în anii '80 au apărut o serie de lucrări ce au 
atins chiar stadiul de best seller, lucrări ale unor autori ca: 
Dave Hunt, T. A. McMahon, Constance Cumbey, Caryl 
Matrisciana. 

In 1985, cunoscuţii autori Dave Hunt şi T. A. 
McMahon au editat o lucrare apologetică ce se intitula 
Seducerea creştinătăţii — Discernământul spiritual în 
vremurile din urmă (Harvest House Publishers, versiunea 
românească la Editura Agape, 1994). Cele 14 capitole ale 
cărţii tratează teme cum ar fi: Păgânismul în haină 
modernă (cap. 2); O religie mondială oficială? (cap. 4); 
Apostazia se apropie (cap. 5); Vrăjitorie, scientism şi 
creştinătate (cap. 7); Idolatrie creştinizată (cap. 11); O 
mântuire psihologică (cap. 12). După cum se poate 
observa, toate aceste teme sunt de o importanţă majoră şi 



conţin implicaţii de o gravitate ce trebuie luată în serios, 
cu atât mai mult cu cât este constatat caracterul globalist şi 
expansiv al mişcării. Acest caracter face ca prezenţa 
acestor pericole să se facă simţită (deşi atenuat) şi în ţara 
noastră. 

Aşa cum se poate observa, cei doi autori propun o 
polemică de pe poziţii „creştine", ei considerându-se - 
probabil cu sinceritate - ca fiind apologeţi creştini. Acest 
lucru trebuie avut în vedere pe tot parcursul acestui fel de 
lucrări: termenii de „creştini" şi „biserică" au acest înţeles 
neo-protestant, diferit de ortodoxie. O dată fiind delimitate 
poziţiile acestor critici, vom avea evident şi soluţiile date 
în acelaşi duh. Din această cauză, chiar şi criticile lor 
pertinente şi întemeiate vor eşua în găsirea adevăratelor 
remedii duhovniceşti. 



VIII. 1.2. ÎNCERCĂRI de conciliere 

Din cele descrise până acum, s-a văzut că între 
new age şi creştinism există tensiuni ireconciliabile. Pe 
lângă aceste tensiuni, au existat şi încercări de a le concilia 
într-un anume fel antinomic, de a găsi elemente comune şi 
compatibilităţi. 

Una dintre aceste încercări a fost lucrarea autorilor 
elveţieni K. Lederberger şi P. Bieri intitulată Nouvel Age 
et Christianisme. Cei doi sunt angajaţi direct, unul în new 
age, iar celălalt în tradiţia reformată elveţiană, iar 
împreună în realizarea dialogului new-age - creştinism. 

Potrivit unui sondaj efectuat de Mynarek printre 
new ageri: „92% resping bisericile; 78% resping în acelaşi 
timp bisericile şi creştinismul; 2% recunosc bisericile şi 



creştinismul; 95% se consideră religioşi." 240 Este vorba 
aici evident despre new agerii din Occident. Sondajul 
confirmă distincţia făcută anterior între creştinism şi 
religiozitate. 

O temă comună surprinsă de cei doi autori ar fi 
transformarea omului. In creştinism acest proces este 
exprimat de termenul „pocăinţă" (metanoia) şi poate fi 
întâlnit în diferite locuri ale Noului Testament: Matei III, 
2; VIII, 17; Mar cu I, 15; XVI, 17; Efeseni IV, 24; Romani 
VI, 4; 2 Petru III, 13, Apocalipsa XXI, 5. Totuşi, cu toată 
bunăvoinţa, încercarea de a împăca new age-ul cu 
creştinismul, aşa cum s-a încercat de exemplu şi în Suedia 
în cadrul aşa-numitului Bromma dialogen, este sortită 
eşecului din cauza deosebirilor doctrinare de esenţă, a 
ţelurilor incompatibile şi paralele ce se exclud reciproc. 



VIII.2. PĂTRUNDEREA IN ROMÂNIA 



Problemele descrise în această lucrare se manifestă 
mai acut şi mai ,,la vedere" acolo unde şi-a făcut apariţia 
mişcarea new age: spaţiul euro-atlantic. In ceea ce priveşte 
ţările din estul Europei, şi deci şi România, lucrurile sunt 
într-o bună măsură diminuate. 

In acest sens, amintim de mult mediatizata „linie a 
lui Huntington" ce trasează o linie de demarcaţie 
imaginară a frontierei estice a civilizaţiei occidentale. 
Această adevărată „cortină de fier" urmează de această 



240 K. Lederberger - P. Bieri, Nouvel age et christianisme, Droguet et 

dată criterii geo-politice confesionale. Politologul 
american împarte Europa în două secţiuni: 1) Vestul: 
catolic şi protestant (luteran şi reformat); 2) Estul: ortodox 
şi islamic. Desigur, această împărţire este vulnerabilă în 
multe privinţe, dar în linii mari ea poate constitui o bază 
relativă de analiză. în continuare, ne propunem să urmărim 
pe scurt evoluţia istorică a fenomenului new age în 
România. 

New age-ul s-a introdus în România pe nesimţite la 
începutul anilor '80. Existau şi în Bucureşti 
„corespondenţi" ai lui Maharishi, sau mici cluburi sau 
„cercuri" pe care le frecventau câţiva muzicieni clasici şi 
rock, elevi sau studenţi dornici de informaţii sau de o viaţă 
spirituală opuse celor oficiale, ateiste. Aceste cluburi, de 
pe lângă case de cultură sau mici cooperative ce se voiau a 
aduce servicii populaţiei, au devenit cu timpul focare de 
informaţie new age, cu sau fără voia lor. Pe lângă mult 
gustata muzică rock, ideile noi, îmbibate de un spirit atât 
al Vestului, cât şi al unor filosofii cu accente îndepărtat 
orientale, au făcut obiectul unor scandaluri specifice 
perioadei comuniste. In vara anului 1982 a avut loc 
scandalul MT-ului {Meditaţia transcendentală), cei care 
au deja un „guvern mondial", dar care arată mai mult a 
parodie a celui preconizat. Atât MT-ul, cât şi religia 
sincretică universală baha'i nu sunt decât încercări 
experimentale. A urmat stoparea pentru 10 ani a 
fenomenului. Cenzura PCR a lucrat în mod inconştient 
spre apărarea conştiinţei maselor împotriva unor informaţii 
de tip globalist, sincretist, new age. De fapt, cenzura nu 
aceasta urmărea, ci apărarea propriilor privilegii şi 
domenii de un rival primejdios, care s-a dovedit a fi 
mai puternic în cele din urmă. Partidul cel fără de 
Dumnezeu a fost în mod dramatic înlăturat de la putere şi, 
în anii din prezent, mişcarea viitorului intră în public. Pe 



tarabe se găsesc cărţi despre reîncarnare şi horoscoape, 
ezoterismul pentru toţi, precum ştiinţa vulgarizată a anilor 
'50. Au apărut edituri profilate pe literatură „paranormală" 
de tip new age (de exemplu Miracol), ziare şi reviste de 
profil. In anii '80 cele de acest fel erau copiate la xerox, în 
taină şi cu teamă. Vechii „guru" din perioada de dinainte 
de scandalul MT au devenit conducători oficiali ai 
grupărilor din care nu mai fac parte chiar aceeaşi membri, 
dar care funcţionează nestingherit. Aceştia s-au afiliat deja 
la grupări specifice sau apropiate internaţionale, ca de 
exemplu cei din mişcările Hare Krishna, GYPU (o mişcare 
de yoga originală cu centrul la Paris), baha'i. 



VIII.2.1.PANAIN 1990 

întrucât între new age, comunism şi globalism 
există afinităţi de bază, putem face anumite corelaţii cu 
perioada postbelică. In anii '50, comunismul s-a impus în 
România sub semnul celor 4: Marx, Engels, Lenin şi 
Stalin, ca o ideologie internaţionalistă ce ignora originile 
iudaică, germană, georgiană a autorilor, ideologie ce se 
situa supra-statal şi supra-naţional, aspirând spre un viitor 
planetar unitar. 

Odată cu anii '60, după dispariţia mai întâi a lui 
Stalin, treptat, modelul internaţionalismului marxist este 
abandonat şi înlocuit cu figuri locale ce dau un colorit 
comunist specific şi chiar, paradoxal, naţionalist. Astfel se 
impun dictatori ca Mao-tse-tung (China), Ho-shi-min 
(Vietnamul de Nord), Fidel Castro (Cuba) şi desigur 
Nicolae Ceauşescu. 

Dacă ne referim la mişcarea new age ca la un 
fenomen apărut în America anilor '60, ne amintim că în 
acea perioadă a „războiului rece" Apusul şi Răsăritul erau 



divizate după criterii ideologice, politice, militare şi 
economice. Acea „cortină de fier" făcea ca nivelul de 
comunicare dintre cele două regiuni să fie scăzut şi în 
mare măsură bruiat, cenzurat. Păstrând imaginea 
„războiului rece", putem să ne exprimăm în continuare 
prin cuvinte ca „îngheţ", „iarnă" etc. Dar, precum în 
natură, în cele trei luni întunecoase şi friguroase de iarnă, 
zăpada constituie şi un strat protector pentru plante, atât 
pentru cereale cât şi pentru buruieni. „Cerealele" sunt în 
acest caz Biserica, credinţa creştină ortodoxă. Acestea au 
fost prigonite făţiş şi brutal în anii '50, apoi silite la un 
modus vivendi cu autorităţile comuniste atee în perioada 
60-90. „Buruienile" sunt ereziile de tot felul, cum ar fi: 
ocultismul, spiritismul, astrologia, vrăjitoria, sectele, yoga, 
reîncarnarea etc. Şi acestea au fost ţinute „la rece", 
precum „cerealele" de dinainte. 

New age-ul s-a introdus în România pe nesimţite la 
începutul anilor '80. începând cu acel moment, bariera 
informaţională a început să fie penetrată dinspre Vest spre 
Est, în ciuda aparatului de partid şi de stat. Fenomenul 
cultural descris mai întâi de Lovinescu, iar mai pe larg de 
C.G Jung - sincronismul - combinat cu perfecţionarea 
mijloacelor de comunicare prin apariţia foto-copiatoarelor 
tip xerox şi a video-casetofoanelor, a dus la implantarea în 
timp real a noilor idei de tip new age. Acestea vizau: 
medicina alternativă, yoga, astrologia, tehnici şi filosofii 
orientale, arte marţiale, masaje, relaxări şi meditaţii, diete 
naturiste (macrobiotică, etc), bio-ritmuri, etc. 

In coloanele revistei Flacăra s-a făcut în acea 
perioadă o intensă publicitate unor „vindecători 
alternativi" ca Mudava, Valeriu Popa, Boici şi alţii. 
Cursuri de yoga şi de karate au funcţionat legal în case de 
cultură şi licee, astrologia devenea tot mai dezbătută şi 
cunoscută. în faţa acestor fenomene, Biserica Ortodoxă nu 



a manifestat practic nici o reacţie. Această lipsă de reacţie 
se explică printr-o multitudine de factori. In anii '70 - '80, 
regimul Ceauşescu conducea ţara într-un mod dictatorial. 
Biserica n-a putut fi desfiinţată în România, motiv pentru 
care partidul a preferat o alianţă prin care o putea controla 
şi restrânge în activitatea sa misionară. Acest lucru a dus 
la situaţia ca timp de 40 de ani, cel puţin la oraşe să apară 
generaţii de creştini nominali, formali. Ei erau botezaţi, 
mirunşi şi împărtăşiţi la Sfântul Botez, cununaţi, îngropaţi, 
dar cu totul necatehizaţi şi nepracticanţi. Intre tinerii de la 
oraş - intelectuali sau nu - şi Biserică s-a căscat o prăpastie 
tot mai mare. De aceea, domeniile lor nu se mai 
intersectau, ceea ce explică lipsa de reacţie a Bisericii. Cei 
care frecventau slujbele, în cea mai mare parte femei în 
vârstă, nu aveau cum să aibă preocupări şi interese de tip 
new age. 

Cel care a reacţionat de o manieră convingătoare şi 
constrângătoare a fost şi de data aceasta statul-partid 
poliţist care, prin organele sale de securitate şi miliţie, era 
practic prezent şi interesat de toate domeniile. Când în 
1982 românul Ion Stoian, venit din Elveţia pentru a 
implementa Meditaţia Transcendentală, a trezit 
suspiciunile partidului, reacţia a fost promptă: interzicerea 
tuturor acestor practici dubioase, nu numai a meditaţiei, 
deci „îngheţarea" lor. 



VIII.2.2. DUPĂ 1990 

Î.P.S. Ioan Zizioulas, Mitropolitul Pergamului 
afirmă în lucrarea sa Creaţia ca Euharistie că ar trebui „să 
căutăm «chipul lui Dumnezeu» (în om) în libertate" , şi 
nu, cum s-a obişnuit mai ales în teologia medievală 
apuseană, în raţiune. în creştinism, Adevărul i-a făcut pe 
oameni liberi , însă în primul rând, liberi faţă de păcat, 
de patimi. Biserica a contribuit decisiv până şi la 
desfiinţarea sclaviei, începutul Evului Mediu feudal. 
Libertăţile sociale s-au completat cu cele personale, 
ajungându-se până acolo încât, în Apus, mai întâi artiştii, 
în secolele XVI-XVII, s-au „emancipat" de sub tutela 
Bisericii (romano-catolice). In secolul XVIII, a fost rândul 
francmasonilor, în traducere „zidarii liberi", să deschidă 
drumul liberei cugetări, se înţelege că libere de Biserică şi 
de poruncile lui Dumnezeu. Revoluţia masonică a anului 
1848 are ca deviză: Libertate, egalitate, fraternitate. 
Simbolul tinerelor State Unite ale Americii, primit din 
partea „fraţilor" din lojile franceze este până astăzi Statuia 
Libertăţii. i — i 

Evenimentele din decembrie ' 89 au fost centrate în 
mod cert tocmai pe acest element esenţial: „Adevărul vă 
I — I va face liberi" (Ioan VIII, 32). Tinerii eroi ce s-au jertfit 
atunci au făcut-o tocmai în numele libertăţii. Dar, precum 
se ştie, libertatea e şi ea de mai multe feluri. Căci odată 
sosită primăvara şi neaua topindu-se, plantele amintite mai 
înainte, cereale şi buruieni deopotrivă, înmuguresc şi îşi 
aduc roadele lor. 



Creaţia ca euharistie..., p. 48. 
242 Ioan VIII, 32 



VIII.3. SURSE NEW AGE IN ROMÂNIA 

Mijloacele mass-media se îmbogăţesc cu două 
invenţii decisive: televiziunea prin satelit şi sistemul de 
comunicare (tot prin satelit) internet. Dispărând practic 
controlul asupra presei şi a publicaţiilor, românii au acces 
la informaţie limitat numai de lipsa resursele materiale. 

Literatura de tip ezoteric şi new age se răspândeşte 
nestingherit, apar şi emisiuni Tv de profil, cum ar fi 
Dosarele Y (Prima Tv), Cutia Pandorei, Lumea Misterelor 
(Tele 7 abc). 

Aceste surse fac o propagandă ideilor şi 
mentalităţilor new age cum ar fi: paranormalul, terapiile 
alternative, fenomenele OZN, manifestări neo-păgâne 
(vrăjitorie, divinaţie, practici ancestrale păgâne etc), 
„viaţă după viaţă", reîncarnare, astrologie, yoga, politică 
globalistă, ecologie etc. Din aproape toate sursele va lipsi 
explicit eticheta „new age", termen ce poate fi chiar 
contestat. 

Ideile new age sunt promovate pe canalele 
eficiente ale audio-vizualului, dintre care am spicuit (în 
Bucureşti, anul 2001) următoarele: 

Televiziune: 

- Tele 7 ABC: Lumea Misterelor - Ion Ţugui (se 
ocupă de fenomene paranormale şi vindecători alternativi, 
uneori şi de vrăjitoarele „autohtone" - ţigănci -) şi Forţa 
destinului - Urania. Astrologie. 

Tvr 2: Serialul Viaţă după viaţă J. Harpun 

Reviste şi magazine: 

Paranormal, Dracula, Revista misterelor (Editura 
Sophia). 



Ideile globaliste supra-statale şi supra-naţionale de 
tip new-age vor pătrunde ca atare în anii '80 -'90, dar deja 
în prezent în România ele au căpătat un caracter şi un etos 
local. Desigur, pe parcurs, denumirea de new age pierde 
din consistenţă, ba chiar se evaporă din titulaturi. Acest 
lucru nu trebuie să ne facă să credem că şi conţinutul a 
suferit aceleaşi modificări. Prin urmare, pentru marea 
majoritate a acestor practicanţi termenul este peiorativ şi 
chiar total absent. Ei se vor prevala în schimb de: 
ecologie, ştiinţe cognitive, paranormal, medicină 
complementară (terapii neconvenţionale), bio-energie, 
infoenergie, diverse practici yoga, rei ki, qi qong, OZN 
etc. Din această înşiruire am omis un element important, 
specific din păcate spaţiului nostru: ţigăncile vrăjitoare. 
Acestea traversează un adevărat „revival", fiind sprijinite 
de mai mulţi factori: 

- o legislaţie permisivă; 

- sprijin din afară al etniei romilor, invocarea 
promptă a drepturilor minorităţilor; 

- publicitate şi reclamă în mass-media; 

- erodarea pe parcursul celor 40 de ani a nivelului 
de credinţă şi cunoştinţe creştine. 

Ziarul Jurnalul naţional /joi 20 mai 1999 arată, în 
articolul intitulat „Vrăjitoria: păcat suprem sau dar de la 
Dumnezeu?" , cazul „Mamei Spania", o vrăjitoare din 
Ploieşti, „cu acte în regulă, autorizaţie de la Primărie şi 
firmă la poartă." Şedinţa de ghicit are loc ziua „într-o 
încăpere luminoasă, curată, dar ,sufocată ' de icoane, 
cruci, statuete reprezentând diverşi sfinţi, recuzită ţinând, 
paradoxal, de domeniul religios... In faţa nedumeririi 

noastre ţiganca ne explică: «Eu ghicesc într-o cruce de 
aramă pe care am moştenit-o, împreună cu acest dar al 
vrăjitoriei, de la mama mea. La noi, ţiganii, este o tradiţie 
şi nu se transmite decât în familie»" Acest „refren" apare 
constant în relatările ţigăncilor vrăjitoare ce susţin că 
posedă un „har" ce s-ar transmite ereditar. Or, pe lângă 
năravul furtului ce apasă această etnie, se constată şi 
ierosilia, furtul de cele sfinte, folosirea crucii, icoanelor, 
relicvelor, aghiasmei etc. în scopuri blestemate de către 
Dumnezeu şi Biserică. In acest caz, „harul" este o simplă 
noţiune ce nu are nimic în comun cu noţiunea cunoscută în 
teologie. 

Aici trebuie subliniat rolul iresponsabil al unor 
realizatori de televiziune de pe mai multe canale Tv (Tvr 
2, Prima, Tele 7 ABC, Pro Tv) care aduc din ce în ce mai 
des în centrul atenţiei publice aceste personaje „pitoreşti". 
Frecvenţa cu care apar emisiuni de acest fel duce la 
presupunerea (ce nu poate fi deocamdată probată 
documentar din motive lesne de înţeles) unor „stimulente" 
materiale substanţiale, menite în acest caz, ca şi în cazul 
„vindecătorilor" popularizaţi chiar mai mult, să facă 
reclamă şi publicitate. 

Nu numai atât, ci deseori în programe sunt invitaţi 
şi preoţi, chiar profesori de teologie. Astfel se pun bazele 
unui „dialog" cel puţin deplasat, de la egal la egal între 
adevăraţii şi pretinşii posesori de har divin: sacerdotul lui 
Hristos şi vrăjitoare. Argumentele vrăjitoarelor sunt 
simpliste, se repetă, sunt uşor de combătut din punct de 
vedere teologic. Cu toate acestea, semnalăm pericolul pe 
care îl reprezintă pentru publicul telespectator necatehizat 
şi nepracticant, lipsit de discernământul duhovnicesc şi de 
îndrumarea preotului duhovnic, popularizarea prin imagini 
a ritualurilor magice amestecate cu icoane, cruci, aghiasmă 
etc. Aceste elemente lasă în mod viclean impresia unei 



lucrări cvasi bisericeşti. Ţigăncile vrăjitoare se legitimează 
chiar cu „harul" lor, moştenit ereditar de la vreo 
strămoaşă. De asemenea ele introduc permanent distincţia 
dintre vrăjitoarea (magia) albă, şi vrăjitoarea (magia) 
neagră. în faţa telespectatorilor sunt aduse cele „albe", 
revoltate împotriva imposturii sau răutăţii celorlalte, cu 
toate că se ştie că orice magie este neagră. Nici aceste 
cazuri nu ridică probleme în combaterea teologică. 

Lucrurile se complică însă în planul practic. Aflaţi 
în faţa unor probleme de viaţă ca: boli, necazuri, pagube, 
divorţ, sterilitate, adulter etc. oamenii au tendinţa de a 
eluda cauzele şi scopul (sensul) mai ascunse ale acestor 
încercări (ispite) şi caută rezolvări imediate pe orice căi. 
Pentru aceasta ei pot apela iniţial la preot (Sfântul Maslu, 
acatiste, molifte, dezlegări, sfeştanii). Cum însă, de cele 
mai multe ori, rezolvările nu se produc rapid şi total, 
intervine nerăbdarea şi apoi decepţia. în această stare 
sufletească intervine sfatul unei „binevoitoare" - căci 
trebuie repetată afirmaţia de la începutul lucrării: în acest 
domeniu, atât practicanţii cât şi clientela sunt în marea 
majoritate femeile - ce îndrumă la serviciile unei vestite 
ghicitoare sau vrăjitoare. Aceste servicii au fost pe larg 
popularizate de Ghidul moaştelor, icoanelor, 
vindecătorilor şi ocultiştilor din România. Iată câteva 
nume din tagma „tămăduitorilor" alternativi: Măria Kant, 
medic fizioterapeut (absolventă a Facultăţii de Medicină 
din Chişinău); Ion Lisîi, vindecător excepţional prin 
bioenergie şi telepatie (cursuri de parapsihologic la 
Chişinău, Kiev şi Moscova); Ana Matei (Coana Ani); 
Lidia Fecioru, etc. Revista Privirea oferă o listă amplă 
cu numele tămăduitorilor, ocultiştilor/clarvăzătorilor, 

moaştelor şi icoanelor făcătoare de minuni „în vogă" la 
acea dată. Tonul articolelor şi comentariilor este tăios 
critic la adresa acestor impostori, dar din păcate meritele 
redacţiei sunt grav estompate de platforma ideologică 
„liber cugetătoare" de pe care este abordat acest fenomen. 
Ca remedii misionare împotriva acestor abateri, se 
pot folosi, credem, cu folos observaţiile pertinente ale 
medicului Samuel Pfeiffer, care arată printre altele: ,,« Din 
nefericire, mulţi creştini nu sunt capabili să discearnă 
dacă o anumită metodă de vindecare este contaminată sau 
nu de către diavol. Astfel, ei cad pradă cu uşurinţă 
vindecătorilor ocultişti, mai ales când scopul lor cel mai 
important este să fie vindecaţi cu orice preţ, fără să ţină 
seama de voia lui Dumnezeu.» " ' Următoarele criterii 
sugerate de către J. Neidhart, pot fi preluate şi de către 
românii ortodocşi: 

1. Metoda acţionează numai legată de o anume filosofie? 
Dacă da, care este aceasta. Este ea compatibilă cu Sfânta 
Scriptură (vezi Colo seni II, 8)1 

2. Mă apropie această metodă de Dumnezeu sau îmi 
slăbeşte credinţa? 

3. Se întrebuinţează noţiuni care se regăsesc în ocultism 
sau în ezoterism? 

4. în loc să se apeleze la Duhul Sfânt, se întrebuinţează 
energii cosmice sau puteri impersonale ale universului? 

5. Drumul spre vindecare se clădeşte pe doctrina mântuirii 
prin propriile puteri şi a dobândirii unei identităţi divine 
(vezi Facerea III, 5)? 

6. Caut prin această metodă ajutor în credinţă sau în 
superstiţiei" i — i 

Autorul elveţian S. Pfeiffer nu s-a limitat la stadiul 
contestării medicinei holiste, ci a emis (inspirat de 
decalogul veterotestamentar) şi „zece teze pentru o 
medicină holistă din perspectivă creştină" : 
„1. DA, unei perspective unitare asupra omului în toate 
domeniile sale, însă pornind de la Cuvântul lui Dumnezeu 
şi de la modul cum defineşte Dumnezeu omul în Cuvântul 
Său. NU, unei viziuni sincretiste, panteiste sau care se 
bazează pe ocultism. 

2. DA, unei utilizări responsabile şi prudente a 
posibilităţilor terapeutice oferite de medicina modernă. 
NU, înlocuirii practicilor medicale consacrate cu 
multitudinea tratamentelor naturiste şi ezoterice lipsite de 
un fundament ştiinţific. 

3. DA, abordării şi tratării bolilor respectând influenţa pe 
care o are spiritul asupra sănătăţii. NU, adoptării unei 
viziuni cosmice asupra procesului de boală, bazată pe 
spiritualitatea orientală. 

4. DA, în favoarea creşterii responsabilităţii personale şi 
pentru sprijinirea forţelor date de Dumnezeu pentru 
vindecare 

5. DA, meditaţiei asupra Cuvântului lui Dumnezeu prin 
studiu biblic şi rugăciune. NU, pentru adoptarea 
ideologiilor şi tehnicilor psihologice de autorealizare, 
care activează puteri vindecătoare pe calea meditaţiei 
orientale. 

6. DA, pentru rugăciunea binecuvăntătoare pentru 
bolnavi, menţionată în Epistola Sfântului Apostol Iacov, 
capitolul V . NU, ritualurilor de transfer de energie 
vindecătoare pacienţilor prin atingere şi masaje. 

7. DA, acceptării vindecărilor miraculoase şi minunilor 
prin acţiunea Duhului Sfânt, în cadrul Bisericii şi în 
contextul principiilor formulate în Evanghelii. NU, 
vindecărilor spirituale făcute cu ajutorul unor forţe şi 
spirite oculte. 

8. DA, mărturisirii păcatelor şi renunţării la practici 
oculte. Dacă suntem nesiguri de caracterul spiritual al 
unei metode curative, se recomandă mai degrabă 
abandonarea ei. NU, explicării pripite şi simpliste a unor 
tulburări psihice şi somatice prin afectare ocultă, atunci 
când s-a efectuat un tratament prin metode ale medicinii 
alternative. 

9. DA, realităţii faptului că oamenii sunt trecători, 
vulnerabili şi slabi în această lume. NU, pentru explicarea 
sănătăţii ca expresie a armoniei cu Dumnezeu. 

10. DA, pentru acceptarea acţiunii lui Dumnezeu în viaţa 
noastră şi atunci când suntem în suferinţă, căci ea are 
drept scop maturizarea noastră pe plan spiritual. 
Comunitatea creştină are ca misiune importantă îngrijirea 
permanentă a oamenilor bolnavi, fapt care implică nu 
numai vindecarea, ci şi susţinerea celor slabi." 

Poziţia ortodoxă faţă de vindecările alternative de 
la noi din ţară a sosit din partea părinţilor ieromonahi 
Adrian Făgeţeanu şi Mihail Stanciu de la Mănăstirea 
Antim din Bucureşti. 251 în capitolul intitulat ,,B. Vindecări 
şi vindecători sau cum deosebim sfinţenia de şarlatanie?", 
autorii abordează fenomenul luând ca punct de plecare 
Ghidul moaştelor, icoanelor, vindecătorilor şi ocultiştilor 
din România. Cu privire la originea bolilor, diagnosticarea 
şi tratarea lor, autorii ghidului afirmă următoarele: ,,... 

acest lucru (stabilirea diagnosticului n.n.) îl poate face cel 
mai bine un ocultist. Odată ce v-aţi lămurit care este 
natura răului care vă atacă, nu mai aveţi de făcut decât să 
mergeţi la tămăduitorul cel mai potrivit» (p. 175)." 

îndrumările misionare ale broşurii lămuresc 
explicit că: „Harul lui Dumnezeu, cel tămăduitor şi 
sfinţitor, nu vine prin oameni care au regretabile rătăciri 
dogmatice şi morale (care se pretind ortodocşi, chiar dacă 
au Biblia şi Crucea pe masă şi icoană pe pereţi, chiar 
dacă spun «Tatăl nostru» şi alte rugăciuni la începutul 
şedinţei terapeutice), ci prin oameni sfinţiţi de Dumnezeu 
şi consfinţiţi de Biserică. " 

„Sunt unii «terapeuţi» care apelează şi la remedii 
naturale (acceptate de Biserică) şi la întortocheate 
explicaţii ştiinţifice; dar ce este foarte grav, introduc şi 
răstălmăciri ale remediilor supranaturale (Sfintele Taine) 
din Biserică. Prezentarea acestora ca simple metode 
mecanice şi magice de vindecare duce mai întâi la 
pierderea sensului autentic al trăirii comuniunii creştine, 
apoi la diluarea valorilor Ortodoxiei în masa relativistă a 
unor practici eterodoxe. Promotorii unor asemenea 
«sacroterapii» sunt certaţi cu învăţătura şi legea 
bisericească, nefiind sub ascultarea şi binecuvântarea nici 
unui episcop al Bisericii şi prezentând, în multe puncte 
esenţiale ale doctrinei, grave confuzii dogmatice, iar în 
viaţa lor duhovnicească având serioase rătăciri morale şi 
mistice (unele chiar psiho-patologice)." 

| — Pentru a ilustra un caz concret vom lua lucrarea 
Taina longevităţii de Râul Dumitrescu 255 , ce semnează şi 

sub pseudonimul „Ramanul". Autorul, într-un mod tipic 
new agerilor români, nu se declară nicidecum a fi părtaş al 
mişcării, ci dimpotrivă, în deplin acord cu Scriptura şi cu 
Ortodoxia. Dar afirmaţiile sale se năruiesc numaidecât la 
simpla parcurgere a părţii a IlI-a intitulată „Relaxare, 
respiraţie, energizare" . Antropologia sa este din plecare 
teosofică-antroposofică, cu tot arsenalul: corpuri, chakre, 
karma, reîncarnare, energii etc, totul conform analizei 
Părinţilor de la Antim. Q.E.D. 

în această privinţă, ca măsuri misionare de 
combatere a acestui fenomen negativ, credem că se poate 
aplica principiul medicinii clasice: „Este mai uşor a 
preveni decât a combate". Cu alte cuvinte această 
profilaxie trebuie începută din timp în familie, şcoală şi 
Biserică. Din fericire „acolo unde s-a înmulţit păcatul a 
prisosit harul" (Romani, V, 20), mijloacele există pe 
deplin în Biserică. Dar acest lucru nu e suficient atât timp 
cât familia şi şcoala sunt în mare măsură secularizate, 
adică descreştinate. 

într-o altă secţiune de tip new age se manifestă 
interesul pentru fenomenele paranormale, parapsihologic 
şi-QZN. Dacă înainte de 1990 acestea erau practic excluse 
dm cadrul oficial ştiinţific serios, fiind împiedicată 
propagarea lor şi expediindu-se în sectorul „misticism, 
obscurantism, superstiţii", astăzi lucrurile s-au schimbat 
dramatic. Această schimbare constatată la noi este urmarea 
schimbării produse în centrele de putere: Moscova a cedat, 
cel puţin temporar, teren Statelor Unite. Dacă până în 1990 
ştiinţa pozitivistă şi materialistă ignora şi nu accepta 
domeniul „supranatural", suprasenzorial, astăzi, prin aşa- 
numita ramură a paranormalului, aceste fenomene cad sub 
incidenţa cercetării şi a descripţiei discursului de tip 

ştiinţific. Mărturie în acest sens stă printre altele canalul 
satelit Tv Discovery, un canal de prestigiu şi autoritate în 
domeniu. In ultimii ani, acest canal ce se recepţionează 
relativ uşor şi în oraşele noastre datorită televiziunii prin 
cablu, prezintă de 2-3 ori pe săptămână programe cu 
pretenţii de ţinută ştiinţifică legate de OZN, mistere 
neexplicate, paranormal, astrologie, poltergeist, viaţă după 
viaţă etc. Aceste enigme nu mai sunt pur şi simplu 
ignorate ca în trecut, ci sunt abordate de pe poziţii 
scientiste. 

Astfel, în anii '90, în domeniul controversat al 
OZN-urilor s-a produs pe nesimţite tranziţia de la SF 
(science fiction) la cercetarea ştiinţifică serioasă. 
Rapoartele se înmulţesc, martorii se numără printre 
oficialităţi militare sau de poliţie, dovezile par a deveni tot 
mai convingătoare. Spre deosebire însă de posturile Tv 
româneşti, la Discovery nu apar practic niciodată teologi 
sau preoţi ortodocşi ce ar putea combate aceste ipoteze. In 
fond, fie că este vorba despre OZN, extraterestri, 
reîncarnare sau spiritism, în toate aceste cazuri, aşa cum a 
observat pe bună dreptate Cardinalul olandez G. Daneels, 
nu se oferă explicaţii obiective şi absolute, ci interpretări 
relative şi subiective ce au pretenţia de explicaţii. Acelaşi 
lucru s-a petrecut de altfel şi în alte cazuri, cum a fost, de 
exemplu, darwinismul. 

Plasându-se deliberat în afara revelaţiei 
dumnezeieşti păstrate şi transmise de Biserică, oamenii de 
ştiinţă rătăcesc precum saducheii „neştiind nici 
Scripturile, nici cuvântul lui Dumnezeu" (Matei XXII, 29), 
rătăcind după ei mulţimi credule şi neavizate. Este desigur 
foarte adevărat şi faptul că aceste rătăciri au soarta 
descrisă de rabinul Gămăliei: „dacă această hotărâre sau 
lucrul acesta este de la oameni, se va nimici" (Faptele 
Apostolilor V, 38), însă din punct de vedere misionar nu se 



poate adopta aici această atitudine pasiv-comodă ce lasă 
lucrurile să se rezolve de la sine. Până când nivelul 
duhovnicesc al familiei va reveni la cote cât de cât 
normale, este necesar ca Biserica (preoţii) şi şcoala 
(profesorii de religie) să pună baze solide de cosmologie şi 
antropologie creştină, ca astfel toate aceste devieri de la 
adevăr să se piardă fără urmări serioase. 

Dar pentru aceia care nu au chemare şi răbdare ca 
să urmărească programele ştiinţifice, există şi o abundentă 
literatură, chiar autohtonă, cum au fost romanele lui Pavel 
Coruţ din seria „Octogonului", ce au cunoscut un succes 
notabil la începutul anilor '90. Din nou, nu se face direct o 
menţiune explicită a apartenenţei autorului la mişcarea 
new age. în schimb, abundă referirile la reîncarnare şi 
viaţa extraterestră" , păgânism geto-dac naţionalist. 

în duhul acestui discurs se întâlnesc şi pe reţeaua 
internet materiale cum ar fi cel de site-ul 
www. Zalmoxis.ro, în care, la capitolul „Spiritualitate", se 
poate citi următorul material: Ştiinţa pierdută a lui 
Zalmoxis sau Steaua Tetrahedronică, Octagonul şi cultura 
Carpato-Danubiană de Cristina Nicoleta Sprinceană . 

într-o altă lucrare Pavel Coruţ afirmă în 
introducere: „Această carte este scrisă la cumpănă de 
vremuri. Am împlinit deja un an de la intrarea sistemului 
nostru solar în Constelaţiei Vărsătorului şi lucrurile din 
jurul nostru încep deja să se limpezească. Desigur, până 
la ieşirea definitivă de sub dominaţia Constelaţiei Peştilor 
mai e multă vreme. Două generaţii se vor naşte, vor trăi şi 
vor muri pe drumul către generoasa constelaţie a 

viitorului. Iniţiaţii susţin că zilele de mâine stau sub 
semnul unor mari împliniri spirituale şi materiale. Cred că 
au dreptate. Nimeni, nici măcar religiile, nu au ascuns 
faptul că Peştii au pornit prin durere şi ură, prin 
dezbinare şi luptă între oameni." 3 Desigur că aceste idei 
au o circulaţie mult mai eficientă când sunt prezentate sub 
forma atractivă a ficţiunii literare de succes, aşa cum a fost 
şi cazul romanului Şapte ani apocaliptici al autorului 
Ion Ţugui care conţine printre alte fabulaţii capitolul 
„Contele identifică obiectele spaţiale neidentificate": 
„Fiind vorba de lumi mult mai evoluate, din Galaxia 
noastră..." Alături de Ion Ţugui şi Pavel Coruţ, Dr. 
Cristian Negureanu şi-a prezentat literatura fantezistă ca 
pe o certitudine incontestabilă, combătând revelaţia 
creştină cu argumentele scientiste de tip OZN în lucrări ca 
Lumi paralele — Supranaturalul de la mit la ştiinţă, 
Civilizaţiile extraterestre şi a treia conflagraţie 
mondială, 2 ^ (1993) Biblia şi OZN-urile 2M (febr. 1991). 

Trebuie insistat pe caracterul unic al cosmosului: 
uni-vers, nu multi-vers. Creaţia văzută e unitară şi are ca 
centru Pământul. Cinstea şi întâietatea acestei planete e 
dată tocmai de existenţa unică a vieţii aici. Iar valoarea 
vieţii este dată de om - cununa creaţiei văzute, creat după 
chipul şi spre asemănarea cu Dumnezeu. In sfârşit, trebuie 
subliniată valoarea omului, ce îl ridică pe acesta chiar mai 

presus de îngeri - lucru realizat de către Iisus Hristos şi 
Maica Domnului. Ca Om, Mântuitorul Hristos a binevoit a 
Se întrupa pe acest Pământ, nu pe o altă planetă sau într-un 
alt sistem solar, aducând prin jertfa unică de pe Golgota 
mântuirea întregii creaţii. Căci prin El s-a îndeplinit rostul 
omului, aşa cum a fost voit de la bun început de către 
Dumnezeu: împărat, preot şi prooroc al creaţiei (văzute), 
în faţa nedumeririlor trezite de dimensiunile relativ 
neînsemnate ale pământului în cosmos, poziţia sa, 
mişcarea în jurul soarelui, vom arăta tinerilor că la rândul 
Său Mântuitorul S-a născut ca Om în iesle sărăcăcioasă, în 
sânul poporului iudeu în provincia Galileea, în casa 
tâmplarului Iosif. Cu adevărat, toate aceste elemente 
exterioare sunt cu totul departe la prima vedere de orice 
slavă şi prestigiu. Atât poporul - iudeii, la acea dată un 
popor mic, dezbinat, lipsit de orice valenţe dominante - , 
cât şi ţara mică aflată sub drastică ocupaţie romană (vezi 
Luca XIII, 1-2), lipsită de pondere economică, politică, 
culturală şi chiar religioasă. E uşor de făcut comparaţia 
Galileii şi iudeilor cu Imperiul Roman, ca să vedem 
disproporţia vădită. 

Valoarea omului, ca verigă de legătură între 
Creator şi creaţie, trebuie susţinută în faţa mitului scientist 
al unor „civilizaţii extraterestre mult superioare omului". 
Omul rămâne „cununa creaţiei", nu numai în planul 
terestru, sau chiar al creaţiei văzute (universul fizic), ci 
poate întrece chiar şi fiinţele nevăzute, duhovniceşti. 
Temeiul acestei afirmaţii îndrăzneţe este axionul „Cuvine- 
se cu adevărat", în care Maica Domnului, Fecioara Măria, 
este numită „mai cinstită decât heruvimii şi mai mărită 
fără de asemănare decât serafimii" . Am insistat asupra 
acestor aspecte, deoarece nu poate fi neglijat pericolul 
inoculării subversive prin canalele mass media a noii 
variante scientiste a cosmologiei şi antropologiei. 

Precedentul a existat în perioada materialistă, când 
generaţii întregi erau îndoctrinate cu evoluţionismul 
darwinist, ale cărui urme nu s-au stins nici până astăzi. 

Asemănător se poate proceda şi în combaterea 
reîncarnării sau a fenomenelor „life after life", cum au mai 
fost numite trăirile după moarte. Aceste cazuri clinice au 
făcut o mare vogă în Occident prin lucrările lui Raymond 
Moody , Elisabeth Kîibler Ross, Thomas Harpun etc, 
fiind în continuare mediatizate intens în mass media şi în 
cadrul unor programe quasi-ştiinţifice de televiziune, aşa 
cum este serialul Viaţă după viaţă transmis de Tvr 2. 
Faptul că aceste preocupări au apărut în apus nu este câtuşi 
de puţin surprinzător, ci este o urmare logică a pierderii 
cultului morţilor în spaţiul protestant, începând cu sec. 
XVI. Aceasta a dus, aşa cum am văzut, mai întâi la 
apariţia spiritismului în America, în 1848, iar după 100 de 
ani, tot acolo la aceste preocupări la care ne referim. 
Punctul de vedere ortodox în analizarea acestor fenomene 
a fost reprezentat de către Ieromonahul Serafim Rose şi 
Î.P.S. Hierotheos, Mitropolit de Nafpaktos. 267 Vom spicui 
în continuare unele observaţii critice ale Î.P.S. 
Arhiepiscop Lazar Puhalo, Arhiepiscop al Bisericii 
Independente Ucrainene, ca fiind foarte folositoare în 
abordarea misionară a subiectului. 

Mai întâi, aceea că: „Toţi cei care vorbesc despre 
trăirile extracorporale nu cunosc învăţăturile Sfinţilor 
Părinţi ai Bisericii şi se află sub influenţa latino- 
scolastico-elenistică. 

In al doilea rând, experienţele extracorporale nu 
sunt niciodată adevărate, ci sunt fie rezultatul amăgirilor 

demonice, fie al halucinaţilor, fie al bolilor psihice... în al 
treilea rând... (I.P.S. Lazar) afirmă că aceia care vorbesc 
despre experienţe extracorporale sunt părtaşi ai cultelor 
mistice păgâne, ai hinduismului şi ai şamanismului, 
pornesc de la premiza dualismului învăţăturii lui Origen, 
sau chiar a maniheismului." 

Cele indicate mai sus au desigur un caracter 
general şi nespecific. Dar după cum bine se ştie, fiecare 
duhovnic, sau chiar profesorii de religie au în faţă nişte 
persoane distincte, cu un caracter, o ereditate, o educaţie, 
un nivel de instrucţie şi cultură specifică, ce vor determina 
abordări adecvate. Astfel, în multe cazuri mai delicate, nu 
există practic şanse în abordarea frontală şi directă a 
subiectului. Există destule persoane interesate de yoga, 
antroposofie, radiestezie, rei ki, paranormal, OZN, 
astrologie etc. ce ar recunoaşte o oarecare autoritate 
Bisericii, dar nu sunt dispuse deloc să renunţe la 
înclinaţiile lor, ci mai degrabă îşi canalizează preocupările 
spre găsirea unor compatibilităţi între creştinism şi aceste 
practici. Dacă se insistă în a arăta că acest lucru nu e 
posibil, dialogul eşuează şi trebuie abandonat, cel puţin pe 
momentan aşteptarea unui moment mai prielnic. în acest 
caz, nu mai ajută decât slujbele şi rugăciunile, în nădejdea 
că nimeni nu este iremediabil pierdut şi că oricând există 
posibilitatea vindecării şi întoarcerii la adevăr. 

VIII.4. CONCLUZII 

Printre multiplele cauze socio-religioase ale new 
age-ului am surprins noutatea de natură sociologico- 
religioasă, redimensionarea societăţii prin crearea de 
interese în zona spirituală, ideală, nematerială. Această 
zonă de conştientizare spirituală (spiritual awareness) a 
fost potenţată şi „prelucrată" în multe ţări dezvoltate 
industrial, în sensul de a reabilita valorile „umaniste", 
sufocate de către bunurile materiale supraabundente. Prin 
intermediul cărţilor, revistelor, filmelor, benzilor audio, 
expoziţiilor, locurilor de odihnă etc, s-a instalat atmosfera 
specific „înnoitoare" de spiritualizare a societăţii. 

Apărând în Occident, mişcarea a fost mai întâi 
analizată de sociologii, antropologii sau psihologii 
occidentali, şi în mai mică măsură de către teologi, aceştia 
fiind mai mult „specialişti în studii religioase", 
neimplicaţi confesional, care, în faţa unui asemenea val de 
„misticism" se doresc a fi imparţiali, lipsiţi de empatie, şi 
care să prezinte lucrurile în mod ştiinţific, faptic, judecata 
de valoare morală fiind evitată, sau total absentă. 

Strâns înrudite cu new age-ul sunt şi 
postmodernismul şi neo-păgânismul. Acest lucru face ca 
delimitările stricte să nu poată fi aplicate cu certitudine, 
graniţele şi încadrările fenomenelor într-unui din aceste 
domenii fiind flexibile şi relative. 

Fenomenele sociale de tip new age cum au fost 
mişcarea „hippy" şi rockul, mişcările contestatare de 
tineret s-au manifestat în Occident prin anii '60. 
Adolescenţii de atunci au atins maturitatea în anii '90 şi au 
căutat să aplice acele principii din tinereţe, realizând astfel 
de pe poziţiile „oficiale" o renaştere a ocultismului, 
astrologiei, studiului parapsihologici şi terapiilor naturiste. 
Aceste ţeluri au fost sistematizate ideologic într-o serie de 



lucrări cum ar fi de exemplu lucrarea lui Mark Satin New 
Age Politics, apărută în 1979. 

Din punctul de vedere al filosofiei culturii, se 
poate afirma că new-age-ul este de fapt o mişcare cu 
caracter post-modernist, fiind preocupată de mituri, magie, 
religiozitate, şi impropriindu-şi în chip formal, exterior, 
tradiţii şi mituri cărora le dă un nou conţinut. 

In planul credinţei, new age-ul favorizează „viaţa 
spirituală" individuală, în dauna religiei şi Bisericii. Faţă 
de spiritualitatea new age de tip neo-gnostic şi neo-păgân, 
axiologia creştină diferă esenţial şi fundamental. 

Folosind un concept lansat de T. Kuhn, mişcarea se 
legitimează prin aşa-zisa „schimbare de paradigmă" în 
mentalul universal. In planul ideologiilor politice, această 
schimbare de paradigmă a fost aplicată în programele 
partidelor „verzi" sau ecologiste, formate în Occident în 
anii '70-' 80. 

In lucrarea de faţă s-a considerat că o religie 
trebuie să conţină pentru a acoperi integral această noţiune 
următoarele elemente: 1) relaţia omului cu o Fiinţă divină 
infinit superioară, adorarea ei şi căutarea unei mântuiri; 2) 
credinţa în divinitate şi într-o lume de „dincolo"; 3) un 
cult organizat ce cuprinde rugăciune, sacrificii (jertfe), 
clasă sacerdotală care operează sacrificiile la altar şi 
conduce rugăciunea de obşte, distincţie între sacru şi 
profan; 4) existenţa unui locaş sacru (templu), a unor 
locuri sacre cu eventuale pelerinaje şi perioade sacre de 
timp; 5) revelaţii naturale sau supranaturale făcute de 
clarvăzători, de prooroci, o structură mai mult sau mai 
puţin dogmatică a doctrinei, consemnată în cărţi sacre, 
fiind prezentă totodată şi o tradiţie orală; 6) caracter vădit 
social, comunitar, presupunând existenţa unui cod moral 
închegat. 



în raport cu criteriile mai sus menţionate, mişcarea 
new age nu a rezolvat următoarele elemente esenţiale ale 
religiei: sacrificiul, sacerdoţiul, rugăciunea, cultul, 
aspectul comunitar (instituţia) şi cel moral-etic. In general 
vorbind, majoritatea new agerilor contestă faptul că new 
age ar fi o nouă religie mondială, ci mai degrabă o 
socotesc ca pe o alternativă spirituală a erei Vărsătorului 
faţă de religiile erei Peştilor. 

Pentru a se legitima în faţa religiilor şi credinţelor 
tradiţionale, new agerii s-au revendicat a fi continuatorii 
spiritualităţii milenare, pornind de pildă de la misterele şi 
filosofia grecească ale secolelor VII-V î.d.Hr., perioadă 
caracterizată de o efervescenţă a ideilor şi personalităţilor 
religioase. în următoarea perioadă culturală, cea a 
elenismului târziu (sec. II-III d.Hr.), s-au conturat în sânul 
Bisericii creştine o serie de curente eretice de inspiraţie 
elino-iudaică ce s-au numit cu un termen comun 
gnosticism. Refugiaţi în apusul Europei medivale, evreii 
au elaborat în cadrul misticismului iudaic sistemul kabalei. 

Bazându-se pe corpul învăţăturilor ezoterice ale 
magiei şi misticismului ermetic din Egiptul elenist, arabi 
din Spania secolului XII au elaborat alchimia. Aceste 
preocupări cabalistice şi alchimice au fost preluate o dată 
cu apariţia Renaşterii de către unii gânditorii „creştini" din 
Italia. 

Secolul „luminilor" a marcat apariţia „la vedere" a 
francmasoneriei (1717 Anglia), organizaţie mai mult sau 
mai puţin secretă ce controlează de atunci încoace toate 
mişcările para-creştine, situate în planul politic, filosofic, 
cultural, social, ideologic sau chiar teologic. în secolul 
următor francmasoneria este mai întâi penetrată de evrei, 
care iau treptat conducerea ei şi a finanţelor mondiale, 
ajungând de atunci „conducătorii nevăzuţi" (de facto) ai 



lumii. Acum se intensifică preocupările culturale pentru 
filosofiile orientale. 

O dată cu apariţia protestantismului în Europa de 
nord-vest în secolul XVI, apar o serie de modificări 
teologice şi cultice de esenţă care au avut ecouri peste sute 
de ani în spaţiul colonizat de către urmaşii neo-protestanţi: 
America de Nord. Notăm în acest sens eliminarea treptată 
a cultului morţilor (priveghi, parastase, pomeni). După 
sute de ani de absenţă a contactului cu cei dispăruţi, 
sufletele oamenilor însetau de reluarea acestuia, lucru ce a 
condus între altele la apariţia spiritismului modern (1848 - 
S.U.A.). 

Creştinismul apusean, uscat şi lipsit de o trăire 
mistică autentică, a făcut ca noi şi noi căutări spirituale sa- 
şi găsească „împlinirea" în domeniul ocultismului şi al 
teosofiei (1875). Pentru unii cercetători, anul 1875 este 
socotit a fi anul de naştere al mişcării new age. In tot 
cazul, mişcarea a avut o serie de precursori care i-au 
pregătit cărările, chiar dacă nu s-au declarat niciodată în 
mod explicit a face parte din ea. Aceşti autori au acţionat 
pe cont propriu sau au făcut parte din organizaţii şi 
societăţi, oficiale sau secrete, aşa cum a fost cazul 
Societăţii teosofice. 

Perioada new age propriu-zisă începe în anii '60 în 
S.U.A. şi Anglia (spaţiul euro-nord-atlantic prin 
excelenţă). Mişcarea hippy a constituit o încercare de 
protest contra materialismului cras al societăţii americane 
postbelice. Insă tinerii care au susţinut-o au căzut pradă 
drogurilor, doctrinelor spiritualiste orientale şi amorului 
liber. Sediul contraculturii hippy, statul California, este şi 
unul din focarele de bază (Institutul Esalen; Big Sur 1962) 
ale reţelei new age. 



Legătura fenomenului new age cu spaţiul euro- 
atlantic neo-protestant din secolul XX ne conduce la 
conexiunea cu protestantismul şi reforma din sec. XVI. In 
acest sens, new age-ul poate fi socotit ca un protest şi o 
reformă a neo-protestantismului. Gradul atât de diluat al 
creştinismului din cadrul neo-protestantismului apusean nu 
a mai permis o continuare de tip sectant creştin, ci, aşa 
cum s-a întâmplat, o soluţie de tip gnostic, neo-păgân, 
ocultist şi oriental. Dacă se rămâne în cadrul religiei, se 
constată că religiile orientale din care s-a inspirat new age- 
ul, având acest caracter monist-panteist, nu pot constitui 
căi de refacere a legăturii (re-ligere, re-relegare) Fiinţă 
divină-om, ci doar căi de conştientizare a unităţii moniste 
de tip Brahman-Atman, şi realizarea cufundării în Marele 
Tot sau în Nirvana. 

In ceea ce priveşte ţara noastră, influenţele new 
age s-au insinuat discret în anii '70 în mediile culturale 
din marile oraşe, prin contribuţia unor personalităţi ca 
George Bălan 269 , Mărio Sorin Vasilescu, Andrei Oişteanu, 



Profesor de estetică muzicală la Consevatorul „Ciprian Porumbescu" din 
Bucureşti. A susţinut o serie de conferinţe la Ateneu, în care a introdus 
„sofianismul" muzical, bazat pe antroposofie şi astrologie. A scris şi câteva 
lucrări ce promovează aceste idei (Mică filozofie a muzicii, Sinteze), şi a pus 
bazele unui cerc de estetică. Datorită legăturilor sale cel puţin dubioase cu 
cercuri antroposofico-homosexuale a fost nevoit să părăsească ţara. 



□ 



şi alţii. După 1989 am asistat la un „boom" al acestor idei, 
exprimate deschis şi necenzurate, dacă nu chiar încurajate. 
Sfârşitul mileniului II pare să găsească mişcarea pe 
panta descendentă. Acest declin vine să confirme spusele 
rabinului Gămăliei citate mai înainte, ceea ce nu trebuie să 
ne mire prea mult pe cei credincioşi. Mult mai de folos ar 
fi pentru adepţi a medita ce înseamnă ca în loc de 2160 de 
ani de Vărsător (new age) să fie doar... 20-30 de ani! Sau 
măcar să-şi aducă aminte de lucrarea lui Alvin Toffler, 
Şocul viitorului, unde se arăta scurtarea aproape 
logaritmică a perioadelor culturale. Sfârşitul trebuie să 
vină, Scriptura trebuie să se împlinească... 



Ajunşi şi noi la sfârşitul acestei cărţi, simţim parcă 
o serie de goluri, sau de scăpări din vedere, inerente 
vastităţii subiectului. Fiecare capitol poate fi o carte, iar 
lucrarea rămâne deschisă continuărilor şi completărilor 
ulterioare. 

Şi totuşi..., am îndrăznit a propune lucrarea cu 
toate lipsurile ei, ţinând seama şi de următorul fapt: pe 
piaţa noastră de carte la un titlu de carte apologetică anti- 
new age (indiferent de pe ce poziţie!) corespund... 2-3000 



de titluri care propagă şi susţin aceste idei (sub diferite 
forme şi denumiri)! Deci... 

Termeni, definiţii 



A 

Antroposofie - din gr. Anthropos (om) şi sophia 

(înţelepciune). „înţelepciunea umană", concepţie despre lume 

neo-gnostică şi ezoterică întemeiată de Rudolf Steiner (1865- 

1925). Integrează elemente teosofice, elemente orientale, 

creştine, mistere antice, ezoterism rozicrucian, astrologie, 

alchimie, ocultism. 

Arhetip - „primul model", „tipul perfect", „referinţa 
primordială". La Plotin, idee sau imagine fundamentală a 
lumii spirituale. Pentru C.G. Jung, dispoziţie perceptivă sau 
energetică răspândită în inconştientul colectiv şi care se 
manifestează sau seieencretizează sub forma imaginilor, 



miturilor, legendelofrviselor, etc. 

Astrologie - ansamblu de tehnici ezoterice şi simbolice, ce 
leagă poziţia şi mersul corpurilor cereşti de trăsături de 
caracter şi temperament uman, sau chiar de evenimente 
istorice şi culturale. 

B 
Budism - mişcare religioasă iniţiată de Sakyamuni (sec. VI-V 
î.d.Hr.), supranumit Buddha. Este desprinsă din hinduism, de 
la care a păstrat o serie de elemente cărora le-a dat un conţinut 
diferit. 

c 

Channeling - din channel (canal), termen american 
desemnând posibilitatea captării şi canalizării mesajelor venite 
dintr-o sferă transcendentală (morţi, maeştri spirituali, 
extraterestri, etc.) şi de a le mediatiza în beneficiul celorlalţi. 

Conştiinţă cosmică - expresie introdusă de către Richard M. 
Buckeînl901. 

D 

Dualism - doctrină potrivit căreia, fie în morală, fie în 
psihologie, în metafizică sau în teologie, există două principii 
fundamentale ireductibile. 

E 

Ecologie - din gr. oikos (casă) şi logos (cuvânt, raţiune). 

Ştiinţă de factură holistică new age-istă al cărei obiect este 

mediul înconjurător. 

Energie - din gr. energeia, comun: capacitatea de efort, în 

sens psihologic: voinţa de întrebuinţare a tuturor forţelor, în 

sens fizic: proprietatea unui corp de a produce lucru mecanic. 

în new age: totalitatea calităţilor şi capacităţilor unei persoane, 

un fel de impresie sau aură atmosferică. 

Ezoterism - şcoală iniţiatică de gândire secretă, ce cuprinde 

ermetismul, teosofia şi ocultismul. 

G 

Gnoza - în new age: cunoaştere ezoterică accesibilă unui mic 

număr de iniţiaţi. 

Gnosticism - concepţie dualistă asupra lumii şi fiinţelor. 

Conţine două divinităţi. 

Guru - maestru sau ghid spiritual (indian). 

H 

Hinduism - formă a religiei indiene în stadiul ei final de 

dezvoltare. Este un ansamblu pluralist complex. 

Holism - din gr. holou (întreg, tot). „Holocaust": ceea ce este 

ars de tot. „Catolic": din kat' holou (toate locurile, toate 



timpurile, toate aspectele realităţii, toate faţetele realităţii). 
Concepţie de viaţă unificatoare. 

I 
/ Ching - „Cartea transformărilor". Lucrare chineză 

sapienţială ce conţine oracole şi afirmaţii. 

Iniţiere - la populaţiile primitive, intrare rituală într-o fază 

nouă şi decisivă a vieţii. In ezoterism: ansamblu de rituri sau 

de ceremonii ce introduc în cunoaşterea secretelor de către 

iniţiaţi, cunoaştere intuitivă şi iluminativă. 

Kabbala - din ebr. (tradiţie). Gnoză ebraică mistică, ezoterică 
şi iniţiatică. 

Karma - în hinduism, budism, ocultism şi new age. Din 
sanscrită (acţiune, activitate) ca şi gr. energeia. In perioada 
vedică: actul ritual şi consecinţele benefice ce decurg din 
aceasta pentru cel mort. In Upanişade: toate consecinţele 
actelor. Legea karmei: cauza şi efectul. Legată de samsara 
(reîncarnare). In hinduism are o conotaţie negativă. In new 
age: evoluţie spirituală. 

M 

Meditaţie - etimologic: introducerea mediatizată (prin 
anumite tehnici) în interiorul omului. „Intrare în sine". 
Monism - sistem de gândire, religios sau filosofic, ce 
consideră că totul este reductibil la unitate, că în final nu există 
decât o singură realitate identică, fie materială, fie spirituală. 
Hinduismul şi budismul sunt monist-spiritualiste. Monismul 
duce la panteism, sau la panenteism. 



Mistica - o cunoaştere experimentală a lui Dumnezeu, unire 
cu divinitatea sau cu un principiu superior. Mistica creştină 
este trinitară, hristologică şi pnevmatologică. 

O 

Ocultism - etimologic: realităţi ascunse, secrete, ignorate 

de către profani. Ansamblu de practici care permit omului 

fie să cunoască şi să stăpânească forţele şi influenţele 

secrete din afara lui, fie să descopere potenţialităţile sau 

energiile ascunse care dormitează latent în fondul fiinţei 

sale şi pe care trebuie să le trezească şi să le activeze. 

Principalele practici oculte sunt: astrologia, cartomancia, 

spiritismul, tarotul. 

P 

Paradigmă - din grec. paradigma („exemplu", „model", 

„referinţă"). Cadru de gândire, structură intelectuală, model 

explicativ. 

Psi - W, a 23-a literă din alfabetul grecesc. Semnifică un 

ansamblu de practici şi fenomene „paranormale" ca de ex.: 

parapsihologia, telepatia, clarvoianţa, psihokinezia, etc. Este 

legat implicit sau explicit de ocultism. 

R 

Reîncarnare - In hinduism şi budism samsâra. In new age 

curbă transmigratoare în continuă ascensiune. Legată de karma 
şi de „eternei retour". 

T 

Taoism - In chineză: calea. De asemenea, principiul 

fundamental inerent întregii existenţe, ce este sub-iacent 



timpului, procesului ciclic al vieţii şi morţii. Coincide parţial 
cu dharma hindusă. Este legea universală. Mai coincide şi cu 
brahman, absolutul. Este realitatea ultimă, indescriptibilă. Este 
manifestarea energiei. 
Terapie - din greacă, înseamnă vindecare, grijă, cult. 



V 

Vărsător - lat. Aquarius: al 11-lea semn al zodiacului. 
Corespunde aproximativ perioadei 19 ianuarie - 21 februarie. 



Yoga - cale sau disciplină ce urmăreşte controlul 

asupra activităţilor mentale, pentru a se ajunge la 

eliberare, la uniune cu absolutul. 



Zen - japonez, din chinezescul chan şi sanscritul dhyâna: 
meditaţie, concentrare. Şcoală budistă. 

